
ELOSZO. 

Gyors szárnyakon repülnek életemnek 
napjai, esztendei. Úgy tetszik, mintha csak 
nemrégiben lett volna még : hogy fenkölt esz- 
ményekkel, erős elhatározással szívemben, ott 
áUtam lelkészi pályám kezdetén. Pedig annak. 
Isten kegyelméből, huszonhét és fél esztendeje 
immár! 

E hosszú idő legnagyobb részét — teljes 
25 évet — a Gondviselés akaratából egy hely- 
ben, a sárkeresztúri református gyiüekezet 
kebelében, mint annak lelkipásztora, töltöttem 
el, — munkálkodván csendesen, szakadatlanul. 
Istenben bízva — magasztos hivatásom me- 
zején . . . Szeretett híveim, jóakaróim ezt a 
negyedszázados évfordulót, a minap, nem várt 
kedves meglepetéssel tették rám nézve emlé- 
kezetessé . . . Forró köszönet érette ! . . . Vi- 
szont én a magam részéről, ezzel a szerény 
emlékkel: újabban írt prédikációim e negye- 
dik kötetével kívántam megjelölni, itt e helyen 
megfutott lelkészi pályám negyedszázados 
szakaszát ... 



Hadd hirdesse azért e könyv egyrészről 
Isten igéjét a gyülekezetekben! Hadd legyen 
másrészről rám nézve mintegy ÉbenHaézer! 
emlékeztessen arra szüntelen, hogy: mind- 
eddig segitséggel volt nékem az Úr! 

Áldassék szent neve érette! 

Sárkeresztúr, 1905. október hó 31-én. 

Lévay Lajos. 



I. 

a) A hitetlen. 

14. Zsolt 1. „Azt mondja a balgatag az ö szivében : nincsen Isten". 

A mai úgynevezett felvilágosodott korban, fájdalom, 
nem egyszer hallhatjuk azt a káromló beszédet, amely- 
lyel egyik-másik, bölcseségében elbizakodott, önmagával 
eltelt, avagy magával és a világgal meghasonlott ember, 
nem átallja egyszerűen kétségbevonni, söt nyiltan 
tagadni magának a legfőbb valóságnak a létezését, — 
azt mondván vakmerően az ő szívében, hogy nincsen 
I s t e n ! . . . A Istent hivő és félő ember felháborodással 
hallja ezt az istenkáromlást és a 14-ik Zsoltárral azt 
mondja az ilyen sivárlelkü istentagadóra: csak az elmé- 
jében megzavarodott ember, csak a bolond szólhat így 
szívében : nincsen Isten ! . . . Csakhogy ezt be is kellene 
ám bizonyítani! — veti ellen gúnyolódva az istenta- 
gadó, — aki hiszen épen azért meri ajkaira venni 
ama szentségtörő szavakat, mivelhogy magát nagyon is 
okosnak, a bölcsnél is bölcsebbnek tartja s egyáltalában 
nem hajlandó magára vonatkoztatni a zsoltáríró ama 
kemény ítéletét: hogy ő hitetlen létére balgatag volna, 
hogy neki talán nem volna helyén az esze. 

Nézzünk azért szemökbe az ilyen hitetleneknek. 
Nézzünk szembe azokkal a vakmerő, vagy a legtöbb eset- 
ben talán csak könnyelmű és megfontolatlan állításokkal, 

miket ezek a hitetlenek istentagadásuk mellett rendesen 
felhozni szoktak. Annyival is inkáhb, mivel szomorú 
tapasztalat, hogy a hitetlenség, a vallástalanság nagyon 
is ragályos természetű betegség, — - igaza lévén a példa- 
beszédnek, hogy egy bolond sokszor százat csinál, — 
kivált napjainkban, midőn a sokféle bölcselkedés és a 
veszedelmes irányt vett társadalmi forrongás nagyon is 
könnyen megtévesztheti, vagy legalább hitében megin- 
gathatja még a legjózanabb gondolkodású, a legisten- 
félöbb lelkeket is. 

Atyámfiai ! ti ne tévelyegjetek, a Krisztustól vett 
lütetekben meg ne tántorodjatok! . . . mert igaza van a 
zsoltárírónak, hogy csak a balgatag szólhat így szívé- 
ben: nincsen Isten! . . . s mind romlott elméjű ember 
az, aki tagadni meri az Isten lételét, ^ olyan, mint 
egy eszeveszett, aki a fényes napot is letagadja az 
égről. 



Egyszer egy társaságban egy magát kiválóan mívelt- 
nek tartó s előkelő társadalmi állású úri emberrel talál- 
koztam. Beszélgetés közben szóba került a többek közt 
a vallás is, — ámbár, hogy ma a mívelt társaságokban 
már nem igen szokás a hitre, vallásra tartozó dolgokról 
eszmét cserélni ; — én azonban elég illedelmetlen voltam 
egy bizonyos kérdésben végűt az Isten nevével előhoza- 
kodni... „Isten, Isten!" — szólt gúnyos mosolylyai az 
""'"""'m úri ember, — aztán ethallgatott. De én vita- 
ttam, hogy most nyilván azt gondolja, azt mondja 
, hogy nincsen Isten!.,. Mintha egy kést 
olna belém, otyan rosszul esett nekem az Isten 
ez a csúfondáros megtagadása: nem állhattam 
nélkül. „Hogyan, uram! — szóUtám meg pil- 
felindulásom legyőzése után, — Ön, úgy látom. 



nem hisz abban a legfőbb lényben, aki, a biblia tanítása 
szerint, teremtett, megtart és igazgat mindeneket és 
akinek szentséges nevét ezer és ezer év óta milliók és 
milliók, — nem csupán keresztyének, de még a leg- 
sötétebb világrész pogány lakói is — dicsőítve áldják!" 

— „Mi tagadás benne, — válaszolt az én emberem, — 
ma már sokkal előbbre haladtunk a tudományos vizsgá- 
lódás terén, semhogy továbbra is ragaszkodhatnánk a 
biblia tanításához. Az én bibliám a nagy természet... 
én természet-imádó vagyok s azt tartom, hogy a termé- 
szet minden '^ — „Nos jó, — viszonzám én, — csak 
azt szeretném tudni, honnan vette magát ez az On 
által annyira imádott természet?" — „Nagyon egyszerű 

— szólt ő; — a természet, ez a nagy világmindenség 
volt öröktőlfogva és lesz örökkön-örökké". — ^Szép; 
de hát honnan tudja ezt Ön?" — „A legnagyobb tudó- 
sok egyértelműleg ezt állítják". — „De hát hogy tudják 
ezt az Ön tudósai? És miért higyjek én jobban Önnek, 
vagy azoknak az épen nem csalhatatlan tudósoknak, 
mint az Isten lelkétől ihletett Szentírásnak, mely azt 
mondja, hogy „kezdetben teremte Isten az eget 
és a földet". 

— „Annyit a tudomány is megenged — szólt ő, — 
hogy ez a világ úgy, abban a szép rendben, amint 
most előttünk áll, nem volt öröktölfogva, hanem hogy 
eleinte, általunk elképzelhetetlen óriási összevisszaságban 
sürt-forrt, kavargott minden a végtelen világűrben, s csak 
azután, millió és millió évek múlva, rendeződött el ez a 
nagy világmindenség úgy, amint most van". — „De hát 
hogyan, miként, mimódon állott elő ez a szép rend? 
ez a kérdések kérdése". — „No, természetesen, magá- 
tól; másként gondolni sem lehet" . — „Bocsásson meg, 
uram, én azt tanultam gyermekkoromban az iskolában s 
azóta is azt tapasztalom, hogy csak egy ház, vagy egy 



kis kunyhó sem épül fel magától, ha csak azt valaki 
nem építi. Hogy állhatott volna hát fel magától ez a 
roppant nagy világ?" — Erre ö csak a vállait vonogatta. 

— „De legyen — fűztem tovább a vitatkozást, — 
engedjük meg, hogy önmagától állott elö a világ; de 
hát miként állhatna fenn magától?... A csillagá- 
szok ugyanis azt mondják, hogy csak az az úgynevezett 
tejút az égen több mint 20 millió napból áll, s hogy 
ezek az óriási világtestek oly roppant távolságra vannak 
tőlünk, hogy ezer meg ezer esztendő kell csak arra is, 
hogy azok fénye mihozzánk, e mi szerény földünkre 
elérkezhessek. Azonkívül abban, az emberi képzeletünk- 
kel fel sem fogható véghetetlen nagy világűrben, ezek a 
millió és millió világtestek igazán szédületes gyorsaság- 
gal futnak kimért pályájukon és szakadatlanul forognak 
és keringenek úgy saját tengelyök, mint egymás körül, 
anélkül, hogy valaha, világteremtése óta csak egyetlen- 
egyszer is összeütköztek volna egymással ... Honnan 
— kérdem — ez a csodálatos összetartás, ez a nagy- 
szerű rend és harmónia a csillagos ég seregei közt 
ott fenn?!'' — „Hát a beléjök öröktőlfogva adott ter- 
mészeti törvényeknél fogva" — felelt az én úri 
emberem. — „Nagyon helyes! de hát kicsoda adta 
beléjök ezeket az örökre változhatatlan s egy bizonyos 
cél felé működő törvényeket? A vak véletlen! — 
mondja Ön . . . Már engedjen meg, de ez csak üres szó. 
Ahol oly csodálatos bölcseséggel meghatározott rend és 
oly bámulatos céUrányosság uralkodik, mint a világ- 
mindenségben, ott valósággal oktalanság: tagadni egy 
legfőbb bölcseséget, tagadni a minden valóságok vég- 
okát: a teremtő Istent s az ő bölcsen vezető kezét!" 

— „De hagyjuk a végtelen világűrt : nézzük csak a 
mi kis világunkat, a földet. Mit mondanak erről az On 
tudósai?" — „Azt mondják — válaszolt az én hitetlen 



Tamásom, — hogy ez a föld korántsem hat nap alatt 
teremtetett, mint a biblia tanítja, hanem hogy sok millió 
évnek kellett addig elmúlni, míg földünk az ú. n, 
khaoszból, abból az óriási összevisszaságból végre 
teljesen kivált és izzó, olvadt állapotából lassanként 
annyira kihűlt, hogy rajta a növény- és állatvilág helyet 
találhasson". — „No hiszen, ha úgy tetszik, legyen ez 
az Ön s tudósai hite szerint. Én is olvastam a tudósok- 
nak ide vonatkozó állításait s úgy találtam, hogy ahány 
tudós, annyiféleképen vélekedik földünk alakulására nézve, 
így hát ök sem tudnak, de nem is tudhatnak semmi 
bizonyost arról, hogy mi volt akkor, mikor még semmi 
élet sem volt a földön ... De hiszen ez nem is fontos. 
Ránk nézve az a fö, hogy tudjuk, hogy az eget és a 
földet az Isten teremtette. Hogy hat ezer, vagy 
mondjuk, hat millió évvel ezelőtt? Arról a bibüa nem 
szól, csak annyit mond, hogy kezdetben teremtette, 
vagyis, hogy egyszer, valamikor az Isten mindenható keze 
hozta létre a földet a sötét tömérdekségböl. Mert ha nem 
ö, hát kicsoda más ? Erre nem tudnak megfelelni az On 
tudósai soha!... Hogy aztán vájjon hat nap alatt, vagy 
mint Ön mondja: végtelen hosszú idö alatt nyerte „a 
kietlen és puszta föld" a mostani szép és rendezett alak- 
ját: ez reánk nézve szintén csak mellékes kérdés; hisz 
különben is Isten előtt ezer esztendő annyi, mint a teg- 
napi nap. A fődolog az, hogy, mint a biblia mondja, 
„Isten lelke lebeg vala a vizek felett"; vagyis, 
hogy nem a vaksors, hanem Isten akarata és bölcsesége 
hozta létre e földön a nappalt és éjszakát, a hideget és 
meleget, a vetést és aratást, az állatot és az embert. 
Mert ha nem ő, nem a legfőbb Alkotó minden létei 
nek és életnek a kútforrása, vájjon akkor honnan szár- 
maznék e mi világunkon maga az élet?... Erre sem 
tudnak megfelelni az Ön tudósai soha". 



— De igen — veti ellen a hitetlenségben már 
nagyon megcsökönyösödött úri ember ; — a tudomány 
bebizonyította, hogy minden létezés alapja az anyag 
és az erö. Az anyag ugyanis végtelen finom, szem- 
mel nem látható kis részecskékből, az ú. n. atomok- 
ból vagy parányokból áll, s e parányi részecskéknek 
véletlen összetalálkozása vagy vegyülése következtében 
állanak elö mind az élettelen, mind az élö valóságok a 
földön. Hogy pedig az anyag vagy test milyen alakot 
vagy szervezetet öltsön magára, az a parányokban vagy 
anyagban öröktől fogva benne rejlő, láthatatlan és meg- 
mérhetetlen erőtől függ'^. 

— Bocsásson meg, uram, — vettem fel ismét a szót 
én, — amit On állít, azt már én százszor hallottam, — 
de hát szerintem és az igaz tudomány szerint, ez a tu- 
dományosnak látszó állítás sem egyéb, mint üres szó- 
beszéd, semmivel sem bizonyított állítás ; amit sokkal, de 
sokkal nehezebb elhinnem, mint amit nekem az én val- 
lásos hitem tanít ... Ön erőről és anyagról beszél ; de 
mondja meg hát, uram, — ismét csak azt kell kérdez- 
nem, — honnan vette magát ez a mindenható anyag 
és erő a nagy természetben ? . . . Azt mondja Ön, hogy 
öröktől fogva van! De hát honnan tudja azt Ön, 
hogy valami öröktőlfogva van a természet világában ? . . . 
És aztán, engedjen meg, uram, de hát valóban nem 
oktalanság-e: egyrészről hinni azt, hogy az az atom 
vagy parány, — melyről Ön maga is bevallja, hogy 
olyat emberi szem még nagyító üvegen keresztül sem 
látott s így hát csak az Önök képzeletében van meg, — 
hogy tehát azon, csakis a tudósok által kifundált, kiokos- 
kodott parány, — no meg az a szintén láthatatlan és 
megmérhetetlen erő, mely a parányok mozgását, cso- 
portosulását csak úgy vaktában eszközli : — mondom — 
nem oktalanság-e, hinni és állítani azt, hogy ez az ú. n. 



parány és erö valósággal létezik és pedig öröktől 
fogva; — és másrészről nem oktalanság-e: kétségbe- 
vonni, sőt tagadni egy öntudattal biró legfőbb lényt, 
— tagadni egy öröktől fogva és örökkévaló s egy vég- 
telen bölcs és hatalmas valóságot, aki a józan felfogás 
és a vallásos hit szerint a világmindenség teremtője és 
fentartója és minden életnek a kútfeje! . . . Hát nem 
oktalanság-e ez? Nem oktalanság-e, okossággal biró em- 
bernek tagadni a minden dolgok végokát, az Istent ? ! . . . 
De bizony, igaza van a zsoltárírónak: csak a balga- 
tag mondjaazt szívében, hogy nincsen Isten! 



Idáig jutottunk a már nagyon élénkké vált vitatko- 
zásunkban, midőn bizonyos körülmény miatt félbe kellett 
azt szakítanunk . . . Komoly hangulatban tértem vissza ott- 
honomba. A legfelségesebbnek, a legszentebbnek ilyen 
nyilt, mondhatnám szemérmetlen megtagadása mélyen 
leverőleg hatott reám s egész lelki valómat megzavarta . . . 
íme, amit én oly megdönthetetlen igazságnak tartok, 
amiben én lelkem egész odaadásával hiszek, ami nélkül 
én egy szempillantásig sem élhetnék : azisten lételét 
ez az előkelő állású s nagyműveltségű úri ember egy- 
szerűen kétségbevonja, sőt határozottan, egész meggyő- 
ződéssel és vakmerően tagadni merészkedik ! . . . Istenem ! 
— kiáltottam fel önkénytelenül — „micsoda az ember, 
ki te tőled annyi dicsőséget nyer, kit csak egy kevéssel 
teremtél kisebbé az angyaloknál, kit minden te kezeid- 
nek munkáin úrrá tevéi . . . micsoda az ember, hogy a 
te lételedben csak kételkedni is mer, sőt kevélységében 
így gondolkodik : hogy nincsen Isten ! azzal csúfolódik !"... 

De aztán csakhamar megnyugodtam, megvigaszta- 
lódtam. Megvigasztalt a zsoltáríró jól ismert szava: Csak 
a bolond szól így szívében: nincsen Isten! . . . Megví- 

gasztalt a dícséret-írő, a 69-ik énekével: „Isten, a rop- 
pant egeknek Bölcs, erős alkotója, A léteinek és lettek- 
nek Hatalmas fentartőja*'. . . Megvigasztalt a vallásos 
keblű költő ama „Fohászkodás' '-a : „Isten! kit a bölcs 
lángesze föl nem ér, Csak titkon érző lelke óhajtva sejt : 
Léted világít, mint az égő nap. De szemünk bele nem 
tekinthet". (Berzsenyi.) — És aztán eszembe jutott az 
is, amit egyik, igazi mélyelméjü és nagy műveltségű 
írónk (Eötvös József) mondott: „Kereshetjük az Istent 
eszünkkel, de megtalálni őt csak a szív által lehet". 

Úgy van, atyámfiai ! nem annyira fontoló értelem 
és tudás, mint inkább érező szív és vallásos kebel kell 
ahhoz, hogy mint Pál apostol mondja (Csel. 17, 27.), a 
gyarló emberek „az Istent valami módon meg- 
tapasztalván, őt megtalálhatnák: jóllehet 
bizony nem messze vagyon mindenikünktől, 
mert ő általa élünk, mozgunk és vagyunk." 
— íme hát a legbölcsebb tanítómester, a Jézus Krisztus 
sem bizonyítgatta tanítványainak soha az Isten lételét, — 
csak ég felé emelte kezeit és így imádkozott: „Mi 
Atyánk, ki a mennyekben vagy, megszenteltessék a te 
neved! . . . Mert tied az ország, a hatalom és a dicső- 
ség mindörökké''. S hogy meggyőzze tanítványait az 
örökké éber isteni gondviselés felől, csak annyit mond 
nekik: „Ne féljetek, néktek még fejetek haj- 
szálai is mind számon vannak". 

... Oh azért, szeretteim az ürban! ha véges értel- 
münk kifárad a lét titkainak vizsgálásában ; ha szemünk- 
kel, eszünkkel magát az Örökkévalót s az ő mindenekre 
kiterjedő gondviselését föl nem foghatjuk : boruljunk alá- 
zattal a hit karjaira, vonuljunk vallásos keblünk szenté- 
lyébe: ott bizton megtaláljuk őt, s a vele való társalko- 
dásból nemcsak hogy megújulunk és erőt nyerünk, mint 
a plánta, hanem egyszersmind világosság árad értei- 



műnkre is, hogy teljes szívvel és meggyőződéssel vall- 
hatjuk: ,,Atya Úristen, rólad vallást teszek, Dicséretedre 
szám és szívem készek. Te vagy az erős, ki tudtál isteni 
Szóval semmiből mindent teremteni. Amit fent, alant 
szemeink szemlélnek. Általad vannak, mozognak és élnek". 
Ámen. 



D. 

h) A hitetlen. 

14. Zsolt L „Azt mondja a balgatag az ö szivében: ni/ncsen Isten'', 

Nem sok időre azután, hogy a múlt vasárnap álta- 
lam körülményesen előadott vitatkozásom volt ama bizo- 
nyos úri emberrel, aki a hitetlen Tamásnál is hitetlenebb- 
nek mutatta be magát előttem, — újra találkoztam vele 
egy társaságban. Derült hangulatban közeledett felém s 
mindjárt azon kezdte : „Nem folytatnók-e tovább a múlt- 
koriban félbeszakadt igen érdekes vitát ezúttal, hogy a 
véletlen újból összehozott bennünket?" . . . Megvallom, 
részemről nem sok kedvet éreztem ehhez s szerettem 
volna a 39. Zsoltár eme szavaival válaszolni neki: „Én 
szájamra zabolát vetettem. Míg a hitlen áll előttem*^. 
Aztán meg eszembe jutottak az én nagy Mesterem szavai 
is: „Ne adjátok azt, ami szent, az ebeknek, 
sem a disznók elibe ne hányjátok drága gyön- 
gyeiteket, hogy meg ne tapodják lábaikkal 
és reátok fordulván, meg ne szaggassanak 
titeket" . . . Akik csak mosolyogni tudnak azon, amit 
én szentnek tartok, akik a vallás igazságainak drága gyön- 
gyeit úgyszólván semmire sem becsülik, sőt lelkiismeret- 
furdalás nélkül lábbal tapodják: az ilyen vallásgúnyoló, 
hitetlen emberek útjából legtanácsosabb egyszerűen ki- 
térni, — gondolám magamban. 

De aztán csaMiamar másra határoztam el magamat ; 
bátoríttatva Péter apostol amaz intésétől is: „Legye- 
tek pedig mindenkor készek megfelelni nagy 
alázatossággal és becsülettel azoknak, akik 
számot akarnak venni a ti bennetek való re- 
ménységről". Hisz maga Krisztus Urunk is hány- 
szor állt szóba és tusakodott a hitetlenségben megcson- 
tosodott írástudókkal! s hát vájjon Pál apostol is nem 
vetekedett-e, mint megvan írva a Cselekedetek könyvében 
(17, 17 — 18.), még „a piacon is mindennapon 
mindenekkel, akiket előtalált", nem különben 
az ú. n. „epikureus és stóikus filozófusok- 
kal" vagy bölcselőkkel; s vájjon hallgatott-e az áthé- 
n e b e 1 i e k tanácsának közepette, midőn megragadván őt, 
vivék az áreopágus-ra? 

— Én sem térhetek ki a vetekedés, a vita elől, 
— mondám magamban, — ha már a múlt alkalommal 
belebocsátkoztam. Avagy, ha vonakodnám ettől, nem jog- 
gal hihetné-e ez a hitetlen, hogy vagy nincs bátorságom 
síkra szállni az igazságért, vagy pedig a múltkori eszme- 
harcban legyőzetve éreztem magamat . . . Igaz, hogy 
helyzetem nehéz, mivelhogy hiába öltözöm fel „a lelki 
fegyvert, mely az Istennek beszéde"; — hisz 
ellenfelem épen ennek az Istenigének az igazságát ta- 
gadja ; hiába hivatkozom a Szentírásra : előtte egy po- 
gány latin, vagy görög író mondása nagyobb becscsel 
bir, mint akár a Krisztusnak, akár az Istennek örökké- 
való beszéde . . . Ám „vegyétek fel az Istennek 
minden fegyverét, — mondja Pál apostol — hogy 
megállhassatok e veszedelmes időben e vi- 
lágnak urai, ez élet setétségének vezérei el- 
len". (Eféz. 6, 13.) Felveszem hát én is a világi tudo- 
mány, az emberi bölcselkedés fegyverét, bármilyen gyenge 
és gyakorlatlan vagyok is az ezzel vaJó viaskodásban; 

és igyekezem az igaz tudomány vizsgálódásai alapján s 
a józan észből vett okokkal harcolni, vitatkozni tovább 
ezzel, a magát oly erősnek hitt és hitetlenségében oly 
konok ellenfelemmel. 



Megkezdődött tehát újból a vita közöttünk. — A nagy- 
világból, annak vizsgálásából visszatértünk ahhoz a kis- 
világhoz, mit embernek nevezünk. Mert hát sokan van- 
nak manapság, Mk Istennek e legfelségesebb teremtéséről, 
az emberről vajmi alacsony nézeteket táplálnak maguk- 
ban. Egyenesen azon kezdtem hát a vitát: 

— „Ön szerint, uram, úgy-e bár nem áll a bibliá- 
nak az a tanítása, hogy Isten a földnek porából terem- 
tette az embert s a maga isteni képét adta rája, azaz 
okos és halhatatlan lelket lehelt beléje?" 

— „No ez nagyon ó-testamentomi felfogás — gú- 
nyolódott az én emberem, — a tudomány rég túl van 
már ezeken a jámbor meséken. Egy nagy tudós (Darwin) 
bebizonyította, hogy a természet három világa: az ás- 
vány-, növény- és állatország az ú. n. ős -sejtből ke- 
letkezett ; de csak végtelenül lassú, mindamellett folytonos 
és fokozatos fejlődés útján, elképzelhetetlen hosszú idő 
alatt jutott el abba a tökéletes állapotba, amelyben a ter- 
mészet e három országát mostan szemlélhetjük . . . Vagy 
más szavakkal: A természet ereje az élettelen anyagból 
létrehozván az első életcsirát vagy sejtet, ez a sejt hova- 
tovább fejlődött, tökéletesedett, annyira, hogy pl. az előbb 
még csak gyenge és csenevész növényből utóbb mind 
tökéletesebb növény lett ; abból a növényből viszont, vég- 
telenül hosszú idő alatt, egy félig növényi, félig állati 
szervezet fejlődött; mignem a hova-tovább tökéletesedő 
állatfajok folytonos kiválása útján, kifejlődött végre a 
legtökéletesebb állat: az ember". 

— „Jól ismerem — válaszolám én erre az okos- 
kodásra, — jól ismerem ezt a legalább is furcsa felfo- 
gást, amelynek az a summája, hogy tehát maga az em- 
ber is az oktalan állattól — és pedig, mint Önök állítják 
— a majomtól származott légyen ... De hát ez az 
okoskodás is csak olyan alaptalan és erőltetett, mint a 
többi; legfeljebb csak annyi világlik ki belőle, amit mi 
is elismerünk : hogy a nagy természetben — mint mon- 
dani szokás — ugrás nincs sehol, hanem igenis, mi- 
ként egyik láncszem a másikkal, oly szoros összefüggés- 
ben van egyik teremtmény a másikkal, a természet egyik 
országa a másikkal. De hogy hosszas vita helyett csak 
egyet említsek : nézze meg Ön az egyiptomi sírokban ta- 
lált évezredes állati múmiákat vagy csontvázakat : váj- 
jon van-e valami különbség azon ősrégi és a mi időnk- 
ből való állatok csontvázai között ? . . . Épen semmi, de 
semmi ! — Igen, mert a mi ismereteink és tapasztalataink 
szerint, séma növényi, sem az állati fajok nem tökéle- 
tesedhetnek annyira soha, de soha, hogy a köztük levő 
faji és nemi különbség teljesen elenyészhessék; 
már t. i. annyira, hogy a szerény ibolyából pl. a serény 
hangya, abból a sörényes oroszlán, abból viszont a ma- 
jom formálódhassék, — nem is említve az oly csodála- 
tos testtel és okos lélekkel felruházott embert ... De 
még ha mindez megtörténhetnék is, hát azt kérdem : ak- 
kor is nem az Isten véghetetlen hatalma és mindent egy 
bizonyos célra intéző, csodálatos bölcsesége mellett bi- 
zonyítana-e ez is?!" . . . 

— „No de bárhonnan vette légyen is eredetét az 
ember, — folytatám — mégis csak nevetséges dolog 
azt állítani, hogy a teremtésnek e koronája, az ember, 
minden tekintetben egy színvonalon állana az oktalan 
állattal, azaz, mint egy régi bölcs mondotta: hogy az 
ember is csak kétlábú toUatlan állat, lelke azonban 

nincs!... Ah, milyen őrültség ! mikor a gondolkodni, 
beszélni, önállóan cselekedni képes ember azt állítja 
magáról, hogy az ö saját becses személyisége, öntuda- 
tos értelme, okossága — az mind nincs, vagy semmit 
sem számít, — ellenben a sejtek, az idegek, az agy- 
velő minden! hogy az agyvelő érez, az agyvelő 
gondolkodik, az agyvelő akar ! . . . mert hát ezt látjuk, 
-- úgy mondják Önök, — de az ú. n. lelket épen- 
séggel nem láthatjuk sehol !" . . . 

„Hát hiszen, ha nagyító üvegen keresztül nézik 
Önök az emberi testet és ezer ízre darabolják szét: 
persze, hogy fel nem fedezhetik abban többé az éltető 
lelket ... De fordítsuk meg a dolgot : itt van ! rakják 
össze Önök, ha tudják, azokat a millió parányi részecs- 
kéket, amelyekből áll az emberi test, sőt Önök szerint 
az embernek egész valósága: teremtsenek, ha tud- 
nak, embert!... hisz' minden porcikája ott van az 
Önök kezében ! . . . Dőreség ilyet mondani, úgy-e bár ! . . . 
Persze, hogy dőreség! Mert bizony igaz az, hogy — 
mint egy nagytudományú ember (Liebig) mondotta : 
„Soha sem fog sikerülni a vegytannak (a tudománynak), 
hogy ^SY sejtet, egy izomszálat, egy ideget, szóval, 
hogy csak egyetlen szerves részecskét, annál kevésbbé, 
hogy egy egész szervezetet vegyi konyhájában valaha 
előállíthasson!" ... 

„Ügy van, úgy! az ember nem Isten: teremteni 
nem tud egyetlenegy fűszálat, egyetlenegy férgecskét 
sem ! De mindazáltal, a józan felfogás szerint, a teremtés 
koronája csak még sincs egy sorban az oktalan állattal ! és 
pedig azért nincs, mivelhogy lüktet benne olyas valami is, ami 
egyik teremtett valóságban sincs meg : t. i. a gondolkozó- és 
láthatatlan lélek! — amely felülemeli az embert a természet 
mindhárom oszágán s egy magasabb, lelki országnak, az Isten- 
országának és a mennyországnak íiává és örökösévé teszi" . 

„Igen, uram, — folytatám tovább nekihevülten — 
mi el sem képzelhetjük az emberi testet anélkül az 
isteni szikra nélkül, mi azt lelkesíti, azaz képessé 
teszi az embert a testi és szellemi tevékenységre. Mert 
szerintünk nem az agy velő az, ami érez, gondolkozik és 
akar, hanem a lélek. Az agyvelő csupán csak eszköz 
erre a célra, — olyan, mint valamely hangszer a mű- 
vész kezében, amelyből az a művész a legfelségesebb 
dalt csalhatja ugyan ki, de csak úgy, hogy ha játszik 
rajta ; egyébként pedig holt hangszer marad az . . . így 
az agyvelő is, legyen bár még oly tökéletes része az 
emberi test szervezetének, magában véve senmii műkö- 
désre nem képes, míg az az isteni művész, az öntudattal 
és okossággal biró lélek annak húrjait, idegeit moz- 
gásba nem hozza". 

„Hogy miként történik ez? hogy a lélek 
és test mily viszonyban vannak egymással? — ez oly 
titok, melyet kimagyarázni semmiféle emberi tudomány 
nem képes ; — de amiből nem az következik ám, hogy 
tehát tagadjuk a lelket és annak halhatatlanságát, 
hanem ellenkezőleg: hogy eszméljünk kissé és gon- 
doljunk arra, hogy a kézzelfogható, szemmel látható 
dolgokon túl van olyas valami is bennünk és kívülünk, 
ami több, nemesebb, maradandóbb, mint a romlandó és 
mulandó test és annak idegei; — hogy van egy látha- 
tatlan, lelki, szellemi világa is földi létünknek, — s 
hogy azért tud a por gyermeke okosan gondolkozni s 
még az Istenség mélységeit is vizsgálni, — azért tud 
örülni, búsulni, hinni és remélni, lelkesedni és szeretni, — 
s azért tud azokért, kiket szeret: szíve feléért, szerette 
gyermekéért, jó barátjáért, vagy vallásáért, hazájáért ön- 
feláldozóan élni és meghalni : — mind e nagyszerű dol- 
gokra csak azért képes az ember, mert valami isteni 
erő dobog, valami isteni szikra lángol keblében! . . . 

Igen, egy parányi része annak a mindenható erőnek, 
mely egy ^legyen" szóval e nagy világmindenséget léteire 
hívta, s egy parányi szikra abból az örökfényü lánglélek- 
böl, mely a mérhetetlen világűrben amaz örökös tüzeket 
meggyújtá!" . . . 



Ezzel félbe is akartam szakítani a bölcselkedést ket- 
tőnk között, midőn az én hitetlen Tamásom ismét a múlt- 
kori állítására tért vissza, hogy: de bizony ő csak 
természet-imádó marad továbbra is, s azt tartja, 
hogy a nagy természet minden — és ezzel vége ! . . . 

— „Nem vitatkozom tovább Önnel, — úgyis hiába- 
való volna!" — válaszolám én. — Csak egy régi latin 
költőnek (Vergilius), kit Ön a szentíróknál is többre 
becsül, amaz ismeretes mondását idézem vissza emléke- 
zetébe: („Mens agitat molem et magnó se corpore mis- 
cet. '^) „Az egész világegyetemet a minden részében el- 
omló ész kormányozza, mely a nagy testtel összevegyül". — 
Lám, tehát még ez a pogány költő is — s vele együtt a 
többi stoikus bölcselők is — elismerik, hogy igenis 
ennek a nagy világmindenségnek van lelke, van kor- 
mányzója, van egy jóságos gondviselője, aki szeretettel 
van legtökéletesebb teremtménye, az ember iránt s neki 
kiváltságos helyzetet biztosít a mindenségben*'. 

. . . „Az isteni gondviselésbe vetett hit és a halha- 
tatlanság reménye élt ezeknek — az On által annyira 
magasztalt, régi rómaialmak keblében is ! Sőt az ékesen- 
szólásnak ama nagy mestere (Ciceró) szerint: „Nincs 
olyan durva és vad nép, melynek ne volna Istenben 
való hite, még ha saját lényét nem ismeri is". — Egy 
újabbkori tudós pedig (Kant), — akinél áthatóbb elméjű 
bölcselőt az egész 19-ik század nem szült, — ezt a ne- 
vezetes vallomást tette egyik művében: „Két dolog tölti 

el az ember lelkét egyre új és növekedő csodálattal 
és hódolattal, mennél gyakrabban és tartósabban foglal- 
kozik vele a gondolkodás: a csillagos ég fölöttem és az 
erkölcsi törvény bennem!" És ebből a csodálkozásból 
jutott el aztán, mint Ön is tudja, ama nagy eszmékhez: 
az Isten, szabadság és halhatatlanság eszméjéhez. 



így végződött ez a második vitatkozásunk. — Hogy 
sikerült-e ellenfelemet valamennyire megingatnom nagy 
hitetlenségében : nem tudom. Azonban merész, balgatag 
állítása nem bántott többé; inkább sajnálkozást éreztem 
fölötte; mivel azt tartom, atyámfiai! hogy az az ember, 
ki Teremtője, éltető Atyja ellen lázad, aki Istent ta- 
gadni mer : az az ember kivetkőzött okos emberi mivol- 
tából, s mivelhogy saját lelkét is tagadja: nem is lehet 
benne szerintünk sem, tisztán gondolkodó lélek, hanem 
annak elméje a túlnagy bölcseségtől kizökkent a rendes 
kerékvágásából; mert különben okos értelemmel, érző 
szívvel Istent tagadni lehetetlen s csak a balgatag 
mondhatja azt szívében: nincsen Isten!... 

Oh, hiszen „ö tőle, Ö általa és ö benne van- 
nak mindenek!" . . . „Isten kezét mutatja Az égnek 
boltozatja, Mely felettem kiterjed" — mondja egyik di- 
cséretünk. Mig egy másik dicséret szerint: „Általad 
Uram, az ember lelke az ezredik Ég boltozatin is felül- 
emelkedik ; Tudja a múltakat, ért, ítél, okoskodik ; Lépvén 
okról-okra, rajtad megállapodik". (67, 9.) — „Teremtő 
Isten! — énekh a költő is — hova tekintsek, Hol ne 
lássam hatalmadat? A fényes nap és porszemben. Te 
megdicsőíted magad; Égen és földön mindenütt, Dicső- 
séged sugara süt". (Tompa.) 

. . . Végzem hát beszédemet azzal : Te Isten képére 
teremtett ember ! te Krisztus által megváltott keresztyén ! 

Lé^ay L. : Egyházi beszédek. IV. 2 

„Te boldog remeke formáló kezének" ... „kit ö tett e 
földön elsővé: Változz dicsőségét mindig buzgó kútíővé". 
(68. dics. 6. 7. V.) S dicsőitsd a te Teremtődet 
ekképen: „Hát én mély tisztelettel, Mély, teljes szere- 
tettel, Előtted megnémulok. Zsámolyodhoz borulok, És 
imádom nagyvoltodat", mindaddig, miglen élek. Ámen. 



A hitetlen élete. 

53. Zsolt, 2. „Ezt mondja a balgatag ember az ö szivében : nincsen 
Isten! Megromlottak és utálatos hamisságot cselekedtek: nincsen, 

ki jót cselekednék^^ 



Van-e, lehet-e oly szerencsétlen teremtése az Űr- 
istennek, aki elég vakmerő azt mondani, avagy csak 
gondolni is az ö szívében, hogy nincsen Isten!? . . . 
Fájdalom, ilyen romlott elméjű, balgatag gondolkozású 
emberek — valamint voltak a Krisztus előtt sötétségben 
ült zsidó és pogány népek között is, — úgy találkoznak 
ma is — mint már a múlt alkalmakkor láttuk, — amaz 
„igaz világosság" felragyogása után kétezer év múlva 
is találkoznak elegen, akik „látván, nem látnak és 
hallván, nem hallanak, sem értenek*^; (Máté 
13, 13.) holott, mint a 19. Zsoltár mondja: „Az egek 
hirdetik az erős Istennek dicsőségét és az 
ő kezeinek munkáját hirdeti ama kiterjesz- 
tett erősség". S Ézsaiás próféta szerint: csak fel 
kellene emelni szemeiket a magasba, hogy meglássák, 
kicsoda teremtette azokat. (40, 26.) 

Az ilyen lelki vaksággal és siketséggel megvert embe- 
rekkel nem is volna érdemes hosszasan foglalkozni, ha 
nem tudnók másrészt, hogy ama példázat szerint: „vak 
vezeti a világtalant s mindkettem a verembe esnek", — 
mennyien, de mennyien járnak e hitetleneknek tanácsán 
s ülnek az Istent csúfolók székében ! s hogy mily vésze- 

2* 

delmes örvény fenyegeti azt a népet, azt az országot, 
mely eldobja maga alól azt a kőszikla-alapot : a Krisztus 
által tanított Isten-hitet! — amely minden vallásnak, 
minden erénynek nélkülözhetetlen fundamentoma, melyet 
aki elvet magától, Krisztus szavai szerint : hasonlatos 
lészen a bolond emberhez, aki fövényre épí- 
tette az ö házát, melyet aztán az esö, az árvíz és a 
szelek menthetetlenül összeomlasztottak. 

Atyámfiai! Megmondta azt Kisztus Urunk, hogy „a 
rossz fa jó gyümölcsöket nem teremhet". 
Azért gyümölcseikről ismerhetjük meg nemcsak a 
fákat, de a hitetleneket is . . . Nézzük csak meg még 
egyszer s közelebbről is, nézzük meg: mi szokott ren- 
desen gyümölcse, eredménye lenni az ő hitetlenségöknek, 
istentagadásuknak ? S be fogjuk látni, hogy mint a zsoltár- 
író úgy a 14-ik, mint az 53-ik Zsoltárban csaknem ugyan- 
azon szavakkal mondja: mindazok a balgatagok, kik 
szívökben így szólanak: nincsen Isten!, mindazok „meg- 
romlottak és utálatos hamisságot cseleked- 
tek s nincs köztük, ki jót cselekednék!" Vagyis 
más szavakkal: megromlottak azok nem csupán 
elméjökben, de egyszersmind szívökben is. 

Erről kívánok elmélkedni előttetek ez alkalommal* 



I. 

Ha az Istent nem hivő, tehát istentelen embert köze- 
lebbről megfigyeljük, először is azt fogjuk taláhii, hogy 
annak nem csupán a gondolkozása helytelen, sőt alap- 
jában megromlott, de meg van mérgezve annak a szíve, 
meg van romolva annak az erkölcsi élete is. 

Igen, mert amilyen a fa, olyan a gyümölcse is. A 
tövisről nem szednek szőlőt, s amely forrásnak a vize 
keserű, édes vizet az hogyan is adhatna ! A zavaros gon- 

dolkozású, balgatag elméjű embernek hogyan is lehetné- 
nek tiszták és eszélyesek az ö cselekedetei! . . . Ellen- 
kezőleg, mint zsoltáros könyvünk is mondja : „A bolond 
így szól szívében : Nincsen Isten ! azért gonoszságban él, 
Utálatos bűnt teszen, semmit nem fél"... Itta 
hiba, hogy a hitetlen semmit és senkitől nem fél. Nem fél 
az emberektől, a földi bíráktól, mint akik előtt oly köny- 
nyü hamisságát elrejteni. Istentől, a mennybéli bírótól 
pedig, akiben ő nem hisz, miként is félhetne egyáltalában?. . . 
Egyszer egy ilyen. Istentől elfordult ember az éj 
sötétjében lopni indult s kis fiát is magával vitte. ;,Jaj 
apám, de félek!" — monda remegve a még ártatlan 
gyermek, midőn már a tilosban jártak. — „Mitől félsz te, 
bohó?'^ — „Attól, apám, hogy valaki meglát bennünket". 

— „Ugyan már kicsoda látna, hisz teljesen sötét van". 

— „Jaj édes apám, de Isten lát a sötétben is!" . . . 

Úgyvan, Istenelőtt „fénylik az éjszaka, minta 
nappal" és „minden helyen vannak az Úrnak 
szemei, nézvén a jókat és gonoszokat", — 
mondja az írás szava. — De mit törődik a hitetlen az 
írással! mit törődik ő Isten szavával! amelyet pedig az 
az örökkévaló bíró beirt vala minden emberi szívbe, — a 
tiedbe is, te istentelen ! halld csak, mit mond kebeled- 
ben az a kisbíró, a lelkiismeret! ah, nem azt mondja-e : 
térj vissza a bűn ösvényéről! van Isten, aki lát, akit 
megcsalni nem lehet, akinek tekintete elől el nem rej- 
tőzhetel s aki előbb-utóbb megfizet neked hamisságodért ! 

De prédikálhatsz te annak a bolondnak, aki egy- 
szer fejébe vette és azt mondja: nincsen Isten! követ- 
kezőleg, hogy szerinte nincs sem mennyország, sem 
pokol, sem jutalom, sem büntetés, szóval nincs semmi 
szent, amiben hinni, vagy amitől félni lehetne ! . . . Mert 
hát igaza van szentleckénknek, hogy az ilyen gondolko- 
zású emberek mindenestől fogva „megromlottak és 

utálatos hamisságot cselekesznek, nincs köz- 
tük, ki jót cselekednék!" 

íme, ide vezet a hitetlenség, a vallástalanság. Nézzük 
meg akár az Izrael népének, akár a régibb és újabb 
nemzeteknek a történelmét, azt fogjuk találni, hogy min- 
dig és mindenütt, amikor és ahol a hit, a vallásosság 
elernyedt, azzal együtt rendesen hanyatlani kezdett a 
nemzetek erkölcsi élete is : — a hitetlenséget nyomon követte 
mindig és mindenütt az erkölcstelenség. 

Ez a tapasztalat mondatta a 18-ik század egy hír- 
neves francia írójával (Voltaire) ama, később általánosan 
ismeretessé vált szavakat: ^Ha Isten nem léteznék, hát 
fel kellene öt találni". . . Pedig ez a tudós és elmés 
francia író maga is meglehetősen hitetlen volt; amint 
hogy általában abban a korban, amelyben ő élt, a 18-ik 
század közepe táján, a francia társadalom körében egész 
divat volt a vallástalanság, a kigúnyolása mindannak, 
amiben a jámbor lelkek hinni szoktak. — Fel van jegyezve 
róla, hogy egyszer, amikor épen díszes vendégsereg 
ülte asztalát körül és szokás szerint a vallás tárgyai 
felett nevetgéreztek, — a tudós házi gazda hirtelen közbe- 
szólt: „Csitt, csendesen!. . . Zárjuk be előbb az ajtókat 
és beszéljünk halkan ; . . . mert ha cselédeim meghallják, 
hogy nincs Isten: hát akkor nemcsak a vagyonom, de 
még az életem se lesz többé biztosságban tőlük !".... 

Tökéletesen igaza van! Aki Istent nem hisz: nem 
is fél tőle; nincs hát szívében a legerősebb fék, mely 
őt akármi rossztól, a legutálatosabb hamisságtól vagy 
gonoszságtól is visszatartsa . . . Csak abban nincs igaza 
a mi tudós franciánknak, mintha az Istenben való hit, 
a vallásosság csakis azú. n. népnek volna szükséges, — 
amint hogy manapság számosan gondolkoznak ilyetén- 
képen. . . Ellenkezőleg; mint hazánk egyik mélyelméjü 
Írója mondja: (Eötv^ös J.): „Épen a kitűnő embereknek 

szükséges a vallás leginkább, mert ök érzik igazán emberi 
elménknek szűk korlátait*^ ; — mert „mentől messzebre 
haladtunk a tudományban, annál inkább érezzük a 
hitnek szükségét". „Ezért semmi sem szükségesebb 
boldogságunkra, mint hogy erősen hinni képesek legyünk; 
enélkül a legkitűnőbb ember is csak ingó nád, mely 
minden szellőre annál könnyebben indul meg, mennél 
magasabban hordja fejét". 

És fájdalom, nem azt tapasztaljuk-e korunkban, hogy 
épen azok, akik a társadalmi életben a legkitűnőbb helye- 
ket foglalják el, épen azok ingának, azok tántorodnak 
meg nem egyszer a hűségben, a becsületben — és 
sülyednek alá a köztisztelet magas polcáról az erkölcs- 
telenség posványába! . . . Hisz nincs mit takargatnom! 
az a fenhéjázó úri ember is, kiről múlt beszédeimben 
szólottam s ki oly megvető gúnynyal ejté ki előttem az 
Isten nevét, — ez a csúfondáros istentagadó is csak ott 
végezte, ahol a többi, hozzá hasonló hitetlenek : — meg- 
romlott elméje után a szíve is és oly utálatos 
hamisságot cselekedett, mely miatt egy sereg 
kifosztott ember és sok-sok szegény árva könnye és átka 
kísérte őt a becstelen halálba ! . . . Engem legkevésbbé 
sem lepett meg a sorsnak ilyetén fordulata, mert jól 
tudtam, hogy amely balgatagok azt mondják 
szívökben: nincsen Isten, — azok rendesen 
megromolnak és utálatos hamisságot csele- 
kednek, — és annálfogva az is természetes, hogy előbb- 
utóbb „jaj lesz vége dolguknak: el kell veszni azoknak!" 

n. 

Igen, jaj lesz vége dolguknak! Vagyis, a 
hitetlenség először erkölcsi romlásba, azután pedig — - 
ami ennek elmaradhatatlan következménye — lelki meg- 
hasonlásba, boldogtalanságba taszítja az embert. 

Mert hát hit nélkül, Isten nélkül lehetetlen is, hogy 
valaki boldog lehessen a földön. Megmondotta azt már a 
bölcs Prédikátor is, hogy ^a hitetlennek nem 
lészen jól dolga*' (8, 13.); és Ézsaiás próféta nem 
különben: „A hitetlenek — úgymond — olyanok, 
mint egy háborgó tenger, amely nem nyug- 
szik és amelynek vize iszapot és sárt hány; 
nincsen békességök a hitetleneknek". (57, 
20 — 21.) — Igen, mert a földi élet folyton hullámzó 
tengerén az Istenbe vetett erős hit és bizalom az a bárka, 
amelyben az oly sokképen hányatott szív és lélek biztos 
menedéket és megnyugvást talál. A hitetlenek pedig, mint 
Noé idejében az özönvízkor, önmaguk zárják ki magukat 
abból az életmentő bárkából, hogy aztán egy darabig 
reménytelenül küzdve a habokkal, végre is a háborgó 
tenger hullámsírja nyelje el őket. 

Nézzétek csak a hitetleneket: mily boldogtalanul 
vergődnek az élet zajgó tengerén !... Nincs Isten! 
kiáltanak fel eszeveszetten, — s úgy látszik első tekin- 
tetre, mintha ez az őrült beszéd bizonyos megelégedéssel, 
bizonyos sátáni örömmel töltené el őket. De csakis lát- 
szik; mert ha aztán akarva, nem akarva ők is kénytele- 
nek olykor önmagukba elmélyedni és komolyabban gon- 
dolkozni kissé az élet megfejthetetlen talányai felett, fel- 
téve maguknak a kérdést: ugyan hát miért is élek én 
ezen a földön? van-e az én életenmak valami célja?. . . 
akkor aztán a legrettenetesebb, legkínzóbb kétség sas- 
keselyüi marcangolják boldogtalan szívókét! 

— Ha nincs Isten! — így tépelődnek — hát 
akkor honnan vagyok, miért vagyok én? honnan vette 
magát ez a világ és miért ? Miért lesz egyáltalán valami, 
miért nincs a semmi? ... Ha nincs lélek: mi az hát 
bennem, ami háborog, hogy sehol nyugalmat nem lelek ? 
Mi feszíti agyvelőmet annyira, hogy majdnem őrültté tesz 

a kérdések kérdése: lenni vagy nem lenni!? Ha nincs 
másvilág, nincs halhatatlanság: — miért félek hát 
annyira a sírtól, a haláltól? miért kedvelem ezt a nyo- 
morult életet, mely tele küzdéssel, hasgató fájdalommal, 
— míg örökre boldog az, ki nyugszik sírjában! ... Ha 
nincs gondviselés! — miért van az, hogy nemzetek 
jönnek, nemzetek enyésznek el és ez a világmindenség 
még mindig nem omlott össze? ki, vagy mi tartja össze 
és miért? . . . 

. . . Es egyáltalában mit ér ez az egész nyomorú- 
ságos élet! holott az semmi igazi örömöt nem ad 
nekem. Hiába kezeim közt a nagy vagyon, hiába a gyön- 
gyöző borral telt pohár, hiába minden élvezet és gyö- 
nyör! . . . itt bent, bent mégis oly kimondhatatlan üres- 
séget, oly véghetetlen keserűséget érzek, hogy azt soká 
ki nem bírhatom ! . . . Talán rossz volt, gonosz volt 
eddigi életem? Meglehet ! De csak nem lehettem olyan 
bolond, hogy szegénységben és nyomorban éljek, mikor 
egy kis életrevalósággal gazdaggá tehettem magam! Csak 
nem ment el az eszem, hogy le ne tépjem a rám mo- 
solygó virágbimbót, mikor úgy se látja, úgy se kéri szá- 
mon senki tőlem. És csak nem lehetek olyan nevetsé- 
gesen együgyű, hogy ott, ahol az én jólétemről, saját 
érdekemről van szó, ott holmi üres szavaknak engedjek, 
mint jog, igazság, törvény, szeretet! . . . 

íme, ilyen boldogtalan gondolatokkal vívódik a hi- 
tetlenek szíve és elméje! . . . Természetes, hogy ezekre 
a gyötrő kérdésekre, szerintünk, nincs elfogadhatóbb, meg- 
nyugtatóbb felelet, mint ez: Van Isten az égben ! tehát 
van gondviselés, van lélek, van halhatatlanság, van ju- 
talom és büntetés is! . . . De mivelhogy a hitetlen épen 
ezekben a boldogító igazságokban nem tud hinni : sorsa, 
átka nem lehet más, mint a legnagyobb boldogta- 
lanság ez életben, és aztán a legtöbb esetben: önke- 

zével megásott sír! . . . nem is említve az örök k ár ho- 
zat ot, mely a hitetlenség posványába fúlt lelkeket a 
túlvilág kapujánál várja. 

in. 

Ha már a hitetleneknek ilyen boldogtalanság a sor- 
suk: így hát végül a legnagyobb szánalomra 
méltók. Kivált ha azt tartjuk, amit egyik hazai írónk 
(Greguss Ágost), hogy „a hitetlenség nem bün, hanem 
szerencsétlenség". . . Bün biz az, akárhogy szépítsük a 
dolgot! Mert „valami hitből nincsen, bün az'S — 
mondja Pál apostol; hogyne volna hát bün, magának 
az Istennek a lételében, gondviselésében nem hinni, 
avagy csak kételkedni is?! 

De mindenesetre a hitetlenség nemcsak bün, hanem 
egyszersmind szerencsétlenség is! A szerencsétlen 
ember iránt pedig rendesen részvétet szoktunk érezni, 
még ha szinte saját bűne okozta volna is szerencsétlensé- 
gét, — mint ahogy sajnálatra indult egykor Ábrahám az 
erkölcstelen életű Sodoma és Gomora szerencsétlen sor- 
sán, — és könnyeket hullatott maga Krisztus Urunk 
is a pusztulása felé siető, hitetlen Jeruzsálem felett. 

Vannak azonban olyanok is a hitetlenek nagy tá- 
borában, kik kettős részvétünkre és szánalmunkra mél- 
tók; azok t. i., akik voltaképen nem is annyira hitetle- 
nek, mint inkább csak gyenge hitűek; akik olyanok, 
mint [a füstölgő gyertyabél: hitök nem ég azzal a lo- 
bogó lánggal, mint kellene; hanem csak pislog, csak 
füstölög, — jó szerencse, ha ki nem aluszik végképen . . . 
Talán nem is tehetnek róla, hogy hitök annyira megfo- 
gyatkozott. Mert hát a mi csodálatos korunkban néme- 
lyek mintha készakarva taposnák el azt a mustár- 
magnyi hitet is, mely sokakban még megmaradt és nö- 
vekedni akarna. 

Csodálatos, de sokan, akik egyáltalában nem hisz- 
nek semmiben, abban az egyben mégis hisznek, hogy 
csak akkor lesz boldog a világ, ha nem hisz sem 
Istenben, sem Krisztusban, sem semmi olyanban, ami 
nem kézzelfogható, ami földöntúli dolog vagy igazság ! . . . 
S ezt, a szerintök egyedül üdvözítő tudományt nem 
szűnnek meg a lehető legnagyobb hévvel és makacs ki^ 
tartással prédikálni úton-útfélen: tudományos téren úgy, 
mint a csapszékben, a palotákban úgy, mint a kuny- 
hókban, szóval úgy, mint tettel. — Nem egy bolond 
szüle maga tanítja pólyáiból alighogy kivetkőzött gyer- 
mekét az istenkáromlásra ! Nem egy ú. n. felvilágosodott 
apa szó nélkül tűri el, hogy iskolából kikerült, vagy 
magasabb iskolába járó felserdült fia — nagy fennen 
mutogatja szerzett műveltségét, hogy röhögve szól le 
mindent, ami a hitre. Istenre, vallásra, templomra vo- 
natkozik! . . . 

Csoda-e aztán, ha az így nevelt gyermekekben las- 
sanként mély gyökeret ver a hitetlenség, — s hogy ha 
kilépnek az élet nagy iskolájába, ahol ugyancsak sűrűn 
hallják azt a bolond szót, hogy: nincs Isten! — már 
nemcsak hogy szégyenelni fogják a Krisztus evan- 
gyéliomát, hanem valósággal tiltakoznak az ellen a fel- 
tevés ellen, mintha ők bármiben is hinni tudnának ! . . . 
Oh boldogtalanok! Uram, bocsáss meg nekik, mert 
nem tudják, mit beszélnek! 

És még egyet! . . . Vannak olyanok is, kik a leg- 
jobban ápolt vallásossággal kerülnek ki a szülei házból, — 
de aztán az a sok csalódás, az a sok megpróbáltatás, 
az a sok szomorú tapasztalat, amelyen keresztülvezeti 
őket a Gondviselés keze, — lassan-lassan megingatja 
keblökben a vallásos hitet s ha egészen hitetlenekké nem 
is, de sok esetben kishitűekké, csüggetegekké teszi 
őket . . . „Oh, ha bennem is, mint egykor, épen Élne a 

hit, vigaszul nekem !^ — énekeié hazánk egyik legke- 
resztyénibb lelkű költője is. (Arany.) 

. . . Vajmi üdvös lesz azért — még a legisten- 
félőbb keresztyéneknek is — gyakorta ekkép imádkoz- 
niok a tanítványokkal: ^Uram, növeljed a mi hi- 
tünket!" . . . Akiknek lelkében pedig a hit világa csak 
olyan, mint a füstölgő gyertyabél: foglaljuk be azokat 
is imádságunkba ... és aztán, ahelyett, hogy oltogatnők, 
inkább legyünk rajta, hogy minden módon élesztges- 
sük hitöknek már-már kialvó szikráját! 

És mit szóljunk végül azokról, akik hitetlenségök- 
ben imimár teljesen megrögzöttek? . . . Óva intelek 
tőlük benneteket és az apostol szavaival kérlek: „Meg- 
lássátok, atyámfiai! hogy valaha ne legyen 
közületek valakinek gonosz és hitetlen szíve, 
hogy az élő Istentől elszakadnátok!" ... „bün, 
ellenség, hitetlenség hogy pokolra ne vigyen!'* Ámen. 



IV. 

A hívő. 

Ján, 20, 2?. „Ne légy hitetlen, hanem hivő.'' 

A tizenkét tanítvány egyikének, a Jézus feltámadásá- 
ban hinni nem tudó Tamásnak mondotta az Ü r a most 
felolvasott szavakat: ^Ne légy hitetlen, hanem 
hívő". S ime, a kételkedő, sőt hitetlen Tamás szívében 
a kétség homályát azonnal a hit világa váltja fel, s most 
már teljes meggyőződéssel mondja : ,Én Uram, és én 
Istenem!" 

A Krisztus mai tanítványai között, fájdalom, szintén 
egész légió a kétségeskedő, a hinni sem nem tudó, sem 
nem akaró hitetlen Tamások száma ; akik Tamás apostol- 
hoz hasonlólag mindent látni, mindent ujjaikkal tapogatni, 
azaz minden dologról kézzelfogható bizonyosságot akarnak 
szerezni; — vagyis csak tudni, bölcselkedni szeretnek, 
de hinni, bízni már semmiben és senkiben sem tud- 
nak . . . Innen van aztán, hogy a huszadik század emberei, 
keresztyénéi tagadhatatlanul nagyon előre haladtak a tudo- 
mányos ismeretek, a felfedezések s általában a gyakorlati 
élet terén, — ellenben hova-tovább szegényebbek lesznek 
a lelkiekben, az életet boldogító és megszentelő hitben, 
reményben és szeretetben. Innen van, hogy ma már 
nagyon tudósok, nagyon bölcsek vagyunk, de igazán 
boldogok vajmi kevesen. 

Vajha szivünkre vennők azért mi is Krisztus Urunk- 
nak az élet boldogságára s az örök életre utat mutató nagy 
Mesterünknek Tamás apostolhoz intézett ama szavait: „Ne 
légy hitetlen, hanem hívö!'^ Vagyis más szavak- 
kal : ne járj a hitetlenek tanácsán s ne ülj az Istent csúfolók 
székében, s ne mondd balgatagul a te szívedben, hogy 
nincs Isten ! . . . hanem ellenkezőleg, foglalj helyet ama 
kicsiny, de hívő seregben, mely a bethániai Mária példájára, 
oda telepszik a hit fejedelmének, a Jézus Krisztusnak 
lábaihoz, hogy megtanuljon tőle hinni, bízni: az egy 
Istenben, a mindenható Atyában, mennynek és föld- 
nek Teremtőjében — és a Jézus Krisztusban, Isten- 
nek egyszülött fiában, a mi nyugtalan szívünk igazi orvosá- 
ban — és a Szentlélekben, a mi lelkesítőnkben és minden 
jóra vezérlőnkben ! . . . Hogy ekképen nagy lelki örömmel és 
boldogan mondhassuk: Én Uram és én Istenem! Te 
vagy az én világosságom! Te benned nyugo- 
szik meg az én lelkem! s Te vagy az én éle- 
temnek erőssége! 

I. 

„Az Űr az én világosságom!" — Igyszól első- 
ben is a hívő keresztyén a zsoltáríróval (27, 1.), nüdőn 
elméje, kifáradva a nagy világ csodálatos rejtélyének talál- 
gatásában, elvégre kénytelen belátni, hogy a nagy talányt 
másként megoldani nem lehet, csak úgy, ha hisszük: 
hogy van Isten, a ki teremtett, megtart és igazgat 
mindeneket ! . . • Ám ehhez a boldogító hithez nem olyan 
könnyű eljutni, kivált a mai korban, mely bölcseségében 
elbizakodva, már mindent tudni vél, vagy legalább tudni 
akar, mivelhogy hinni már képtelen. De meg az ember- 
nek a lelke, az ehnéje is úgy van teremtve, hogy mint 
az írás mondja: mindeneket vizsgál, még az 

Istenség mélységeit is. Minden dolognak, minden 
tárgynak az okát, mivoltát kutatja, s csak aminek való- 
ságáról — miként Tamás apostol — szemével vagy kezé- 
vel, szóval érzéki eszközeivel meggyőződést szerzett: 
csak azt hajlandó valósággal létezőnek elismerni . . . így 
kereste, így kutatta Istent ott fenn a csillagos ég seregei 
között, ama híres csillagász (Laplace) is az ő messzilátó- 
jával, mondván : „Át- meg átkutattam az eget s az egész 
világmindenséget, de Istenre sehol nem találtam ! " . . . No 
mert hát a nagyítóüvegnél s a messzilátónál mégis csak 
tökéletesebb eszközre van szüksége a parányi embernek, 
hogy az ő Teremtőjét, — mit mondok? — akárcsak 
ezt a kis szikrát: az emberben lüktető lelket — meg- 
találhassa! . . . Azért mondja a költő : „Léted, Uram, világít 
mint az égő nap, de szemünk bele nem tekinthet". 

De vájjon hát elménk szemeivel nem láthatnánk-e 
keresztül azon a sötét tömérdekségen, mely elzárja előt- 
tünk a világmindenség titkát ?. . . De bizony, a józanon 
gondolkozó emberi ész, egy bizonyos határig tisztán lát- 
hatja, ha ugyan akarja, Istent, ;,a roppant egeknek bölcs, 
erős alkotóját". . . Ám ha elmémmel azon a bizonyos 
határon t ú 1 is szárnyalni akarok : akkor már, mint egyik 
dicséret-írónk mondja: ,, mennél feljebb repülök, annál 
jobban szédülök", s „csak homályt találunk előttünk és 
mélységet, elménkkel megfogni akarván ily Felséget ! " 

. . • Még tökéletesebb eszközre van tehát szükségünk, 
hogy beláthassunk az Istenség mélységeibe, — olyan esz- 
közre, melylyel messzebb s biztosabban láthatunk, mint 
akár a test, akár az elme szemeivel . . . s ez nem más, 
mint a hit. Ah, a hit s kivált a vallásos hit szemével 
nézve a világmindenséget: oly csodálatos tiszta fényben 
ragyog előttünk minden, de minden ! . . . s egyszerre meg- 
oldva látjuk azt a nagy titkot, mit a bölcs lángesze sem 
képes megfejteni ; — sőt hitünk szárnyain egészen közel 

emelkedhetünk ahhoz a fövalósághoz, „kit titkon érző 
lelkünk óhajtva sejt'^, — ki az örök\'ilágosság kútfeje, 
minden erőnek ereje ! . . . Ah, milyen öröm, milyen bol- 
dogság: a hit, a buzgóság szárnyain a földi alacsony 
helyekről az Istenség trónjához emelkedhetni s neki alle- 
luját zengedezni: Az Űr az én világosságom! az 
Űr az én világosságom ! . . . 

De Ai! e tiszta ismerethez és lelki gyönyörűséghez 
csakis a hit világánál juthatunk el. A tudomány 
fáklyája — hiába ! — nem képes a világmindenség minden 
titkába, minden homályos rejtekébe bevilágítani ! Mindent 
tudni, mindent kimagyarázni a legnagyobb emberi bölcses- 
ség sem képes. Hogy mikor, hogyan állott elő e világ s ki, 
vagy mi tartja azt fenn és mi célból ? Hogy hogyan jöt- 
tünk s mi végre születtünk erre a mulandó világra ? Hogy 
van-e Isten s van-e annak valami gondja mi reánk?. . . 
Mindezekre a kérdésekre csakis a hit adhat nekünk kielé- 
gítő, megnyugtató feleletet. „A hit — mely az apostol 
meghatározása szerint — épen „olyan dolgoknak 
valósága, amiket remélünk és amely dolgok 
nem láttatnak, azoknak bizonyos mutatója". 
(Zsid. 11, 1.) „E hit által értjük — mondja ugyan- 
csak az apostol — hogy teremtetett e világ Isten- 
nek beszéde által, hogy a láthatatlanokból 
láthatók lennének". A hit világa vet fényt a világ és 
élet mindazon rejtélyeire, melyeket az emberi elme hasz- 
talan iparkodik megfejteni. A hit világa, melyet maga az az 
örökvilágosság gyújtott meg szívünkben és értelmünk- 
ben, hogy tiz ő világossága által lássunk vilá- 
gosságot. (36. Zsolt. 10.) 

Ez örökvilágosság kisugárzása volt Az is, aki így 
szólott egykor: „Én világosságul jöttem e vi- 
lágra, hogy senki ne maradjon a sötétben, 
aki én bennem hiszen'*. (Ján. 12, 46.) A világ- 

nak eme világossága, a Krisztus és az ö evangyé- 
lioma nélkül az emberiség ma is a tudatlanság és hitet- 
lenség sötétségében tévedezne. S a mai világ, a mai kor 
is csak akkor lesz igazán felvilágosult és boldog, ha a 
tudomány fáklyája mellett a hit szövétnekét is fennen 
lobogtatja; ha belátja egyszer, hogy tudásának és böl- 
cseségének korlátai és határai vannak s azokon túl már 
csak úgy boldogulhat, ha a hit, a vallás karjaira támasz- 
kodik, — miként a- hivő keresztyén, ki sok bölcselkedés 
és elmélkedés helyett gyermeki bizalommal tekint fel a 
magasságos égre és boldogító örömérzéssel kiált fel: 
,,Az Ür az én világosságom!" 

Vajha azért ne lenne köztünk senki hitetlen, hanem 
lennénk mindnyájan hivők és teljes meggyőződéssel 
vallhatnók : „Hiszek egy Istenben, mindenható Atyában, 
mennynek és földnek teremtőjében". — Igen „Uram! a 
te igéd nekem, A sötétben szövétnekem. Mind igazak 
és ámenek. Amik szádból kijöttenek. Azért amit nem 
látok szemmel. Beveszem szavadra hitemmel". 



n. 

Ha e szerint elménk homályát egyedül a hit világa 
oszlatja el: avagy szívünk borúját mi űzhetné el 
más, hanemha ugyancsak az a vallásos hit, mely a hivő 
keresztyén ajkára a zsoltáríró ama szavait adja: Csak 
Istenben nyugoszik meg az én lelkem! (62, 1.) 

Mert a mi szívünk sokszor nyugtalan és a mi lel- 
künk sokszor elborul, látva, hogy miként küzd az em- 
beri életben a jó és a rossz, az igazság és a hamisság, 
az istenfélő és az istentelen egymással, és — ami a 
legnyugtalanítóbb, csaknem kétségbeejtő tapasztalat — 
látva, hogy e világon igen sokszor „nem a gyorsaké 
a futás, és nem az erőseké a viadal, és nem 

Lévay L. : Egyházi beszédek. IV. 8 

a bölcseké a kenyér és nem az okosoké a 
gazdagság"; látva, hogy míg az igaz, istenfélő Jóbok 
nem egyszer porban és hamuban ülnek és könyhulla- 
tással eszik kenyeröket, addig az igaznak gyűlölői, a hi- 
tetlenek virágoznak és jő szerencsében élnek; hogy az 
emberek ma is sokszor készek és képesek megfeszíteni 
a Krisztust, ellenben szabadon és büntetlenül hagyják 
Barabást ! 

E visszás és felháborítő tapasztalat nem csoda, ha 
még a hivő keresztyén keblét is ottan-ottan aggodalmak- 
kal, kétségekkel, keserűséggel tölti el, annyira, hogy nem 
egyszer már arra kénytelen fakadni ő is: ha van Isten 
az égben, hogy nézheti el ezt az égrekiáltó igazságta- 
lanságot! . . . 

De csillapodjál szegény meggyötört szívem! — így 
szól aztán mégis a hivő keresztyén. — Hát nem tudod-e, 
hogy van még bíró a felhők felett, aki nem szunnyad 
és nem aluszik, aki látja mind a jót, mind a gonoszt 
és meg is fizet előbb-utóbb mindenkinek az ő cseleke- 
detei szerint! Ah, mert „az Isten nem csúfoltatik 
meg: valamit ember veténd: azt aratja" . . . 
Csak meg ne rendülj én lelkem soha e hitben : a jónak, 
az igaznak ellenállhatatlan erejében és végleges győzel- 
mében! Lásd, az igazság fejedelme, a Krisztus is mél- 
tatlan szenvedései után örök dicsőségre emeltetett. 
mondja nekünk: „Boldogok, akik háborúságot 
szenvednek az igazságért, mert azoké a 
mennyeknek országa. Örüljetek azért, mert 
a ti jutalmatok bőséges mennyekben". 

Ah de addig, míg eljutunk oda, hol minden titok 
zárja felnyílik, addig hányszor borul el életünk ege a 
szenvedések fellegeitől itt a földön, melyet méltán ne- 
veztek el siralomvölgyének! Mert talán még a magas 
égbolt fellegei sem ontanak alá annyi esőcseppet, mint 

amennyi könycsepp pereg alá napról-napra az emberek 
millióinak szeméből, azok miatt a kisebb-nagyobb bajok, 
csapások, szenvedések miatt, melyek meg-meglátogatják, 
meg-megpróbálják a por halandó gyermekét ! ... Ki törli 
le e könnyeket a szegény szenvedő szemeiről? ... Az 
emberi kéz, igaz, sok könnyet képes letörülni, de, fáj- 
dalom, még többet fakasztani. Az úgynevezett nagyvilág 
pedig, mely csak gyönyörűséget hajhász, a legtöbbször 
ridegen fordul el azoktól, akik sírnak és nyomorúságot 
szenvednek. Még az az ezerjófü, a garmadába gyűjtött 
pénz is csak a külső sérülések ellen ha használ; de a 
belső bajokra, a szívünket égető sebekre a világ semmi- 
féle aranyán sem lehet a kívánt gyógyírt megvásárolni. . . 
Ah, szenvedő testvéreim, avagy nem tudnátok-e még, 
avagy nem tapasztaltátok-e még, hogy járjuk be bár az 
egész világot ,, keresve enyhülést fáj dalmink közepett: 
odg. jutunk vissza sok keresés után, nem gyógyíthat meg 
más, mint ki megsebhetett". Vagy mint egyik egyházi 
atya (Augustinus) monda: ,,A mi szívünk mindaddig 
nyugtalan, míg te benned. Uram, meg nem nyugoszik!" 
Avagy a zsoltáríró szerint: „csak Istenben nyugo- 
szik meg az én lelkem!'' 

Ügy van, szeretteim! életünk beborult egéről a 
szenvedések fellegét egyedül csak a hit világa oszlat- 
hatja el; amelynek fényénél még könnyeink záporán 
r keresztül is meglátjuk azt a mindent bölcsen intéző 
atyai kezet, a Gondviselés kezét, mely akár áld, akár 
ver, de mindent javunkra tesz. E hit, a Gondviselés 
hite, — ez életünk borongós egén az a szép szivár- 
vány, mely bennünket e siralomvölgyén való bujdosá- 
sunkban folyvást biztat, folyvást vígasztal s elcsüggedni 
soha nem enged. 

. . . Oh, mivé lennénk mi e hit nélkül! . . . „Nincs 
nyomorultabb teremtés a világon az olyan embernél, 

3* 

— mondja egyik írónk (Eötvös), — ki egy magasabb 
lény örködö hatalmát elismerni nem akarja, vagy hinni 
nem képes". Valóban úgy van, mint egyik fejedelmi nö 
(Erzsébet királynénk) monda: „A vallás Aágaszára az 
élet folyamán mindnyájunknak nagy szüksége van" . . . 
Igen, mert mindnyájunkat érhet csapás, szenvedés, 
mely ellen nincs orvosság Gileádban, csak a Jézus 
mennyei vallásában; és mindnyájunk békeségét meg- 
zavarhatja a világ s annak ezer meg ezer kísértete; 
megháboríthatja a bün s annak kínzó tudata ; s mind- 
nyájunk keblét meg-megremegteti sokszor ama félelmek 
királya, a halál, s borzalommal tölti el a végelválásra, a 
sírra való gondolás. 

Ah, édes atyámfia! ha mindezen, az életet folyvást 
nyugtalanító aggodalmaktól és bajoktól szabadulni óhaj- 
tasz: akkor hát, kérlek, ne légy hitetlen, hanem 
légy hivő, légy vallásos! Higyj szíved szerint a sor- 
sunkat bölcsen intéző gondviselő Istenben! s higyj a 
mi nyugtalan szívünk igazi orvosában, a Jézus Krisztus- 
ban, aki téged is szeretettel hívogat, neked is békeségét 
ígér és bizonyára téged is megnyugtat, mint a világnak 
annyi millióit. „Csak benne bízzál azért minden szen- 
vedésben. Ne lankadjon, ne csüggedjen hited!" 



m. 

De a hivő keresztyénnek nemcsak világosságot^ 
nemcsak megnyugvást, de egyszersmind szilárd erőt 
is nyújt az ő Istenbe vetett hite és bizodalma. — Mert 
valahányszor akár saját gyengeségének, gyarlóságának 
érzete, akár a mindennapi élet ezerféle baja, akár vala- 
mely megrendítő csapás próbálja őt leverni, élet- és 
munkakedvétől megfosztani és a kétségbeesés örvénye 
felé sodorni: mindannyiszor felemeli s újult erővel és 

bátorsággal ruházza öt fel az a hit, az a bizodalom: az 
Űr az én életemnek erőssége! (27. Zsolt.) Mert 
^akik az Ürban bíznak, azoknak erejök meg- 
újul, szárnyra kélnek, mint a saskeselyük: 
futnak és nem lankadnak meg, járnak és 
nem fáradnak el". (Ézs. 40, 31.) 

Valóban, mint a munkában kifáradt testünket az 
álom, úgy újítja, úgy kettőzi meg az élet hányattatásai 
között eltörődött lelkünk erejét is Istennek ama felséges 
ajándéka, a hit, a vallás csodabalzsama. — „Ah, nézd 
csak, mennyi csapás, mennyi szenvedés éri azt a sze- 
gény, jó embert, — mondjuk nem egyszer magunk kö- 
zött, — Isten csudája, hogy még össze nem roskadt!"... 
Igen, Isten csudája, vagyis az Istenbe vetett tántorít- 
hatatlan hit, törhetetlen bizodalom csudája ez, — azé a 
hité, melyről azt monda Krisztus urunk: „Ha annyi 
hitetek volna, mint a mustármag, hegyeket 
mozdíthatnátok ki helyökből". 

Értitek, atyámfiai! csak egy mustármagnyi hit 

— ez már elég arra, hogy mindenre, még a legnagyobb, 
leghihetetlenebb dolgok kivitelére is képesek legyünk ; 

— amint ugyancsak Krisztus urunk monda a néma 
gyermek atyjának: „mindenek lehetségesek a 
hívőnek". (Márk 9, 23.) De viszont megfordítva, egy 
mákszemnyi hitetlenség, avagy csak egy parányi kétség 
és félelem már rögtön meggy engíti, hasznavehetetlenné 
teszi minden testi és lelki erőnket; — miként a tanít- 
ványokét, kik a tengeren járó Jézustól, mint valami 
kísértettől megrémülének és azonnal kiáltozni kezdenek 
(Máté 14, 26.); ám mihelyt így szóla hozzájok Jézus: 
,,bízzatok, én vagyok, ne féljetek", — abban a 
percben megint bátrakká, erősekké lettek; annyira, hogy 
Péter apostol már kimerészkedett szállni a hajóból is s 
egy darabig ingadozás nélkül járt a tengeren ... de 

csakis egy darabig, addig t. i., mig hitét, bizalmát el 
nem vesztté; de mihelyt a nagy széltől megrémüle, 
vagyis mihelyt hite, bizalma ingadozni kezde, abban a 
pillanatban már megint sülyedezni kezdett és ijedten 
kiáltott fel: ^üram, tarts meg engem!" De ime a 
Jézus keze megragadá és fentartá a még mindig nem 
elég erős hitű tanítványt, eme rosszaló szavak kíséreté- 
ben: „Oh, kicsinyhitű, miért kételkedél?" Ami 
csaknem úgy hangzik, mint ama másik gyenge hitű 
tanítványhoz. Tamáshoz intézett mondása: „Ne légy 
hitetlen, hanem hivő!" 

. . .Ah, ne, ne légy hitetlen te sem^ édes 
atyámfia! hanem inkább légy hivő! — amilyenekké 
lettek később azok a gyenge hitű tanítványok, kik a 
Szentlélek ereje által hitökben megerősíttetvén, valóban 
hegyeket mozdítottak ki helyökből: mert a 
római nagy világbirodalmat alapjaiban ingatták meg s 
helyette még sokkal kiterjedtebb és felségesebb országot: 
az Isten országát alapították e földön! . . . Légy olyan 
hivő, mint István vértanú s a többi keresztyén és pro- 
testáns hitvallók voltak, akiket rendületlen hitök oly hős 
bátorsággal ruházott fel, hogy a kövek zápora, a mág- 
lyák lángja s a tengernyi veszedelmek közepette is, mint 
a Sión hegye megálltak s nem ingadoztak! . . . Légy 
olyan hivő, mint Kálvin, Luther és a többi refor- 
mátorok, kik elmondhatták, hogy az a diadalom, 
melylyel meggyőzték e világot, az ő erős hitök vala ! . . . 
Avagy ha ily világhírű hithősök nyomdokaiba nem lép- 
hetsz, légy hát hitben hasonló ahhoz a kegyeslelkű fér- 
fiúhoz (Francke), akiről azt jegyezte fel a történelem, 
hogy noha a zsebében mindössze csak pár tallérja, de 
keblében egy mustármagnyi krisztusi hit volt s azzal 
csodadolgokat mívelt: Halléban egy nagyszerű árva- 
házat hozott létre a senuniből ! . . . Vagy ha még ily 

példák utánzására is gyengének érzed magad: igyekez- 
zél hát gyakori elmélkedés és naponkénti buzgó imádság 
által megközelíteni legalább a zsoltárírót, — hogy 
vele együtt az élet mindennapos bajai, megpróbáltatásai 
között ekképen énekelhess: „Én lelkem, mire csüggedsz 
el, Mit kesergesz ennyire: Bízzál Istenben, nem hagy 
el. Kiben örvendek végre!" Mert az Űr az énéle- 
temnek erőssége! „Ö nekem erős kőváram, Meg- 
tartóm és én oltalmam, Minden gonosztól megment 
engem". 

. . . Végezetre még csak annyit kell mondanom : 
hogy a végre, hogy közülünk senki se legyen hitetlen, 
hanem hogy mindannyian, mint kell, hivő keresztyének 
legyünk: e végre szükséges, hogy gyakorta „Könyö- 
rögjünk az Istennek Szentlelkének : Bocsássa ki ma- 
gas mennyből fénylő világát, S vegye el mi szívünknek 
minden homályát. Hogy érthessük Istenünknek Minden- 
ben akaratját!"... Hogy ekképen életünk minden nap- 
jaiban nagy lelki örömmel és boldogan mondhassuk: 
Én Uram és én Istenem! Te vagy az én vilá- 
gosságom! Te benned nyugoszik meg az én 
lelkem! s Te vagy az én életemnek erőssége 
most és mindörökké! Ámen. 



V. 



Az Úr az én pásztorom! 

23. Zsolt 1 — 6. „Az Ur az én pásztorom, azért semmiben meg nem 

fogyatkozom" stb. 



Aki ezelőtt ezer meg ezer évvel ezt a gyönyörű szép 
zsoltárt szerzetté, annak a szíve kétségkívül a legben- 
sőbb vallásos érzésektől buzogott; addig leélt élete pe- 
dig teljes lehetett száz meg száz viszontagsággal, de 
egyszersmind az Istennek elfogyhatatlan jóvoltával is; 
— mert egyedül csak az, aki már tapasztalásból ismeri 
e sok fáradsággal és nyomorúsággal teljes földi életet, és 
annak hányattatásai és próbái között az Isten atyai gond- 
viselését sok ezerszer megpróbálta, — csak az énekelhet 
oly mélységes hittel és rendületlen bizalommal : „ A z Ú r 
én nekem őriző pásztorom, azért semmiben 
meg nem fogyatkozom! . . . nem még akkor sem, 
ha szinte a halál árnyékának völgyében jár- 
nék is; mert te Uram, ott is velem vagy s a te 
jóságod és kegyelmed kísérnek engem min- 
denütt, életemnek minden idejében!" 

S ha valaki, úgy a koronás énekes, Dávid király 
méltán szólhatott ekképen, — mint akinek egész életét 
a legváltozatosabb történeteken keresztül s mindig cso- 
dálatos bölcseséggel és jósággal vezette az Úr, az Izrael- 
nek s neki is mindvégig hű őriző pásztora . . . Mert ime 
ő, a legkisebbik Isainak, az ő atyjának nyolcz fia között, 
ő, az egyszerű sorsú pásztorfiú annyira felmagasztalta- 

tik az Úrtól, hogy az ö választott népének királyává ke- 
netik föl . . . De mennyi viszontagságon kell keresztül 
mennie addig, míg a királyi trónon helyet foglalhat! . . . 
Hányszor kell viaskodnia a nyáját fenyegető fenevadak- 
kal! hogy megy szembe egész fegyvertelenül, csak a 
seregek Urának nevével, a dárdát és paizst ellene sze- 
gező filiszteus Góliáttal, s hányszor kell résen állani a 
rá féltékeny Saul király ravaszkodásával szemben és mint 
kell bujdokolni annak haragja elől! . . . S aztán végre 
hogy királylyá lesz, mennyiszer kell fegyvert fogni és ha- 
dakoznia most saját népe, majd az idegen nemzetek el- 
len! s mint kell menekülnie király és atya létére saját 
szerelmes fia, Absolon elől, aki oly vakmerő, hogy ki- 
rályi atyját tulajdon házából, sőt országából is kikergeti ! . . . 
de aki után mégis majd hogy meg nem szakad a gyön- 
géd érzésű Dávid atyai szíve! . . . Ám azért bármennyi 
próbát bocsásson is rája az Űr, ő azért nem fél, nem 
retten meg semmi gonosztól, járna bár halálos vesze- 
dehnek között; mert azzal erősíti magát, hogy ^te ve- 
lem vagy" Uram mindenütt, jó sorsomban úgy, mint 
balszerencsémben! a te jóvoltod és irgalmassá- 
god nem hagy el soha, mert te vagy az én 
pásztorom: azért hát semmiben meg nem fo- 
gyatkozom! 

Ez a 23-ik Zsoltár oly szép s rövidsége mellett is 
oly gazdag felemelő és vigasztaló gondolatokban, hogy 
bizonyára épülésünkre fog szolgálni a vele való beha- 
tóbb foglalkozás. 

„Az Űr az én pásztorom, azért semmiben 
meg nem fogyatkozom!" Ez a főgondolat húzódik 
keresztül aranyfonálként az egész 23-ik Zsoltáron. — Az 
Úr Isten az én pásztorom: ő őriz engem, ő vigyáz reám, 
ö gondoskodik eledelemről és italomról; ö vezet engem 

az élet szövevényes útain; ö kalauzol még a sötét, ve- 
szedelmes völgyek szűk és rögös ösvényein is; ö védel- 
mez, ha veszedelem közelít felém; ö halmoz el minden 
testi és lelki lóval; szóval e jó pásztor, a Jehova-Isten 
gondviselésének szárnyai alatt én soha és semmiben 
sem szűkölködöm: - a^ért hát nyugton és bátor- 
Ságban lakozhatom életemnek minden idejében! . . . így 
elmélkedik a zsoltáríró. . . A zlsten, az ö Istene, akinek hű 
gondviseléséről ö már annyiszor meggyőződött, ránézve 
valósággal olyan, mint egy jó pásztor a nyájra nézve. 
Nem a zsoltáríró az első, ki a Jehova-Istent az ő 
pásztorának nevezi. Már Jákob, az izráeüták egyik ős- 
atyja is „Izrael pásztorá"-nak hívja az Urat (1. Móz. 49, 
24.) s e hasonlat számtalanszor előfordul mind a Zsol- 
tárok könyvében, mind a prófétáknál ; még pedig párhu- 
zamosan azzal a másik hasonlattal, melyben Istennek 
kiválasztott népe pedig az ő nyájának, az ő legelője 
juhainak neveztetik. (Zsolt. 95, 100.) — Mily szépen 
mondja például Ézsaiás (40, 11.): íme az Úristen 
„mint a pásztor, úgy legelteti az ő nyáját, 
karjára gyűjti a bárányokat és ölében hor- 
dozza". Ezékiel próféta még ennél is szebben és 
hosszasabban szól Istenről, mint Izrael pásztoráról. (32, 
11 — 23.) „íme — így szól az Úristen — én magam 
keresem meg nyájamat és magam tudakozó- 
dom utána; jó legelőn legeltetem őket és Iz- 
rael magasságos hegyein lészen akluk . . . 
Az elveszettet megkeresem, az eltévelyedet- 
tet visszahozom, a megsérültet kötözgetem 
és a betegest erősítem; a kövéret és erősét meg- 
őrzöm és legeltetem őket úgy, mint illik". — 
Viszont azsoltáríróa kezűnk alatt levő zsoltárban a maga 
részéről elégnek tartja csak rámutatni, az előtte s min- 
denki előtt annyira ismert jó pásztornak csupán arra az 

egyetlen kiváló tulajdonságára : hogy „gyönyörűséges 
és füves helyeken legelteti és kies vizek 
mellé viszi" az ö nyáját. Vagyis, miként a jó pász- 
tor az ö juhairól, akképen gondoskodik ö róla is, — t. i. 
a zsoltáríróról — az a mindenekről gondot viselő jó 
Isten, hogy ő semmiben, sem ételben, sem italban, sem 
nyugalomban, sem semmi jóban fogyatkozást, hagyján 
hogy szükséget ne lásson! . . . 

— Hát vájjon mi rólunk, az ő újszövetségi népéről, 
elfeledkezett volna-e az az Isten, akit mi, a Jézus taní- 
tása óta, sokkal több joggal, mint az ótestamentomi nép, 
mi Istenünknek és szerető mennyei Atyánknak nevezhe- 
tünk, és szívünk szerint hiszünk és vallunk?! ... Bi- 
zonyára nem! Ö nekünk is őriző pásztorunk, 
aki jobban szeret minket, mint bármilyen jó pásztor az 
ő nyáját ... Oh mert hányszor legeltet ő bennünket az 
öröm és jólét gyönyörűséges helyein, s hányszor hívo- 
gat, sőt mintegy kézenfogva vezet egyen-egyen mindnyá- 
junkat az ő szent igéjének életadó, szomjat oltó kies 
forrásához, hogy annál lelki szükségeinket kielégíthes- 
sük és az élet gondjai s a bűn terhe alatt elepedt szí- 
vünket felüdítsük, megvidámíthassuk! . . . Gyermeksé- 
günktől fogva máig ő viselt gondot mind testi, mind 
lelki életünkről; ő hordozott atyai szeretetének karjain s 
ö oltalmazott meg az ezernyi veszedelmek és kísértetek 
ellen, melyek úgyszólván minden lépésünket kísérték, ez 
életnek sokszor bizony nem épen virágos s nem is min- 
dig bátorságos mezején való pályafutásunkban. . . De Isten 
irántunk való atyai szeretetének kétségkívül az a leg- 
csalhatatlanabb jele, hogy az ő egyszülött fiát adá 
nekünk, a Jézus Krisztust, amaz igazi jó pásztort, 
ki életét adta érettünk, az ő juhaiért (Ján. 10, 
11.), — akik hogyha híven követjük őt s hallgatunk az 
ö szavára: ez a jó pásztor nem engedi, hogy közülünk 



44 

egy is elvesszen, hogy csak egy is a bün és kárhozat 
útjára tévedjen, — hanem ellenkezőleg az igazságnak 
egyenes ösvényén vezet minket és szép kies folyóvízre 
legeltet, tudniillik az örökélet és üdvösség vizének 
forrásánál, amelyből aki iszik, soha örökké 
meg nem szomjazik!" . . . 

— Nem, még akkor sem, — folytathatjuk tovább a 
zsoltáríró szavaival — „ha szinte a halál árnyé- 
kának völgyében járunk is"... Mert életünk 
útja, mint előbb is mondám, nem mindig gyönyörűsé- 
ges és füves helyeken, de olykor bizony kopár, sivatag 
és örömtelen pusztaságokon keresztül vezet, sőt a zsol- 
táríró szavaként nem egyszer „a halál árnyékának 
völgyébe" kanyarodik... Egy utazó írja, hogy valame- 
lyik távoli keleti tartományban utazván, egyszer csak — 
a pompás tájképek után — egy végtelenül lehangoló, 
sőt megdöbbentő, mert sürü homálylyal borított és igazán 
kísérteties völgyben találta magát. Mentől tovább haladt, 
annál borzalmasabb érzés vett rajta erőt. Sehol egy mo- 
solygó virág, egy csevegő patak, sehol egy madárdal, 
avagy bármi névvel nevezett élő lény! Ellenkezőleg, 
hovatovább komorabb sötétség vette őt körül, és valami 
irtóztató nagy csend és leírhatatlan mély szomorúság, 
hogy önkénytelen meg-megrezzent, amint a lába az 
egyenetlen és köves úton egy-egy göröngybe vagy kőbe 
ütközött . . . E rettenetes völgyet úgy hívták, mint aztán 
megtudta, hogy: a halál angyalának völgye. 

Óh, ilyen örömtelen, ilyen szomorú völgy kietlen 
útján hányan és hányan vándorolnak ma is mi közü- 
lünk, atyámfiai! Hányan vannak, akiknek útjokra a 
szenvedések, a bánat és gyász szomorú sötétsége borul 
s akiknek úgy tetszik, mintha örömük napjának leha- 
nyatlásával már minden öröm, minden remény, az egész 
világ kihalt volna rajok nézve! . . . Hányan vannak, 

kikre nézve a földi élet sohasem volt, sohasem is lesz 
paradicsom kertje, hanem már évek óta valóságos siralom 
völgye, — mely felett folyvást ott lebeg ama sötétszárnyú 
angyal, a halál, amelynek árnyékában pedig nem terem- 
het más, csak a kínok és gyötrelmek éles tövisei! . . . 
És, óh Istenem ! nem jö-e el egykor mindnyájunkra nézve 
az a szomorú és nehéz óra, amely kivétel nélkül mindegyik- 
ünket a halál árnyékának sötét völgyébe vezet, amelytől 
pedig úgy fél, úgy remeg minden vándora e földnek! 

De ime, a zsoltáríró milyen nyugodtan és bátor- 
sággal mondja: „Még ha szinte a halál árnyéká- 
nak völgyében járok is: akkor sem félek a 
gonosztól! nem, mert te. Uram és örfzö pásztorom, 
ott is jelen vagy!" . . . Ah, milyen vigasztaló, milyen 
erősítő gondolat! Mitől is félne a gyermek, míg édes jó 
anyja vele, mellette van? Mi veszély érhetné a nyájat^ 
míg pásztora híven őrködik felette ! S vájjon mi árthatna 
nekünk, kik az Űr nyájának juhai vagyunk, míg az Űr 
a mi őriző pásztorunk, ki nem szunnyad és 
nem aluszik soha, ki megőriz téged minden 
gonosztól: mert ő mindenütt veled van, jobb 
kezed felől van! íme az Ür neked őriződ, az 
Űr neked árnyékod és az Űr megőrzi kime- 
neteledet és bemeneteledet mindörökké!*^ 

Ah ti, kik ott ültök, ott keseregtek a halál ár- 
nyékának sötét völgyében, halljátok csak: mit 
mond nektek vígasztalástokra a kegyes zsoltáríró! . . . 
Ne féljetek semmitől és ne keseregjetek, mint akiknek 
reménységök nincsen : — Isten velünk. Isten veletek 
van a szenvedések Gecsemáné kertjében is! s jóllehet 
most látogatásának vesszejét bocsátotta rátok, de az ő 
végéremehetetlen bölcsesége azzal is csak tanítani, ne- 
velni kíván, azzal is csak javítani s a jó útra akar terelni 
titeket; ámde jóságával, kegyelmével, vigasztaló szent 

lelkével most sem távozott el mellöletek ! ... Ne féljetek 
ti sem, ti siralom völgyében kesergő és sorvadozó 
betegek! Isten veletek, mellettetek van folyvást egy 
láthatatlan angyal képében, ki szelíden letörli omló 
könyeiteket, fölemel tövises nyoszolyátokról s aztán 
olyan varázsbotot ad kezetekbe, amelyre támaszkodva 
képesek lesztek emelt fővel járni újból : — az Istenben való 
hitnek, a keresztyén megnyugvásnak varázsbotja ez ! . . . 
Söt ha egykor életpályánk végeztével csakugyan elérke- 
zünk mindannyian abba a szoműrú tartományba, mely 
ama félelmek királyának, a halálnak búpodalma alatt 
vagyon : — a mi lelkünk meg ne rendüljön akkor sem ! 
mert hiszen oda is az Ür keze vezet minket, s a 
halál árnyékának sötét völgyén keresztül ama mennyei 
jparadicsomba kalauzol : a túlvüágnak örökké virágos 
mezejére és annak életifjító forrásához! . . . 

Addig is hát, atyámfiai! míg életútainkat a halál 
árnyéka végkép elsötétítené, haladjunk földi vándor- 
lásunk nehéz ösvényén — a mi örizö pásztorunk foly- 
tonos közellétének tudatában — félelem nélkül, söt 
vidám szívvel... Mert ime Ö mindenütt velünk s 
mellettünk van! s ha netalán olykor bajokkal, akadá- 
lyokkal kell küzdenünk — amint hogy azok nélkül 
egyetlen halandó pályafutása sem képzelhető, — Ö min- 
denható erejével menten támogatásunkra jő: hogy ezeket 
a bajokat és akadályokat az ő segítségével szerencsésen 
legyőzhessük. S állják bár utunkat életünkre törő hatal- 
mak: akkor is megbátorodva kiálthatunk fel: az Isten 
velünk, kicsoda lehetne ellenünk!? „Perelj 
Uram, perlőimmel, harcolj én ellenségimmel!" . . . Igen, 
az a vallásos hit és bizonyos reménység: hogy a se- 
regek Ura Istene folytonosan vele, mellette harcol az őt 
üldöző ellenség ellen, — ez adta a zsoltáríró Dávid- 
nak azt a rendíthetetlen bátorságot, melylyel felfegy- 

verkezve szembe mert szállni minden ellenségével s győ- 
zedelmet is vett azokon. 

... És az Isten folytonos jelenlétének és hathatós 
segedelmének ez édes tapasztalása adja ajkaira aztán eze- 
ket az igéket is: Te Uram, „asztalt szerzesz, asz- 
talt terítesz nekem az én ellenségeim előtt, 
elárasztod, meghizlalod fejemet olajjal és 
megtöltőd az én poharamat bőségesen!" .• • 
Talán épen az a nevezetes történet juthatott eszébe — e 
szavakat mondva — Dávidnak, mikor Saul király üldö- 
zése elől Nób városába, Akhimélek paphoz mene- 
kült (1. Sám. 21, 1.) s ott oly vendégszerető fogadta- 
tásra talált, hogy más eledel hijján az Úrnak szentelt 
kenyérből elégíthette ki éhségét ... De hiszen nemcsak 
ez egyszer, — oh százszor és ezerszer is tapasztalta ő 
már Istennek hozzávaló csudálatos jóságát, testi-lelki ál- 
dásának rajta való eJáradását! . . . Amint hogy magunk 
is nem tapasztaljuk-e elégszer, úgyszólván minden perc- 
ben. Istennek közellétét, ránk kiárasztott jóságát! 
és mégis erről, épen mivel folytonosan érezzük, nem 
igen szoktunk, vagy legalább is ritkán szoktunk megem- 
lékezni. De hogyha volt életünkben olyan pillanat, anü- 
kor életünk sorsa csak egy hajszálon függött s mi a fe- 
nyegető veszedelemtől szerencsésen megmenekültünk : — 
óh, nemde, az ilyen csudálatos történet emlékezete sok- 
kal elevenebben él s évek és évtizedek múlva is mind- 
untalan meg-megújul a mi lelkünkben ! és mindannyiszor 
úgy szólunk róla, mint az isteni gondviselésnek mintegy 
kézzelfogható s igazán csudálatos és eléggé soha meg 
nem hálálható bizonyságáról! . . Pedig nem volna sza- 
bad felednünk, hogy miként Dávid királyt: az Úrnak 
jóvolta és irgalmassága folytonosan környül- 
vesz s életünk útján szünetlenül kísér és követ ben- 
nünket is. Mert avagy az ő jóvolta nélkül tudnánk-e 

csak egyetlen lépést is tenni vándorlásunk rögös ösvé- 
nyén? s nem epednénk-e el az élet pusztaságában, ha 
Isten jóvolta asztalt nem terítene s forrásvizeket 
nem nyitna ottan számunkra, mint az arábiai pusztában 
bujdosó Izraelnek? S nem roskadnánk-e le, mielőtt elér- 
nök a célt, ha Isten jóvolta olykor meg nem kenne min- 
ket a vígasság olajával s poharunkat meg nem töl- 
tené az öröm borával! . . . Hát vájjon lelkünk éhségét 
és szomjúságát nem az Ür meghálálhatatlan kegyelme 
és irgalmassága enyhíti-e, midőn szent fia által asztalt 
készít, lelkivendégséget szerez számunkra, amely- 
nél az a jó pásztor saját testével és vérével eteti 
és itatja az ő juhait! (Ján. 6, 53.) 

... Oh bizonnyal. Uram! a te jóvoltod és ir- 
galmasságod követnek engemet életemnek 
minden idejében! valamint a múltban, úgy a jelen- 
ben s a jövő homály borította ösvényein is! . . . En lel- 
kem, mire csüggedsz el tehát! ... Bízz ki slz Úrnak 
annyiszor tapasztalt jóságában és soha el nem fogyó 
kegyelmében! és borulj le háládatos szívvel az ő oltára 
előtt és áldjad őt, oh „áldjad lelkem Uradat, Istene- 
det, minden én bennem dicsérje szent nevét és az ö 
mondhatatlan jó voltát!" 

Igen, ker. testvéreim ! Isten, a mi Istenünk édes atyai 
jósága és hü pásztori gondviselése kísér minket 
folytonosan, bölcsőnktől fogva mind a sírig. Ez igazságról 
tett bizonyságot és vallomást a koronás énekes a 23-ik 
Zsoltárban, nemkülönben többi énekeiben is. Ez igazság 
mellett tanúskodik annyiak és annyiak, valamint saját min- 
dennapi életünk tapasztalása is. Haladjunk azért tovább is 
nyugodt, bátorságos szívvel, vándorlásunk mind kies, mind 
kietlen mezején! haladjunk azzal az erős hittel és rendü- 
letlen bizodalommal, hogy „Az Úr énnékem őriző pász- 
torom, Azért semmiben meg nem fogyatkozom!" Ámen. 



VI. 

Krisztus mindenütt. 

Mát, 28, 20, „íme én ti véletek vagyok minden napon e világ 

végezetéig ^^ , 



Máté evangyélioma szerint, az utolsó szó, mit Krisz- 
tus Urunk tanítványaihoz intézett, ekképen hangzott: 
„Én veletek vagyok minden napon e világ 
végezetéig". Ehhez hasonlóképen szólt egy más alka- 
lommal is, amikor meg ezeket monda: „Valahol 
ketten vagy hárman egybegyűlnek az én 
nevemben, ott vagyok ö közöttük". (Mát. 18, 
20.) Krisztus tehát, bár testben nincs többé a földön s az 
emberek között, de isteni lelkével, véghetetlen szeretetével 
és kegyelmével velünk van és velünk marad a világ 
végezetéig. S viszont, akik hisznek ö benne, akik öt 
szívok szerint szeretik : azok mindenkor érezni és tapasz- 
talni is fogják, hogy valahol ketten vagy hárman össze- 
gyülekeznek az ö nevében : valósággal ott van, velők 
van a Krisztus is mindenütt és mindenkor. 

Igen, keresztyén testvéreim ! mint ahogy azok a jó 
lelkek, kiket életökben oly forrón szerettünk s kiknek 
jóságát annyiszor érezénk, úgy-e bár a halálban sem 
válnak meg egészen tőlünk; mert elhunytok után is 
folytonosan velünk s mi velők társalkodunk, ébren úgy, 
mint álmainkban, s még gondolkozásunkra, cselekvé- 
sünkre is csodálatos befolyással vannak: — azonképen 

Lévay L. : Egyházi beszédek. IV. 4 

a mi áldott jó ürank és édes Idvezítönk is, — ki már 
létünk hajnalán eljegyzett minket a keresztség vizével s 
azóta megszűnés nélkül táplál drága evangyéliomának 
életadó kenyerével, — aki annyira szeretett minket, hogy 
életét áldozá érettünk, csakhogy minket testvéreivé és 
Istennek fiaivá tegyen, - - mondom — ez a mi nagy jól- 
tevönk és igazi testvérünk, barátunk, söt lelkünknek 
édes Megváltója — bizonyára ma sincs távol egyi- 
könktöl sem, ma is folyvást érezteti velünk áldott 
jelenlétét és kimondhatatlan szerelmét! s valahol csak 
nevét áldva veszik ajkaikra az emberek, valahol csak 
igazságban, békeségben és szeretetben forrnak össze a 
szívek: minden bizonnyal ott van a Krisztus is min- 
denütt. 

Oh, legyen is ott Krisztus mindenütt! Ne 
legyen hely, ne legyen szív, ne legyen hajlék, ne le- 
gyen kicsiny vagy nagy gyülekezet, ne legyen az élet- 
nek semmiféle viszonya és a sorsnak semminemű vál- 
tozása : hogy ott ne legyen a Krisztus mindenütt ! . . . 

Legyen mostan is elmélkedésünk tárgya ez a buz- 
dító szózat: Legyen ott Krisztus mindenütt! 



Legyen ott Krisztus mindenütt! ... De 
félre ne értsetek: „ne a falon, ne képben vagy jelben, 
de a kebelben!^ 

Mert hisz igaz, hogy igen sok helyen ott látjuk ma 
már a Krisztusra emlékeztető jelvényt, a keresztet! 
Ott díszeleg ez az oltárokon, a templomok falain és 
tornyain, faluk, városok elein, közepén és végén ; . . . ott 
látjuk a sírhalmok százai felett épúgy, mint a Krisztus- 
ban hivők házaiban, öltözetén és ujjai között avagy 
kebelén... De hát vájjon bent a kebelben, a Krisz- 
tus nevét hangoztatok szívében, az Isten imádására 

összesereglettek lelkében s az élet nagy küzdőterén to- 
longó és harcoló sokaság érzületében és törekvésében 
— vájjon, kérdem — ott van-e Krisztus min- 
denütt? 

S ha ott van: a maga teljességében van-e 
ott? avagy „csupán mint puszta hit, de nem mint az 
erkölcs legjava!"... azaz, hogy csak az ajkakon él 
és hangzik az Uram-Uram!, de a keblekben nem él és 
nem munkálkodik a Krisztus, mert kevesen cselekszik 
mennyei Atyjának akaratját . . . Pedig, ha még az ö ne- 
véről nevezettek lelkében sincs teljesen otthon a Krisztus : 
miként várhatnók akkor, hogy „jóságos, égi szent szava 
találjon utat oda is, hol neve nem kelt áhítatra, hol 
nincs hit és ha van — hamis" ? Holott, nemde. Krisztus 
Urunk azért jött, hogy felkeresse és megmentse azt is, 
ami már-már elveszett vala, a nagy hitetlenség vagy 
bűnben megkeményedésnek miatta! 

Oh, mikor jő el az az áldott idő, midőn megnyílik 
majd előtte minden szív! Midőn belátja a világ, hogy 
Krisztus nélkül sem földön, sem mennyen nincsen üd- 
vösség! nincs igazi „türelem, szeretet, bocsánat" a föl- 
dön, nincs a léleknek örökkévaló hazája az egekben!... 
Ah, Úr Jézus Krisztus! mikor jő el a te országod az 
egész földön? mikor hajlik feléd, mikor eped majd a 
nagyvilág is utánad, hogy így imádkozzék hozzád: 
„Krisztus, ki vagy nap és világ. Minket sötétségben ne 
hagyj ! Igaz világosság te vagy. Kárhozatra mennünk ne 
hagyj!" (153. Dics.) 

Pedig, hogy mily erő és hatalom a Krisztus 
evangyélioma, kitűnik avagy csak abból is, hogy „még 
ott is, hol őt tagadják : ha mély erkölcsét befogadják, 
még a pogány szívek is javulnak, s szelíd erkölcsben, 
enyhülve bölcsen, Öt vallják tudtokon kívül" . . . Igen, 
miként az áldott nap feljő s jótékony melegét kiárasztja 

4* 

a gonoszok földjére is : ép úgy a Krisztus evangyéliomá- 
nak égi fényét és éltető melegét mintegy önkénytelenül 
érzik és javukra fordítják még azok is, akik ez idö sze- 
rint még szégyenlik a Krisztus evangyéliomát, vagy épen 
tagadják, hogy ök Krisztus követői volnának. — Mig 
megfordítva, valamint a kopár és sziklás helyeken még 
a minden élet és tenyészet forrása, a nap sem képes 
zöld virányt fakasztani: azonképen „ott, hol a hit meg- 
kövül, s Krisztus csak áldott puszta név s erkölcs hiján 
hitbéli hév", — ott a Krisztus evangyélioma is, sajnos^ 
hasztalan világol; mert isteni erejével sem képes ott 
testvéri szeretetre gyújtani a kebleket s igazi keresztyén 
életet teremteni ; — ellenkezőleg, ott az annyiszor fennen 
hangoztatott Krisztus neve is — ezeknek a kizárólagos 
igazhitüségökkel sátorozóknak ajakán — „csupán gyü- 
lölkedésre készt, árasztva a világra ezer meg ezer 
vészt" ! . . . Bizony, bizony az ilyen vakbuzgó, türelmet- 
len és a máshitüekre átkot szóró úgynevezett keresztyé- 
neknél: „legyen bár képe díszhelyen: ott Krisztus 
nincs — nincs jelen!" 

Legyen ott Krisztus mindenütt! Legyen s 
maradjon ott a szűzi keblekben, az ifjak, leányok 
szívében, melyeket megérint s lángra gyújt ama világ- 
fentartó erő, a szeretet, a szerelem!... Hogy ennek 
édes boldogsága kárhozatra ne vigyen; hogy meg ne 
rontsa a férfit, meg ne rontsa a nőt; hogy a szeretet, a 
szerelem kristálytiszta s gyönyörűséges szép legyen: 
— legyen ott a Krisztus mindig és minde- 
nütt!. . . Viszont ha két, egymást szerető szív egybekel : 
hogy két élet üdve, boldogsága zavartalan, sírig tartó és 
szent legyen: — szövődjék frigy ök a Krisztus nevében, 
s legyen megáldva Isten asztala előtt ! . . . És azután is^ 
hogy „a hűség a házasok szívében, mely köttetik az Istea 

nevében", megőva legyen mindvégig; hogy a hitvesek 
szívét szenny ne érje, boldogságuk egét felhő ne takarja ; 
hogy szövetségükre, még ha a sírnál felbomol is, „örök 
időkig sok ember-nemzedék tekintsen vissza hü emléke- 
zéssel, mint élte kristály kútfejére": — legyen ott 
Krisztus mindenütt! 

... És legyen ott Krisztus házunkban, édes ott- 
honunkban is, „Hol annyi mély nagy örömünk És annyi 
gondunk s bánatunk van, — Hol az anya élet-halálharc 
Között ad éltet kisdedének, — Hol cseng ma gyermeki 
kacaj S holnap szívet ráz szörnyű jaj, — Hol most vidáman 
zeng a dal. Majd felbúg temetési ének, — Hol mégis 
dúsnak és szegénynek A földi üdvnek napja süt": — 
hogy az örömben el ne bizakodjunk, hogy búbánatunk- 
ban el ne csüggedjünk: „Jó sorsban szép útmutatásul. 
Balsorsban nagy vigasztalásul: Legyen ott Krisztus 
mindenütt!" 

Épen így az iskolában is, „a hová nemes tudásért 
jár a gyermek, láthatatlan töltse be a termet — a szelíd 
szeretet!" Mert akiben nincs a Krisztus lelke, a 
szeretet, az a legnagyobb tanítómesternek méltó szolgája 
nem lehet sem iskolában, sem templomban, — érjen bár 
bölcsesége az egekig . . . Szeretet a gyermekhez és szeretet 
a gyermekek legnagyobb barátjához, a Krisztushoz: ez 
az „egy szükséges dolog" az életre előkészítő iskolában 
is. Szükség, hogy „Ott zengjen szinte mindörökkön A szent 
ige a légbe' fenn : Hagyjátok hozzám jönni őket, A kicsi- 
ket, — övék a menny!"... Hogy tanulják ott meg ne 
csak a száraz tudnivalókat, hanem merítsenek mennél 
többet a minden ismeret és bölcseség kútfejéből is, 
mely az Istennek félelme ! Szóval, hogy tanulják ott meg 
azt, ami éltet és ne azt, ami öl, a betűt: — legyen 
ott Krisztus mindenütt! 

. . . S hát vájjon itt, e szent falak között, hova 
nem ketten vagy hárman, hanem százan és százan jön- 
nek fel tanulni igaz bölcseséget s öregbedni a szeretet- 
ben, — itt a templomban vájjon velünk van-e, köztünk 
van-e mindenkor, bár láthatatlanul, a mi fejünk és leg- 
főbb tanítómesterünk, aki azt ígérte, hogy valahol 
ketten vagy hárman összegyűlnek az ö nevé- 
ben, ott lesz ö is közöttük mindenkor?... 
Bizonyára itt van, köztünk van a Krisztus is, ha csak- 
ugyan az ö nevében gyülekezünk itt össze ; ha az az 
Ür házához buzgó, forró szeretet vezérel ide mindenkit, 
amely Öt hevítette egykoron! Bizonyára köztünk van 
Krisztus, ha itt az ö tudományát tisztán és buzgón 
hirdetjük, — egyszersmind áhítatos lélekkel magunkba is 
vesszük, hogy az valósággal mintegy alakot, testet ölt- 
sön bennünk, hogy éljünk többé nem mi, hanem 
éljen mi bennünk a Krisztus ! . . . Bizonyára jelen van 
köztünk a mi édes Idvezítönk mindannyiszor, valahány- 
szor bűneinket megbánva, alázatos szívvel járulunk a 
szentasztalhoz, hogy ott megújítsuk emlékezetét 
annak, ki irántunk való szeretetből életét áldozá érettünk — 
hogy ott egyesüljünk lélekben azzal, akitől — mint a jó 
szőlőtőkéből a vesszőkbe — éltető erő és áldás áradjon 
ki ránk, Ö tagjaiba ! . . . Óh, vajha soha ne jönnénk úgy 
ide, a szenteknek gyülekezetébe, hogy egyszersmind velünk 
s közöttünk itt ne lenne maga a Krisztus is, a mi üdvös- 
ségünk fejedelme! 



Sőt még a templomon kívül is, „künn a közélet 
forgatagában, förgetegében'^ — legyen ott Krisztus 
mindenütt! Legyen ott, hogy kezünkbe adja a hites 
igazság kettős fegyverét, hogy mint Krisztus jó vitézei, 
úgy harcoljuk meg az élet nemes harcát ! . . . Mert az 

élet s különösen a mai közélet valóságos harcmezeje, 
hol legtöbbször ... „az érdek Harcai dúlnak S el-elvadul- 
nak. Ahol temérdek Sebet adunk, Sebet kapunk. 'Hol 
az igazság, Ha gyönge — vérzik : 'Hol erős gazság Ökle 
megérzik ; Hol a kenyér Díja verejték S néha — vér ; 'Hol 
ki-ki tűr És ki-ki üt'^; — hogy mondom, a közélet terén 
harcunk mindig nemes és „emberséges légyen s ne csupa 
csúfság, ne csupa szégyen: — legyen ott Krisztus 
mindenütt!" 

Többet mondok: legyen ott Krisztus még a fegy- 
veres csatákon, az öldöklő háborúkban is, amikor 
t. i. „a hon, vagy a szabadság adja kezünkbe az acélt 
s ölünk, halunk, nem nézve eszközt, csak a célt: — 
Hogy még az ellenségben is Embert szeressünk. Testvért 
becsüljünk S kegyetlenségbe itt se essünk, — Hogy ihle- 
tett hőssé avassa, Ki szent eszmékért halni tud, A lágy- 
szívűt, S hogy irgalommal átalhassa A zord szívűt, Ke- 
mény kezűt: — legyen ott Krisztus mindenütt!" 

. . . Szóval, ne legyen oly hely, ne legyen oly élet- 
körülmény, ahol és amelyben ott ne volna, jelen ne 
volna az a Krisztus, aki azt ígérte, hogy: ;,ime én ti 
veletek vagyok mindennapon evilág végeze- 
téig!* — Oh ez amijó barátunk — biztosak lehe- 
tünk róla, — nem is hagy el, nem is hagy magunkra 
soha! . . . csak mi ne feledkezzünk meg róla, csak mi 
ne legyünk hűtelenek hozzá! 

Csak az legyen hát éltünk főtörekvése, hogy mint 
az apostol mondja: ^Öltözzük fel a Jézus Krisz- 
tust!* (Róm. 13, 14.) hogy ^azon indulat legyen 
bennünk, mely volt a Krisztus Jézusban is*. 
(Fii. 2, 5.) Mert „akiben nincsen a Krisztus lelke, 
az nem övé*. (Róm. 8, 9.) — A Krisztus lelke, a 
Krisztusban lakozó indulat pedig mi lehetne más, mint 
a szeretet! 

... Ez a krisztusi szeretet hassa át azért 
egész valónkat: érzésünket, gondolkozásunkat úgy, mint 
beszédünket és cselekedeteinket! Hogy ekképen napról- 
napra hasonlatosabbak legyünk ö hozzá, a mi isteni 
példányképünkhöz. Hogy úgy igyekezzünk élni, amint ö 
élt; oly odaadással szolgáljunk másoknak, mint ö szol- 
gált. Hogy mi is oly önzetlenek és szeretettel teljesek, 
oly nyájasak és szelídek, oly alázatosak és béketűrők, 
oly tiszták és feddhetetlenek, oly igazak és szentek, oly 
Istenben-nyugvók és oly hitteljesek legyünk, miként ö 
volt: a mi Urunk Jézus Krisztus! 

Szeretett atyámfiai! Válasszuk azért ma, — ha még 
nem tettük volna eddig, — válasszuk jelszavunkkul mai 
elmélkedésünk e fögondolatát : Legyen ott Krisztus 
mindenütt! — És aztán teljes szívünkből és minden 
erőnkből igyekezzünk is azon, hogy e jelszó bennünk s 
általunk hova-tovább meg is valósulhasson! Egyszóval: 
^Bölcsőnktől fogva, míg csak élünk. Mint láthatatlan szent 
vezérünk — S ha éltünk végórája üt. Mint megnyugvá- 
sunk és reményünk: — Legyen ott Krisztus min- 
denütt!* Ámen. 



Jegyzet, £ beszéd eszmemenete Kozma Andor, jeles kálvinista költőnk 
hasonló című s a Magyar prot. irodalmi társaság 1902-iki, Hódmezővásárhe- 
lyen tartott vándorgyűlésén általa előadott költeményének alapeszméjét kö- 
veti, csaknem teljesen. Szokatlan kísérlet. Homiletikai szempontból talán igen, 
de keresztyén volta ellen sem a beszédnek, sem a költeménynek — úgy vé- 
lem — alapos kifogás nem emelhető ; — mivelhogy bizonyára mind a kettő- 
ben — ott van a Krisztus mindenütt. L. L. 



vn. 

A szív. 

Kol. 3, 23, „ Valamit cselekesztek, szivetek szerint cselekedjétek, 

mint az Úrnak és nem embereknek^'. 



A keresztyén erkölcstan kérdései között egyik leg- 
fontosabb az a kérdés : „Mind jőcselekedet-e az, mi kül- 
sőképen jónak látszik?" — „Nem mind jő — feleli erre 
csaknem ugyanazon szavakkal valamennyi vallástani 
kézikönyv, — hanem csak az a jőcselekedet, mikor tiszta 
szívből. Isten iránti tiszteletből teljesítjük az ő törvényét". 
— Ezt az igazságot ama legfőbb törvényadó és erkölcs- 
bíró, a Jézus Krisztus mondotta ki a legerőteljeseb- 
ben és hangoztatta számtalan változatban, különösen 
hegyi prédikációjában és a csak képmutatásból élő fari- 
zeusok és írástudók felületes és az igaz erkölcsiséget ve- 
szélyeztető, sőt leromboló cselekedetei, tanításai ellené- 
ben! — Ugyanezt az igazságot akarja Pál apostol is a 
Kolosséban keresztyén hitre tért szolgáknak a leikökre 
kötni, midőn a felolvasott igékben arra inti őket: „Va- 
lamit cselekesztek, szívetek szerint csele- 
kedjétek, mint az Úrnak és nem embereknek". 

Ezek a keresztyének csak szolgák, még pedig külső 
szabadságuktól megfosztott rabszolgák voltak, kiket uraik 
és tulajdonosaik pénzért vásároltak, mint a barmot és 
akikkel rendszerint úgy is bántak, mint a barommal, ha 
ugyan nem rosszabbul. S im az apostol mégis arra inti \ 

őket, hogy „legyenek engedelmesek mindenekben azok- 
nak, akik nekik uraik test szerint", még pedig — teszi 
hozzá — „nemcsak szem előtt szolgálván, mint akik 
embereknek igyekeznek kedveskedni, hanem tiszta szívvel, 
félvén az Istent". Vagy más szavakkal: ne csak addig 
dolgozzatok, míg uratok s parancsolótok szeme rajtatok 
függ, tehát nem csupán kényszerítésből, vagy szívetek- 
ben haraggal, zúgolódással, vagy épen a bosszú indula- 
tával eltelve, — amint ezt hajdan is, ma is annyian tették 
és teszik azok közül, kik mások szolgálatára rendelvék 
Istentől; — hanem ellenkezőleg „tiszta szívvel, isteni 
félelemből" tegyétek szolgai kötelességeteket ; vagyis, 
mint az efézusbelieknek mondja, a ti szíveteknek 
^gyűgyüségével, mint a Krisztusnak, úgy 
szolgáljatok; azaz a szívnek azon őszinte odaadásával, 
teljes jóindulatával, mintha nem is földi uratoknak, ha- 
nem a ti lelki uratoknak, a Krisztusnak szolgálnátok . . . 
Amint hogy úgy is van. Hisz Isten rendelte el kinek- 
kinek sorsát e földön, ő jelölte ki kinek-kinek hivatását 
az emberi társadalomban s ugyancsak ő kér számot 
egykor sáfárkodásunkról, s a jámbor és hív szolgák 
ugyancsak tőle veendik el majd az örökség jutal- 
mát. Azért hát „valamit cselekesztek, szívetek 
szerint cselekedjétek, mint az Úrnak és nem 
embereknek". 

Atyámfiai! Ha még az emberi társadalom legalsó 
és megvetett osztályát képező rabszolgáknak is, mint az 
apostol mondja: az ő szívok szerint, vagyis a szi- 
vökbe oltott magasztos erkölcsi törvény szerint kell cse- 
lekedniök mindent: mennyivel inkább kötelességünk ez 
nekünk, akiket a Krisztus evangyélioma immár „test sze- 
rint", azaz külső állapotunkra nézve is, és lélek szerint, 
azaz erkölcsileg is megszabadított a szolgálatnak igájá- 
tól, — mennyivel elengedhetetlen ebb kötelességünk ne- 

künk, folyvást abban gyakorolni magunkat, hogy ne 
külsőképen, ne külső színmutatásból, hanem szívünk 
szerint, jó lelküsmerettel cselekedjük a jót, teljesítsük az 
Isten törvényét. — Kérlek és figyelmeztetlek azért ti- 
teket, keresztyén atyámfiai! kövessétek ti is a nagy 
apostol intelmét: „Valamit cselekesztek" stb. 



„Valamit cselekesztek, szívetek szerint 
cselekedjétek" — mondja nekünk is a nagy apostol, 
Pál; akinek ezen szavai azonban bármily világosaknak 
tetszenek is az első hallásra, teljesen megérthetők mégis 
csak úgy lesznek, ha kissé behatóbban elmélkedünk 
felettök. — Először is t. i. az a kérdés merül fel itt, 
hogy mit ért az apostol ezen kifejezés alatt: szívetek 
szerint? Hogy mondhatja azt az apostol, hogy a szív 
szavára hallgassunk minden dolgainkban, holott Jeremiás 
prófétánál (17, 9.) azt olvassuk — s ezt jól tudhatta 
az apostol is, — hogy ,, csalárdabb a szív minden- 
nél és gonosz az; kicsoda ismerhetné azt?" 
S lám maga Isten is azért bánta meg, hogy embert te- 
remtett, mert csakhamar azt látta, ,hogy ,,megsoka- 
sult az ember gonoszsága a földön és hogy 
szívének minden indulatja és gondolatja 
szüntelen csak gonosz volna". (1. Móz. 6, 5.) 
Krisztus urunk is nyilván megmondotta, hogy „az em- 
bernek szívéből jőnek ki a gonosz gondola- 
tok, paráznaságok, tisztátalanságok, lopá- 
sok, hamis tanúságok, rágalmazások". (Mát. 
15, 19.) ... Hát vájjon ennek a csalárd és megromlott 
szívnek a tanácsát, útmutatását kövessük-e mi? . . . Ez 
lehetetlen ! ilyet az apostol nem mondhat ! Itt bizonyosan 
félreértés van a dologban. 

Milyen szívet ért hát az apostol? Ah, mert va- 

lami csodálatos, valami kimagyarázhatatlan az emberi 
szív! . , . Mert ugyebár, Dávidnak, a nagy királynak 
szíve volt az, mely megkívánta a szegénynek egyetlen 
bárány kaját s mely oly utálatos dolgot cselekedett az 
Ür előtt ? . . . s aztán, nemde, ugyanabból a szívből ömledez 
tek azok a felséges, azok az örökéletű. Istent dicsérő 
zsoltárok is, melyek még ma, háromezer év múlva is szent 
buzgőságra hevítik a kebelt! — És ugyanazon szív, 
ugyanazon száj mondotta ezt is: „Te vagy ama Krisz- 
tus, az élő Istennek fia!", valamint azokat az eskü- 
vel erősített szavakat is: „Nem ismertem ez embert"... 

És vájjon elfelejtette volna-e az apostol, hogy hiszen 
ő is, az ő szíve is, mely most oly égő szerelenunel van 
eltelve a Krisztus iránt: hogy egykoron — még pedig 
nem is oly rég — az ő szíve is mily olthatatlan gyű- 
lölettel dühösködött a Krisztus anyaszentegyháza ellen ! . . . 
És nemde ugyanazon szív és ugyanazon száj kiáltotta a 
nagy Názáretbeli felé ezt is: hozsánna! hozsánna! és 
aztán alig öt nappal utóbb meg azt is, hogy: feszítsd 
meg ! feszítsd meg ! . . . Tehát, kérdezzük Jakab apos- 
tollal: „Azonegy szájból származik az áldás 
is, meg a gonosz mondás is?". . . Hogy lehet ez? 
kicsoda érti ezt! Hogy lehet egy és ugyanazon szívben 
két avagy több, egymással ellentétes érzelem! „Vájjon, 
— kérdezzük ugyancsak Jakab apostollal — vájjon a 
forrás ugyanazon egy folyásból bocsát-e édes 
és keserű vizet?" 

Hát igenis, atyámfiai! bocsát... Legalább nekem 
úgy tetszik, hogy ezzel a bibliai képpel, a forrásvíz 
hasonlatával azt, ami eddig érthetetlen volt előttünk, 
elég világosan megmagyarázhatjuk. — íme, a forrás vize 
kristálytisztán buzog elő a föld gyomrából. Ah, milyen 
édes, milyen kívánatos, milyen szomj csillapító ez a 
gyöngyöző forrásvíz ! . . . De vess bele egy kis föld- 

göröngyöt, vagy pajkos fiú módjára sárral, iszappal 
undokítsd annak tükörtíszta vizét: nem kívánsz aztán 
inni belőle, vagy ha mégis megkóstolnád, hát azt tapasz- 
talnád, hogy az az előbb még oly tiszta és édes forrás- 
víz most már zavaros és keserű wizzé változott. 

íme, ilyen az emberi szív is! Mocsoktalan, kristály 
tiszta volt az is kezdetben, akkor t. i., mikor a Teremtő 
az első ember keblébe helyezé: a legtisztább gondola- 
toknak, a legfelségesebb érzelmeknek a forrása volt . . . 
ah, de fájdalom, az az undok kígyó csakhamar meg- 
zavarta azt a tisztán buzogó forrást: a bűn sarával, 
iszapjával mocskolta be azt ! S ezért nincs többé teljesen 
tiszta, a bün legkisebb szennyétől sem érintett szív a 
földön ! . . . Csak egy, egyetlen egy szív volt csak, mely- 
hez a bűnnek egyetlen mákszemnyi pora sem tapadt 
soha, de soha: a nagy názáretbeli Jézusnak szent 
szíve! .. . Ám a többi embereké, a legnagyobb, a leg- 
szentebb kegyeseké is csak többé-kevésbbé megromlott, 
a bűn sarával beszennyezett szív! 

... És mégis, atyámfiai ! az a szív, bármi sok bűnös 
indulat forrása legyen is különben: ma is, megromlott 
állapotában is, igen-igen sok szép, nemes, felemelő 
érzéseknek, gondolatoknak és cselekedeteknek a kiapad- 
hatatlan kútfeje egyszersmind. Mert — hogy visszatér- 
jünk előbbi hasonlatunkhoz. — igaz, ugyan, hogy annak 
a forrásnak kristálytiszta vizét a beledobott sárral egy- 
ideig zavarossá és élvezhetetlenné teheted: ám azért, 
úgy-e bár, a föld kebelében, amelynek mélyéről eredetét 
veszi, csak olyan kristálytiszta marad az a forrásvíz 
továbbra is?... Éppen így van ez az emberi szívvel is» 
amelyet ha még úgy bemocskol is a bűn undok sara: 
annak legmélyén, honnan az érzelmek forrása fakad, 
egy-két cseppje a tiszta és hamisítatlan érzéseknek mégis 
megmarad. — Hiszen még annak az emiberi szörnynek. 

akit Nérónak hívtak s aki testvérét megmérgezte, fele- 
ségét száműzte, tanítóját s egyik barátját megölette s még 
tulajdon anyját is kivégeztette; aki egy álló hétig gyö- 
nyörködött az általa felgyújtatott Róma égö lángjaiban s 
a felgyújtás bűntettét az ártatlan keresztyénekre fogta, 
kiket ezért vadállati kegyetlenséggel végeztetett ki a 
máglyán és a keresztfán: — mondom — még ennek 
az emberi mivoltából kivetkőzött szörnynek is volt — 
így írja legalább róla a történelem, hogy volt szíve, 
volt érzéke a jó és szép iránt. 

Igen, mert mint Pál apostol mondja (Róm. 2, 15.): 
„a törvénynek cselekedete", azaz az erkölcsi tör- 
vény „az ö szívökbe beíratott" még a pogányok- 
nak is; amint erről „az ő lelkiismeretök és gon- 
dolatjok, melyek egymást vádolják vagy 
mentik, egyetemben bizonyságot tesznek". 
Ez az a belső ember, mint ugyancsak az apostol 
magát kifejezi, mely „gyönyörködik az Isten tör- 
vényében", (Róm. 7, 22.) szépnek, követésre méltó- 
nak ismeri azt; csakhogy ezzel szemben — mondja az 
apostol tovább — „látok az én tagjaimban egy 
más törvényt is, mely az én elmémnek tör- 
vényével ellenkezik és engem rabul ad a 
bűn törvényének". — Ezt a mély valláserkölcsi 
igazságot egyik jeles írónk (Jókai) népszerűen a követ- 
kezőképen adja elő: „Minden ember — úgymond — 
két emberből áll: egy jó emberből, meg egy rossz 
emberből. Ez a kettő folytonosan küzd egymással: hol 
az egyik van felül, hol a másik. Az a kérdés csak, 
hogy a legutolsó fordulónál a jó ember maradjon felül. 
Este például a rossz embernek van fölénye, de reggel 
bizonyosan a jó ember fog ismét uralkodni s gondja 
lesz rá, hogy a rossz embert keserű lelkiismeret-mardo- 
sással büntesse meg". 

Hát ime, ilyen csodálatos az emberi szív! így ered 
egy forrásbői kétféle víz: édes is, keserű is. így van 
egy emberben kétféle ember: egy jó ember, addig t. i. 
mig a szívére, lelkiismerete szavára hallgat, és egy rossz 
ember, azután t. i. „ha nem gyönyörködik többé 
az Isten törvényében", hanem lelkiismeretlenül 
lábbal tiporja azt és „rabul adja magát a bűn 
törvénvének". 

De ti, atyámfiai! — arra int az apostol — hallgas- 
satok annak a jó embernek, annak a belső ember- 
nek: a tiszta szívnek és a jó lelkiismeretnek taná- 
csára. „Valamit cselekesztek, szívetek szerint 
cselekedjétek", azaz — most már érthetjük, — a ti 
cselekedetek mindenkor a szívnek legmélyéről, 
mindenkor tiszta kútfőből származzék; és soha azt az 
önzésnek, a bűnnek, a nemtelen indulatoknak sarával 
be ne mocskoljátok, erkölcsi becsétől meg ne fosszátok. 
Mert ne felejtsétek, hogy „csak az a jócselekedet, mikor 
tiszta szívből. Isten iránti tiszteletből teljesítjük az ő 

törvényét". 

* 

De még egy másik kérdés, vagy inkább ellenmon- 
dás is felmerül itt, amit tisztába kell hoznunk. — Sokan 
ugyanis az apostollal látszólag ellentétben, arra taníta- 
nak, hogy valamit cselekesztek, ne szívetek 
szerint cselekedjétek, mert az nem mindenkor 
jó tanácsadó, — hanem cselekedjetek a ti eszetek, 
józan belátásotok szerint. — Hát ez, megval- 
lom, egy kissé nehéz kérdés. Mert hiszen az ész, az 
értelem világát ugyancsak a végből gyújtotta fel bennünk 
az a jó Teremtő, hogy cselekedeteinkben világító lámpá- 
sunk legyen. És azt sem tagadhatjuk, hogy aki csu- 
pán szívére hallgat, aki csak a szív lágy és nemes, 
de sokszor határozatlan és ingatag, sokszor féktelen, túl- 

Ságba ragadó s a józan észt elhomályosító érzésétől és 
szenvedélyeitől engedi magát vezéreltetni : — mondom — 
a szívnek, az érzelmeknek ez embere nem egyszer 
hamis utakra is tévedhet s oly cselekedeteket követhet 
el, melyek sem Isten, sem ember ítélőszéke előtt meg 
nem állhatnak. 

De hiszen, atyámfiai! azt, hogy világi dolgaink 
intézésében, vagy akár erkölcsi cselekvésünkben is 
eszünk, értelmünk használatáról lemondjunk: ezt nem 
kívánja tőlünk sem az apostol, sem az erkölcs ama 
nagy mestere, a Krisztus, sem semmiféle emberi vagy 
isteni törvény. Az apostol maga, midőn arra figyelmez- 
tet, hogy szívetek szerint cselekedjetek min- 
dent, — hozzá teszi egyszersmind azt is, még pedig 
mintegy indító okul: „mint az Úrnak és nem 
embereknek". Azaz, mintha mondaná : vegyétek 
gondolóra azt is, hogy ti Krisztus szolgái. Krisztus 
követői vagytok s azért kell tennetek a jót, mert azt a 
ti lelki uratok, a Krisztus parancsolja, s aztán ugyan- 
csak ő tőle várhatjátok ezért a legfőbb jutalmat: az 
örökélet boldogságát ! . . . 

Egyáltalában Pál apostol csaknem mindenik levelé- 
ben ép úgy kíván hatni olvasóinak értelmi belátására, 
mint érzületére. S ugyanezt teszi az ó- és újtesta- 
mentomon keresztül mindegyik szentíró. Bölcs Salamon 
például egész világosan mondja: „Adj Uram! ateszol- 
gádnak értelmes szívet, hogy tudjon válasz- 
tást tenni a jó és gonosz között". Vagyis olyan 
szívet kér Istentől, melyben az érzület mellett ott van az 
értelem és a lelkiismeret, sőt még az akarat is. Ugyanő 
a Példabeszédek könyvében (4, 23.) valósággal úgy szól a 
szívről, mint az összes emberi cselekedetek szülőhelyéről, 
mikor azt mondja: ;,Minden örizésnek felette meg- 
őrizzed a te szívedet, mert abból szármáz- 

nak ki az életnek cselekedetei". .. És Krisztus 
Urunk is, midőn azt mondja: „Boldogok, akiknek 
szívok tiszta, mert ök az Istent meglátják", — 
a szív tisztasága alatt nem csupán az érzésnek, hanem az 
ember egész életének, tehát gondolkodásának, beszédének 
és cselekedeteinek nemes és tiszta voltát is értette. — 
Nincs kétség tehát, hogy az apostol ezen szavaival: 
szívetek szerint cselekedjetek mindent! koránt- 
sem azt akarja mondani, hogy: józan megfontolás- 
tokról pedig mondjatok le; hanem ellenkezőleg azt, 
amit az ő nagy Mestere ekképen fejezett volna ki : csele- 
kedjél „teljes szívedből, teljes lelkedből és 
teljes elmédből". 

Eszerint, atyámfiai ! vizsgálódásunk eredményét az ész 
és szív felett, röviden ebben a közönséges példabeszédben fog- 
lalhatjuk össze : „Tettedben szíved eszedtől, eszed szívedtől 
kérjen tanácsot". . . Ennek az életböJcseségnek, mint láttuk, 
nem mond ellene szent leckénk sem. És mégis, . . . nekem 
legalább úgy tetszik, hogy Pál apostol, midőn azt mondja : 
„valamit cselekesztek, szívetek szerint csele- 
kedjétek", — a hangsúlyt voltaképen mégis csak erre 
a két szóra: szívetek szerint, vagyis kivált képen a 
szív érzületére akarta fektetni... Amint hogy a régi és 
újabb bölcselkedőknek egész serege — a Krisztus- 
ról most nem is szólva — nyilván arra tanít, hogy „tulaj don- 
képen minden az érzülettől függ" (Göthe) ; hogy különösen : 
„az Istent még jobban érzi a lelküsmeret és a szív, mint 
az értelem" (Luthardt); és „kérdés, vájjon a puszta 
értelem a szív nélkül rá talált volna-e valaha Istenre?" 
(Lichtenberg). Ismét egy másik tudós szerint: „A szív 
jósága nem hasonlítható össze semmi más tökéleteséggel, 
mert anünt a nap világa mellett elhalványul a fáklya és 
tűzijáték, ép úgy elhalványul a szellem, a lángész, a 
szépség — a szív jósága mellett". (Schopenhauer.) 

Lévay L. : Egyházi beszédek. IV. 5 

Ugyanezt a felfogást fejezi ki egy széplelkü írónk 
következő költeménye is: „Az ész hatalma nagy, De a 
szívé nagyobb ; Az ész tanácsa jő, A szív sugalma jobb . . . 
Tekints az égre fel. Szívedre a kezet: Nem, nem, rossz 
nem lehet. Mit szíved erezett". (Zichy Antal.) — Ugyan- 
ilyen tanácsot adott egy fenkölt lelkű édes anya is szere- 
tett fiának, akiből később csakugyan szívben, lélekben 
nagy ember és jeles államférfiú vált: „Fiam — úgy- 
mond ő — ne higyj olyan gondolatban, amelynek szíved 
ellentmond". (Eötvös édesanyja.) 

. . . Sokat idézhetnék még a legjelesebb írókból ; de 
ideje immár befejezni elmélkedésemet. Befejezem pedig 
az imént idézett szép költemény utolsó soraival : „Kövesd 
bár, mit hideg Elméd is jónak mond: — A szív gyen- 
géd szavát Óh ember! el ne nyomd". — És befejezem 
beszédemet az Isten emberének amaz imádságával: 
„Teremts bennem tiszta szívet, óh Isten!"; és 
egyik dicséretünk ama szép versével: „Óhajtunk Jézus! 
egyesülni veled. Ügy lesz szívünk szent, ha te megszenteled. 
Adjad hát, l>ogy mint tagok a főnek. Engedjünk néked, 
bennünk élőnek. Oltsd be magadba, mint jó szőlőtőbe, 
Hogy jó nedvesség folyjon a vesszőbe ; És legyen szívünk 
szívednek mássá. Éltünkben élted hogy minden lássa!" 
Ámen. 



vm. 



Szívetek szerint cselekedjetek mindent! 

KoL 3, 23. „Valamit cselekesztek, szívetek szerint cselekedjétek, 

mint az Úrnak és nem embereknek^^ . 



Csak a szíveket és veséket vizsgáló Isten tudja, hogy 
mennyien lehetnek az emberek között olyanok, kik az 
apostol, valamint a Krisztus tanításához híven, azon igye- 
keznek, hogy valamit cselekesznek, szívok szerint és jó 
lelkiismerettel cselekedjék azt. De annyi bizonyos, hogy 
igen-igen sokan vannak, különösen a mai korban, akik 
keveset vagy egyáltalában semmit sem gondolnak azzal, 
hogy mit sugall nekik belső jó emberük, a sziv s mit 
parancsol az a bennük lakozó kisbíró, a lelkiismeret, — 
hanem ellenkezőleg csakis a testiség és világ szavára hall- 
gatnak, azok szerint cselekesznek mindent; azaz csak 
azt nézik, hogy mi haszon, mi gyönyör háramlik rájuk 
abból, amit cselekesznek és hogy az ú. n. nagyvilág szeme 
előtt, tehát külsőképen, látszat szerint, semmi olyat el ne 
kövessenek, ami az emberi törvénynyel és igazságszolgál- 
tatással összeütközésbe hozhatná őket. 

De mi, atyámfiai! ne tartsunk ezekkel az emberek- 
kel, mint akiknek igazsága, gondolkozás- és cselekvés- 
módja egyáltalában nem feljebbvaló, nem különb 
amaz írástudók- és farizeusokénál, akikre, mint tudjuk, 
a Krisztus sokszoros jajt kiáltott, mondván: „Jaj nek- 
tek, mert hasonlatosak vagytok a megfehérí- 

5* 

tett koporsókhoz .. . kívül ugyan, az embe- 
rek előtt, igazaknak láttattok; de belől rak- 
vak vagytok képmutatással ós minden Isten 
törvénye ellen való bűnnel^. (Mát. 23, 27. 28.) 
— Mi, mint a Krisztus nyomdokain járni törekvő keresz- 
tyének, fogadjuk meg s tűzzük ma egyik követendő élet- 
elvül magunk elé az apostol amaz intését: ^Valamit 
cselekesztek, szívetek szerint cselekedjétek, 
mint az Úrnak és nem embereknek'*. 



Ezeket a szent leckéül felvett szavakat — mint már 
a múlt űrnapján is láttuk — a nagy apostol, Pál in- 
tézte volt a kolossébeli keresztyénekhez, illetőleg az azok 
között volt rabszolgákhoz, — arra intvén őket, hogy 
legyenek külömbek a többi, Krisztust nem ismerő, ke- 
resztyén hitre nem tért szolgatársaiknál abban a tekin- 
tetben is, hogy bármit cselekesznek, szivök sze- 
rint cselekedjék, azaz nem kényszerítésből, hanem 
örömest, — meggondolván, hogy ők voltaképen nem 
embereknek, hanem Istennek és a Krisztus- 
nak szolgálnak, vagyis Isten rendelését és a Krisztus 
akaratát teljesítik, s annálfogva keservesen megszolgált 
kenyerökön kívül lelki s mennyei jutalomra is mél- 
tán számíthatnak. 

Ez apostoli intés bizonyára mi reánk is tartozik, 
keresztyén testvéreim! akik hiszen szintén a Krisztus 
szolgálatára köteleztük el magunkat, s azért bármi köte- 
lesség nézzen is reánk földi hivatásunk mezején: a leg- 
teljesebb odaadással, legjobb erőnk és tehetségünk sze- 
rint kell azt teljesítenünk, — űgy, amint azt az Istentől 
belénk adott sziv és lelkiismeret szava diktálja, s nem 
számítva egyéb jutalomra, mint csupán lelkiismeretünk 
helybenhagyására s a mi mennyei atyánk tetszésére, aki 



69 

onnan felül is „te reád néz titkon s megfizet ne- 
ked nyilván''. „Valamit cselekesztek azért, 
szívetek szerint cselekedjétek, mint az Úr- 
nak és nem embereknek". 

Valamit cselekesztek! . . . E szerint nincs hát 
az életnek olyan viszonya, olyan foglalatossága, amelyben 
szívetek szerint ne kellene cselekednetek. — Lássuk 
csak ezt néhány szemléltető példában. 

. . . Megújult testtel és erővel ébredsz fel az álom- 
ból a reggel eljöttével. A kenyér gondja, az élet szorgal- 
matossága fölkelésre, munkára serkent; hanem hát — 
úgy tetszik neked, — hogy a testiség, a kényelemszere- 
tet pedig mintha ágyadhoz kötözött volna ... De ekkor 
valami belső szózatot hallasz: „Ugyan, hát nem volna 
szégyen, ép, erős, egészséges létedre heveréssel tölteni a 
drága időt!?'' . . . Vagy ellenkezőleg, alig várod, hogy 
tovább folytasd tegnap félbenhagyott foglalkozásodat; de 
ime az a belső hang azt mondja: „Hiába sietsz, hiába- 
való dolog korán reggel fölkelned ... ha az Ür előme- 
netelt nem ad ! " — Mitévő légy hát ? . . . Megsúgja úgy-e 
bár szíved ? . . . Kulcsold imára két kezed, mielőtt a mun- 
kára vetnéd azt és mondd: „Életnek Ura! hozzád térek. 
Magasztalom jóvoltodat; Minden jót ismét tőled kérek. 
Kérem újra áldásodat". (152-ik Dics.) S aztán csak kelj 
föl nyugodt szívvel, íölemelt fővel csendes ágyadból s 
cselekedd, mire mennyei Atyád téged elhívott! 

S mire hívott el? Nemde arra, hogy munkál- 
kodjál, mig nappal vagyon? munkálkodjál, ha szolga, 
ha munkás, ha földmíves, ha mesterember, ha hivatal- 
nok, vagy bármi foglalkozású ember vagy! ... De ime, 
mily sokakat látsz az élet piacán összedugott kézzel, az 
evangyéliomi szőlőmunkások módjára hivalkodva ál- 
lani. Már-már magad is hajlandó volnál tán hasonlóké- 
pen cselekedni s vagy egyáltalában nem, vagy csak immel- 

ámmal végezni kötelességedet, azt gondolván magadban, 
hogy ígyis-úgyis egy a fizetés! ... De figyelj csak job- 
ban. Bensődben egy más, igazabb hang is megszólal 
ám, még pedig szemrehányólag, hogy arcodat pirulni ér- 
zed: Ej -ej, hát előtted a kötelesség, a becsület, az Isten 
parancsolatja semmi! Olyan vagy te is, mint az a go- 
nosz és rest szolga, ki csak addig serénykedik, míg gaz- 
dája szeme előtt van ; de mihelyt magára marad, eldobja 
magától a munka szerszámát s édes semmittevéssel lopja 
a napot! . . . Nem, nem! te, ha a Krisztus hü szolgája 
vagy, teszed kötelességedet híven, akár látják, akár nem, 
akár érdem szerint fizetnek érte az emberek, akár nem. 
Elég, ha lát téged mennyei Atyád: ő minden bizonnyal 
megfizet neked nyilván! . . . Hallgass csak szíved hami- 
sítatlan szózatára, mert Isten szava az s cselekedjél an- 
nak tanácsa szerint! 

De talán azt mondod olykor magadban : Miért legyek 
én jó, erényes, minden dolgaimban annyira lelkiismeretes, 
holott mások édes keveset törődnek azzal, hogy mit is 
mond nekik szívok, leikök, hogy mire tanította őket 
gyermekkoruktól fogvaj s mire inti folytonosan a vallás, 
az Isten szent igéje ! ? Hát nem jobban van dolguk azok- 
nak, kik a test és világ gyönyörteljes ösvényein járnak; 
kik kényök, kedvök szerint élvezik az élet édességét s 
fenékig ürítik az öröm poharát; kik néhány órai gyö- 
nyörért, vagy egy kis haszonért, előmenetelért, hitvány 
pénzért, vagy éppen azért, hogy kenyerök legyen : árúba 
bocsátanak minden szentet . . . eladják testöket, leiköket, 
becsületöket ... és mégis tisztességeseknek tartja őket a 
világ és mégis boldogok ! ?. . . 

Igen ám, az ú. n. nagyvilág felületes ítélete szerint 
talán tisztességesek; de ha kezöket szívökre teszik; ha 
annak a megvesztegethetetlen bírónak, a lelkiismeretnek 
soha egészen el nem némítható szava csendül meg oly- 

kor keblükben : olyankor bizony maguk kénytelenek be- 
vallani, hogy mégis csak oktalanul cselekedtek, hogy 
mégis csak jobb lett volna szívok jobb sugallatára, óva 
intő szavára hallgatniok; kénytelenek bevallani, hogy ha 
világ szerint szerencsések és tisztességesek is talán, de 
leikökben véghetetlen nagy kárt vallottak, mivelhogy 
Istennel való békességöket, életnyugalmukat, önbecsülésö- 
ket, boldogságukat elvesztették ! . . . Már pedig, ha vala- 
miért, ezért a drága kincsért: a lélek nyugalmáért^ lel- 
kemnek földi s mennyei üdvösségéért csak érdemes élni ! 
érdemes jól, erényesen, igazán élni! érdemes minden 
kicsiny és nagy dolgomban, járásomban, kelésemben min- 
denkor szívem, lelkiismeretem, jobb meggyőződésem sze- 
rint cselekedni ! . . . Hogy aztán nyugodt öntudattal mond- 
hassam el a zsoltáríróval : „Légy ítélőm. Uram ! Mert 
hűséggel jártam És éltem nagy ártatlanul". — Óh, boldog, 
ki Istennel jár szüntelen; ki nem embereknek, nem a 
testnek és világnak szolgál és naponként így énekelhet 
neki : „Én azon vagyok szüntelen. Hogy minden dolgaim- 
ban Járjak igazságodban. Ne vétsek Felséged ellen!" 

Akik így szólnak, azok bizonyára istenfélő, kegyes 
keresztyének, kik nemcsak hogy nem járnak azon a széles 
úton, mely veszedelemre vezet, hanem inkább nagy 
szorgalmatossággal keresik azt a szoros kaput és keskeny 
ösvényt, mely amaz isteni kalauz, a Krisztus szerint, az 
életre viszen. Az ilyenek természetesen kötelességöknek 
ismerik felsegélni a szegényt, látogatni az Úrnak házát 
buzgón, s kegyességöknek minden adandó alkalommal 
látható jelét is igyekeznek adni : mert megadják Istennek, 
embernek, egyházuknak, hazájuknak, amivel tartoznak . . . 
Mindez igen szép, ha — Istentől van; azaz, ha mind- 
ezen kegyes keresztyén cselekedettel voltaképen n e m a z 
embereknek, hanem Istennek akarnak szol- 
gálni; vagyis a Krisztus szava szerint : nem azért osz- 

togatják alamizsnájukat és nem azért imádkoznak és nem 
azért buzgók, áldozatkészek, egyszóval nem azért vallá- 
sosak, hogy az emberektől láttassanak és megdícsértesse- 
nek, — hanem azért, mert szívok szerint, a szívökbe 
írt erkölcsi törvény parancsolatja szerint igyekeznek cse- 
lekedni mindent, — és mert lelkiismeretök csendessége s 
keblök Istenének jótetszése elöbbvaló elöttök minden földi 
hatalomnál, minden e világi kincsnél! 

Igaz, hogy az emberek rendszerint csak a külsőt 
nézik s legtöbbször csak a látszat után ítélkeznek s épen 
ezért igen sokan megelégesznek a külső jósággal és ke- 
gyességgel is. De a Krisztus igaz tanítványa ezzel még 
be nem érheti, neki nem szabad ennyivel beérnie ! 
Hiszen még az egyik pogány vallás alapítója (Buddha) is, 
Krisztus előtt mintegy ötszázaddal már azt tanította volt : 
„Az ember vigyázzon érzületére és ne elégedjék meg az 
erkölcsi szabályok külső cselekvésével". Krisztus urunk 
pedig annyira nagy súlyt fektetett a szívnek s az ebből 
folyó cselekedeteknek a tisztaságára, hogy még az illetlen 
teldntetet, a szívben felgerjedt gonosz kívánságot is már 
határozottan és élesen elítélte, azt mondván: „Hogyha 
a te jobb szemed azt míveli, hogy megbot- 
ránkozzál, inkább vájd ki azt és vesd el tőled; 
mert jobb neked, hogy egy a te tagjaid közül 
elvesszen, hogynem az egész tested gyehen- 
nára vettessék". 

Óh, atyámfiai! Ha mi is oly tisztán tudnók tartani 
szívünket, mint a názáreti Jézus Krisztus! ha „azon 
indulat volna bennünk, mely volt a Jézus 
Krisztusban"; ha bennünk, szíveinkében lakoz- 
nék hit által a Krisztus; ha az ő szentséges evan- 
gyélioma által úgy bele tudnánk oltatni, hogy ugyanaz 
a szeplőtlen tisztaság, az az önfeláldozó szeretet, az az 
alázatosság, fiúi félelem és engedelmesség lakoznának a 

mi szívünk kamarájában is, mint az ö Istennel teljes 
szent szívében: akkor, csak akkor tudnánk igazán, szí- 
vünk teljességéből így énekelni : „Érzem, hogy az örökélet 
Már e földön az enyém lett". 



Az eddig mondottakat tehát röviden így foglalhatjuk 
össze : Valamit cselekesztek, szívetek szerint, vagyis 
tiszta szívből, jó lelkiismerettel cselekedjétek; 
mivel csak így nyerhetitek meg Istennek helybenhagyását 
és lelketek békeségét, s mivel csak így tesztek eleget 
igazán, nem színből, hanem szívből, önmagatok s Isten 
iránti kötelességeteknek. — Hátra van még, hogy szól- 
junk néhány szót azon kötelesség-teljesítésről is, melylyel 
felebarátaink iránt tartozunk. 

Világos, hogy cselekvésünknek embertársainkkal szem- 
ben is, tiszta szívből és jó lelkiismeretből folyónak kell 
lenni; de tegyük hozzá még: egyszersmind pedig sze- 
retettel teljesnek is, amint Krisztus urunk monda: 
szeresd felebarátodat, mint temagadat ! . . . 
S azt hiszem, helyesen fogjuk fel szent leckénk értelmét 
akkor is, ha ezen szavakat: szívetek szerint cse- 
lekedjetek! különösen azon oldalról kívánjuk még 
magyarázni, hogy: a mi embertársaitokat illeti, azokkal 
szemben: legyetek jóságos szívűek s készek a leg- 
önfeláldozóbb szeretetre is! — Lássunk erre nézve 
is néhány példát az életből. 

Te, például, ifjú barátom ! azon a ponton vagy, hogy 
magadhoz, sorsodhoz kapcsolj egy gyöngéd női szívet 
egy egész hosszú életre. De tűnődve kérdezed magadtól : 
vájjon boldog leszek-e ?. . . Attól függ, édes barátom, 
hogy mielőtt e nagyon komoly lépésre határoztad el 
magadat, kinek a tanácsára hallgattál. A jó szülők, roko- 
nok, barátok tanácsa semmiesetre sem megvetendő; ha 

lépésedet eszed is helybenhagyja, csak annál jobb; de 
minden körülmények közt leghelyesebben cselekszel két- 
ségkívül akkor, ha szíved vonzalma szerint cse- 
lekszel. . . Ha valahol, úgy a házasságkötésnél tartsá- 
tok hát szemetek előtt az apostol tanácsát ti, kiket illet: 
cselekedjetek szívetek szerint! 

S a családi tűzhelynél nem különben. A csa- 
ládi élet csak úgy boldog, ha abban egymásért dobognak 
a szívek és szeretettel teljesek. Rideg, fásult szívvel a 
család sem boldogít ; míg ha van gyöngéd, melegen érző 
szíved s azzal öleled kebledre hitvesedet: akkor valóságos 
paradicsomot teremthetsz magad körül . . . Igaz, hogy e 
paradicsomi boldogságért verejtékezni is kell. De mit 
meg nem tesz a szerető hitves, a jő édesapa azokért, 
akiket igazán szeret! Hogy húzza a munka igáját kora 
reggeltől késő estig, sőt sokszor éjet-napot egygyé téve ! 
hogy megtakarít minden fillért, hogy megtagad magától 
minden élvezetet, megvonja a legjobb falatot is ! . . . csak 
hogy azoknak adhassa, csak hogy azokat eltarthassa, kik 
szívéhez vannak forrva s kiknek gondját Isten rája bízta. 

S ki mérhetné meg az édesanyai szeretet nagy- 
ságát, mélységét! ki tudná elbeszélni, hogy mire képes 
az anyai szív szerette kedves magzatáért ! . . . kiért tenger- 
kínokat áll ki; kit ezer gonddal, mérhetetlen sok testi- 
lelki törődéssel táplál és nevel ; kinek bölcsője vagy beteg- 
ágya mellett olykor hetekig virraszt álmatlanul s a fáj- 
dalmak tőrét érezve keblében, valahányszor a kis ártatlan 
szenvedő keserves nyögdécseléssel fel-felsír . . . vagy szív- 
repesztő jajgatással hívja azt a jó édesanyát, kinek gyen- 
géd kezétől, forró csókjaitól s könnyeinek záporától várja 
egyedül gyógyulását, vagy az enyhületet adó, pihentető 
édes álmot ... S az a csodálatraméltó anyai szív, ah ! 
hogy is tud kibírni, panasz nélkül elviselni annyi gondot 
és bút, annyi életemésztő aggodalmat azokért, kiket fáj- 

dalommal szült, kik a szülei szeretetért nem egyszer 
keserűséggel fizetnek !?. . . Nemde azért, mert az az anyai 
szív teljes-tele van azzal a legfelségesebb érzelemmel, a 
szeretettel! s egy édesanyának, ha csak szándékosan ki 
nem tépi kebeléből ezt az érzést, lehetetlen is másként, 
mint szeretettől hevülő szíve ellenállhatatlan parancsának 
egész az önfeláldozásig engedelmeskedni! 

Az előbb szülei keserűséget említettem ; azonban 
olykor — higyjük, hogy legtöbbször — azok a sok 
könnyek között nevelt gyermekek örömkönnyeket is 
fakasztanak szüleik szemében; akkor t. i., mikor szívok 
belső szózatára hallgatva, jóval fizetnek a jóért, gyermeki 
hálával az értük hozott áldozatokért. — Nem egyszer 
hallom — s óh, mily belső örömmel hallom! — egyik- 
másik szüle ajakáról: Hál' Istennek! nekem nem lehet 
panaszom sem a szegény fiamra, sem a szegény jó 
leányomra. Fiam már is versenyt dolgozik a nagyok- 
kal s meg tudja keresni a lelkem, kis családom számára 
a mindennapi kenyeret; — a leányom pedig olyan jó, 
hogy nem múlik el hónap, hogy ne gondoskodnék rólam 
s valami segítséget ne küldene haza ; alig tart meg magá- 
nak szolgálata béréből valami keveset a ruházkodására ! . . . 

De hát az csak természetes, — mondják talán 
némelyek — hogy a verség, rokonság kötelével össze- 
fűzött szívek kölcsönösen szeretik, segítik és el nem hagyják 
egymást. De ki gondol azzal a nyomorult szegény- 
nyel, kinek senkije, semmije ? ki majd meghal az éhségtől, 
eleped a szomjtól, vagy a kínok fájdalmaitól és nem 
akad senki, ki neki egy falat kenyeret, egy ital vizet, 
vagy egy jó szót is adjon ! . . . 

Ah, hiszen nem mondjuk mi, hogy nincsenek hideg, 
kőkemény szívek! aminő volt többek közt az az 
evangyéliomi gazdag is, ki attól a szegény Lázártól 
még a morzsalékokat is sajnálta, nem hogy egy darab 

kenyeret dobatott volna neki, amit pedig ebeitől bizo- 
nyosan nem sajnált Ah hiszen, nincs mit tagadni: 
vannak még a papok és léviták közt is, kik szívtelenül, 
részvét és segítség nélkül mennek el a szűkölködők, a 
segítségre szorultak, vagy sebeikben fetrengő nyomorultak 
mellett ! . . . De Istennek legyen hála ! nem hiányoznak, 
sőt hova-tovább nagyobb számmal akadnak könyö- 
rületes szívű samaritánusok is, kik jóságos szívok 
sugallatának engedve, nem sajnálnak sem időt, sem pénzt, 
sem semmi áldozatot embertársaikért, — akik ha szegények, 
ha elesettek is, sőt ha szinte méltatlanok volnának is a 
segítésre, de mégis csak egy vérből valók velők, mégis 
csak felebarátaik ! . . . Már pedig Krisztus is azt mondja, 
a szív is azt diktálja, hogy szeresd, hogy segítsd fele- 
barátodat! — szüntelen elmédben tartván, hogy midőn 
jót teszel másokkal, voltaképen nem embereknek, hanem 
Istennek szolgálsz és Krisztussal teszel jót, mint maga 
monda: „Valamit cselekedtetek egygyel az én 
kicsiny atyámfiai közül, én velem cseleked- 
tétek". 

... De nem folytatom tovább s nem hozok fel 
ezúttal több példát a jószívűségre. Találhattok ilyet, hál' 
Istennek! eleget a mindennapi életben. Csak azt akarom 
még egyszer és utoljára a szívetekre kötni, hogy: „Vala- 
mit cselekesztek, szívetek szerint cseleked- 
jétek, mint az Ürnakésnem embereknek!" — 
Azaz szüntelen szemeitek előtt tartsátok a legtisztább, a 
legirgalmasabb szívű samaritánusnak, a Krisztusnak 
mindennél magasztosabb s követésre legméltóbb pél- 
dáját!... A Krisztusnak, kinek szentséges szíve telve 
volt szeretettel és irgalommal; ki vérét és életét adta a 
bűnös emberiségért ; és aki boldognak mondja azokat, 
kik tiszta szívűek s örök jutalmat ígér azoknak, 
kik szívok szerint cselekesznek. Ámen. 



IX. 

Jótétei a Krisztus kicsinyeivel. 

Mát 25, 31 — 40, „Mikor pedig eljövend az embernek Fia az ö 
dicsőségével és mi/nd a szent angyalok ö vele, akkor ül az ő 
dicsőségének királyi székiben^' sib. 



Egyszer egy hírneves király, hogy birodalmának 
alattvalóit igazi mivoltukban megismerhesse, álruhába öl- 
tözve járta be országának hol egyik, hol másik vidékét, 
— megjelenve most az egyszerű nép között mint igény- 
telen külsejű földmíves, vagy mint szállást kérő idegen 
utas, majd meg alattvalóinak előkelőit keresve fel, mint 
állítólag a királynak egyik megbízott embere, vagy egyéb 
minőségben ; de mindenkor gondosan ügyelve arra, hogy 
kilétét senki fel ne fedezhesse. Ekként sikerült neki ala- 
posan kiismerni országa minden rendű és rangú lakos- 
ságának úgy jó, mint nem dicséretes szokásait, tulajdon- 
ságait s általában'^ egész erkölcsi életét ; és ^z^iv tapasz- 
talatához mérten tette meg aztán bölcs intézkedéseit s 
ítélt az elébe kerülő ügyekben teljes tájékozottsággal s 
részrehajlatlan igazsággal. 

Épen így a mi mennyei királyunk is, az em- 
bernek Fia, a Jézus Krisztus, aki azt ígérte, hogy 
velünk lesz minden napon e világ végeze- 
téig, — ma is folyvást közöttünk jár-kél és gondos 
figyelemmel kíséri lelki alattvalói minden lépését. Megje- 
lenik sokszor olyan helyeken is, ahol egyáltalában meg 

se gondolnók. Ott van ö nemcsak a templomokban, nem- 
csak áldott igéjében és a szent sákramentomokban, — 
banem ott van a szegénység nyomorult viskójában is, 
éhezve és szomjúhozva, mint szűkölködő szegény, vagy 
mint ruhátalan és hidegtől didergő árva, avagy mint a 
betegség nyoszolyáján sinlődő Lázár. Majd meg az úton 
találkozunk össze vele, mint elfáradt és nyugvóhely után 
kérdezősködő vándorral ; vagy épen igazságtalanul üldöz- 
tetve, elítélve és fogságra hurcolva látjuk őt; — anél- 
kül azonban, hogy csak sejtelmünk is volna az ő ki- 
létéről s ami fő, anélkül, hogy segítő kezet nyújtanánk 
neki, vagy részvevő szívvel hajlékunkba fogadnók őt s 
szeretettel enyhíteni igyekeznénk nagy nyomorúságán . . . 
Hát nem félünk attól, hogy ha majd ez a mennyei ki- 
rály beleül az ő dicsőségének királyi szé- 
kébe, hogy ítéljen elevenek és holtak felett, — nem 
félünk, hogy a mi hidegségünket, részvétlenségünket, sze- 
retetlenségünket tapasztalva itt e földön: nem jobb- 
keze, hanem bal-keze felől állit majd bennünket 
amott a túlvilági hazában! s nem azt mondja nekünk, 
hogy Jertek el, én Atyámnak áldottai!" — 
hanem így utasít el magától: „Átkozottak, távoz- 
zatok tőlem, soha nem ismertelek titeket!" 



Atyámfiai! A felolvasott szent igék szerint, az em- 
bernek Fia, a Krisztus, mikor eljövend az ő di- 
csőségével s elibe gyűjtetnek minden népek, hogy 
megítélje őket igazságban: a szerint fogja jutalomra 
vagy büntetésre méltónak ítélni őket, hogy mit csele- 
kedtek, vagymit nem cselekedtek egygyel-egy- 
gyel a Krisztus kicsiny atyafiai közül. Vagyis 
nem arra fog nézni az ítéletre eljövendő Krisztus, hogy 
kinek milyen előkelő állása, tekintélye, vagyona, hatalma 

vagy dicsősége volt itt a földi életbea Nem is arra, 
hogy látogatta-e valaki nap-nap után az Istenházát, 

— hogy hányszor mondta el imádságában, hogy Uram! 
Uram!, vagy hogy milyen szorgalmas gazda, milyen 
szerető családapa, vagy kötelességtudó egyháztag és jó 
polgár volt valaki e földön laktában! . . . Nem! lía- 
nem egyszerűen azt a kérdést intézi majd mind- 
egyikünkhöz: „Amikor én naponként közöttetek járva, 
éheztem és szomjúhoztam: adtatok-e vájjon 
ennem és innom nekem? mikor útonjáró vol- 
tam, házatokba befogadtatok-e engem? mi- 
kor mezítelen voltam, felruháztatok-e; mikor 
beteg voltam, meglátogattatok-e; mikor fo- 
goly voltam, hozzám jöttetek-e vájjon?'* . . . 

íme, mily nagy súlyt fektet a szeretet és idvesség 
fejedelme a szeretet, a köny őrület, a jótékonyság ezen 
most elősorolt cselekedeteire! mily végtelen becset tulaj- 
donít ő ezen látszólag külsőleges dolgoknak! Szinte 
meg is döbbent bennünket annak az elgondolása, hogy 
ha az üdvösség dolgában ezektől és csakis ezektől a 
cselekedetektől függ minden: mire való hát akkor 
a hit, a szívnek tisztasága és töredelmessége s a lélek- 
nek egyéb keresztyéni erénye? s mire való akkor ma- 
gának a Krisztusnak váltság-halála és érdeme ! ? . . . Az- 
után meg, olyan nagy érdem-e az: az éhezőnek egy 
falat kenyeret, a szomjasnak egy ital vizet adni, egy-két 
sinlődő beteget meglátogatni, vagy általában a szeren- 
csétleneken segíteni: hogy ezekért a különben is köte- 
:lességszerű cselekedetekért már azonnal a legkegyesebb 
keresztyének s a Krisztus jobbja felől ülendő igazak 
közé soroztassunk ! ? . . . Ah ! így nagyon is könnyű volna 
az idvezülés! Hisz mindezeket megteheti az is, kinek 
egy csepp hite sincs sem Istenben, sem Krisztusban, 

— aki valósággal kérkedik vallástalanságával, ellenben 

úton-útfélen dicsekszik vele, hogy ö hitetlen létére több 
jót tesz a szegény nyel, mint a legbuzgóbb hívő ke- 
resztyén ! 

Azonban ne értsük félre a dolgot, atyámfiai! Annyi 
bizonyos, hogy aki a Krisztus kicsinyeitől, az emberi 
részvétre, könyörületre szoruló szegények- és szerencsét- 
lenektől képes megtagadni még egy falat kenyeret, egy 
pohár vizet, avagy a vigasztaló szót is : — az nem lehet 
Krisztus igaz tanítványa. Amint János apostol is 
mondja: „Akinek vagyon világi gazdagsága és 
látja az ő attyafiát valami nélkül szűköl- 
ködni és bezárja az ő szívét az előtt: mi mó- 
don maradna meg az Istennek szerelme 
abban?'' vagyis, lehet-e az ilyen érzéketlen, jéghideg 
ember szívében igaz szeretet vagy félelem Isten iránt, 
Krisztus iránt ! ? . . . De viszont megfordítva : azért, mert 
a hitetlen vagy fösvény ember az útjába kerülő koldus- 
nak egy-két fillérnyi alamizsnát vet, vagy mert egyszer- 
másszor az ő szíve is megesik a sorsüldözötteken: azért 
az a hitetlen még korántsem igazi keresztyén ám, s az 
a fösvény távolról sem vetekedhetik a Krisztus szíve 
szerint való emberbaráttal! — Középütt van hát az 
igazság! Vagyis, sem a hit magában, sem az ú. n. jó- 
cselekedet magában nem ér, nem használ semmit, ha- 
nem, mint Pál apostol mondja, csak az a „hit, mely 
szeretet által cselekszik". (Gal. 5, 6.) Tehát a 
hit és szeretet együtt! 

Mert vizsgáljuk csak meg közelebbről Krisztusnak 
a szent leckében olvasott szavait. Azt mondja a Krisztus : 
„Mert éheztem és ennem adtatok, szomjú- 
hoztam és innom adtatok!" Kinek? nekem, a 
Krisztusnak! „Ütonjáró voltam és befogadta- 
tok". Kit? engemet! „Mezítelen voltam és meg- 
ruháztatok engemet; beteg voltam és meglátogattatok 

engemet; fogoly voltam és én hozzám jöttetek". 
Vagyis, hangsúlyozza mindenik mondatában, hogy ö 
vele, a Krisztussal tettek jót; söt azután egészen világo- 
sanis megmondja: „Bizony mondom nektek, amit 
cselekedtetek egygyel ezen én kicsiny atyám- 
fiai közül, én magammal cselekedtétek". — 
Egy másik szentírásbeU helyen pedig (Mát. 10, 40 — 42.) 
a Krisztus ugyancsak azt mondja a tizenkét apostolnak, 
midőn őket kibocsátja: „Aki titeket befogad, en- 
gem fogad be; és aki engem befogad, azt 
fogadja be, aki engemet elbocsátott". Es ismét: 
„Aki italt ad egynek e kicsinyek közül, csak 
egy pohár hideg vizet, tanítványnak nevé- 
ben: bizony mondom néktek, nem veszti el 
annak jutalmát". 

íme tehát mindezen cselekedeteknek az adja meg 
igazi becsét, az teszi ezeket valóságos jócselekede- 
tekké, hogy mindezen cselekedetek a Krisztus nevé- 
ben, a Krisztusért, a Krisztus iránti szeretetből, az ő 
parancsaihoz való ragaszkodásból és engedelmességből 
vitetnek végbe. Vagyis: nem hiúságból, nem képmuta- 
tásból, sem nem azért, hogy „az emberektől dicsé- 
retet nyerjenek", vagy megszólásuktól mentve legye- 
nek, — hanem hogy mindezen cselekedetek krisztusi 
érzületből, Isten szeretetéből, szóval igaz vallásosság- 
ból származnak! . . . Voltaképen tehát a Krisztus, 
niint ítélő bíró, nem azt a falat kenyeret, vagy pohár 
vizet fogja nézni, amit az éhezőnek és szomj uh ozónak 
adtál; hanem hogy milyen szívvel adtad azt?... 
hogy érzi-e azt a te szíved, hogy az a rongyokba öltö- 
zött koldus is testvéred: a Krisztus kicsinyei közül 
való, akivel ha jót teszel, magával a Krisztussal teszel 
jót ! • . ; hogy érzi-e azt a te szíved, hogy a szegények, a 
sorscsapásai sújtottak ügyét fölfogni elutasíthatatlan ke- 

Lévay L. : Egyházi beszédek. IV. 6 

resztyéni kötelességed, melyre isteni törvény, krisztusi 
parancsolat kötelez téged és mindnyájunkat?! 

Ez a krisztusi indulat, ez a nemes kötelességérzet 
tehát a fődolog s a mérték, mely szerint a Krisztus 
ítélni fog. Ez pedig — semmi kétség! — csak oly szív- 
ben honolhat, mely telve a Krisztus igaz szeretetével, 
telve az Istennek félelmével, szóval élö hittel és buzgó 
vallásossággal. 

Az a kérdés most már : m e g v a n-e a te szívedben, 
édes atyámfia! a keresztyén szeretetnek, a könyörü- 
letességnek az az indulatja, amely a bibliai samari ta- 
nús szívét arra indította, hogy felfogja ügyét az úton 
kifosztott s halálra sebzett szerencsétlennek? Lakozik-e 
a te szívedben olyan részvevő érzés, aminő a te leg- 
irgalmasabb szívű barátodban és Megváltódban, az Űr 
Jézus Krisztusban lakozott? aki szertejárt és jól 
tett mindenekkel, aki könyörületességre indult az egész 
bűnös emberiségen s aki éretted is vérét ontotta a 
keresztfán . . . Tedd kezedet szívedre és felelj lelkiismere- 
ted ítélőszéke előtt, mintha csak ítélőbírád, a Krisztus 
előtt állanál! Mert hát ki tudja: még ez éjjel meg- 
kérhetik a te lelkedet s holnap már talán csak- 
ugyan az örök bíró széke előtt kell megállanod ! Egy kis 
önvizsgálat, egy kis előleges számadás bizonyára 
nem fog hát ártani. 

...íme, most egyik, majd másik ágrólszakadt sze- 
gény, vagy szánalmas külsejű koldus könyörög ajtód 
előtt alázatosan, egy-egy fiUérnyi alamizsnáért, egy kis 
fűtőszalmáért, vagy egy falat kenyérért, avagy egy kis 
főtt ételért, amiben Isten tudja mióta nem volt már 
része ! . . . Jutott-e valaha eszedbe, hogy ez a nyomorult 
szegény és koldus is testvéred neked, a Krisztus 
kicsinyje? akit ő nem szegyeit atyjafiának, testvéré- 

nek nevezni s viszont úgyis bánt vele, mint édes test- 
vérrel szokás. Mondd, hány ilyen szerencsétlent utasítot- 
tál el már házad küszöbétől könyörtelenül? Gondoltál-e 
valaha arra, hogy voltaképen mindannyiszor magát a 
Krisztust utasítottad el! És sohasem szólalt meg kebled- 
ben egy szemrehányó hang, az éhező Krisztus szava: 
„Éheztem és nem adtatok ennem!" 

...Bizonyára nem egyszer találkoztál életed útján 
sorsüldözött, szegény út önjáróval is. Este, meglehet, 
ügyet sem vetettél rá. Pedig talán csaknem elepedt már 
a szomjúság és fáradság miatt, vagy épen kínos fájdal- 
maktól félholtra gyötörve feküdt vala ott az útszélen. De 
bizony te sem voltál jobb a jerikói úton alámenő papnál 
és levitánál: te is elkerülted őt! s még keserves jaj- 
kiáltása sem állított meg utadban: hogy segítségére siet- 
tél volna, vagy épen kocsidra vetted és házadba fogad- 
tad volna őt. Pedig, ha ezt teszed, magával a Krisztussal 
tettél volna jót s az ő áldására tetted volna érdemessé magad! 

— A jó Isten megáldott sok esztendőre eltett javakkal 
téged. Bőviben vagy sok mindenféle földi jónak s annál- 
fogva vígan lakozol nem egyszer szeretteiddel és 
barátiddal, mint az evangyéliomi gazdag. S ime, házad 
ajtaja előtt hasztalan esdekel a szerencsétlen Lázár, az 
asztalodról lehullott morzsalékokért; még azokat is saj- 
nálod tőle! Elfelejted, hogy Isten a szegények részét a 
gazdagoknál tette le, hogy — mint egyik szép költemény 
mondja: ^Hogy akit megáldott mind a két kezével 
— a jóságos Isten: — Mást ő is segítsen — az egyik 
kezével". (Szabolcska.) — Vagy attól félsz talán, hogy ha 
sokat áldozol vagyonodból a szűkölködőknek és ember- 
társaid boldogítására, vagy az anyaszentegyház oltárára, 
— - hogy ezzel nagyon is megérzed földi javaid meg- 
fogyatkozását? Ne hidd, ne hidd! a jótékonyság még 
soha és senkit sem tett szegénynyé, sőt inkább gazdá- 
éi 

gabbá a lelkiekben; mert mint Krisztus Urunk monda 
az evangyéliomi gazdag ifjúnak: „kincsed lészen 
mennyországban". 

... És emlékezzél csak vissza : hányszor gerjedt fel szí- 
vedben a boszúság indulatja, midőn házad és szíved 
ajtaján valamely jó és nemes cél, a Krisztus kicsinyei- 
nek felsegítése érdekében zörgetett egy vagy más alak- 
ban a Krisztus ! . . . »A magunk élésére sem kerül, nemhogy 
a Krisztus özvegyeire és árváira, szegényeire és bete- 
geire ! " mondottad indulatosan . . . Hát hiszen, ha csak- 
ugyan olyan szegény vagy, mint az evangyéliomi özvegy 
asszony : ki vehetné akkor rossz néven tőled, hogy nem 
adakozhatsz! . . . jóllehet az a szegény özvegy, nemde, 
még azt a két fillérjét is, amivel még birt — és így min- 
denét — a szegények perselyébe vetette ! Tőled ekkora 
áldozatot ugyan kicsoda kívánna? Ha Isten nem adott 
neked, te sem adhatsz másnak — természetesen! . . . 
No de csak tedd szívedre kezedet, édes atyámfia ! vájjon 
ha akarnád, ha igazán akarnád, ha a Krisztust és az ö 
kicsinyeit csak egy cseppet is szeretnéd: nem tudnád-e 
vájjon azt a csekélységet, azt az egy s i k 1 u s t mégis el- 
vonni magadtól s oda adni, ahol még sokkalta nagyobb 
szükség van rá: a szeretet, a jótékonyság oltárára? . . . 
Lám, holmi hívságos dolgokra, pompás öltözetekre, ba- 
rátságos összejövetelekre mégis csak telik és telik olyanra 
is, ami valóságos méreg mind testednek, mind lelked- 
nek, — holott arra, aminél pedig édesebb nincs a vi- 
lágon : a jótéteire, a szeretet müvének gyakorlására, amely 
után méltán várhatod Isten áldását : erre — azt állí- 
tod — nincs egyetlenegy filléred sem ! . . . Vigyázz, hogy 
emiatt hiányosnak ne találtassál majd az ítélet napján ! 

. . . Jóltenni másokkal! édes kötelesség és mód- 
jában áll még a legszegényebbeknek is. Egy ital vizet 
adni a szomjúhozónak : erre, ugyebár, mindenki képes* 

A szenvedő beteget meglátogatni, a részvét szavaival 
vigasztalgatni, feje alatt a vánkost megigazítani: ennyit 
mindenki megtehet. Olykor egy-egy falat kenyér is csak 
kerül az éhező számára még a legutolsó háznál is ; egy- 
egy ócska ruhadarab nemkülömben, amivel a mezítelent 
felruházhatjátok a Krisztus nevében. Vagy ha már valaki 
épen semmit, de semmit nem tehetne felebarátjáért : egyet 
mégis csak megtehet, hogy egyik dicséretünk szavaival 
ekképen imádkozik: „Könyörgök Uram! minden embe- 
rekért, De főképen a hív keresztyénekért". . . „A szegény 
rabokat és betegéket. Kik inségökben óhajtnak tégedet, 
Uram! vigasztald meg bágyadt szívökben, Szenvedésök- 
ből mentsd ki kegyelmesen!" (141. Dics.) 

S ha mindemellett is a végtelen nagy nyomort mind 
megenyhíteni, a sok szerencsétlennek könnyeit mind le- 
törülni, a szegénységet és bűnt a föld színéről végkép 
kiirtani lehetetlenség is; de legalább teljes erőnk és te- 
hetségünk szerint törekedni erre : a Krisztus mindegyik 
követőjének elengedhetetlen szent kötelessége! . . . 
E kötelesség teljesítésében a legnagyobb emberbarát, a 
Krisztus maga ment elől a legfelségesebb példával; s 
mai szent leckénkben is azt kívánja tőlünk, hogy e te- 
kintetben is az ő nyomdokait kövessük, hogy t. i. ugyanaz 
a jószív, ugyanaz a szeretetteljes indulat legyen 
az ő kicsinyei iránt mi bennünk is, mint volt ő benne. 

Legyetek azért mindannyian irgalmasok! hogy 
boldogok legyetek és ugyancsak irgalmasságot nyerjetek, 
— hogy egykoron, ama nagy napon, mikor eljövend az 
embernek Fia az ő dicsőségével az ítéletre: titeket is 
jobbkeze felől állítson s ama boldogító szózatot 
hallhassátok tőle: „Jertek el én Atyámnak áldot- 
tai, birjátok az országot, mely megkészítte- 
tett néktek avilág fundamentomának felvet- 
tetése előtt!" Ámen. 



Az élet bajai. 



Jtóm, 8, 28, „TudjtdJc, hogy azoknak, kik az Istent szeretik, 
mindenek egyaránt javokra vannak*". 



Mikor ottan-ottan beborul felettünk az ég, mikor nem 
kedvünk szerint folynak dolgaink, söt mintha az ég és 
föld kezet fogott volna ellenünk, csapás csapásra jö reánk, 
úgy, hogy már-már közel állunk a kétségbeeséshez : olyan- 
kor, nemde, önkénytelenül is imára kulcsoljuk kezeinket 
és sűrűn tekintgetünk fel a magasságos egekre, onnan 
kérve és várva életünk sötét borúi és ádáz viharai között 
a remény, a szabadulás biztató sugarát; remegve, sírva 
kiáltva fel a tanítványokkal : „Uram! tarts meg min- 
ket, mert elveszünk!" 

De hogyha aztán hiábavalónak látszik minden kérés 
és reménység ; ha az összetornyosult fellegek csak nem 
akarnak oszladozni fejünk felöl ; ha kezünkben már csor- 
dultig telt a keserűségek pohara és szemünk könnyforrásai 
már-már kiapadtak a sok búnak és bánatnak miatta: 
akkor ellenkezőleg, nem nyitja-e imádság helyett panaszra, 
zúgolódásra ajkait a legistenf élőbb Jób is közöttünk: 
„Kiáltok, Uram, hozzád, de nem hallgatsz meg 
engemet". (Jób 30, 20.) „Jól tudod te magad, 
hogy én nem vagyok gonosz ember s a te 
kezeid mégis keserűséggel illetnek engemet! 
Avagy jónak tetszik-e neked, hogy engem 

megnyomorítasz? Miért perelsz hát velem" én 
Uram és én Istenem!?. . . 

Igen, a kegyes Jóboktól is nem egyszer lehet hallani 
ilyesféle panaszt és kifakadást az életnek megsokasodott 
bajai és földig roskasztó szenvedései miatt. Hát vájjon 
azoktól, kikben nincs meg a Jóbok istenfélelme és sze- 
retete, várhatunk-e mást, mint a megbotránkozásnak, a 
legnagyobb fokú felindulásnak és hajmeresztő káromlás- 
nak ama szavait, miket Jób hitetlen felesége mondott: 
„Átkozd meg az Istent és halj meg!?" Vájjon 
csodálkozhatunk-e azon, ha még a keresztyének közül 
is sokan, akiknek lelkében nem gyökerezik oly mélyen 
a vallásoságnak, a jézusi hitnek mustármagja, a legtöbb- 
ször megütközéssel fordulnak el attól a Teremtőtől, aki e 
világot szerintük oly tökéletlennek, oly rossznak terem- 
tette; aki a földi élet ösvényeit a bajok és szenvedések 
ezer meg ezer töviseivel hintette be s csak azért hívta 
léteire az embert, hogy 70 — 80 esztendeig tartó életének 
javarésze csupa fáradság és nyomorúság legyen ! . . . 

Atyámfiai! Hogy honnan, miért .vannak földi éle- 
tünkben a bajok, csapások s az ezekkel összekötött 
megszámlálhatatlan szenvedések rajtunk ? ... ez a kérdések 
kérdése, a legnagyobb s megfejthetetlen titkok egyike, 
melynek megoldásán Jóbtól kezdve máig hasztalan tusa- 
kodott és tusakodik a véges értelmű ember. „Csak 
homályt találunk előttünk és mélységet. Elménkkel meg- 
fogni akarván ily Felséget", mondhatjuk el a dicséret 
szavaival, avagy a nagy apostollal : „Óh, Isten bölcs e- 
ségének és tudományának mélységes gazdag- 
sága! mely igen megtudhatatlanok az ő íté- 
letei és végéremehetetlenek az ő útai!" 

És mégis, mintha ugyancsak Pál apostol ennek a 
nagy titoknak a fátyolát egy kissé föllebbentette volna 
előttünk ; vagy legalább is sejtetni akarja az útaiban meg- 

foghatatlan Istennek elrejtett bölcseségét és csodálatos 
céljait a ránk bocsátott szenvedésekben. Mert hiszen — 
úgymond az apostol — „ö tőle, azaz Istentől és ö 
általa vannak mindenek!"... a szeretet és jóság 
Istenétől pedig jónál egyéb nem származhatik : — nekünk 
tehát, mint Krisztus követőinek, tudnunk kell és mi t u d- 
juk is, mi meg vagyunk győződve arról, hogy „azok- 
nak, kik az Istent szeretik, mindenek egy- 
aránt javokra vannak". 

Ragadjuk meg, atyámfiai! ezt a vigasztaló evangyéliomi 
igazságot; és ha a jót Istentől hálásan fogadjuk, vegyük 
el kezeiből krisztusi nyugalommal és alázatossággal az 
úgytetsző rossznak keserű poharát is, — szüntelen sze- 
münk előtt tartván: hogy az Istent szeretőknek 
még az élet bajai és szenvedései is mind 
javokra vannak. 

I. 

„Azoknak, kik az Istent szeretik, mindenek 
egyaránt javokra vannak", — mondja az apostol; 
s ezzel kétségkívül igen nehéz leckét ad fel nekünk a 
keresztyén életbölcseség tudományából. — Hogy a baj volta- 
képen nem baj, hanem hogy javunkra vannak még a 
könnyek és fájdalmak is: bizony-bizony ezt elhinni és 
belátni nem is oly egyszerű és könnyű dolog. Pedig mind 
a szentírás, mind a történelem és élettapasztalás könyve 
azt bizonyítja, hogy e hihetetlennek tetsző állításban való- 
sággal mély és komoly igazság rejlik ; — amennyiben tagadni 
csakugyan nem lehet, hogy először is: a bajok és 
szenvedések életiskolája bölcseségre tanítja, 
neveli az embert, különösen az Istent szere- 
tőket. 

Olvassátok csak a zsidó nép történetét. Mily ne- 
héz iga volt Jákob elszaporodott fiain az egyiptomi szol- 

gaságban töltött több száz esztendő! ... De e súlyos 
járom alatt ébredt föl leikökben a szabadság utáni vágy, 
s a sanyarúság ez évei alatt edződtek, nevelődtek any- 
nyira, hogy végre lerázhatták magukról a szolgaság ter- 
hes bihncseit . . . S miért kellett nekik negyven esztendeig 
bujdosniok Arábia pusztájában, holott egyetlen egy év is 
bőven elég lett volna arra, hogy eljussanak az ígéret 
földjére ? . . . Azért, mert a szolgaságból felszabadult népnek, 
mely hosszú időn keresztül szótlanul tűrte a Fáraók 
pálca-ütéseit, ugyancsak hosszú időre volt szüksége, hogy 
megszokja most már a szabadság levegőjét s hogy meg- 
tanulja, hogy azoknak, kik kihozták őt a szolgálatnak 
házából : Mózesnek és Jehovának, ugyancsak engedel- 
mességgel s azonfelül még tisztelettel és örök hálával is 
tartozik . . . Majd, hogy a jólét és dicsőség mohó élvezete 
elbizakodottá s bálványimádóvá tette az Izraelt: megint 
a saját kárán, a hetven évig tartott babiloni fogság 
nyomorúságai között, kellett megtanulnia, hogy ne le- 
gyenek neki idegen istenei, hanem hogy térjen vissza 
és legyen már egyszer igazán hü az ő szabadító Iste- 
néhez ! 

De nemcsak a kiválasztottnak nevezett népet, hanem 
a történelem tanúsága szerint, más nemzeteket is 
ilyeténképen és azért vezette a sorsintéző Gondviselés 
keze az ezer meg ezer viszontagságok sanyarú iskoláján 
keresztül: hogy eszméltesse, tanítsa, nevelje őket igazi 
rendeltetésökre, a beléjök adott erők, tehetségek kifej- 
tésére, okos vigyázatra és folytonos összetartásra, forró 
honszeretetre és isteni félelemre, s mind az anyagi, mind 
az erkölcsi jókban való gyarapodásra, szóval igaz böl- 
cseségre. — Óh, édes hazánk történetéből is nem egy 
példát hozhatnánk fel ez igazság bizonyítására! Avagy 
miért bocsátott a magyarok Istene erre az ezer eszten- 
dős nemzetre annyi megszámlálhatatlan szenvedést: 

tatárdúlást, várnai és mohácsi veszedelmet, pártviszályt 
és országunk földarabolását, vallásháborúk és szabad- 
ságharcok rettenetességeit ? — ha nem azért, hogy e 
nemzeti szerencsétlenségek, mint meg-megannyi vessző- 
csapások alatt, tanulja meg e nemzet azokat, amelyek 
az ö békeségére, jólétére és elöhaladására valók! s egy- 
szersmind, hogy ébren tartsa benne azt az öntudatot: 
hogy amely nép a balsors annyi viharai között el nem 
veszett, abban a népben van még az élethez jog, hit 
és erö! 

De ily csodálatos utakon vezeti a sorsintézö Gond- 
viselés keze nemcsak a nemzetek, de az egyesek éle- 
tét is. — Alig kerül ki a gyermek pólyáiból, már is 
gyakori elesése árán kell megtanulnia a járást és vigyá- 
zatot. Mily keservesen sír sokszor, hogy nem kapja meg 
•mindjárt, mit kicsiny szíve-szája megkíván: de csak 
úgy lesz megóva a nagyobb rossztól, az elkényeztetés- 
töl! . . . A család szárnyai alól kikerült gyermek félve 
lépi át az iskola küszöbét, mert tudja, hogy ott még 
szigorúbb fegyelem alá kerül: de csak később látja be, 
hogy ez a szigorúság a tanításnak és nevelésnek mily 
elengedhetetlenül szükséges eszköze! S ha elhagyja az 
iskola falait, korántse képzelje, hogy most már, mint 
mondani szokás, szabad a vásár ! - - ah, akkor kezdődik 
csak az igazi életiskola, amelynek ajtaján a Szentírás 
eme szavai olvashatók: „Miként az ember az ő 
gyermekét tanítja, szinte azonképen tanít 
téged a te Urad, Istened!" (5. Móz. 8, 5.): tehát 
ugyancsak szigorúsággal. ..Ami azonban nem baj;mint 
ahogy nem baj az sem, sőt épenséggel szükséges, ugy-e 
bár, hogy a földi atya jósága, szeretete mellett egyszersmind 
keménységét, haragját, vagy épen vesszejét is éreztesse 
olykor az engedetlenségre annyira hajlandó gyermekeivel 1 
— Nos hát, amint az erőteljes szülei fegyelem és oly- 

kori büntetés csak javára válik a gyermeknek : azonké- 
pen az élet bajai és szenvedései Isten, a mi mennyei 
Atyánk kezében csak meg-megannyi vesszők és botok, 
melyek által mintegy figyelmeztet és int, tanít és dorgál, szó- 
val bölcseségre nevel bennünket, földi gyermekeit. 

Mert hát az bizonyos, atyámfiai, — ezt még a hitet- 
len ember is elismeri, — hogy az élet szükségei, szen- 
vedései, a természet csapásai, melyek magukban véve 
fájdalmasak: következményeikben és utólagosan sokszor 
valóságos áldássá válnak az emberre nézve... Nemde, 
ha arcunk verejték-huUatása nélkül teremne kenyerünk: 
sohase adta volna magát az ember a föld megmívelésére ! 
Valamint az ipar, kereskedelem sem állhatott volna elö 
soha, ha a szükség nem ösztönözte, nem kényszerítette 
volna rá az embert, hogy próbálja meg erejét, ügyességét, 
szorgalmát kifejteni és gyümölcsöztetni. Ugyancsak a 
szükség és a világon történő sok szerencsétlenség volt 
szülője azoknak a számanélküli találmányoknak, fölfedezé- 
seknek és intézményeknek is, amelyeknek ma már annyi 
jót, annyi áldást köszönhetünk. Valamint hogy a tudo- 
mány drága kincsei, a művészet remekei is soha napvilá- 
got nem láttak volna, ha az ember elméje rá nem lenne 
utalva a folytonos gondolkozásra és sokszor gyötrő vívó- 
dásra a lét és a megélhetés kínzó kérdéseiben . . . Valóban, 
miként a tengeri kagyló, mint mondják, kínjában termi 
a drága gyöngyöt: azonképen az ember is legtöbbször 
csak keserves küzdés és szenvedés árán szerzi meg a 
tudomány és életbölcseség drágaköveit . . . íme tehát igy 
származik az úgylátszó rosszból is jó; így lesz a mi 
földi világunkban „a szép és nemesnek új csírája" a 
rossz; igy válik az haladásunk, tökéletesedésünk és bol- 
dogságunk egyik nélkülözhetlenül szükséges eszközévé. 

Ha ezt az igazságot még a vallástalan ember is 
kénytelen elismerni: akkor mi, kik hiszünk az örök 

bölcseségü Istenben s hisszük, hogy tőle, az örök sze- 
retet és jóság kútfejétől jónál egyéb nem származhatik : 
akkor, mondom, mi teljes mértékben meg lehetünk 
győződve a felől, hogy valóban igaza van az apostolnak, 
hogy ^akik az Istent szeretik, azoknak minde- 
neke gyaránt javokra vannak", — kell, hogy javokra 
legyenek! Tehát nemcsak az öröm, hanem a bánat is, 
nemcsak a jólét, hanem az élet bajai és szenvedései is . . . 
Elismerte ezt már a zsoltáríró is, midőn így kiáltott fel: 
„Jó nekem. Uram, hogy engemet megaláztál, 
hogy megtanulnám a te parancsolatidat !*^ 
És ugyanezt mondja egyik szép dicséretünk is: „Uram, 
ezer nyelvek kellenének számba. Jóságod csudáit hogy 
vehetnem számba. Még a mi gonosz is, használ nekünk 
másrészbe. Istennel nem tartók! óh ezt vegyétek észbe". 
De mi, mint Krisztus hívei. Isten szeretői vegyük 
fontolóra különösen azt, ami üdvösségünk fejedelmével, 
a Jézus Krisztussal történt, aki szintén alá volt 
vetve a természet szigorú törvényeinek s a földi élet 
mindenféle bajainak . . . Hisz ő is hordozta a nap terhét 
és hévséget, ő is nélkülözött és sanyargott s még annyi 
helye sem volt, hova fejét lehajthatta volna. És mennyi 
félreértést, mennyi méltatlanságot, mily sok üldöztetést 
kellett szenvednie azoktól, akikért életét áldozá ! . . . 
Miért? Ah Istenem! hát ugyan mért engedte a jó Isten 
tulajdon édes fiát is megostoroztatni, tövissel koronáz- 
tatni s gyalázatos keresztfára feszíttetni ! ? . . . Azért, feleli 
a nagy apostol a zsidókhoz írt levelében, mert a Krisztus 
„jóllehet fiú volna, mindazáltal azokból, 
amelyeket szenvedett, tanulta meg az enge- 
delmességet". (5, 8.) — „Óh Isten bölcseségének mély- 
séges gazdagsága!"... hát akkor én, gyarló követője az 
isteni Megváltónak, el-lehetek-e vájjon e nyomorúságos 
földi életben bajok és könyek nélkül, a fájdalmak és 

szenvedések töviskoszorúja nélkül ! ? Avagy nem épen az 
élet súlyos keresztje s a Krisztusnak vértől csepegő 
keresztje alatt kell nekem is megtanulnom az enge- 
delmességet: az Isten szent és kifürkészhetetlen 
akaratán való szelíd megnyugovást, az Isten parancsola- 
tinak, a Krisztus nyomdokainak követését; az önmeg- 
tagadás és lemondás, a keresztyéni békességes tűrés és 
alázatosság magasztos erényeit ? ! . . . 

Bizonyára igen! Bizonyára az a jóságos mennyei Atya 
a bajok és szenvedések által is csak tanítani, nevelni 
akar, csak jobbá és bölcsebbé formál engemet!... Nyugodj 
meg azért én lelkem és a bajok között ne csüggedezzí 
Söt mint egyik dicséretünk mondja : „Bízzál benne s 
énekelj neki dicséretet. Mert híven szereti az emberi 
nemzetet. Ö a bölcs, ö tudja neked mi használ, nem te. 
Győződj meg, hogy téged boldogságra teremte!" 

n. 

Hogy az örök bölcseségü Isten az élet bajai és szen- 
vedései által is javunkat, boldogságunkat munkálja: erről 
az igazságról meggyőzhet bennünket másodszor az a 
közönséges tapasztalás is: hogy az emberek, különösen 
az Istent szerető keresztyének, a bajok és szenve- 
dések izzó tüzében csak tisztulnak és nemes- 
bülnek és érlelődnek az örökkévalóságra. 

„íme megtisztítlak téged, — mond az Űr 
Ézsaiás próféta által az Izrael népének, — de nem 
úgy, mint az ezüstöt: megtisztítlak téged 
a nyomorúságnak kemencéjében". (48, 10.) 
Erre a tisztító tűzre valóban nagy szüksége is volt a 
bűntől annyiszor beszennyezett Izraelnek ; valamint hogy, 
úgy látszik, nagy szüksége volt erre más nemzeteknek 
is, amelyek ugyancsak nem kerülhették ki a különféle 
megpróbáltatások tisztító tüzét. De keresztül kell mennie 

e prőba-tüzön kivétel nélkül minden egyes halandónakis, 
és pedig nem csupán a rosszaknak, az istenteleneknek, 
hanem a legistenfélöbb embernek is. 

Miért? .. . Nehéz kérdés . . . Ah, de sok szenve- 
dőtől hallottam már: „Ugyan, micsoda nagy bűnt követ- 
tem én el, hogy az a jó Isten annyi sok kínszenvedést 
bocsát reám, s annyira büntet engemet 1?" . . . Mert sem- 
misem közönségesebb, mint az a felfogás, hogy a szen- 
vedés nem egyéb, mint Isten sújtoló ostora. Isten bün- 
tetése rajtunk. Hiába tanítja az írás, hogy Isten azokat 
is megostorozza, megdorgálja, akiket szeret, sőt sokszor 
épen a legjobbakat látogatja meg a legnagyobb szenve- 
désekkel . . . Hát én, szenvedő felebarátim, e kifakadásra 
csak azt mondhatom, amit egy régi latin egyházi író 
(Tertullián) mondott: „Édes atyámfia! Isten a fájdalom 
által a szívedet akarja meglágyítani ; s ha a szíved tiszta, 
akkor az a szenvedés csak megpróbáltatás, de ha bűnök- 
től terhes, akkor igenis büntetés". 

Ha tehát azt hiszed, hogy nem érdemled azt a sok 
szenvedést, mivelhogy szíved tiszta minden bűntől, — 
habár János apostol szerint „ha azt mondjuk, hogy 
nincsen bün mibennünk, magunkat megcsal- 
juk és igazság mibennünk nincsen": — akkor 
hát nézd úgy az Isten látogatását, mint megpróbál- 
tatást, amelylyel Isten ő szent felsége talán csak hite- 
det, lelki erődet, béketürésedet akarja próbára tenni ! . . . 
Ott ülsz a porban és hamuban, mint Jób, ott fetrengsz 
a betegség tövisekkel vetett nyoszolyájában és fájdal- 
mas sóhajjal kérdezed: „de miért is kell nekem oly so- 
kat, oly méltatlanul szenvednem!" . . . Hát azért, amiért 
annak a tökéletes, igaz és istenfélő Jóbnak is szenvednie 
kellett: hogy kitűnjék, vájjon megtartod-e tökéle- 
tességedet a te nyomorúságod közepette is! . . . Zo- 
kogva borulsz szerette kedves gyermeked koporsó- 

j á r a és panaszos szavakban törsz ki a gondviselés ellen, 
hogy miért ragadja ki karjaid közül azt, akit te úgy sze- 
rettél! . . . Hát azért, amiért a kegyes Ábrahámnak is 
áldozatul kellett vinnie egyetlen fiát, — azért, hogy be- 
bizonyuljon, vájjon csakugyan oly hívő és engedelmes-e 
a te szíved, hogy kész Isten parancsolatjának mindenben 
engedni és szent akaratán keresztyéni alázatossággal meg- 
nyugodni! . . . 

Igen, szeretteim! Ezen a súlyos próbán, a szenve- 
dések e tisztító tüzén keresztül kell menniök a legjob- 
baknak is; még pedig nemcsak úgy vaktából, hanem 
egyenesen annak a csodálatos bölcseségü Istennek 
akaratából, ki az apostol szavai szerint: megdor- 
gálja azokat is, akiket szeret, és aki mikor dor- 
gál, akkor is „a mi hasznunkra és idvességünkre 
dorgál, hogy t. i. részesei legyünk az ö szent- 
ségének" . . . Mert hát az tagadhatatlan — ezt be kell 
ismernünk habozás nélkül, — hogy a bűnnek még min- 
dig igen sok salakja, a testiségnek nem egy gyarlósága, 
e földnek sok-sok durva pora vagy sara van tapadva a 
legjobbak életéhez is itt e földön. Holott pedig, mint 
láttuk, még a legszentebb is, ki taposta valaha a föld 
göröngyeit, még a bün nélkül való názárethi Jézus is 
a szenvedések izzó tüzében szentelödött fel a világmeg- 
váltójává. Bizony nem csoda, ha nekünk is, gyarló bű- 
nösöknek, ugyancsak „sok háborúságok által", 
azaz a szenvedések izzó és tisztító tüzén keresztül kell 
bemennünk az Istennek országába! 

íme tehát, atyámfiai! akár úgy tekintsük az élet 
bajait és szenvedéseit, mint Isten büntetését, akár 
úgy, mint Istennek látogatását rajtunk: mindenik 
esetben csak javunkra és hasznunkra szolgálnak azok* 
— Megengedem : külső javunkra talán épen nem ; de 
lelkünk javára, tisztítására, nemesítésére, gyógyítá- 

Sára, bizonyára igen! Mint ahogy az orvosság is érzé- 
künknek talán keserű, kiállhatatlan, de belső részünkre 
igen jóltevö, gyógyító hatású . . . Fájdalmasak és égetők 
ugyan a könnyek, amikkel öntözzük nem egyszer nyo- 
szolyánkat; de mint a költő mondja: „Lelkem könnyű- 
imnek vizében, mint a gyolcs megtisztul, fehérül". 
(Tompa.) Vagy egy másik író (Kölcsey) szerint : „A szen- 
vedés, ha szelíden szétosztó felleg gyanánt tűnik el, 
szívet és lelket nemesít". — A nagy apostol is azt 
mondja: „Minden dorgálás most jóllehet nem 
látszik örvendetesnek, hanem szomorúnak 
lenni; mindazáltal végtére az igazság csen- 
des gyümölcsét adja azoknak, kik abban 
gyakorlottak magokat". Annakokáért „Szerel- 
mesim! — mondja Péter is — ne rémüljetek 
meg mint idegenek ama tűz által való kísér- 
téstől, mely ti rajtatok lészen a ti megpró- 
báltatástokra, mintha valami idegen dolog 
esnék rajtatok; sőt inkább, hogy a Krisztus 
szenvedéseinek társai vagytok, azon örül- 
jetek". Mert „boldog ember az, — így tanít 
Jakab apostol is — aki kísértetet szenved, 
mert minekutánna megpróbáltatik, elveszi 
az életnek koronáját, melyet ígért az Űr az 
őtet szeretőknek". 

...De végzem immár beszédemet, s csak annyit 
akarok még mondani: — Az élet szenvedéseinek 
nagy kérdését másként megoldani teljesség- 
gel lehetetlen, mint egyedül a hit világánál! 
S még ha szinte a hit világánál sem láthatunk be telje- 
sen Istennek előlünk itt e földön elrejtett tanácsába, — 
de mégis csak nyugodtabbá, boldogabbá teheti a 
szenvedő emberiséget az a keresztyén hit: hogy az 
örök bölcseségű Isten még az élet bajai és szenvedései 

által is javunkat, tökéletesedésünket és idvességünket 
munkálja, — sem mint az a pogány felfogás, a 
hitetleneknek az a rideg fásultsága és zord lemondása, 
melylyel mint hitvány rabszolgák hajtják meg fejőket a 
kérlelhetetlen sors vasvesszejének sújtoló csapása 
alatt ... Mi, kik Isten gyermekeinek tekintjük magunkat 
s úgy szeretjük öt, mint jóságos mennyei Atyánkat, — mi 
ellenkezőleg, fiúi engedelmességgel, krisztusi türelemmel 
és nyugalommal, söt dicsekedve hordozzuk az élet szen- 
vedéseinek bármilyen súlyos keresztjét; mivelhogy tud- 
juk és erősen meg vagyunk győződve arról, hogy 
^azoknak, kik az Istent szeretik, mindenek 
egyaránt javokra vannak". Ámen. 



Lévay L. : Egyházi beszédek. IV. 

Én is ember vagyok! 

Csd. 10, 25 — 26. „Mikor pedig bement volna Péter, dibe menvén 
KomMius és az ö labavnal leesvén, tiszteié ötét Péter pedig 
felemé ötét, mondván : Kdj fd, én magam is ember vagyok". 



Kornélius, a világhírű római hadseregnek egyik 
századosa volt; bátor és vitéz, mint katonához illik, de 
egyszersmind igaz, jámbor és istenfélő, mintha csak a 
Krisztus jő vitéze lett volna. Pedig legfeljebb csak hall- 
hatott valamit a Krisztusról és az ő evangyéliomát ter- 
jesztő apostolokról ; vallására nézve azonban pogány volt, 
mint a többi római katonák. Pogány, igen, de nemes 
érzésű és fenkölt gondolkozású pogány, kiről a tenger 
melletti Cezáreában, ahol állomáson volt, még a zsidó 
nemzetségen lévők is csak Jó bizonyságot tettek^; 
ki nemcsak maga volt vallásos, de jámbor és istenfélő 
volt egész háznépe, s ki nemcsak a pogány istenek, de 
az emberszeretet oltárán is gyakorta áldozott, mivelhogy 
— mint olvassuk — »sok alamizsnát osztogat 
vala a községnek". Szóval olyan ember volt, kinek 
még Krisztus urunk is aligha ugyanazt nem mondta 
volna, amit annak a bizonyos írástudónak: ^Nem 
messze vagy az Isten országától". 

lm, az Isten kegyehne ezt a nemeslelkü Koméliust 
még közelebb akarja vezetni ama mennyek országához, 
melyet az ő egyszülött fia csak nemrégiben alapított meg 

a földön. Szokatlan módon, úgynevezett látás által 
indítja fel lelkét arra, hogy forduljon egyenest ez Isten- 
országának egyik terjesztőjéhez, Simon Péterhez, ki 
Cezáreától csupán egy napi járásnyira, Joppéban tartóz- 
kodik épen ; — s akinek ugyancsak látás által adja értésére 
az Isten, hogy „ö nem személyválogató" s annál- 
fogva azt akarja, hogy az ö országába nem csupán a 
választott népből, a zsidóságból, hanem a bálványozásba 
merült pogány ságból is felvétessenek mindazok, „valakik 
öt félik és igazságot cselekesznek". Már pedig 
Kornélius épen ezen igaz és istenfélő pogányok közül 
való volt, hasonló ama kapernaumi századoshoz, kinek rend- 
kívüli hitén még a Jézus is „elcsodálkozik", azt mond- 
ván róla: „még az Izrael népe között se talál- 
tam ilyen nagy hitet"... Hogyne menne hát Péter 
apostol kész szívvel és nagy örömmel az olyan ember 
házához, akinek ily nagy buzgóság lakozik szívében; 
akiről tudja, hogy nagy kívánsággal kívánja hallani 
tőle „a keresztről való tudományt", — ami különben a 
görögök és rómaiak szemében csak „bolondság" volt . . . 
Hogyne követné késedelem nélkül Kornélius százados 
küldötteit, akik által őt ez az előkelő állású férfiú Cezáreába, 
saját úri házához hivatja ! . . . 

Elindul tehát Péter apostol a Kornélius három köve- 
tével és hat Joppé-beU atyafival, Joppéból Cezáreába . . . 
A Kornélius százados házánál már nagy várakozással 
várják a soha nem látott idegent s illő fogadására Kor- 
nélius nem csak házanépét, de rokonait és jóbarátait is 
mind összegyűjti, — amit természetesen csak olyankor 
tesznek meg bárhol is, mikor valami rendkívül kedves 
vagy hírneves vendég fogadásáról van szó. Annyi bizonyos, 
hogy Péter apostolt térítői útjában aligha várták és látták 
még oly nagy szívességgel, mint Cezáreában, a Kornélius 
nagyúri házánál és istenfélő családja körében. Meg is 

7* 

lephette az apostolt nagyon, midőn egynapi fáradságos 
utazás után kíséretével együtt megérkezve a Komélius 
házához, ott oly nagyszámú és előkelő gyülekezetet talált 
együtt, mely bizonyosan — erről nem is lehetett két- 
sége — az ő tiszteletére sereglett vala össze. Ez a kitün- 
tető és meleg fogadtatás hogyne esett volna jól szívének I 
De még nagyobb lőn meglepetése, midőn belépve a ven- 
dégszerető házba, a nagy társaságból magát Komélius 
századost látja eleibe menni, — de nem azért, hogy 
szíves Isten-hozott gyanánt kezet nyújtson neki; hanem 
hogy előtte, mint egy fejedelem előtt, földig boruljon és 
lábaihoz essék s úgy tisztelje őt, mint a pogányok az ö 
földi isteneiket szokták . . . Mert hát a pogányok ép azért 
pogányok, mivel teremtett dolgokat, már akár halandö 
embert, akár önkezök alkotta bálványokat imádnak. S Kor- 
nélius viselkedésén nincs mit megütköznünk, ha tudjuk, 
hogy abban a korban a római császárokat, a többek közt 
Augustust is valósággal Istent megillető tiszteletben része- 
sítették a római világbirodalomban mindenfelé ... De külön- 
ben ott van a Cselekedetek könyvében is, hogy mikor 
Pál apostol Barnabással együtt Kis-Ázsiának Listra nevű 
városába érkezett s ott egy sánta embert meggyógyított: 
a sokaságot ez az eset annyira elragadta, hogy így kiál- 
tottak fel: ^Az istenek jöttek mihozzánk, emberi 
ábrázatban!" (Csel. 14, 11.) és menten áldozni akar- 
tak nekik, mint akár Jupiter vagy Merkúr isteneiknek 
szoktak volt. — Ámde épen ezért volt szükség a Krisztus 
jövetelére, hogy ennek az ember-istenítésnek egyszer már 
véget vessen s hogy megtanítsa az embereket az egy 
igaz Isten igaz imádására. S a Krisztus apostolai valóban 
nem érdemelték volna meg az apostol-nevet, ha ez ember- 
istenítéssel szemben úgy nem jártak volna el, mint ahogy 
eljártak; vagyis ha Pál és Barnabás határozottan nem 
tiltakoznak vala az őket meg nem illető tisztelet ellen és 

haraggal szívükben fel nem kiáltanak : „Férfiak, miért 
mívelitek ezt? mi is emberek vagyunk és 
olyan indulatok vannak bennünk, minemüek 
ti bennetek". És vájjon Péter apostol is tehetett-e 
mást az öt bálványozásig menő tisztelettel fogadó Kor- 
néliussal szemben, mint amit tett, hogy t. i. percnyi 
késedelem nélkül fölemelé a pogány századost a földről 
és udvariasan bár, de mégis félreérthetetlen határozott- 
sággal így szólt hozzá: „Kelj fel Kornélius! én 
magam is ember vagyok!" 

„Kelj fel Kornélius, én magam is ember 
vagyok!" Péter apostol e kijelentésével nyilván azt 
akarta mondani, hogy istenítessél határos tisztelet őt meg 
nem illeti; hisz ő is csak olyan ember, mint Kornélius 
vagy bárki más, azaz gyarlóságok alá vetett bű- 
nös ember. — Nyilván eszébe juthatott a kőszikla-erős 
hitíi tanítványnak, hogy még ő, a nagy Mester tanítvá- 
nyai között az első, még ő is nem egyszer megingott 
hitében s adta sajnálatos jelét emberi mivoltának, gyarló- 
ságának. Nyilván nem felejtette még el ama bizonyos 
Genezáreth-tavi halászatot, amely az ő kicsinyhitüségét 
annyira megszégyenítő eredménynyel végződött : hogy ön- 
kénytelenül térdre borult a Mester előtt, mint ahogy most 
ö előtte a pogány százados — és magát megalázva szólt : 
^Eredj el én tőlem, mert én bűnös ember va- 
gyok. Uram" (Luk. 5, 8). S óh, vájjon elfeledheti-e 
valaha egész életében, hogy ő, ki az egyik pillanatban 
kész volt jó Mesteréért a halálba menni, a másik pilla- 
natban már annyira gyenge volt, hogy még egy szolgáló- 
leánytól is megijedt, s nem egyszer, nem is kétszer, 
de háromszor volt képes száján kiereszteni azt a 
hallatlan hazugságot : hogy nem ismeri a Krisztust, — 

ah I az ö jó Urát, kinek csak az imént esküdött holtig 
hűséget ... 

De hát, atyámfiai ! Péter apostol is csak ember volt, 
Pál és Barnabás apostolok is csak emberek voltak, és 
mindazok a kegyesek és szentek, Mkröl a szentírás és a 
történelem lapjai szólnak — elkezdve Ádámon és Noén, 
Mózesen és Áron főpapon, folytatva az Isten emberein^ 
a prófétákon s a nagy királyokon, szent Dávidon és 
Salamonon, nem véve ki magát Ker. Jánost s egyetlen- 
egy apostolt se, annál kevésbbé a nyomdokaikba lépő 
szentatyákat és a magukat Isten gyanánt tiszteltető egy- 
házi és világi fejedelmeket, — mindezek, legyenek bár 
még oly tündöklő csillagai az emberiségnek: elvégre is 
csak emberek voltak, egytől-egyig gyarlóságok alá ve- 
tett s kisebb-nagyobb tévedéstől nem ment emberek . . . 
Egyetlenegy volt csak, az Isten-fia, ki elmondhatá: „Ki- 
csoda győzhetne meg engemet a bűnről?" 

Mi következik innen? Az, hogy ismerjük el mi is 
mindannyian, még pedig Isten és ember előtt magunkat 
megalázva, szívünkben soha fel nem fuvalkodva, kevés 
jóságunkban el nem bizakodva, ismerjük el, hogy „én 
is csak ember vagyok!", hogy mi is csak gyarló és 
bűnös emberek vagyunk, és Jakab apostol szavai szerint 
„sok dolgokban megesünk mindnyájan". Hogy 
ismerje el a magas polcon álló, hogy bármily magasan 
áll is mások felett, de azt még sem mondhatja el az 
evangyéliomi ifjúval, hogy „mi fogyatkozás van 
még én bennem?" és így nincs joga másokat, a ná- 
lánál kisebbeket, nagyúri gőggel megvetni, vagy azoktól 
feltétlen hódolatot és oly dicsőítést kívánni, mintha való- 
ságos földi Isten volna. 

De ha ezek szerint csakugyan áll az, amit bölcs 
Salamon már ezelőtt háromezer esztendővel mondott : hogy 
„nincsen egy igaz ember is a földön, aki jót 

cselekednék és ne vétkeznék": — ebből még az is 
következik, atyámfiai ! hogy ismerve az emberi természet- 
nek e gyengeségét, hát olyan nagyon nincs mit csodál- 
koznunk azon, ha újból és újból azt halljuk: íme ez 
és ez, a mindenkitől derék, becsületes, nagy embernek 
ismert férfiú is csakúgy megbotlott és elbukott, mint a 
többi! Ugyan már, hogy cselekedhetett olyat!? kiáltunk 
fel méltatlankodva . . . „Mert én magam is ember vagyok !" 
fogná feleim Péter apostollal nektek, ha őt kérdeznétek ; 
vagy pedig a latin költőnek (Terentius), sajnos, sokkal 
ismertebb, mert egész közmondássá vált ama szavait 
idézné: „Ember vagyok én is s az emberi gyarlóságok 
alól én sem vagyok kivéve" . . . (Homo sum . . .) Hát 
bizonyára ide is alkalmazható a Krisztus szava: „Aki 
közületek bün nélkül való, az vessen először 
követ ő reá". 

És még egy tanúiságot vonhatunk ki innen, amit jó 
lesz sokaknak megszívlelni, akik tapasztalva minden lép- 
ten-nyomon embertársaik rosszaságát s különösen a mai 
társadalmi életben a régi jó erkölcsöknek megromlását, — 
már-már hajlandók elkárhoztatni s a Sodoma és Gomora 
sorsára méltónak ítélni a jelen nemzedéket. És ez a tanúi- 
ság az: „Ne ítélj, hogy ne ítéltessél!" . . . hanem 
gondold meg, hogy gyarlóság edénye az ember; az is 
volt, az is lesz mindig, míg a vüág világ lesz. Gyarlóság 
edénye vagy te magad is, mert te is csak ember vagy 
és nem angyal : azért hát jó lesz kissé elnézőbben ítélni 
embertársaid hibái s a világ bűnei felől; és jó lesz, ha 
kissé hajlandóbb lesz szíved, megbocsátani azoknak, kik, 
meglehet, csak a mindnyájunkkal közös emberi gyarló- 
ságból vétettek ellened. És jó lesz vigyázni és imádkozni, 
hogy te, ki még állsz, el ne essél; hogy sohase légy 
rászorulva sem embereknek, sem Istennek a bocsánatára ! . . . 
Egyszóval ez a gondolat, hogy „én is csak ember va- 

gyök**, tegyen téged alázatossá és mások iránt irgal- 
massá, — el nem felejtvén soha zsoltárank ama szavait : 
^Ha, Uram, bűnünk szerint minket büntetnél meg, Uram ! 
e világ szerint, ki állhatna úgy meg?** 



„Kelj fel Kornélius, én magam is ember 
vagyok!** így szólt nemesen érző szívvel Péter apos- 
tol a lábaihoz borúit pogány századoshoz. — Bezzeg Péter 
apostol mai utódai nem így éreznek és cselekesznek, 
ök egyáltalában nem utasítják vissza, söt szívesen ve- 
szik és meg is kívánják azt, amit példaképük és nagy 
elődjük Péter apostol határozottan rossz néven vett Kor- 
néliustól: az istenítessél határos tiszteletet. S 
volt idö, — jól tudjátok, — mikor a római százados- 
nál rangban hasonlíthatatlanul magasabban állóktól, ma- 
guktól a hadseregek és népek uraitól, a királyoktól és 
császároktól is határozottan megkövetelték, hogy mint 
Koméüus Péter előtt, térdet-fejet hajtsanak ők is a kirá- 
lyok királya előtt: Krisztusnak ez ú. n. földi helytartója 
előtt. 

De hagyjuk ezt; mert a világért sem akarunk má- 
sokat vallásos érzelmeikben háborgatni. Csak azt akarom 
mondani : hogy bizony kevesen vannak, még ma a hu- 
szadik században is aránylag csekély számmal vannak 
oly emelkedett gondolkozású, oly emberséges, testvéries 
érzületű emberek, kik őszintén, tartózkodás nélkül el- 
ismernék magukban, hogy ők is csak emberek, — és 
akik aztán igazán megbecsülnék másokban is az 
embert, még pedig nem csupán egy századosban, szóval 
a magasabb rangúakban, hanem megbecsülnék az embert 
a legutolsó közkatonában s a legszegényebb öltözetű mun- 
kásban is . . . Mert mi közönségesebb tapasztalat, mint 
az, hogy dacára annak, hogy minden alkalommal fennen 

hangoztatjuk az egyenlőség s a keresztyén testvériség 
szent jelszavait, — azért az emberek nagyrésze a való- 
ságban még mindig nem tekinti sem egyenlőnek, sem 
testvérnek magát azokkal, akik a társadalmi életben ná- 
lánál egy-két fokkal alantabb állanak. Míg azokat, akik 
meg épen alacsony sorsban születtek s görnyedt vállak- 
kal húzzák az igát, azokat meg csaknem alábbvalóknak 
tekintik az igavonó baromnál, s már nagy kegynek tart- 
ják azt is, ha a társadalom e páriáit csak észre is ve- 
szik, köszöntésüket elfogadják, vagy épen szóba állanak 
velük. 

De e nagyúri lenézéssel és testvérietlen viselkedés- 
sel szemben jogos önérzettel mondhatja el ma már, hál' 
Istennek! mindenki, aki csak az Isten képét viseli ma- 
gán, hogy : én is ember vagyok! . . . Én is! nem- 
csak te, ki szertelen gőggel azt képzeled, hogy te talán 
nem is abból a vérből való vagy, mint az Úristennek 
más emberteremtése... Én is ember vagyok! kiálthatja 
boldogan a rongyokba öltözött koldus is, — mert a jó 
Isten az ő áldott napját épen úgy felhozza rám, mint a 
bíborban büszkélkedő gazdagokra! ... Én is ember 
vagyok! verheti mellét a legutolsó publikánus, a leg- 
szerényebb polgára a hazának, a legkisebb tagja is az 
anyaszentegyháznak, — én is ember vagyok, akiért 
az én Krisztusom épúgy meghalt, mint a nagy méltó- 
ságba helyezett, hatalommal és bölcseséggel felruházott 
s az elsők közé sorozott többi halandókért! 

... Mi következik innen? Az, hogy ismerjük el 
őszintén és becsüljük meg szívünk szerint embertársa- 
inkban, még az alacsony sorsban s még gyarlóságaikban 
is az embert! ismerjük el rajtuk és becsüljük meg 
bennök az Isten képét, melyet maga Isten adott minden 
ember-teremtésére, hogy ezzel különböztesse meg többi 
teremtéseitől, kiváltképen az oktalan állattól. Az értelem 

világa, a nemesen érző, Istent ismerni és tisztelni tudó 
szív és az Isten útaiban járni törekvő akarat, kivétel nél- 
kül minden embernek a sajátja. S minden embernek 
ugyanazon egy eredete, ugyanegy magasztos célja és 
rendeltetése van. „Nincsen sem zsidó, sem görög, 
nincs sem szolga, sem szabados, nincsen sem 
férfiú, sem asszonyiállat között válogatás. 
Mert ti mindnyájan egyek vagytok a Jézus 
Krisztusban", (Gal. 3, 28.) „mert mindnyájan 
Isten fiai vagytok a Jézus Krisztusban való 
hit által". így tanít az írás, így tanít a Krisztus vallása. 
. . . Vajha szívünkre vennénk ezt mindannyian s 
vajha hova-tovább szorosabbra fűződnék az emberi s ke- 
resztyén testvéri kötelék mi köztünk is! . . . Jegyezzük 
meg evégre magunknak a 83-ik dicséretet s énekeljünk 
és imádkozzunk gyakorta ekképen: „Atyám, ki felhozod 
a te napodat Mind a jókra, mind a gonoszokra, Esőt 
adsz földjükre és áldásodat Gazdag kézzel kiöntöd azokra : 
Példádat követni igyekezem! És szeretem felebarátomat, 
Eredetemről nem felejtkezem. Vele egy pornak tartom 
magamat". 



Még egy fontos kérdés van hátra, melyre röviden 
felelnünk kell, s ez az : hogy csakugyan nincsen-e hát 
semmi, de semmi különbség ember és ember 
között? 

E kérdésre az egyik osztálya az emberiségnek 
ekkép válaszol: Nincs, valóban nincs! mindnyájan 
egyenlők vagyunk Isten előtt és a törvény előtt!... s le 
is vonja azonnal a következtetést: mivel érdemli hát 
más, hogy többre becsüljem magamnál, hogy különös 
tisztelettel adózzam neki?... én is csak olyan ember 
vagyok, mint ő! 

Viszont a másik osztálya az emberiségnek ezzel 
homlokegyenest ellenkezőleg vélekedik: Mit? hát még 
az az ágrólszakadt teremtés is o 1 y a n volna, mint én ? . . . 
S hát vájjon az az elbutult kinézésű, az az állatiságba 
és föld porába sülyedt emberformájú teremtés ugyan 
mivel érdemli meg, hogy öt is embernek, mi több: 
hozzám hasonló s becsülésre méltó testvéremnek nevez- 
zem? ! 

Az igazság, a kérdés megfejtése pedig e két felfo- 
gás közt bizonyára középütt van, vagyis ez: Legyen 
minden ember ember a szó legnemesebb értelmében 
s akkor egyaránt becsülésre méltó s egymással egyenlő 
lesz minden ember! — Ezért mondja egyik remek köl- 
tőnk is: „Legnagyobb cél pedig itt e földi létben Ember 
lenni mindig, minden körülményben*^. (Arany.) Ez pedig 
nem könnyű dolog, s az emberiség nagy családjában 
aránylag csekély számmal vannak, kikről elmondhatni, 
hogy nem hiába viselik magukon az Isten képét, hogy 
méltók az emberi nevezetre. — Önkénytelenül is egyik 
ó-kori görög bölcs, a tréfáiról nevezetes Diogenes 
jut itt eszembe, ki egyszer fényes nappal meggyújtott 
lámpással ment végig a városon s mikor természetesen 
azt kérdezték tőle: ugyan mit csinál, hogy fényes nap- 
pal is lámpással jár ? . . . azt felelte rá : hát embert kere- 
sek ! . . . értvén alatta, hogy az egész városban alig van 
egy is, kit erkölcsi értelemben embernek lehessen 
nevezni. 

...Hát te, embertestvérem és atyámfia a Krisztus- 
ban! feltetted-e már valamikor magadnak azt a kérdést: 
vájjon ember vagyok-e én is? Vájjon igyekezem-e 
teljes erőmből ember lenni, minden körülményben! 
Nem felejtkezem-e el olykor arról, hogy Isten a maga 
képét adta rám; hogy csak kevéssel teremtett kisebbé 
az angyaloknál : — azért hát nem szabad a bűn sarában 

járnom, nem szabad az állatiság posványában gázol- 
nom!... Vájjon keresztyén ember vagyok-e én is? 
s ha már soha el nem érhetem: igyekezem-e, törek- 
szem-e legalább megközelíteni a célt, hogy tőlem telhe- 
tőleg tökéletes legyek, miként az én mennyei Atyám 
tökéletes? Igyekezem-e teljes tehetségem szerint nyom- 
dokaiban járni a nálamnál jobbaknak, erényesebbeknek, 
a vallásukért vértanú-halált halt kegyeseknek, a hazáért 
élt s önmagukat feláldozott nagy hazafiaknak, — de 
kivált ama legnagyobbnak, a hasonlíthatatlanul nagy- 
nak, a legtökéletesebb embernek, a Jézus Krisztusnak!? 

Ha mindezen kérdésekre lelkiismereted igennel vá- 
laszol: akkor, légy bár világ szerint alacsony sorsban, 
de azért emelt fővel állhatsz meg: mert te ember 
vagy, derék, tiszteletre méltó ember és keresztyén 
vagy!... Mig ha ezekre a kérdésekre nem tudnál igen- 
nel felelni: akkor légy bármilyen magas polcon e világ 
szerint, de sem Isten, sem ember előtt becsülésre, 
tiszteletre méltó nem lehetsz, — mint aki lealacsonyí- 
tottad magadon az Isten képét, mint aki nem vagy 
méltó arra, hogy embernek, a szó legnemesebb értel- 
mében embernek neveztessél! 

...De elég! Végezzük be ehnélkedésünket, a gyarló 
emberhez és tökéletlen keresztyénhez annyira illő aláza- 
tosság és töredelmesség eme szavaival : „Fertőbe estünk, 
Uram, végy ki onnan. Szülvén minket Szentlelkeddel 
újonnan. Újítsd meg rajtunk, hogy legyünk te néped, 
Isteni képed*^. Ámen. 



xn. 

Jöjjetek én hozzám mindnyájan! 

— Szórványban mondott beszéd. — 

Mát 11, 28 — 30, ,j Jöjjetek én hozzám mindnyájan, Iák m^ fárad- 
tatok és megterheltettetek, és én megnyugosztlak titeket. Vegyétek fd 
az én igámat reátok és tanuljátok meg tőlem, hogy én szelíd és 
alázatos szívű vagyok, és találtok nyugalmat a ti lelkeiteknek. Mert 
az én igám gyönyörűséges és az én terhem könnyű^. 

Ide jöttömben egy szegény vándorral találkoztam 
az úton. Hátán jókora terhet emelt, mely alatt meggör« 
nyedve, lassú és fáradt léptekkel haladt el mellettem. 
Bizonyára hosszú utat tehetett már meg ; amelynek fárasztó 
volta, meg talán az éhség és szomjúság gyötrő kínjai 
miatt is, rendkívül elcsigázottnak látszott. S ki tudja, szívé- 
ben nem hordozott-e még sokkalta nagyobb terhet a 
hátán levőnél ! ki tudja — gondoltam magamban — mi- 
óta bolyong már így járt és járatlan utakon, elszakítva 
talán az édes szülőktől, vagy a szeretett testvérektől! 
vagy ki tudja, hát ha nincs is épenséggel senkije ez ágról- 
szakadt szegény vándornak, csak az ő nagy terhe és 
nyomorúsága, amelyet, bármerre vezeti sorsa, mindig és 
mindenütt magával hord ! . . . Elgondoltam magamban : 
mily epedő szívvel várja már ez a sorstól hányatott 
ember, hogy elérje a közeh helységet, hol súlyos terhét 
legalább egy éjszakára letehesse s hosszú útja fáradal- 
mait kinyugodhassál 

De aztán tovább elmélkedve, azt is elgondoltam : 
hát nem épen ilyen szegény elfáradt vándorok vagyunk-e 
mi is mindannyian e földi hazában? Nincs-e ott mind- 
egyikünk vállán a kisebb vagy nagyobb teher, mely ben- 
nünket is nem egyszer csaknem a földre roskaszt, s 
mely alatt görnyedve, sokszor alig tudunk egy-egy lépést 
előre tenni ? S hányszor eleped szívünk az élet hévségé- 
ben ! hányszor könyhullatás a mi mindennapi kenyerünk, 
s hányszor bolyongunk az élet kietlen pusztaságában oly 
elhagyottan és keseredett szívvel, mintha már senkink és 
semjnink nem volna sem földön, sem mennyen! 

S ami épen benneteket illet, édes atyámfiai! 
kiknek a Gondviselés e pusztának nevezett helyen 
adott több-kevesebb ideig való szállást és foglalkozást, 
— hol elzárva mintegy a világtól, nap-nap után az örö- 
kös munka terhét emelitek, anélkül, hogy legalább vasár- 
naponként megcsendülne fületekben a templomba hívó 
édes harangszó, s hogy a hívek gyülekezetében lerakhat- 
nátok ti is egy-egy órára a vállaltokat s még inkább a 
szíveteket nyomó terheteket: — tinektek, úgy hiszem, 
kétszeresen jól eshetik, ha földi vándorlástok útain, ntínt 
az izraeliták a pusztában, egy-egy gyönyörűséges és kies 
helyre találhattok s ott egy kevés ideig, testben-lélekben 
megpihenhettek. 

Legyen azért e hely, hova ezen alkalommal Isten 
imádására s az ige hallgatására összegyülekeztetek, legyen 
a testi és lelki nyugalomnak helye rátok nézve, s legyen 
ez az óra a lelkiekben való munkának, mennyei üdvös- 
ségünk keresésének szentelve! — Jertek, elfáradt ván- 
dorai e siralomvölgyének ! tegyétek le sokféle terheteket 
annak az áldott Idvezítönek, az Ür Jézus Krisztusnak 
lábainál, ki már csaknem kétezer év óta ekképen hívogat 
magához mindeneket : „Jöjjetek én hozzám mind- 
nyájan, kik megfáradtatok" stb. 

I. 

„Jöjjetek én hozzám mindnyájan!" így 
hívogatja az Űr Jézus magához elsőben is a bün terhe 
alatt elfáradt lelkeket. Mert jól tudja, hogy a bűnnél 
nincs nagyobb, elhordozhatatlanabb terhe a halandónak, 
s hogy minden, de minden nyomorúsága az embernek ebből 
az átkos kútfőből, a bűnből származik. A bűn az, mely 
elrabolja az embertől legdrágább kincsét : lelkének békes- 
ségét, nyugodalmát. A bün, a testvérgyilkosság bűne tette 
átkozottá és száműzötté Káint, hogy mint a „tisztá- 
talan lélek jár száraz helyeken, keresvén 
nyugalmat és nem talál", — azonképen ő is 
bemocskolt lelkiismeretével sehol nyugalomra nem lelve, 
hontalanul bujdosott egész éltében a földön. Valamint 
amaz áruló tanítványt, Júdást is az ő szörnyű nagy 
vétke — hogy elárulta az ártatlan vért! — taszí- 
totta a kétségbeesés örvényébe s egy másik ugyancsak 
nagy bűnbe, az öngyilkosságba ... A jó Isten őrizzen 
minden jó lelket az ilyen s ezekhez hasonló halálos 
bűnöktől ! 

Nem tagadhatjuk azonban, — hiába is tagadnók, 
atyámfiai! hogy mint az írás mondja: kisebb-nagyobb 
bűnökben mi is naponként megesünk mind- 
annyian, s elmondhatjuk a 108. dicsérettel: „Nem biz- 
hatunk érdemünkhöz. Mert fejünkhöz Köttetett a gyarlóság. 
Életünk ha megvizsgáljuk, Úgy találjuk: Nincs bennünk 
teljes jóság". . . Nincs, bizonyára nincs! Ah, mert „Az Úr- 
nak parancsolatát, Akaratát, Óh hányszor hágtuk által ! . . . 
Hányszor volt munkánk éretlen. Rendeletlen, Erőtlenségünk 
által !". . . Atyámfiai ! ha mindezeket komolyan elgondoljuk : 
lehetetlen, hogy szívünkön, lelkiismeretünkön ne erezzünk 
bizonyos nyomást, bizonyos terhet, mely mint egy nehéz 

kö, szabadon fellélegzeni nem enged s igazi nyugalmat 
soha, de soha sem hagy a léleknek. 

De hát Jöjjetek én hozzám mindnyájan, 
kik megfáradtatok és megterheltettetek: én 
megnyugosztlak titeket" — mondja az Úr Jézus 
mai szent igénkben. És ismét a János evangyéliomában : 
„Békességet hagyok néktek, amaz én békes- 
ségemet adom néktek; nem úgy adom én 
néktek, mint e világ adja. Ne háborodjék 
meg a ti szívetek és ne féljen". (14, 27.) 

Kihez is mennétek máshoz, mint lelketek megváltó- 
jához, a Krisztushoz? Vagy azt hiszitek talán, hogy 
az az úgynevezett nagyvilág, a világnak zajos örömei 
vagy épen bűnös gyönyörűségei visszaadhatják valaha 
bűnnel terhelt lelkiismeretetek békéjét, nyugodalmát ? . . . 
Nem, a világ, az emberek rajtatok nem segíthetnek; söt 
ellenkezőleg, csak mélyebbre sülyesztenek a bűnbe s 
ezzel együtt a testi-lelki nyomorúságok fertőjébe . . . 
Jöjjetek hát az emberiség szabadítójához, a Krisztus- 
hoz! s ő tőle, az ő üdvözítő evangyéliomából tanuljátok 
meg, hogy hol, kinél, mimődon találhattok egyedül 
nyugodalmat, üdvösséget a ti lelketeknek. Tanuljátok 
meg, hogy Krisztus eljötte előtt, az ó-testamentomi vallás 
szerint, az áldozati oltárra vitt barmok kiömlő vére által 
hitték az emberek kiengesztelhetni a bűn miatt haragvó 
Jehovát. Ellenben azóta, hogy Krisztus, az ártatlanság 
báránya, a Golgotha keresztjén egyszer megáldoztatott, 
azóta egyedül csak az ő érettünk kiontott vére tisztíthat 
meg minket minden bűneinkből; mert hát, mint egyik 
dicséretünk mondja : „Vájjon oktalan állatoknak vére 
Használ-e bírám engesztelésére?" (86. dics. 3. v.) 
...Jöjjetek azért a Jézushoz, Isten egyetlenegy- 
szülött fiához, ki a haragvó Istent a bűnös emberrel meg- 
békéltette, s kit hozzánk való végtelen szeretetből ép azért 

küldött Isten e bűnös világra, hogy „minden, valaki 
hiszen ö benne, el ne vesszen, hanem örök 
életet vegyen". 

De ne feledjétek azt sem, — s erre is a Jézus 
tanít, — hogy valamint ö szelíd és alázatos szívű, 
úgy a kegyelemnek Istene tőletek is szeKd és alázatos 
szívet kíván, mely telve legyen szeretettel és hittel, töre- 
delmes bűnbánattal és megjobbulást ígérő szent fogadá- 
sokkal. Ilyen szívvel, ilyen lélekkel menjetek hát a 
Krisztushoz! akit hiszen megtalálhattok nem csupán a 
templomban, de mindenütt, valahol ketten vagy hárman 
összegyűltök az ö nevében ; megtalálhatjátok öt bármilyen 
szerény hajlékotok falai között is, a buzgó éneklésben és 
imádságban, valamint szent evangyéliomának áhítatos 
lélekkel való olvasásában. — Szóljatok azért mennél 
gyakrabban a 163-dik dicséret eme szavaival : „Én 
Istenem! sok nagy bűnöm Lelkemet szorongatják. Itten 
nincsen ki segítsen : Hát kihez folyamodjam ? . . . E 
világon minden úton Ha szintén elindulok. Súlyos terhem, 
betegségem, Ki elvégye, nem látok . . . Hozzád térek, 
végy be kérlek. Atyám! és haragodban Meg ne büntess, 
légy kegyelmes, Hozzám te szent fiadban" ... És meg- 
lássátok, hogy találtok nyugodalmat és béke- 
séget a ti lelketeknek! 

n. 

„Jöjjetek én hozzám- mindnyájan!" Ekként 
hívogatja az Úr Jézus magához továbbá az élet mun- 
káibanésgondjaiban megfáradtakat is. — Ezek 
száma is, bízvást elmondhatjuk, egész légió, egész nagy 
sereg ; mert hiszen vajmi kevesen lehetnek, akiknek már 
egyáltalában semmi gond, semmi törődés nem jutott 
volna osztályrészül. „De különösen kijutott nekünk, 
— mondják azok, akik, miként ti is, atyámfiai! arcok 

8 



114 

verejtékes munkájával keresik meg mindemiapi kenyerö^ 
ket, — mi igazán elmondhatjuk, hogy nap-nap után, télen« 
nyáron valóságos igában vagyunk s Isten csodája, hogy 
még meg vagyunk!"... Óh bizonyára, a testi erő- 
feszítést kívánó munka felette fáradságos; de higyjétek 
el nekem, hogy akik például íróasztaluk mellett görnyed- 
nek, vagy egyáltalában valami észbeli munkát végez- 
nek : azok munkája [sem épen könnyű ! . . . Kis tanuló 
koromban történt, de soha el nem felejtem : mikor egyik 
tanárom belefáradva a velünk való bajoskodásba, egyszer 
így fakadt ki előttünk, tanítványai előtt: „Becsületemre! 
sokkal szívesebben mennék fát vágni, vagy követ fejtem, 
mintsem tanítani!" . . . Hát az bizonyos, hogy bármilyen 
élethivatás hűséges betöltése sok munkával és erőfeszí- 
téssel jár. Tehát nem csoda, ha e közben ottan-ottan 
elfáradunk. 

„De még hagyján a munka! — panaszolkodnak 
sokan — de csak volna legalább láttatja! Csak volna 
legalább annyi haszna, hogy ne kellene keservesen fel- 
sóhajtanunk: Istenem! mit együnk, mit igyunk, miből 
ruházkodjunk, mikor az esztendők olyan mostohák s alig 
tudjuk megkeresni betevő falatunkat?!" . . . Valóban, ez 
a panasz sem alaptalan s fájdalom, annyira közönséges, 
hogy nemcsak lent, az egyszerű nép körében, de a 
társadalomnak csaknem mindenik osztályában fel-fel- 
hangzik igen sokszor. 

Ez anyagi bajok ellen sokan sokfelé keresik az or- 
vosságot, holott mindenekelőtt Ahhoz kellene fordulnunk, 
aki ma is így hívogat : „Jöjjetek én hozzám mind- 
nyájan, kik megfáradtatok és megterheltet- 
tetek és én megnyugosztlak titeket". — Ho- 
gyan, miként? kérdezitek. A felelet e néhány szóban 
van: „Vegyétek fel az én igámat reátok". — De 
hát nincsen-e különben is elég terhes, majdnem elvisel- 

viselhetetlen ig a rajtunk? — mondjátok talán. . . Nos hát, 
épen ezért — válaszolja a Krisztus — ,,mert az én 
igám gyönyörűséges és az én terhem köny- 
nyü!" — Próbáljuk kissé közelebbről megmagyarázni 
Jézusnak ezen szavait. 

Az bizonyos, atyámfiai! hogy a munka s az élet- 
küzdelmek igája alól tökéletesen megszabadulni, teljes- 
séggel lehetetlen. De bizonyára iga és iga közt is van 
különbség : az egyik terhesebb, a másik könnyebb. A b ü n 
járma például rettenetes; míg a becsületes munka 
igája, nemde, már ezerszerte könnyebb! Ellensége- 
inknek, rosszakaróinknak szolgálni, nehéz; míg egy 
jó barátért, amiyival inkább hitvesünkért, gyerme- 
keinkért fáradni, dolgozni: édes és könnyű kötelesség. 
A sátán járma alá hajtani fejünket: örökös rabszolga- 
ság; míg ha Krisztus igáját vesszük magunkra: 
mintha már nem is nyomná oly terhesen vállainkat az 
élet gondja és járma! Természetesen; mert a Krisz- 
tustól, vagy ha jobban tetszik, mondjuk így: a 
Krisztus vallásából, szent evangyéliomából, va- 
lami csodálatos erö árad ki reánk folytonosan, mely 
saját gyenge, hamar ellankadó erőnket ismét és ismét 
felújítja, megsokszorozza, s a munka és életgondok ter- 
hének emelésére csak annál képesebbé teszi, — amint 
Pál apostol is vallja: „Mindent cselekedhetem a 
a Krisztus által, ki engemet megerősít". 
(Fü. 4, 13.) 

Igen, megerősít a Krisztus, szava, tűrése és 
példája által. Ö monda: „Az én Atyám mind ez 
ideig munkálkodik, én is munkálkodom; 
munkálkodjatok ti is, ímíg nappal vagyon*^. 
S ha a szorgalmas munkások példája csak buzdítólag 
hat a rest munkásokra: mennyivel felemelőbben kell 
hogy hasson reánk a mi nagy Mesterünk példája, ki oly 

fáradhatatlanul munkálkodott az emberiség boldogításán 
s oly híven végezte el azt a nagy munkát, melyet a 
mennyei Atya reá bízott ! . , . Minket is mindnyájun- 
kat a mennyei Atya hívott el a munkára; ö tette azt 
kötelességünkké; ö jelölte ki kiaek-kinek helyét, sorsát 
e világban; de viszont ez a mennyei gazda ád nekünk 
a mi munkáinkra, küzdelmeinkre erőt, kegyelmet is, — 
amint Ézsaiás is mondja: „Az Űr a megfáradott- 
nak erőt ád és akinek nincsen ereje, erejét 
megsokasítja" (40, 29.); és egyszersmind a híven 
küzdőknek ád jutalmat is: mert megáldja kezök mun- 
káját itt e földön s bőséges jutalmat ígér nekik a 
mennyben. 

Ha mindezen gondolatokat és igazságokat, mikre 
ugyancsak a Jézus vallása tanít, szívünkbe véssük, s ha 
igy napi munkáinkat Istennel kezdjülf. Istennel végez- 
zük, — el nem felejtvén soha, hogy mi voltaképen nem 
embereknek, hanem Istennek szolgálunk: úgy bizonyára 
sokkal, de sokkal könnyebbé, elviselhetőbbé válik a 
munka terhe is rajtunk, s a mi igánkis, mint a mi 
Urunké, a Krisztusé, gyönyörűséges lészen. 

Ami pedig a megélhetés miatti panaszokat illeti : 
nyugtasson meg e tekintetben is a Krisztus szava és 
példája minket. „Ne legyetek szorgalmatosak, — 
ne aggódjatok túlságosan — úgymond ő — a ti éle- 
tetekről. Mert jól tudja a ti mennyei Atyá- 
tok, mi nélkül szűkölködtök ti"; és ha ő még az 
égi madarakról is gondot visel, mennyivel inkább ti ró- 
latok? ... Ne mondjátok azt se, hogy szegények 
vagytok, hisz az ember fiának annyi helye sem volt, 
hova fejét lehajthatta volna. Csak munkálkodjatok, míg 
nappal van; míg erősek, egészségesek vagytok; csak 
szedjétek fel a maradék darabokat, hogy semmi veszeiir 
döbe ne menjen; csak becsületes munkában, józans^gr 

ban, a Krisztus nyomdokainak követésében töltsétek 
napjaitokat: óh akkor Isten kegyelme el nem hagy; 
gondviselése megtart benneteket a jó és rossz napokban 
egyaránt!... Énekeld azért, megfáradt vándora a földnek, 
vallásos kebellel s megkönyebbült szívvel: „Én lelkem, 
mire csüggedsz el, Mit kesergesz ennyire? Bízzál Isten- 
ben s nem hagy el! Kiben örvendek végre. Ki nékem 
szemlátomást Nyújt kedves szabadulást. Nyilván meg- 
mutatja nékem. Hogy csak ö az én Istenem!" 

m. 

„Jöjjetek én hozzám mindnyájan!" így 
szól végre az Úr Jézus azokhoz is, kik a szenvedé- 
sek és bánat terhe alatt roskadoznak és si- 
ránkoznak. 

Óh, mily végtelen nagy ezeknek is a száma ! . . . Az 
ótestamentomban egy Jábes nevű emberről olvasunk, 
ki azt kérte Istentől, hogy oltalmazza őt meg minden 
veszedelemtől: hogy soha az életben bút ne lás- 
son (1. Krón. 4, 10). Ily szerencsés embert a ma élők 
között hiába is keresnénk; mert hisz' kicsoda volna az, 
ki elmondhatná, hogy ő rá a jó Isten idáig még semmi, 
de éppenséggel semmi bajt, szenvedést nem bocsátott és 
bizonyos lehetne arról, hogy a jövőben sem fog bocsá- 
tani? Ah mennyi baj, mennyi veszedelem és szenvedés 
éri a földnek minden egyes vándorát kivétel nélkül, e 
pusztában való bujdosásának rövid ideje alatt! Most a 
természeti csapások, másszor a rossz emberek bántalmai 
miatt ; most szép reményeiben való megcsalatkozás, majd 
a jövőtől való aggódás miatt. Most őt veri le lábáról a 
betegség, majd szeretteit kell féltenie az elvesztéstől. 
S Istenem! hány szerencsétlen Lázárral találkozunk az 
életben, kik a nyavalyáktól leveretve hónapok, esztendők 
óta betegágyukban sinlődnek s a zsoltáríróval így imád- 

koznak: „Könyörülj rajtam, Uram,! mert elfá- 
radtam fohászkodásimban s minden éjjel 
könnyhullatással öntözöm nyoszolyámat^. 
S hány búbánatos Rákhel kesereg szíve magzatának, 
angyal-gyermekének kora elvesztésén! Hány Mária és 
Mártha siratja szerette kedves testvérét; hány hitves veszti 
el korán életének hü párját, támaszát s hány keseredett 
szívű árva kiáltja szívreható zokogással : „Jaj nekünk, 
elesett a mi fejünknek koronája!'' 

Óh, szenvedő testvéreim ! ti, kik a bánat terhe alatt 
megfáradtatok s kiknek könnyhullatás a kenyeretek éjjel 
és nappal! én nektek jobb tanácsot, igazibb vigasztalást 
nem nyújthatok, mintha azt mondom: Jertek mind- 
nyájan a szenvedők legfőbb orvosához, az Ür Jézus 
Krisztushoz s ő megnyugtat, ő meggyógyít tite- 
ket! .. . Lássátok, mennyi próbán, mennyi megaláztatáson 
és szenvedésen ment ő is keresztül ! s ő mégis szelíd és 
alázatos lélekkel hajolt meg szent Atyjának akarata előtt ; 
zúgolódás nélkül fogadta kezéből a keserű poharat, ön- 
kényt vette vállaira a kínos keresztet s hordozta azt 
szelíd türelemmel. S tette mindezt nem önmagáért, ha- 
nem mi érettünk, bűnösökért, amint Péter apostol is 
mondja: „A Krisztus szenvedett ti érettetek, 
nektek példát hagyván, hogy az ő nyomdo- 
kait követnétek". 

Óh, vegyétek fel hát az ő igáját, vegyétek 
fel az ő keresztjét s hordozzátok azt ti is szelíd és 
alázatos. Istenben bízó és Isten akaratán megnyugovó 
lélekkel! Mert csak így lehettek méltó tanítványai, mint 
maga monda: „Ha valaki akar engemet követni, 
tagadja meg magát és minden napon vegye 
fel az ő keresztjét és kövessen engemet''. 
(Luk. 9, 23.) S bizonyára, ha őt követjük, ha vele tűrünk, 
vele szenvedünk: ő vele együtt dicsőülünk is 

meg, mint az apostol mondja (Róm. 8, 17). Vagyis, 
mikor e siralom völgyéből végre elköltözünk, együtt le- 
szünk a Krisztussal odafent a mennyei paradicsomban is. 

— Óh azért, mennyei édes Atyám! ha szabados 
szent tetszésedből, most vagy bármikor, a te dorgáló, 
fenyítő vessződet rám bocsátod; „ha sajtolgatsz, kereszt- 
tel látsz : adj nekem engedelmes és alázatos szívet, hogy 
tűréssel, reménységgel várjam idvességemet". 

... De végzem immár beszédemet, szívetekre kötve 
még egyszer az Ür Jézus boldogító meghívását: „Jöjje- 
tek én hozzám mindnyájan, kik megfáradta- 
tok és megterheltettetek és én megnyugoszt- 
lak titeket"... Legyen erre a jézusi meghívásra a ti 
válaszotok a 108-ik dicséret első verse: Igen, Uram! 
„Lelkünk hozzád kívánkozik. Óhajtozik, Oh életnek kút- 
feje ! Mert nálad talál oltalmat. Nyugodalmat, Idvességünk 
ereje'^. Ámen. 



XBL 

Adjátok meg- az Istennek, ami az Istené ! 

(Adakozásra felhívó beszéd.) 

Mát. 17, 24 — 27, „Mikor pedig jutottak volna Kapemaumba,, 
ménének Péterhez, akik a két drakhmát szedik vala". stb. 

A názáreti Jézus Krisztus, tiszteletben tartván nem- 
zetének vallásos szokásait, a zsidók sátoros ünnepét fent 
töltötte a szentvárosban, Jeruzsálemben; ahonnan tanít- 
ványaival együtt épen most érkezik vissza a galileai tenger 
melletti kies városkába, Kapernaumba, — mint ahol leg- 
huzamosabban szokott volt tartózkodni s amely ennél- 
fogva mintegy otthonául szolgált annak az ember-fiának^ 
aki különben oly szegényes körülmények közt élt, hogy 
saját mondása szerint: annyi helye sem volt, hova fejét 
lehajtaná. 

Alig érkeztek meg azonban Kapernaumba a Mester 
és az ö tanítványai, még jóformán az út porát sem ráz- 
hatták le lábaikról: már is egy kis kellemetlenség éri 
őket. Ugyanis, két rideg tekintetű férfiúval találkoznak^ 
akik nyájas köszöntés helyett hivatalos komolysággal, söt 
bizonyos nyerseséggel szólítják meg Pétert, a tanítványok 
között az elsőt, ezekkel a szavakkal: hát a ti meste- 
retek talán nem is akarja megadni magáért 
a két drakhmát?... 

Pétert, a különben is hevesvérű, hamar indulatba 
jövő tanítványt, mód nélkül bántotta ez a szemrehányó 

kérdés. Hiszen már maga az, ha. sz embert kötelességeire 
figyelmeztetik, annyival inkább, ha adójának vagy bármi 
adósságának lerovására szólítják föl, már ez is rossz vért 
szokott szülni a legtöbb embernél. De hagyján, ha szép 
szerével történik a kérés! hiszen az adószedők is csak 
kötelességöket teszik, mikor az adó megfizetésére figyel- 
meztetnek ... de ilyen durva, ilyen kihívó modorban 
támadni rá a nagy Mesterre ! . . . Mert hiszen világos, hogy 
neki szólt ez a szemrehányás, aki bizony a zsidó hiva- 
talosok előtt, tehát a papok, írástudók, a templomelöljárók, 
no meg az adószedők előtt, korántsem volt soha valami 
kedvelt egyéniség; sőt ellenkezőleg hova-tovább nagyobb 
szálka volt szemökben a názáreti próféta ; akit épen ezért 
nem is szűntek meg folytonosan szemmel tartani, min- 
den lépésére, minden szavára szigorúan ügyelni s öt 
minden legkisebb, látszólag törvénybe ütköző cselekedetéért 
legott kíméletlenül kérdőre vonni. 

Innen magyarázható ki ez a durva zaklatás is a 
két drakhmáért (mely görög pénz — mellékesen meg- 
jegyezve — körülbelől egyenlő értékű volt a mi koronánk- 
kal s a zsidók fél siklusával), amelyet a mózesi törvény 
értelmében minden felnőtt zsidó köteles volt adni előbb 
a szent sátorra, majd azután a jeruzsálemi templomra, — 
csupán a papok és léviták lévén mentesek ez adó alól. 
Elvárták tehát Jézustól is, mint kapernaumi lakostól, hogy 
a maga személye után minden bizonynyal megfizeti ezt 
a templomi adót. Mert csak nem tartja talán magát 
egyenlő rangúnak az adómentes papokkal és lévitákkal ! ? . . . 
Ami feltevésnek is bosszantó. Ezért kérdezték hát az 
adószedők oly ingerülten Simon Pétertől: avagy „a ti 
Mesteretek nem adja-e meg magáért a két 
drakhmát''? 

Ezeket így tudva, nem csodálom, ha Péter apostolt 
ezek a feddőző szavak egy kissé kihozták sodrából, s 



122 

amilyen volt a kérdés, csaknem olyan volt az ö felelete 
is: No már hogyne adná meg! „Igenis, megszokta 
adni'' !.. . 

Az Ür Jézus, aki szintén tanúja volt e jelenetnek, 
szó nélkül, szokott szelíd nyugalmával hallgatta végig ezt 
a szóváltást. De mihelyt az adószedők eltávoztak és ö és 
tanítványai bementek a házba, mindjárt szóvá tette ezt a 
dolgot, s még mielőtt Péter újból, az ő Mestere előtt is 
kifejezést adhatott volna bosszankodásának a kellemetlen 
eset miatt: azÜr „elővéve", azaz megelőzé őt, ezekkel 
a szavakkal: „Mint tetszik neked, vagy: mit gon- 
dolsz Simon? E földi királyok kiktől szoktak 
venni adót vagy rovást: az ő fiaiktól-e, vagy 
az idegenektől"? E kérdésre a Péter válasza nem 
lehetett más, mint az, hogy: az idegenektől, azaz 
alattvalóiktól, hiszen saját fiaikat, a királyi hercegeket csak 
nem adóztatják meg. — Nos hát — folytatá beszédét az 
Úr — akkor hát a „fiak szabadosak". 

Mit értett ez alatt az Ür? Azt, hogy ő, mint az 
örökkévaló királynak, az élő Istennek a fia, voltaképen 
nem tartoznék adót fizetni az Isten templomára, minthogy 
ö nem csupán a papoknál és levitáknál, de még magá- 
nál a templomnál is nagyobb, — mint más alkalommal 
monda. Mindazáltal szíves-örömest aláveti magát nemzete 
vallásos szokásainak s az ősrégi törvény rendelkezésének, 
ha egyébért nem, már csak abból az okból is, hogy 
„őket meg ne botránkoztassuk'^ — monda az 
Úr. Mert bizonyos, hogy ha a két drakhma fizetését meg- 
tagadná, ezzel óriási feltűnést, valóságos botrányt idézne 
elő. Minden jóérzésű zsidó honfitársa ujjal mutatna rá, 
mint aki még a templomtól, az Isten-házától is sajnálja 
azt a fél siklust, amelynek a lerovása pedig szent köte- 
lesség ! Volna-e lelke akárkinek, annyival inkább egy ilyen 
törvénytudónak, mint a názáreti próféta, megtagadni Isten- 

töl, ami az Istené és az ö szent templomáé ? . . . Hiszen 
e vakmerő cselekedetével magát a legfelségesebb helyet, 
azt a szent Siont vetné meg, — ami szentségtörés! Söt 
mi több, magát a Jehova-Istent illetné szidalommal, — 
ami égrekiáltó halálos bün! 

íme, ilyen következése lenne annak, ha az Űr Jézus 
csakugyan vonakodnék az Isten templomára megfizetni az 
adót. Ö tehát, semhogy botrányt okozzon, inkább lemond 
kiváltságáról, lemond fiúsági jogáról is. S minekutána 
Simon Péter úgyszólván már kérkedett is azzal, hogy az 
ö mestere nem szokott elmaradni semmiféle tartozása 
lerovásával, elhatározta, hogy rögtön lefizeti a tőle kívánt 
két drakhmát a templomra ... De honnan, miből ? holott 
„a rókáknak barlangjok vagyon, az égi ma- 
daraknak fészkök; az ember-fiának pedig nin- 
csen fejét hova lehajtsa"... Mindegy ! azért annak 
a szent siklusnak elő kell valahonnan kerülni okvetetlenül, 
ha mindjárt fáradságos munkával is, ha mindjárt a tenger 
fenekéről is!... 

Igen, igen, — szól azután az Ür kedves tanítvá- 
nyához, — menj el, fiam Péter! a tengerre, vesd 
be a horgot; és amely hal először reá akad, 
vond ki és annak száját felnyitván, találsz 
abban egy státert — vagyis egy görög ezüst pénzt, 
melynek értéke négy drakhma, a mi pénzünk szerint 
körülbelöl két korona volt, — és azt kivévén, add 
nekik én érettem és te éretted". — így akarta 
az Űr Jézus elejét venni minden botránynak, s ezzel 
akart örök időre s így nekünk is hathatós példát adni 
arra, amit egy másik alkalommal ekképen fejezett ki: 
„Adjátok meg ami a császáré, a császárnak, 
és ami az Istené, az Istennek'^ 

íme, keresztyén testvéreim! a názáreti Jézus meg- 
fizette a reá kirótt szokásos adót, noha mint Isten fia, 
mint a zsidók Messiása és királya, tulajdonképen nem 
is tartozott volna vele. De megfizette mégis, mivelhogy 
szerette az Isten templomát, az ö Atyjának házát, és mivel 
szerette nemzetét is s annak ősrégi törvényét, hagyomá- 
nyos szent szokását nem akarta megrontani avagy csak 
egy kis jottával sem. Ö, aki annyiszor hivatkozott arra, 
hogy mi van megírva a törvényben, hogy is felejthette 
volna el, hogy mit jegyzett föl a nemzet nagy törvény- 
hozója, Mózes az ö második könyvének lapjaira, ahol 
tudniillik a szent sátor építéséről emlékezik (25, 1. 2. 8.) : 
,,Szóla az Ür Mózeshez — ezeket olvassuk a neve- 
zett könyv 25-ik részében, — mondván: Szólj az 
Izrael fiainak, hogy szedjenek nékem aján- 
dékokat, minden embertől, akit szíve hajt 
arra: és készítsenek nékem szent hajlékot, 
hogy ő közöttük lakozzam". És ismét (30, 12. 14 — 
16.) „Mikor az Izrael fiait fejenként számba 
veszed, — mindaz, aki átesik a számláláson, 
20 esztendőstől fogva felfelé, ajándékot ad- 
jon az Úrnak. A gazdag ne adjon többet és a 
szegény ne adjon kevesebbet fél siklusnál, 
0s add azt a gyülekezet sátorának szolgálat- 
jár a'^ S milyen megindító volt a jelenet, mikor — mint 
ugyancsak Mózes följegyzé (H. 35, 21.) „Eljőve min- 
denki, akit a szíve indíta és akit a lelke hajt 
vala, és hozának ajándékot az Úrnak a gyü- 
lekezet hajlékának készítéséhez és annak 
minden szolgálatához. És jövének férfiak és 
asszonyok, együtt mind, akit szíve indított: 
hozának kapcsokat, függőket, gyűrűket, kar- 
perecet, mindenféle arany eszközöket és 
sok-sok egyebet; a többek között az asszonyok. 

amit saját kezeikkel fonának: a kék, bíbor- 
piros és karmazsinszínű gyapotot és gyol- 
csot — azt is mind felvivék"; annyira, hogy már 
sok is volt az ajándékból s a szent sátor építői azt mon- 
dották Mózesnek : „Többet hord a nép ajándékba, 
mint amennyi kell a munka elkészítésére" ; 
úgy, hogy Mózesnek parancsolatot kellett kiadnia: „Se 
férfi, se asszony ezután ne készítsen aján- 
dékot a szent munkára... És az egész épület 
elvégzésére elég volt az adomány, még feles- 
leges is". 

Ehhez hasonló áldozatkészséget tanúsított Izrael népe 
Dávid és Salamon királyok idejében is, mikor meg arról 
volt szó, hogy a szent sátor helyett egy állandó, nagy- 
szerű templomot építsenek a Sión hegyén a Jehová- 
nak. Maga Dávid király, a názáreti Jézus egyik dicső 
őse, ment elöl jó példával, midőn így szólt: „Mivel 
nagy kedvem van azénistenem házához, ami 
kincsem, aranyam és ezüstöm van, mind oda- 
adom az én Istenem házának szükségére". 
(1. Krón. 29, 3.) S az ő példájára az egész nép nagy 
lelkesedéssel ajánlotta fel a szent célra aranyát, ezüstjét 
s mindenféle drágakövét, amivel csak birt ; és leírhatatlan 
volt a népnek s királyának öröme azon, hogy „tiszta 
szívókból adakozhatának az Úrnak". „Oh mi 
Urunk Istenünk! — így kiált föl maga Dávid király 
az egész gyülekezet előtt, hálára emelt kezekkel — mind 
ez a gazdagság, amit gyűjtöttünk, hogy néked 
és a te szent nevednek házat építsünk, a te 
kezedből való és mindazok tieid. Én mind- 
ezeket tiszta szívemből, nagy jókedvvel ad- 
tam, s látom, hogy a te néped is nagy öröm- 
mel, szabad akaratja szerint adta ezeket 
néked. Oh Ábrahámnak, Izsáknak és Izriel- 

nek Ura Istene! tartsd meg mindörökké ezt 
az érzést és ezt a hajlamot a te néped szívé- 
ben és irányítsd az ö szívöket te feléd!" (1. 
Krón. 29, 16—18.) 

Majd midőn Esdrás és Nehémiás idejében a 70 éves 
babyloni fogságból hazatért Izrael az elpusztult Jeruzsá- 
lem kőfalait ismét megépíté s a megfertőztetett és lerom- 
bolt templom helyett egy második templomot kezde épí- 
teni az Úrnak : megint fellángolt a lelkesedés és az áldo- 
zatkészség tüze az egész Izraelben s a templomépítés 
költségére ezereket meg ezereket ajánlottak fel, sőt „átok 
mellett esküt tevének, hogy megőrzik és cse- 
lekszik a Jehovának minden parancsolatait 
és rendeléseit" (Neh. 10, 29.) és hogy — olvassuk 
a többek közt a Nehémiás könyvében — „vetünk 
magunkra harmadrész siklust esztendőnként 
a mi Istenünk házának szolgálatára, — azon- 
kívül — felvisszük földünknek első zsengé- 
jét és minden fa gyümölcsének első zsengé- 
jét esztendőnként az Űr házába; annak felette 
elvisszük szarvasmarháinknak és juhaink- 
nak első fajzásait a papoknak, földünknek 
tizedét pedig a lévitáknak, akik szolgálnak a 
mi Istenünk házában". (10, 35 — 37.) 

A zsidó nemzet e dicsőségteljes múltjára büszke is 
volt a legutolsó Izraelita is és hűségesen ragaszkodott, 
sőt ragaszkodik még ma is az elődökről reá maradt 
szent örökségéhez: a mózesi valláshoz és annak leg- 
aprólékosabb rendeléseihez és szokásaihoz. Ezért monda 
dicsekedve a farizeus: „Igazán megadom dézmá- 
ját minden marhámnak". Hát vájjon a názáreti 
Jézus lehetne-e hűtlen nemzetének szent hagyományai- 
hoz I? Lehetne-e olyan szűkkeblű, hogy még az Úristen 
templomától is megtagadja azt a csekélységet, azt a két 

drakhmát, holott az ősök ezreket meg ezreket áldozának 
az Úr oltárára ! . . . Szégyen és gyalázat volna ez s meg- 
botránkoznék rajta az egész Izrael ! — Mindezt jól tudta 
a názáreti Jézus; és mivel „az Űr háza után való 
epekedés emészt é" öt is: ezért monda Simon Péter- 
nek: „hogy őket meg ne botránkoztassuk", 
menj el a tengerre s mint aki úgyis értesz a halászat- 
hoz, fogj horoggal egy halat s annak az árát add a tem- 
plomi adóba én érettem és te éretted... S ezért 
monda később a farizeusoknak is ama nagyjelentőségű 
szavakat: „Adjátok meg Istennek, ami az Is- 
tené!'^ 



„Adjátok meg Istennek, ami az Istené!'' 
Krisztus Urunknak ez intelme nektek is szól, keresztyén 
testvéreim! Adjátok meg Istennek ti is mindenekelőtt a 
tisztelet, a hála és a szeretet adóját. Azután adjátok, szen- 
teljétek Istennek a ti szíveteket, mint amelyből 
származik ki az é 1 e t ! adjatok neki olyan szívet, mely 
telve van Isten- és emberszeretettel, tántoríthatatlan hittel és 
lankadatlan buzgósággal; adjatok Istennek töredelmes és 
alázatos szívet, adjatok tiszta és engedelmes szívet I . . . 
És aztán ne felejtsétek el, hogyha ilyen tökéletes szívet 
adhattok az Istennek: ezért elsősorban bizonyára annak 
a jó édes anyának tartoztok hálával és köszönettel, aki 
benneteket bölcsőtől a koporsóig lépten-nyomon kísér, 
aki titeket az igének méznél édesebb tejével táplál, aki 
szíveteket a rá-rátapadó szennytől szüntelenül mosogatja, 
meg-megcsüggedő erejét, bizalmát ama mennyei forrás 
üditö vizével éleszti és erősíti. — Mondanom se kell, 
hogy ez a jó édesanya: az Isten anyaszentegy- 
háza. Avagy elfelejtkezhetnétek-e valaha ez áldott jó 
édesanyáról ? Elfelejtkezhetnétek-e nevelő-dajkátok iránt 

tartozó kötelességeitekről?... Oh nem, nem! Lám, a mi 
nagy Mesterünk, a Jézus mily nagyrabecsűlte az Isten 
templomát, holott annak oltára akkor még. nagyon is 
tökéletlen áldozat tüzétől füstölgött. Mennyivel többre kell 
hát hogy becsüljük mi Istennek amaz oltárait, amelyeken 
ma már a lélekben és igazságban álló áldozatnak tiszta 
lánggal égő tüze lobog! 

Oh Aágyétek ez oltárokra, hozzátok fel közelebb e 
szent gyülekezet oltárára, a ti tiszta szívből, jó kedvből 
való áldozatotokat és adakozástokat ! Ne maradjon el 
közületek senki, még a legutolsó szegény özvegyasszony 
sem, az ő két drakhmájával ; ha másért nem, legalább 
azért, hogy egyebeket meg ne botránkoztassatok; 
hogy másoknak rossz példát ne adjatok; hogy ne vélje 
senki rólatok, hogy ti rosszabbak akarnátok lenni 
atyáitoknál, kik e templomot, iskolát nagy áldozattal meg- 
építették s szent örökségként reátok hagyták! Hogy ne 
mondhassa senki rólatok, hogy ti méltatlan utódai vagytok 
azoknak a lánglelkü protestáns ősöknek, akik a Krisztus 
nevéért, akik evangyéliomi szent vallásunkért oly kimond- 
hatatlan sok háborúságot szenvedtek teljes háromszáz 
esztendőn keresztül! akik éheztek és szomjúhoztak, ron- 
gyoskodtak és dolgoztak, míglen nagy fáradsággal, tulajdon 
kezeikkel maguknak egy szerény kis imaházat építhettek 
s ime aüg dicsérhették abban az Urat a maguk egyszerű 
módja szerint, már megirigyelték azt is tőlük az e^an- 
gyéhom ellenségei, — akik bezárták és elfoglalták tőlük 
templomukat, megfosztották a protestánsokat jogos tulaj- 
donuktól, erőszakkal elvevén tőlük a templommal együtt 
szent edényeiket, harangjaikat, iskolájukat és temetőjüket 
is. S ha azután ennyi égrekiáltó igazságtalanság miatt 
csak szólani is mertek, hát akkor arculverettek; ha ellen- 
szegülni bátorkodtak, még magánvagyonuktól is meg- 
fosztattak, sőt nem egyszer szülőföldjükről is elűzettek; 

hogy úgy kellett sokszor bizonytalan és idegen helyeken 
bújdosniok, lelkipásztorukkal és tanítójukkal együtt. De 
mindezt békességgel tűrték s készebbek voltak inkább 
zaklatást, nyomorúságot, mindent elszenvedni, — készeb- 
bek voltak börtönbe, kínpadra hurcoltatni — sem mint 
protestáns egyházuktól, evangyéliomi hitüktől elszakadni ! . . . 

Ilyen csodálatos áldozatra képesek volnának-e vájjon 
ama dicső ősök ma élő fiai, leányai? E kérdésre nem 
tudom mit feleljek, mikor — fájdalom — oly sok lágy- 
meleg, sőt teljesen közönyös és hideg, nem egyszer ellen- 
séges indulatú szívekkel kell hogy találkozzunk anya- 
szentegyházunk kerítésein belől ... De talán nem tévedek, 
ha azt mondom : Istennek legyen hála ! vannak még sokan, 
sok ezerén és százezerén a magyar protestáns Sión fiai 
és leányai között, kikben még nem ízetlenült meg a só, az 
evangyéliom sava, akiknek keblében még kiolthatatlan 
lánggal lobog az Ür házának szeretete! — akik megad- 
ják nem kényszerítésből, hanem örömest Istennek is, 
ami az Istené; akik, ha dolgozni kell az anyaszentegy- 
házért, hát seregestül mennek dolgozni s egy-két nap 
alatt százakat keresnek és áldoznak az Ür oltárára. Van- 
nak, Istennek legyen hála ! vannak még elegen, akik ha 
új templom vagy új iskola építéséről, vagy csak javítá- 
sáról van szó, hát nem állanak szűkkeblűén félre és nem 
húzódoznak az áldozathozataltól ; hanem buzgóságos szí- 
vok önkéntes adományát ép oly önmegtagadással és 
készséggel ajánlják föl a szent célra, mint akár a hajdani 
Izraeliták a szent sátor, vagy a Salamon temploma épí- 
tésére a maguk ezüstjét és aranyát. 

A mi gyülekezetünkről is, általánosságban szólva, 
örömmel tehetem azt a bizonyságot, hogy ennek tagjai 
míg egyrészt szeretik az Úrnak házát s annak javaival 
hiven élnek, oltáránál buzgón megjelennek és az Űr igé- 
jét örömmel hallgatják, — másrészt megadják Istennek, ami 

Léray L. ; Egyházi beszédek. IV. 9 

az Istené, abban az értelemben is, hogy az ö két drakhmá- 
jukat, a Jézus példája szerint, az anyaszentegyház fen- 
tartására évről-évre lelkiismeretesen megadják, — azon- 
kívül koronként Isten dicsőségére is kisebb-nagyobb 
adományokkal járulnak, sőt számos esztendőn keresztül 
szíves örömest verejtékeztek szeretett egyházuk jobb- 
voltáért. 

Azért hadd rekesszem be mai elmélkedésemet Dávid 
királynak ama könyörgésével: oh Uram és én Istenem! 
„tartsd meg mindörökké ezt az érzést és ezt 
a hajlamot a te néped szívében és irányítsd 
az ő szívöket te feléd!"Ámen. 



znr. 

Az élet kertje. 

— Faxsangi. — 

1, Mőz. 2, 16. 17. y,Es parancsola az TJr Isten az embernek^ 
mondván: A kert minden fájáról bátran egyél. De a jó és 
gonosz tudásának fájáról^ arról ne egyél; mert valamely 
napon arról ejéndely halálnak halálával halsz meq^^. 

Beköszöntöttek hozzánk azok a napok, amiket közön- 
ségesen farsangi napoknak nevezünk s amelyek mintha 
folytonosan azt hangoztatnák: itt az ideje a nevetésnek, 
a mulatozásnak, — örüljetek az örülőkkel! És 
csakugyan azt tapasztaljuk, hogy ezekben a napokban és 
hetekben, — minthogy a tél fagyos keze különben is 
elzárta elölünk a természet nagy dolgozó műhelyét, — az 
emberek nagy része szívesen, söt mintegy kötelesség- 
szerűen ragadja meg a kínálkozó alkalmat a nevetésre, a 
vígadozásra, — már vagy saját otthonában, a sok min- 
denféle jóval megterített asztala mellett; vagy azokon a 
helyeken, hol télben is szép virágok, az örömök, a jó- 
kedv virágai nyílnak, s amely helyek különösen a vidám 
s gondtalan ifjúság szemében csaknem úgy tűnnek fel, 
mintha megannyi paradicsom-kertek volnának. 

Hát hiszen az csak természetes dolog, hogy az 
'ember szíve, kivált az ifjú-korban, hön vágyakozik az 
örömök után és semmit sem óhajtana jobban, mint hogy 
a földi élet kertje számára csupa örömvirágokat teremne. 

9* 

Nincs is ellene a vallásnak egyetlen szava sem : hogy 
midőn ideje és helye van a vígan való lakásnak, hogy 
olyankor meg ne nyissuk szívünket az örömöknek, az 
élvezeteknek és hogy le ne szakítsuk az élet kertjében 
azokat a rózsákat, melyeket maga a jóságos Teremtő 
ültetett oda számunkra, — amint már a bölcs Prédi- 
kátor is megmondotta, (5, 18.) hogy „akinek az 
Isten megengedte, hogy örvendezzen: ez az 
Istennek ajándéka". — Maga Krisztus Urunk is, 
akinek tanítását és példáját kell követnünk minden dolog- 
ban, maga ez a tökéletes bölcsességü ember-fia is meg- 
engedhetőnek, szabados dolognak tartotta az örömök 
élvezetét, és minden tartózkodás nélkül vett részt az 
örülök társaságában — mint közönségesen tudva van: 
a kánai menyegzőben, — de egyebütt is ; így a többek 
közt egyik tanítványának, Máténak a lakodalmas házánál, 
hol, mint meg vagyon írva, együtt telepedett le s együtt 
evek és ivek nemcsak tanítványaival, de a publikánusok- 
kal és bűnösökkel is. (Mát. 9, 10.) 

E szerint hát a társas összejöveteleken és azok mula- 
tozásaiban résztvenni, az élet kertjének számunkra nyíló 
virágait leszakítani, mindnyájunknaJí szabad ; sőt egyenesen 
kötelességünk e rövid földi életet magunkra s másokra 
nézve mennél édesebbé, örömteljesebbé és így mennél 
könnyebben elhordozhatóvá tenni. . .S ha így fogjuk fel az 
életet, akkor csakugyan nincs jogunk azt siralom-völgyé- 
nek nevezni ; hanem ellenkezőleg oly paradicsom-kertnek 
kell azt tartanunk, melyet egyenesen a mi gyönyörköd- 
tetésünkre és hasznunkra, ezer meg ezer szépséggel éke- 
sített fel s megszámlálhatatlan jókkal rakott meg a jóságos 
Teremtő áldott szent keze! 

Csakhogy nem szabad felednünk, atyámfiai! hogy 
valamint az Édenkert közepén ott állott az a bizonyos 
tiltott fa, amelyhek gyümölcséből való evés az addig oly 

boldog első szüleinknek aztán a legnagyobb boldogtalan- 
ságát, söt halálát okozta volt : úgy ránk nézve is a földi 
élet kertje csak addig és csak úgy lesz paradicsom-kertje, 
ha szüntelen szemünk előtt tartjuk azt a tilalomfát, 
amelyre az az isteni parancs és figyelmeztetés van fel- 
írva: „A kert minden fájáról bátran egyél. De 
a jó és gonosz tudásának fájáról, arról ne 
egyél; mert valamely napon arról ejéndel, 
halálnak halálával halsz meg!*" 

Tegyük, atyámfiai ! ez isteni parancsolatot örvendezé- 
sünk, társas mulatozásunk áthághatatlan zsinórmértékévé ; 
nemcsak a farsangi időszakban pedig, hanem mindenkor, 
— s akkor az élet kertje nem siralomvölgye, hanem való- 
ságos édenkertje lehet ránk nézve mindvégig. 

Most pedig jertek s e farsangi vasárnapon tekint- 
sünk kissé körül a földi élet paradicsomkert- 
jébe n. 

Ha földi életünk kertjét megtekintjük, gazdagon meg- 
rakva látjuk azt mindenféle jóval ; miket mind az ember 
számára, az ember eledelére, táplálására és hasznára 
szánt a Teremtő. A föld millió plántál az ember számára 
virágoznak és gyümölcsöznek ; a ragyogó nap sugarai az 
ember számára érlelik a kenyeret adó búzakalászokat . . . 
S a kert hatalmas ura, miként a paradicsomban Ádám- 
nak, ma is azt mondja az embernek: Ember! ebben a 
gyönyörű kertben minden, de minden a tied; élvezd 
annak javait bátran, egyed a te kenyeredet vígas- 
sággal!... Csak egyetlenegy fát tiltok el tőled : a jó és 
gonosz tudásának fáját ; arról ne egyél, ha kedves előtted 
az élet és annak boldogsága ! — Hajh, de az ember gyarló 
és esendő ! inkább hisz a ravasz kígyónak, mint az örök 
bölcseségü Istennek, és hiába a tilalom szava: csak 

azért is azt cselekszi, amit nem kellene, hogy cseleked- 
jék* Igen, mert hát az az átkozott kígyó azt hiteti el vele^ 
hogy a tiltott fa gyümölcse édesebb ; hogy édesebb, mint 
az a gyümölcs, melynek fáját magunknak kell elültetnünk ; 
hogy jobb ízü, mint az a kenyér, melyet két dolgos 
kezünkkel s arcunk verejtékével keresünk. Pedig dehogy í 
dehogy lehet ízes és tápláló az a falat, melyre a bűn 
szennye, az emberek átka s Isten haragja tapad ! . . . Hogy 
tehát nyugodtan s vígassággal ehessed kenyeredet, tartsd 
eszedben szüntelen az Űr parancsolatát: Ember! ami 
tilos, ahhoz ne nyúlj ! ami tiltva van, azt ne tedd ! 

De hogy ha e parancsolat szerint tilos hozzá nyúlni 
a tiltott fa gyümölcséhez: ne gondoljuk ám, hogy abból 
a gyümölcsből pedig, melyből szabadon ehetünk, már 
derüre-borura, kényünk-kedvünk szerint lakmározhatunk. 
* Nem ! Csak bizonyos, szorosan megszabott határok között 
élhetünk mi Isten minden adományával . . . Tehát, ha pél- 
dául sok esztendőre eltett javaid vannak: abból még 
nem következik, hogy szabad legyen neked így szólanod 
az evangyéliomi gazdaggal: egyél, igyál én lelkem a 
torkig lakásig, az összeroskadásig ! vagy: tele csűreim 
vannak nekem, kinek mi gondja rá, ha két kézzel szó- 
rom is a pénzt s élem a világomat, amint nekem tet- 
szik! . . . Nem úgy van, édes atyámfia! van mindenben 
korlát és határ: eddig és eddig szabad, azon túlmenni 
már tilos! azon túl már a mértéMetlenség, a dobzódás, 
a pazarlás vészes örvénye tátong feléd, s bizony köny- 
nyen belefuladhatsz s halálnak halálával halsz meg, ha. 
dacolva Isten parancsolatjával, e tilos területre lépsz! 

. . . Tovább vizsgálva a földi élet sok áldással meg- 
rakott kertjét: azt látjuk, hogy a jó Teremtő nem csu- 
pán testünk eledeléről, de szomjunk eloltásáról s 
szívünk vidámításáról is jóságosan gondoskodott. Itt 
frissen csörgedező kútfők kínálkoznak az utazásban 

megfáradottnak felüdítésére ; amott „kövér must csurog 
a hegyeken", amelytől a lankadt erö felújul, a szív 
lángra gyulád. Mind a vízforrásokat, mind a borforrá- 
sokat a mi számunkra nyitotta és rendelte a Teremtő s 
ez utóbbi élvezetére még különösen is felhívott, mon- 
ván: „Igyad vidámsággal a te borodat!" . . . 
No hiszen, az Ürnak ezt a parancsolatját, nézd csak, 
mily szíves örömest követi és teljesíti kicsinyje, nagyja 
a szomjúhozok seregének! nézd, mint jár kézről-kézre 
a vidámító itallal telt pohár: „Rajta, ürüljön a pohár, 
míg isztok, a bú messze száll!". . . 

Valóban igaz, a bor s a többi vidámító ital a bút, 
gondot egy időre elfeledteti; csak az a baj, hogy aztán 
igen könnyen és igen gyakran elfeledteti az emberrel 
egyszersmind azt az aranyszabályt is, hogy: a jóból is 
megárt a sok! . . Fájdalom, alig történik Istennek egyik 
adományával is annyi visszaélés, mint épen a borral, 
nemkülönben az azzal rokon természetű vidámító, de 
egyúttal bódító és a valóságos méreghez hasonló szeszes 
italokkal! Persze, mert az a paradicsomi kígyó ott szo- 
kott ólálkodni rendesen, ahol mulatnak és pedig kedv- 
derítő italok élvezete mellett mulatnak Eva fiai és leá- 
nyai, — hogy oly dolgok cselekvésére csábítsa őket, 
amik ellenkeznek Isten azon parancsolatjával, hogy ami 
tiltva van, azt ne tedd! . . . „Ne add azt a mérges italt 
annak a gyenge kis gyermeknek, te édes apa, édesanya ! " 

— ezt parancsolja Isten s a józan ész törvénye. — 
„Mit! — okoskodik a kígyótól félrevezetett eszesség 

— már miért ne adnám? Hisz csak erősödik s annál 
jobban nő és szép piros is lesz tőle!". . . Igen bizony, 
akárcsak a szép piros gyümölcs a fán: meg sem ért 
még s már is férgesedni kezd! . . . 

„Igyad vidámsággal a te borodat!" — 
mondja az Ür — „a te szíved vidámítására ad- 

tam azt!" Bort inni tehát szabad, — mondhatnók azt 
is, hogy épen szükséges : — nemcsak a szív vidámul meg 
tőle, de erőt nyernek a lankadt tagok is; a betegeknek, 
öregeknek orvosság a bor; a szegény elfelejtkezik mel- 
lette az ö nyomorúságáról; gazdag és szegény örömét, 
jókedvét egyaránt éleszti, tüzeli. . . Csakhogy míg isszátok, 
résén legyetek és vigyázzatok ám, hogy az a ravasz 
kígyó valamiképen kísértetbe ne vigyen benneteket! 
Mert bizony-bizony az az Istenadta bor, ha mértéken 
túl ürítgeted annak poharát, meglásd, egyszer csak el- 
veszti rád nézve jótékony hatását és hasonlatossá lesz a 
mérges kígyóhoz, mely előbb-utóbb megcsíp és oly ve- 
szedelmesen megmarhat, hogy jaj lesz neked, hogy 
halálnak halálával halsz meg! . . . Hogy ezt a szégyen- 
letes testi vagy erkölcsi halált elkerülhesd: maradj 
inkább csak a vízforrásnál, melynél üdítőbb, egészsége- 
sebb, ártalmatlanabb ital nincs szomjúságod enyhítésére. 
Ha pedig jónak látod hozzá nyúlni a bor poharához is : 
vigyázz, hogy az soha, de soha a mértékletlenség, a bűn 
poharává ne váljék a te kezedben, vagy mint Krisztus 
urunk monda: vigyázz, hogy meg ne nehezedjék 
szíved valaha a részegségnek miatta!... 

... Tovább szemlélődve az élet kertjében: itt is, 
ott is gyönyörű virágos kertek tűnnek szemünkbe : — a 
kedves és ártatlan ifjúság tündérkertjei ezek. 
Játszi, gondtalan ifjak, leányok kart karba öltve s vidám 
dalokat énekelve, járnak-kelnek itt a virágos bokrok kö- 
zött, — le-leszakítva róluk egy-egy tiszta szirmú rózsa- 
bimbót, vagy egyet-kettőt a szerény, de illatos ibolyák 
s az ártatlanság színébe öltözött fehér liliomok közül ; 
hogy aztán koszorúba kössék és oda tűzzék a még szű- 
zies tisztaságú, ifjúi örömtől és gyöngéd érzésektől do- 
bogó szívok fölé ... Ottan-ottan a pezsgő jókedv külön- 
féle mulatozásra ragadja őket; az ifjúkor ártatlan élve- 

zetei, kacagtató játékai mind előkerülnek; söt az egy- 
szerre csak felharsanó zene büvös-bájos hangjaira 
kimondhatatlan örömtől repeső szívvel kezdenek legott 
az annyira sóvárgott mulatságukhoz: a rajok ellenállha- 
tatlan varázst gyakorló tánc mindent felülmúló élveze- 
téhez. — No csak örvendezz ifjú a te ifjúságodban! 
hangzik hozzájuk az Úr szava s ember szava egyaránt. 
Óh, hisz az élet kertje számodra még valóságos para- 
dicsom; mindenütt csak illatos virágok mosolyognak 
feléd, önként kínálkozva, hogy szakítsd le őket. No csak 
szakíts is belőlük bátran! hisz megvagyon írva: a kert 
minden virágát, gyümölcsét szabadon szedheted . . . 
Csak egyetlenegy virágbokor van, melyhez nyúlnod még 
most nem szabad; mely ép olyan természetű, mint a 
jó és gonosz tudásának fája volt az első paradicsom- 
ban, — erről az eltiltott virágbokorról, az Istenért, le 
ne tépj egyetlenegy virágot sem: mert menten szám- 
üzetel a paradicsomból és aztán halálnak halálával halsz 
meg! 

Vigyázz azért kérlek és ne hallgass a rózsák közt 
folyvást ott lappangó kígyó mézédes, csábító szavára! 
Ne, egyetlen percig se; még csak meg se halld; dugd 
be inkább füledet s kezdj vidám dalra, vagy istenes 
énekre, s azzal és a Krisztus varás-szavával üzd el köröd- 
ből az álnok szívű kígyót : távozz, távozz tőlem, sátán ! . . . 
Lásd, aki enged a kísértő szónak és szakítani mer arról 
a tiltott bokorról: lásd csak egyszerre mint halaványul 
el annak az arca a leszakított virág mérges gőzétől! 
mint törlődik le arról az ártatlanság kedves hímpora s 
mint mocskolódik be annak kezétől a szeplőtelenség hófe- 
hér ruhája testén ! . . . és szemei, melyek egy pillanatig 
gyönyörűséggel legeltek a leszakított csábos szépségű 
virágon, azok az előbb még oly tiszta és vidám mosoly- 
gású szemek ntínt borúinak el hirtelen s mint telnek 

meg lassan a szomorúságnak, a késő bánatnak, a nyug- 
talanító önvádnak keserves könnyeivel! 

Tehát örvendezz ifjú a te ifjúságodban, járj ifjúsá- 
god paradicsomkertjében örömteljes szívvel : csak vigyázz, 
nagyon vigyázz, hogy tiltott, mérges lehelletü virágot le 
ne szakíts ! hogy ami tiltva van, azt ne tedd, — nehogy 
az erkölcsi halál martaléka légy! 

. . . kz ifjúság tündérkertjén túl vannak még más^ 
gyönyörübbnél-gyönyörübb kertek is a földi életnek rop- 
pant terjedelmű paradicsomában. Nézzünk be ezek közül 
is néhányba, egy-egy pillanatra ... Itt tarka, zsibongó 
sokaságot látunk: — virgonc gyermekeket, nevető ifja- 
kat, bájosan mosolygó nőket, vidám arcú férfiakat é& 
nyájas tekintetű öregeket találunk együtt. A szabados 
örömök, a nemes élvezetek és a túlságba nem csa- 
pongó jókedv zajától hangzik ez a mulatókert . . . s oly 
jól esik nekünk is belevegyülni egy-két percig ez ártat- 
lanul mulatók társaságába s együtt örülni az örülőkkel. 
S nemde, úgy érezzük, mintha testben, lélekben egészen 
megújultunk volna! eszünkbe se jut, hogy az élet kert- 
jében bolygó lábaink itt-ott tövisekre is hágtak már s 
hogy naponként arcunk verejtékével öntözzük annak 
rögeit ! . . . Ah, igen, a becsületes munka, hivatásunk hü 
teljesítése, a nemes küzdelem után csak annál édesebb 
a pihenés, a szórakozás, a megfeledkezés mindarról, ami 
— annál boldogítóbb a gondtalan élvezése mind- 



annak, ami életünket széppé és kedvessé teszi! . . . S 
vájjon miért is ne vehetnők kezünkbe olykor-olykor s 
különösen a farsangi napokban — az öröm poharát? 
holott különben is oly sokszor isszuk a bánat és fáj- 
dalom örömmel telt kelyhét, a megpróbáltatás böjti nap- 
jaiban ! ... így szólva, rövid múlatás után kielégülten, 
tiszta öntudattal távozunk ebből a mulatókertből, hogy 
aztán a többieket is szemügyre vegyük. 

De mi ez? a szomszédos kertből mily fülsiketítő 
zaj s a szilaj mulatózok mily éktelen kiáltozása hangzik 
felénk: együnk, igyunk, az ember egyszer él! ürítsük ki 
fenékig a gyönyörűségek poharát! ... És aztán meg- 
döbbenve látjuk, hogy ebben a mulatókertben a féke- 
vesztett jókedvtől tomboló mulatókon alig-alig ismerjük 
már fel az Istennek képét. Mintha valami ördögi vigyor- 
gás torzította volna el rajtuk az isteni képmás nemes 
vonásait. A szemekben a mohó, érzéki vágy, a bűnös 
szenvedély sorvasztó tüze ! az ajkon harsogó, állati üvöl- 
tés, vagy pedig a sátánnak Istent káromló, bűnt dicsőítő 
és bűnös gyönyörökre csábító szava! . . . Ah, ezeknél a 
nagyvilág fiainál, leányainál feledve mindaz, ami szent! 
feledve a munka, a kötelesség, a becsület; feledve az 
erkölcs, a vallás ; feledve Isten és mennyország, — mert 
feledve Isten szent parancsa: hogy a jó és 
gonosz tudásának: a tiltott gyönyöröknek fájá- 
ról ne egyél, bármily csábító is az s bármilyen édes 
is annak a gyümölcse! . . . Mert valamely napon 
arrólejéndel, halálnakhalálávalhalszmeg!... 
Igen, szörnyű drága árt fizetsz, mint akárcsak első szü- 
leink, a tiltott gyümölcsért: — elveszted paradicsomi 
boldogságodat, földi s mennyei üdvösségedet ! — s nem- 
csak testi, de lelki halállal, vagyis halálnak halálával 
lakolsz azért, hogy inkább engedtél a sátán szavának, 
mint Isten azon parancsolatjának, hogy ami tilos, ahhoz 
ne nyúlj ! ami tiltva van, azt ne tedd ! 



Keresztyén testvéreim! A földi élet paradicsomkert- 
jében tett sétánk tanulságait ne feledjétek el soha; 
ne feledjétek különösen a beköszöntött farsangi napok- 
ban ! A jóságos Isten ezer meg ezer áldással halmozta 

el és szebbnél-szebb örömvirágokkal ékesítette fel szá- 
munkra a földi élet kertjét. Fogadjuk ezen jóságát hála- 
adással és élvezzük keresztyéni bölcsességgel! Akkor 
életünk kertje nem kietlenül el teljesen soha; hanem 
feltalálhatjuk abban mindvégig boldogságunk földi para- 
dicsomát. Ügy legyen! Ámen. 



XV. 

Lelki munka. 

— Téli. — 

Ján, 6j 27. ^Mwnkálódjatok nem az eledelért, amely élvész, ha- 
nem az eledéiért, m^ly megmarad az örökdetre^ melyet az 
embernek Fia ád nektek''. 



A Tibériás-tengerén túl, azon a helyen, hol Jézus 
öt kenyérrel és két hallal az elözö nap ötezer embert 
elégített ki, — nagy sokaság gyülekezett össze újból, 
kíváncsian keresve mindenütt a názáreti prófétát. Mint- 
hogy azonban ott, azon a helyen sehol nem látták, legott 
hajókra ülének és a tengeren áthajóztak a túlsó partra, 
Kapernaum városába, ahol végre csakugyan sikerült 
megtalálníok Jézust. — Miért ez a nagy buzgóság? . . . 
Magának Jézusnak is feltűnt ez s nyíltan szemére is lob- 
banta a sokaságnak: Bizony csak azért kerestek engem 
— úgymond — mivelhogy „ettetek ama kenye- 
rekben és megtelt vala a hasatok" ... De e 
dorgáló szavakhoz nyomban hozzáteszi aztán: „Mun- 
kálódjatok nem az eledelért" stb. 

Az emberek nagyrésze ma is csak úgy él-hal a ke- 
nyérért, a testi, anyagi javakért, mint a Jézus-korabeli 
sokaság. Sok ember a szó szoros értelmében csakis azért 
él, hogy egyék, hogy testi szükségleteit, érzéki kedvte- 
léseit kielégítse; s ezért kész a legfáradságosabb mun- 

kára, a legnagyobb áldozatra is. — Épen ezért nem le- 
het elég sűrűn hangoztatni amaz ősrégi mondást, hogy : 
„nemcsak kenyérrel él az ember!" . . . hogy az 
a kenyér csak testi életedet táplálja, de lelked éhségét, 
szíved szomját el nem oltja, ki nem elégíti . . . Ah, ke- 
ressétek hát ama mennyei kenyeret is, melyből aki 
^szik, meg nem éhezik soha ! Keressétek különösen most, 
e téli időszakban, midőn a testi kenyérért való szorgal- 
matoskodásra sokkal kevesebb alkalmatok és szükségetek 
van, mint a testi munkára hivő többi évszakokban. Ke- 
ressétek most, annál nagyobb buzgósággal. Istennek 
országát! s munkálódjatok nem a földi, veszendő 
kenyérért, hanem azért a kenyérért, azért a lelki ele- 
delért, mely megmarad az örökéletre s me- 
lyet az embernek Fia ád nektek! 

Erre a lelki munkára hívlak én fel e téli va- 
sárnapon benneteket. Lássuk csak közelebbről: miben 
iill ez a lelki munka? 

I. 

A lelki munka alatt először is értenünk kell az 
Isten igéjének hallgatását. — Voltaképen nemis 
munka ez, hanem a testnek pihenése, a léleknek fel- 
emelő öröme, mint a 84-ik Zsoltár is mondja: „Oh se- 
regeknek Istene! mely kedves gyönyörűsége a te szerel- 
mes hajlékidnak ! " — Itt, e szent hajlékban maga a t e s t 
is, mely sokszor halálosan kifárad a verejtékes munká- 
ban, csendesen megpihen, legalább egy órára. Itt nem 
sürög-forog, mint a szorgahnatos Mártha; nem fut, nem 
fárad, mint odakünt az élet nehéz munkájában, az em- 
ber ; hanem odaül nagy alázatossággal és nagy lelki szom- 
júsággal a Jézus lábaihoz, mint a bethániai Mária, — 
kezét imára kulcsolva, figyelmes szemeit a Jézusra irá- 
nyozva, áhítatos lelkét a magasságban lakozó Istenhez 

emelve, — hogy önkéntelenül fölzendül ajkain az ének : 
„Áhítozik testem, lelkem. Tehozzád élö Istenem!" . . . 
Ekképen keresi a keresztyén ember amaz egy szük- 
séges dolgot, mely nélkül minden egyéb hiábavaló; 
s ily lelki foglalkozás között igyekszik megszerezni a 
mindennapi kenyér mellé ama mennyei kenyeret is, 
mely nem fogy el, mint a földi kenyér, s mely az örök- 
életre táplálja halhatatlan lelkét. 

Ezt a lelki eledelt, az örökéletnek eme kenyerét ke- 
ressük mi is most ez áldott Ür-napon, amelyen im mi 
is „bejöttünk nagy örömmel, Felséges Isten! a te szen- 
tidnek gyülekezetébe, a te templomodba!" . . . 

Dehát hogyan s mi módon szerezhetjük meg éhező 
és szomjúhozó lelkünknek ezt a kenyeret? . . . Csak 
úgy, ha összegyülekezve e szent házban, itt a mi ajakink 
mindenekelőtt „örvendetes szókban, dicséretekben zen- 
gedeznek" ; hogy ezzel a buzgó énekléssel mintegy le- 
vetkőzzük magunkról a hétköznapi ruhát, lerázzuk ma- 
gunkról mindazt a port és szennyet, ami napi foglalko- 
zásunk, vagy a külső világgal való érintkezésünk közben 
testünkhöz, leikünkhöz tapad ; — hogy aztán megtisztult 
lelkünk a buzgóság szárnyain annál könnyebben emel- 
kedhessek a könyörgést meghallgató édes Atya trónjához : 
hogy ott csüggedés helyett reménységet, szenvedés he- 
lyett örömöt, a lankadó erő helyett újabb erőt, bátorsá- 
got merítsen a szerető és gondviselő édesatyával való 
társalkodásból s annak megnyugtató szavaiból : csak bíz- 
zál fiam, bízzál leányom! . . . 

De honnan tudjuk, kitől tanultuk mi a mennyei 
kenyér keresésének ezt a módját? Kitől tanultuk mi 
azt, hogy ha szenved valaki közöttünk: imád- 
kozzék, ha öröme vagyon valakinek: ének- 
léssel dicsérje az Istent? . . . Mondanom se kell, 
hogy attól az isteni Tanítótól, ki tanitványait arra az utói- 

érhetetlen szépségű imádságra, a Miatyánkra tanította ; 
aki még a halála előtti estén is, a getsemáné-kerti gyöt- 
rődését megelőző órában is, dicséretet énekelve 
ment tanítványaival együtt az olajfák hegyére. Attól a 
nagy Mestertől, ki arra oktatta a sokaságot: munká- 
lódjatok azért az eledelért, mely megmarad 
az örökéletre s melyet az embernek Fia ád 
nektek! — Tehát az embernek Fia, mint magát 
oly előszeretettel nevezé, vagyis hát az Istennek egy- 
szülött fia, mint maga Isten nevezé őt: a mi édes 
megváltó Jézusunk az, aki adja nekünk a mennyei ke- 
nyeret! Ö az, aki tanít, nevel, vezet bennünket üdvös- 
ségünk nagy munkájában; sőt ő maga „az életnek 
ama kenyere, aki mennyből jött alá, hogy 
aki abból eszik, meg ne haljon". 

Óh „szállj le mostan is mennyből, életnek kenyere ! 
tápláld lelkünket az örökéletre" e szent órában is; 
midőn, mint az élet munkáiban, szenvedéseiben meg- 
f ár adottak, jövénk hozzád, hogy a te lábaidnál nyugo- 
dalmat, áldott evangyéliomodban éhező lelkünknek táplá- 
lékot találjunk ! . . . Óh „prédikáltasd szent igédet. Felséges 
Isten! ne hagyd szomjúhozni a mi lelkünket", — kik, 
mint a szarvas a szép híves patakra, oly elepedt és 
hozzád fohászkodó lélekkel kerestük fel ma is, mint már 
annyiszor, a te szent színedet : hogy amaz örökélet vizé- 
nek forrásából szomjúhozó lelkünk égető szomját el- 
olthassuk !. . . 

Ezek szerint hát ami épen nem nehéz, sőt nagyon 
is gyönyörűséges lelki munkánk mindenekelőtt csak annyi : 
hogy keressük fel gyakran, keressük fel legalább minden 
áldott vasárnap az Úrnak eme szent hajlékát, — hogy itt 
Isten nagy nevét dicsőítsük s a Jézus evangyéliomának 
prédikálását hallgassuk. Az Űr házának e buzgó látoga- 
tása elengedhetetlen kötelesség s a legfontosabb lelki 

munka minden keresztyénre nézve. Mert hiábavaló beszéd 
az: hogy hiszen otthon is lehet énekelni, imádkozni és 
Isten igéjével élni ! . . . Kétségkívül lehet és kell is minden- 
esetre, különösen a téli hosszas estéken. De bizonyára 
igaza van az apostolnak is, midőn azt mondja: „Mi 
módon hívják segítségül azt, akiben nem 
hisznek és mi módon hisznek abban, aki felöl 
nem hallanak? mi módon hallanának pedig 
prédikáló nélkül?" Azért — teszi hozzá az apostol — 
„a hit hallásból vagyon, a hallás pedig az 
Istennek igéje által". (Róm. 10, 14. 17.) 

Jöjjetek azért minden alkalommal igazi lelki öröm- 
mel ide, e szent falak közé, az Isten igéjének hallga- 
tására; hogy Istennek örökkévaló beszéde, bár csak 
gyarló emberi ajkról ejtve, behasson a szívek és vesék 
megoszlásáig; hogy miként az áldott esö megterméke- 
nyíti a földet: akképen az életnek ama vize, melyet itt 
Jézusunk osztogat, lágyítsa meg a mi sokszor meg- 
keményedett szívünket, lelkünket s táplálja azt az örök- 
életre ! — Vajha ne találkoznék csak egyetlenegy restelkedő 
se ez Istennek tetsző lelki-munkában I Vajha mindenki 
ajkaira vehetné közöttünk a zsoltáríró emez énekét: 
^Uram ! hajlékodat. Szeretem házadat. Holott lakol dicső- 
séggel. Szent helyedet kedvelem És azt feljebb becsülöm 
Minden e világi kincsnél '^ 

n. 

A lelki munka második neme közel rokon az 
elsővel, amelyről az imént szólottam, — s ez nem más, 
mint az Isten igéjének olvasása. — Isten igé- 
jét sem nem hallgathatnók, sem nem olvashatnók, ha 
Isten az ő akaratát ki nem nyilatkoztatta s meg nem 
íratta volna a könyvek-könyvében, a bibliában. Mily 
szerencse, hogy nem csupán a prédikátor ajkairól hall- 

Lévay L. : Egyházi beszédek. IV. 10 

hatjuk az igét, de módunkban van azt akármely helyen 
s akármely percben olvashatni is s ekképen megtalálni 
benne a mi mindennapi lelki kenyerünket! 

De vájjon él-e mindenki ezzel a kedvező alkalom- 
mal? Olvassuk-e mi, olvassák-e a keresztyén családok 
manapság is szorgalmatosan a bibliát? mint olvasták 
vala azokban a régi időkben a mi boldog emlékű atyáink, 
kiknek ez a szent könyv volt mindenök: bölcseségük, 
örömük, vigasztalásuk, legszeretettebb barátjuk; mely 
nélkül üres lett volna házuk, örömtelen lett volna szí- 
vok s boldogtalan egész életük ! . . . Mintha csak látnám, 
mint ülik körül, különösen a hosszú téli estéken az 
asztalt: a gondoktól elkomorult édesapa, térdén a leg- 
kisebb fiúval, — a nyájas arcú édesanya, ölében csecsemő 
gyermekével, s hozzájok közel a többi fiatalok vagy öregek, 
— áhítattal nézve s hallgatva a nagyobb iskolás-fiúra, ki 
ihletett hangon olvas a legmagasztosabb könyvből, a 
bibüából ! . . . Ah, micsoda édes öröm, micsoda kimond- 
hatatlan boldogság ez ! . . . S hogy aztán az ilyen biblia- 
olvasó iskolás-fiúból később a nemzet legragyogóbb tollú 
írója, költője, vagy lánglelkesedésü szónoka lett: avagy 
nem épen ennek a szorgalmatos és buzgó biblia-olvasás- 
nak köszönhető-e?! 

De sőt a fejedelmi házak lakói sem szégyeneitek 
vagy restelték hajdan olvasni ezt a mély bölcseségü 
könyvet. Az egyik tudós erdélyi fejedelem például (Bethlen 
Gábor), mint tudjuk, oly nagy gyönyörűségét találta a 
bibhában, hogy azt mindenüvé, még az ütközetbe is 
magával vitte, s mint hitelesen fel van jegyezve, mitid- 
össze huszonhatszor olvasta át eleitől végig. A másik 
vallásos keblű erdélyi fejedelem (I. Rákóczy György) pedig 
soha egyetlen napot se mulasztott el, hogy a szentírás- 
ból legalább egy-két fejezetet — akármilyen szorgos dolga 
és országos gondjai között is — el ne olvasott volna; 

amint hogy ilyenformán aztán — mint ugyancsak szava- 
hihető történetíró mondja — az 6-testamentom könyveit 
tizenháromszor, az új-testamentomot pedig harminckétszer 
olvasta vala át. 

Mert hát nincs is ennél a könyvnél felségesebb, 
olvasásra érdemesebb és elterjedtebb könyv az egész 
világon ! Ma már a világ csaknem minden népének nyel- 
vére: háromszáznál több nyelvre le van fordítva s csak 
esztendőnként mintegy hat millió példány jön a bibliából 
s annak egyes részeiből forgalomba az egész föld kerek- 
ségén. 

„Tudakozzátok hát ti is az írásokat! — mon- 
dom a Jézus szavaival nektek, — mivelhogy azok- 
ban örökéletetek vagyon", s azok mindőróla, 
a mi Idvezítőnkről és a mi Istenünknek és Atyánknak 
felséges dolgairól, csoda-szeretetéről tesznek tanú- 
bizonyságot. Magának az Istennek szent szava, igéje, 
beszéde szól hozzád vallásunk e szent könyvéből : hogyne 
hallanád, vagy olvasnád hát azt te is, édes atyámfia ! 
kész szívvel és gyermeki alázatossággal!? 

— Csakhogy persze, egészen más világot élünk 
most! — hallom az ellenvetést; ma már tudósabbnál 
tudósabb könyveket olvashatunk, s a világ legérdekesebb 
s csak tegnap történt eseményeiről ma már százféle újság 
útján értesülhetünk, s ekként vagy fölöslegessé, vagy pedig 
időnk kimértsége miatt teljes lehetetlenné válik ránk 
nézve a biblia olvasása! — Hát erre az ellenvetésre 
csaknem kedvem volna ugyanazt mondani, amit, a hagyo- 
mány szerint, egy arab fővezér mondott, a középkor ele- 
jén, a világhírű alexandriai könyvtárra, mely több 
százezer kötetnyi s páratlan becsű könyvből állt, de ame- 
lyet a mohamedán-hitű fővezér mégis fölégettetett 
irgalmatlanul, — úgy okoskodván : hogy abban a sok száz- 
ezer könyvben vagy csak az van — úgymond — ami 

10* 

az én vallásom szent könyvében, a Korán-ban van: s 
akkor fölösleges; vagy ellenkezőleg, nem az van ben- 
nök, ami a Koránban van: nos hát akkor — vesze- 
delmes... mindenképen tüzrevalő ! . . . 

Hogy a mi keresztyén hitünk szent könyvén, a bib- 
lián kívül minden más könyv, vagy írás teljesen fölös- 
leges, vagy épen veszedelmes volna : ezt még sem mon- 
dom; nem szabad mondanom. De annyi bizonyos, hogy 
aránylag kevés könyvről lehet azt elmondani, hogy igazán 
érdemes az elolvasásra, vagy hogy méltán oda lehet 
helyezni a könyvek-könyve mellé. Mert bizonyára a közt 
a sok millió könyv között, mely idáig napvilágot látott, 
vannak nem kis számmal fölösleges könyvek is, 
amelyekben alig van egy okos, vagy épületes gondolat, 
hanem csak szó, szó és szó. Ezekre nézve nem taná- 
csolhatok jobbat, mint amit egyik jeles írónk (Kölcsey) 
mondott: ,,Mint az üres beszédű társalkodót, úgy kerüld 
a tartalmatlan könyvet '^. — És vannak aztán vesze- 
delmes könyvek is, melyeknek írói kenyér helyett követ 
adnak az olvasók kezébe, hogy azt kímélet nélkül rá- 
dobják mindenre, ami szent, vagy tiszteletreméltó. Van- 
nak veszedelmes könyvek és iratok, melyek valóságos 
méreggel telvék: megmérgezik a szívet, a lelket, meg- 
vesztegetik a jó erkölcsöket és csaknem gyógyíthatatlan 
beteggé teszik a társadalmi- és hitéletet . . . Tűzre ezekkel 
a veszedelmes könyvekkel és iratokkal ! Kár ezekkel akár- 
csak a kezet is beszennyezni, nemhogy a lelket ! . . . 

De vannak aztán elég szép számmal jó és épü- 
letes könyvek is, amelyekből igen sok becses isme- 
retet, hasznos tudnivalókat, okulást, vagy nemes élvezetet, 
«ok életbölcseséget és vigasztalást meríthetünk. Ezeket hát 
bátran és szorgalmatosan olvasgasd, különösen így a 
kevesebb foglalkozást adó téU időszakban ! . . . Csak egyet 
jegyezz meg mégis: hogy valamint a jóízű kenyeret semmi-^ 

féle más táplálék nem pótolhatja: úgy az élet-kenyerét 
nyújtó szentkönywel - — épülés dolgában — nem ér fel 
az egész világirodalom egyetlen könyve, egyetlen ter- 
méke sem. 

Azért, mint Pál apostol kedves tanítványának, Ti- 
mótheusnak, akként ajánlom én is neked, édes atyám- 
fia! hogy „légy figyelmetes az olvasásban", — 
különösen a legszentebb, legdrágább könyvnek az olva- 
sásában, mely bizonyára a legmagasztosabb érzéssel tölti 
el szívedet s bőven táplálja lelkedet az örökéletre. 

m. 

A lelki munkának még egy harmadik neméről is 
meg kell, ha csak röviden is, emlékeznem az eddig mon^ 
dottak után s azokkal mintegy szoros összefüggésben; 
mert hiszen a most említett kétféle lelki munkának volta- 
képeni célja ugyancsak nem lehet más, mint amiről most 
külön is akarok pár szót ejteni : t. i. a krisztusi érzü- 
let ápolása a keblekben. 

Minden lelki munkának, prédikálásnak, intelemnek 
végcélja tulajdonképen csak az: hogy éljünk többé 
nem mi, hanem éljen mi bennünk a Krisz- 
tus!... Am, valamint a legjobb szántóföld is csak szor- 
galmas és verejtékes munkánk után hozza meg a kívánt 
termést: azonképen a lelkiekben is csak úgy várhatunk 
kedvező gyümölcsözést, ha előbb az egész lelki élet 
mezején ép oly odaadással végezzük az úgynevezhető 
lelki.'szántás-vetésnek nemesmunkáját. . . Tehát elő- 
ször is a legfőbb mezőn: az Ür szentéinek gyülekezeté- 
ben, az Isten-házában; azután az anyaszentegyház 
veteményes kertjében, az iskolában, s végül — hogy 
más munkatért most ne említsek — különösen a csa- 
ládi élet körében, a tiszta erkölcs és vallásosság e 
melegágyában. 

Azonban a biblia és a jó könyvek olvasása csak az 
egyik, bár igen fontos ága a családi körben végzendő 
lelki munkának. Mert a krisztusi érzület ápolására ezen- 
Idvül még több más mód és alkalom is kínálkozik. A 
biblia olvasását pl. igen célszerűen össze lehet s össze 
is kell mindenesetre kötni egy kis elmélkedéssel, de 
kivált az ú. n. házi áhitatossággal. — Már emlí- 
tettem, hogy a szívből jövő éneklés és imádkozás 
mennyire tisztítja, nemesíti a lelket. De meg a család 
feje, egyszersmind a család papja is kell hogy legyen, 
kinek figyelmét, gondját nem kerülheti ki övéinek nem 
csupán testi, de lelki baja, lelki, erkölcsi élete sem. 

Most azért, hogy együtt az egész család s nyugod- 
tan elbeszélgethetnek minden őket érdeklő dologról: 
most ime, hadd essék szó a család papja részéről, az 
egy szükséges dologról is ! hadd intse övéit a jóra, 
hadd irtsa szívókból a gazt s plántálgassa bele a vallásosság 
drága magvait ; hadd öntözgesse a templom és iskola 
által elhintett magokat! Hadd mondogassa nekik, mint 
az öreg János apostol: „Fiacskáim, csak szeressétek 
egymást!'^ . . . S legyen a családfő első és példaadó 
ebben a családi és atyafiságos szeretetben is! Legyen 
példaadó a hűségben, jóságban, a buzgó vallásosságban, 
a sorsunkat intéző isteni gondviselés iránti rendíthetet- 
len hitében és bizalmában! — S aztán ne zárja el szí- 
vét mások bajai, vagy szenvedései elől sem. Örüljön 
az örülőkkel, sírjon a sírókkal s gyakorolja és gyakorol- 
tassa övéivel a szeretet és irgalmasság cselekedeteit a 
szegények, a szűkölködők, a Krisztus kicsinyei irányában ! 

Óh, bizonnyal mondom, e lelki szántás-vetésnek 
áldott lészen majd az aratása! Mert valamit 
ember veténd, azt aratándja, — mondja az apos- 
tol. Aki vet a léleknek: a lélekből arat örök- 
életet; sőt már itt e földön is édes örömmel élvezheti 

e lelki magvetésnek gyümölcseit, amelyek az apostol 
szavai szerint: „a szeretet, öröm, békésé g, 
békeséges tűrés, kegyelmesség, jóság, hit, 
alázatosság, mértékletesség". (Gal. 5, 22.) 

... De elég. Akinek vagyon füle a hallásra, hallja! 
s az eddig mondottakból is megérthette : hogy neki, mint 
Krisztus követőjének, nem csupán a testért, nem csupán 
a mindennapi kenyérért kell munkálkodnia; hanem 
munkálkodnia kell a lelki életnek ugyancsak szántást- 
vetést igénylő mezején is, s ama mennyei kenyér- 
ért is, mely nélkül a lélek éhesen marad és sem föl- 
dön, sem mennyen boldog nem lehet. — Munkál- 
kodjatok hát, — utolszor ismétlem, — nem az 
eledelért, mely elvész, hanem az eledelért, 
mely megmarad az örökéletre. Ámen. 

A kenyeret adó föld. 

— Aratás után. — 
Péld. 12 j 10, „Aki mivdi az ö földét^ megelégedik eledellel". 

Mintha valami nehéz kö esett volna le keblünkről: 
egészen megkönnyebbülve érezzük magunkat, hogy Isten 
segítségével bevégezve a mezei aratás fáradságos mun- 
káját, immár örömmel és hálával kiálthatunk fel a zsol- 
táríróval: ;,A föld megadta az ö gyümölcsét: 
megáldott minket az Isten, a mi Istenünk!"... 
Ez a keblünkről leesett kö: a kenyér miatti gond és 
aggodalom nehéz köve volt; melynek nyomását mind- 
addig éreztük, míg csak az áldások atyja kezünkbe nem 
adta a földnek első és legnélkülözhetetlenebb gyümöl- 
csét; mindaddig folyvást ott ült leikünkön az az aggódó 
félelem és kicsinyhitüség : hogy hátha eltörik kezünkben 
a kenyérnek botja ! hogy hátha az utolsó percben, midőn 
már sarlót is vetettünk a gabonába, az a mindenünkkel 
szabados Isten akkor veszi el a szó szoros értelmében 
kezeink közül az áldást ! így szólván hozzánk is M i k e á s 
prófétával: „Elveted magodat, de fel nem 
aratod". 

De ime, hála legyen a jó Istennek ! ez esztendőben 
is beteljesült amaz ősrégi ígérete: hogy mig a föld 
lészen, a vetés után az aratás el nem marad, 
s hogy: akik könyhullatással vetettek, nagy 

örömmel aratnak. Nagy örömmel különösen ez 
Istenáldotta esztendőben, melyet megkoronázott az Ür 
jóvoltával: hogy az a föld, mely annyiszor volt már 
mostoha lakói iránt, egyszer már bővebben is oszto- 
gassa a maga gyümölcsét, — hogy ekképen a mi sokszor 
csüggedő szívünk is „beteljék eledellel és öröm- 
mel". 

Igen, szeretteim! a bevégzett aratás mig egyrészt 
hálára indító tanúbizonysága a rólunk atyai szeretettel 
gondoskodó Isten kifog^^hatatlan jóságának, másrészről 
újabb megpecsétlése amaz örök természeti és isteni tör- 
vénynek, melyet szent leckénk eme szavakkal fejez ki: 
„Aki műveli az ő földét, megelégedik ele- 
dellel". 

Legyen azért ez órában elmélkedésünk tárgya : a z 
orcánk verejtékével mívelt és kenyeret adó 
föld. 

I. 

„Aki míveii az ő földét, megelégedik ele- 
dellel", mondja a Példabeszédek könyve; vagy más 
szavakkal: a föld is csak mívelés, szorgalmatos munka 
árán termi meg számunkra az eledelt, a mindennapi 
kenyeret; mívelés nélkül pedig csak tövisét és bogács- 
kórót, de kenyeret semmiesetre nem terem a munkára 
rest embernek. Epén ezért az írás szavai szerint, már az 
első embernek is, kit Isten az Éden kertjébe helyezett, 
az volt az első s fő kötelessége, hogy azt a gyönyörű- 
séges kertet „mi vélné és őrizné". — A földmívelés 
tehát oly régi, mint maga az ember, kit a Teremtő az 
egész föld urává tett. Úrrá azonban csak úgy lehetett a 
földön, hogy előbb meghajtotta derekát előtte s orcájá- 
nak verejtékével öntözte annak kemény rögét: hogy az 
porhanyóvá és így alkalmas melegágyává legyen a bele- 

hintett magvaknak. De aztán ily módon, vagyis folytonos, 
fáradságos munkával, elvégre is birodalma alá hajtotta 
ezt az óriási földet az a parányi kis ember, — aki e 
szerint a világ teremtése óta szakadatlanul ott él és dol- 
gozik az édes anyaföld kebelén, azt túrva, hasogatva 
ekéjével s hullatva rá véres verejtékének s nem egyszer 
keserű könyjeinek drága cseppjeit. 

S mindezt miért? Azért, hogy az az Istentől meg- 
átkozott föld a szorgalmas munka nyomán a legnagyobb 
áldás forrásává váljék; hogy megteremje azt a kenye- 
ret, mely az emberi élet fentartására nélkülözhetetlen; 
s melyet nem pótolhat sem a föld mélyéről kibányászott 
arany és ezüst, sem a tengerek drága gyöngye, sem 
semmi más termése és kincse a földnek; hogy megte- 
remje azt a kenyeret, melyet még az üdvösség fejedelme, 
a Krisztus is méltónak tartott arra, hogy mindennapi imád- 
ságunkba foglaljuk . . . Ezért az istenadta kenyérért szor- 
galmatoskodik hát a szántóvető kora tavasztól késő őszig ; 
s ezért kulcsolja imára kezét, azon időtől fogva, hogy 
azt a szántás munkáját végző eke szarváról levette, egé- 
szen addig, míg ugyanazzal a dologtévő és imára kulcsolt 
kézzel fáradságos munkája drága gyümölcsét, az új ke- 
nyeret a maga s övéi számára meg nem szegte. 

S végzi a földmívelő e folyton tartó, nehéz munká- 
ját örömmel; mert tudja, hogy az írás szavai szerint : 
„a szántóvető embernek munkálkodnia keli 
először és úgy kell munkájának hasznát el- 
venni". Végzi dolgait az anyaföld kebelén s hordozza 
a nap terhét és hévséget abban a reményben, hogy 
orcájának verejtéki nem hullanak hiába; hogy beteljesül 
rajta szent leckénk szava: „Aki míveli az ő földét, 
megelégedik eledellel". 

S e reményben rendszerint nem is csalatkozik meg. 
Nem csalatkozott meg — legyen hála a jó Istennek! — 



155 

e most folyó esztendőben sem. Mert íme, aki nem volt 
rest annak idején szántani és vetni s rendesen megmí- 
velni földjét: az most, fáradozása jutalmául, megelégedik 
eledellel ; annak Isten jóvoltából meg lesz már, meg van 
már elégséges kenyere, testi tápláltatása. Mert megter- 
metté, megadta ezt neki a föld kebele, mely gazdag 
„tárháza Istennek, melyből étele, testi ruhával, kevés 
munkával, kitelik mindennek", — amint egyik dicsére- 
tünk mondja. 

Ah, nem átok verte hát, ellenkezőleg. Istenáldotta 
föld ez, amelyen élünk mi! olyan, mint egy jó édes 
anya, ki híven táplálja magzatát; kinek anyai jósága 
övéi iránt soha el nem fogy, sőt meleg szeretettel öleli 
keblére minden gyermekét! . . . 

Azonban, atyámfiai! midőn én a mindennapi testi 
kenyeret adó földről úgy emlékezem, mint a természeti 
áldások gazdag tárházáról s mint a rólunk szünetlenül gondos- 
kodó jó édes anyáról: ugyanakkor lehetetlen, hogy föl 
ne merüljön gondolatimban egyszersmind ama lelki 
kenyér is, mit nem e föld ad, hanem amely mennyből 
szállt alá; — s lehetetlen, hogy meg ne emlékezzem 
arról a másik szerető édes anyáról is, mely már szüle- 
tésünkkor keblére fogadott s azóta tejnek italával s az 
ige mennyei kenyerével táplál és nevel és sírunkig gondja 
alatt tart. — E mennyei kenyér, mint mondanom 
se kell, a Krisztus ésaző örökéletet adó evangyélioma, 
— se dajkáló anya : a Krisztus anyaszentegyháza, mely- 
nek kebelén születtünk, élünk s majdan meghalunk . . . 
Ne feledjük azért soha, szeretteim! a földi kenyér mel- 
lett ama mennyei kenyeret s földi hazánk mellett ama 
sírontúli égi hazát sem! s ha munkálkodtatok a 
testi eledelért, mely elvész: ne mulasszátok el 
munkálkodni azért az eledelért is, mely meg- 
marad az örökéletre; melyet nem e föld, de 

az embernek Fia ad néktek (Ján. 6, 27.) s megad, 
ha buzgón keresitek, ép oly bizonyosan, mint ahogy 
a föld, szorgalmas munkátok után, megadta immár az 
ö gyümölcsét. 

n. 

Jól tudjuk azonban, atyámfiai! hogy nem egyszer 
jönnek olyan esztendők is, amelyek mintegy megcáfolni 
látszanak amaz örök isteni törvényt, melyet a szent lecke e 
szavakkal fejez ki: „Aki míveli az ö földét, meg- 
elégedik eledellel". Igen, jöhetnek ránk olyan esz- 
tendők is, melyek hasonlítanak az egyiptomi hét szűk 
esztendőhöz; amikor a föld lakosai nemcsak könyhuUa- 
tással vetnek, de könyhuUatással is aratnak; amikor a 
szántóvető hiába látszik mívelni az ő földét : annyi gabona 
sem terem számára, mely a szó szoros értelmében elég 
lenne a mindennapi betevő falatra. — Ilyen mostoha 
esztendők előfordulhatnak, az igaz; mig másrészről, 
vétkeznénk az igazság ellen, ha tagadni mérnők, hogy 
ezek az Ínséges esztendők mégis csak a ritka kivételek 
közé tartoznak ; s ha szűkön adja is olykor a föld mun- 
kánk után mindennapi kenyerünket, de arra csakugyan 
nem volt még eset, hogy az a minket tápláló édes anya- 
föld teljességgel bezárta volna áldásos kebelét; s nem 
hiszem, hogy volna a legkésőbb kort ért öregeink közt 
is olyan, ki el ne mondhatná a zsoltáríróval: „Gyermek 
voltam, meg is vénhedtem, de soha nem lát- 
tam, hogy az igaz elhagyatott volna és az ö 
kenyérkereső magva". (37, 25.) — Igen, mert ha 
egyik helyen, egy vagy más természeti csapás következ- 
tében, a földmívelő orcájának verejtéki többé-kevésbbé 
hasztalanul hullának is, — mintegy szükséges figyelmez- 
tetőül, hogy a jólétben s önerejében valamiképen el ne 
bizakodjék: — addig az ország más vidékein, vagy leg- 

aJább a széles föld egyik-másik tartományában, mégis 
csak megtermi földünk minden esztendőben azt a gabona- 
mennyiséget, mely takarékos élés mellett épen elegendő 
a föld szülötteinek testi táplálására ... Ha hát nem 
terem gabona a tejjel és mézzel folyó Kánaán-földén: 
annál bővebben megtermi azt, a messze Egyiptom tarto- 
mányában az Isten-áldotta Gózsen földje, — ahova, 
mint tudjuk, a szent hajdankorban a megvénhedt Jákob 
pátriárka is 70-ed magával kibúj dosott volt atyáinak 
szükség- és inség-látogatotta földjéről. 

... És itt, ez ősrégi történet említésénél, lehetetlen, 
hogy eszembe ne jusson az a szomorú tapasztalat, mely- 
szerint a mi édes magyar hazánk fiai közül is — 
fájdalom ! — hovatovább mind többen kezdik követni a 
bibliai Jákob és fiai példáját: hogy egész családostól 
vándorbotot véve kezökbe, nem átallják elhagyni 
atyáik vérrel szerzett örökségét, ezt az egykor tejjel és 
mézzel folyó magyar Kánaánt: hogy ezer meg ezer 
viszontagság között kibujdossanak ama tengerentúli 
ismeretlen tartományokba, — ahol, hitök szerint, szá- 
mukra is dús Gózsen-földje kínálkozik, mely csodálatos 
bőséggel termi meg nemcsak a kenyeret, de a csengő 
aranyat is, mit aztán tele marokkal osztogatnak két keze 
munkájáért az embernek ... Ez a csábító színekkel fes- 
tett Eldorádó, no meg az itthon megnehezedett élet vonzza, 
viszi, hajtja a mi jó magyar népünk egy részét is a 
mesés gazdagságúnak híresztelt újvilág, Amerika felé^ 
— abban a csalfa reményben, hogy ott magának s 
családjának könnyebb, biztosabb megélhetést, jobb sorsot 
találand majd . . . 

De vájjon — kérdjük fájó szívvel, — e lázas áhnoktól 
s féktelen képzelődéstől hajtott véreink és honfitársaink 
gondolnak-e arra az ismeretes közmondásra, hogy : „nem 
mind arany, ami fénylik?". . . s hogy a biblia szava 

Amerikában, vagy bárhol a világon, ép úgy igaz marad, 
mint minálunk, hogy t. i. orcánk verejtéke után 
terem kenyerünk mindenütt, az egész föld kereksé- 
gén ! . . . S bizony, ha valahol, úgy éppen a messzi ide- 
genben, a lázas gyorsasággal és óriási erőfeszítéssel dol- 
gozó újvilág népei között kell ám Istenigazában helyt- 
állni a munka mezején, s hullatni éjjel és nappal, télen 
úgy mint nyáron a valósággal véres verejtéket ! . . . Váj- 
jon, kérdezzük teljes joggal, ily óriási munkával, ily 
roppant erőkifejtéssel nem lehetne-e ép úgy megélni, 
épúgy boldogulni i d e h a z a is, ha ugyan nem jobban ? ! . . . 

Ah, de úgy látszik, feledve már az a régi híres- 
nevezetes mondás, hogy: szép magyar hazánkon kívül 
nincsen élet, vagy ha van, hát nincsen olyan ! ... Ma már, 
fájdalom, ennek épen az ellenkezőjét hangoztatják so- 
kan, midőn úgy vélekednek: mindenütt könnyebb meg- 
élni, csak itthon nehéz az élet! . . . Hát hiszen 
egy szóval se tagadjuk mi, hogy meg ne nehezedett 
volna felettünk az idők járása ; csak annyit állítunk, hogy 
az idők járása ma már a világ összes népei felett 
szint' azon módon megnehezedett vala, mint mi felet- 
tünk !. . . Es az is igaz, hogy ma már még az az ősrégi 
foglalkozás, a földmívelés is egészen kivetkőzött hajdani 
egyszerűségéből és sokkal nagyobb körültekintést és 
gondosságot követel, nálunk úgy, mint akárhol a világon. 

Hogy e nehezebbé vált életviszonyok között minden 
népnek és nemzetnek fokozottabb erőkifejtésre, 
okszerű és kitartó gazdálkodásra és csüggedetlen hitre 
van szüksége: ez tagadhatatlan! . . . De azért teljességgel 
nem szükséges ám és nem is volna szabad azt mon- 
dani, hogy „Isten veled, hazám! bátrak hazája. 
Isten veled te völgy, ti zöld hegyek! Gyermek-reményim 
8 bánátim tanyája. Isten veled, én messze elmegyek*'... 

— Ne menj, ne menj, én édes hazámfia! Maradj 

csak itthon, maradj közöttünk „s tán szebb, de csalfább 
távolt ne keress!". . . Lásd, a mi édes magyar hazánk 
földje, szorgalmasan és okosan negmívelve, ép úgy 
megtermi a kenyeret ma is, mint ezer éve, hogy őse- 
inket a magyarok Istene felhozá Kárpát szent bércére. 
S ma is igaz még szent leckénk szava s ez az áldások- 
kal teljes esztendő is azt bizonyítja, hogy „aki mivel i 
az ö földjét, az megelégedik eledellel". — 
S lásd, a magyarhoni kenyér, ha talán kicsiny darabka 
jut is belőle olykor neked, mégis csak jobb, ízletesebb, 
táplálóbb, mint az a — talán sokkalta nagyobb darab, de 
könnyeiddel sokszorosan megsózott kenyér, melyet az az 
idegen föld nyújtana neked!... Az az idegen föld, 
amelyről ugyan te azt hiszed, hogy az Gózsen-földje s 
a szabadság hazája lesz rád nézve: ámde csak akkor, 
midőn partjára kilépsz, akkor vennéd csak észre, vára- 
kozásodban rettenetesen megcsalódva: hogy az a föld 
rád nézve nem egyéb, mint „szolgálatnak háza", — 
amilyenné lett később a bibUai Jákob népére nézve is 
az Egyiptom földje . . . Avagy nem olvastátok-e még 
azokat a vérrel és könnyel írott szívrázó sorokat, 
miket e hazából meggondotatlanul — mert lelketlen 
ámítók hazug csábszavaira hallgatva — kivándorolt s a 
messze idegenbe szakadt véreink reszkető keze írogat 
az itthon maradtakhoz: hogy csak az Istenért! ne higy- 
jenek az aranyhegyeket ígérő csábító szavaknak, s ne 
tegyék ki magukat annak a leírhatatlan nyomorúságnak 
és sok-sok szenvedésnek, mely a kivándorlottak óriási 
többségére vár ott a tengerentúli jéghideg világrészben ! . . . 
De ha mindez vissza nem tartja a boldogulást ke- 
resőket: mit érezhetnek vájjon akkor, midőn búcsút 
vesznek édes szülőfalujoktól ! attól a helytől, hol bölcső- 
jük ringott, hol atyáik, talán szeretett hitvesök, gyerme- 
kök porai nyugosznak, — hol a templom megszokott 

harangja oly szívhez szólólag zengi: Bízzál és ma- 
radj! Isten gondot visel itthon is rólad! . . , 

Hát ugyan, kérdem a költővel: „Nem állította meg 
(őket) a határnál valar:i? ... Honszeretet, ha azt 
ki tudnók mondani!". . . Nem zengett-e akkor fülökbe, 
nem nyilallott-e szívökbe a Szózat: „Hazádnak ren- 
dületlenül Légy híve óh magyar!". . . Légy híve: 
^áldjon vagy verjen sors keze!*" Légy híve: ha szinte 
mostohábban ápolna is most, mint talán egykoron ! Légy 
hív e földhöz, mely téged szült és nevelt és amelyen 
annyiszor apáid vére folyt: légy hív akkor is, ha szinte 
orcád verejtékével s könnyeiddel jobban kellene is 
öntöznöd, mint talán azt az idegen földet, — amely 
azonban neked hazát, — édes magyar hazát — soha, 
de soha nem adhat ! . . . Mert szent igaz a költő szava : 
„Szívet cseréljen az, aki hazát cserél!". . . Azért hát 
„Légy híve rendületlenül Hazádnak, óh magyar! Bölcsőd 
ez s majdan sírod is. Mely ápol s eltakar". ... De ne 
szűnj meg hinni, remélni mind a sírig: hogy „Még 
jönni kell, még jönni fog Egy jobb kor, mely után 
Buzgó imádság epedez Százezrek ajakán!" 

. . . E remény, e hit, ez imádság s a forró hon- 
szeretet csillapítsa hát minden igaz magyar s jó keresz- 
tyén keblében a netalán forrongó vágyakat és elégedet- 
lenkedő érzelmeket ! . , . Tekintsünk hittel, bizalommal 
az égre, hol nem szunnyad és nem aluszik az 
Izrael őrizője, hanem rólunk mindnyájunkról to- 
vábbra is atyailag gondot visel. Megadta im, munkánk 
után, ez esztendőben is — még pedig reményünkön 
felül — mindennapi kenyerünket ; s biztat szent ígérete : 
hogy aki híven munkálkodik bármilyen téren, az ezentúl 
is mindenkor megtalálja munkája bérét s itthon is „meg- 
elégedhetik eledellel". — S ha szinte a jó Isten 
bölcsesége olykor-olykor kevesebbet juttatna is nekünk 

a testi kenyérből; de ama mennyei kenyér, mely 
mennyből szállt alá, nem fogyatkozik meg akkor sem, — 
nem fogyatkozik meg soha, áldjon bár, vagy verjen sors 
keze! hanem ama mennyei kenyérrel, a mi idvességünk 
Istene bőven táplálja lelkünket, koporsónk bezártáig, 
ama boldogabb s örök életre. Ámen. 

xvn. 

Mit köszönhetünk a reformációnak? 

— Reformáció ünnepén. — 

Ján. 8, 31, 32. „Ha ti megmaradtok az én beszédemben, bizony 
én tanítványim lesztek. És megismeritek az igazságot és az 
igazság szabadosokká tészen titeket''. 

Ezen a jeles napon, a reformáció emlékün- 
nepén, emlékezetünk szárnyain önkénytelenül vissza- 
szállunk a négyszáz év előtti időkre, — amikor u. i. 
Zwingli Ulrik, Helvécia egyik félreeső falujában, meg- 
kezdte volt a reformáció nagy munkáját, — amikor 
Luther Márton csaknem ugyanazon időben Német- 
országon tűzte ki a reformáció zászlóját, kiszegezve 
1517. október 31-én a vittenbergi vártemplom ajtajára 
az ő emlékezetes 95 tételét. — S Luther mellett lehetetlen 
ott nem látnunk az ő hűséges, szelídlelkű munkatársát, 
a tudós Melanchtont is; a Zwingli neve pedig ok- 
vetlenül a másik svájci reformátort : a mi erős hitű, rend- 
kívüli tudományú Kálvin Jánosunkat idézi fel emléke- 
zetünkben, mint akinek s alapvető reformátori munká- 
jának köszönhetjük azt, hogy ma büszkén vallhatjuk 
magunkat kálvinistáknak. . . S hogy egyszersmind magyar 
kálvinista egyházról is szólhatunk: ez viszont első sor- 
ban azoknak a szerény sorsú, de apostoli buzgóságban 
a most nevezettekhez hasonló magyar reformátoroknak 
az érdeme, akiknek neveit illő, hogy e múltra visszatekintő 

napon szintén emlékezetünkbe hozzuk, s hogy továbbra 
is hálás kegyelettel őrizzük — hogy többet ne említsünk — 
egy Kopácsi István és Siklósy Mihály, egy Sztá- 
ray Mihály és Szegedi Kiss István, egy Erdösi 
János, Dévai Bíró Mátyás és Méliusz Juhász 
Péter magyar reformátorok dicső emlékezetét! 

Ezen most említett apostoli lelkületű. Isten lelkétől 
ihletett férfiaknak és társaiknak köszönhetjük. Isten 
kegyelme mellett azt, hogy létrejött a 16-ik század ele- 
jén, ezelőtt mintegy 400 esztendővel, az úgynevezett 
reformáció, s hogy ma ennek az emlékezetére ün- 
nepet szentelhetünk. Ezek a férfiak reformálták, 
"vagyis tisztították meg a Krisztus által alapított ke- 
resztyén egyházat azoktól az emberi találmányoktól, 
azoktól a gyarló emberi bölcseség-szülte tévelygő ta- 
noktól és pogányos szertartásoktól, s a hatalomra tö- 
rekvő papság által teremtett azon pápás intézményektől, 
amelyekkel a Krisztusnak eleinte nagyon egyszerű, 
kristálytiszta és az igazság fundamentomán alapult egy- 
háza és vallása lassanként mind jobban elárasztatott és 
elboríttatott. 

Jól megértsük: ezek a reformátorok csak a refor- 
málásnak, azaz az egyház megtisztításának a 
munkáját végezték; de gondolatukban sem volt új fun- 
damentomra s új egyházat építeni. Ezek a reformátorok 
nemhogy eltávoztak volna a Krisztustól, de sőt újból 
felkeresték a már csaknem elfeledett, vagy teljesen mel- 
lőzött Krisztust, — jól tudván, hogy rajta kívül nincsen 
senkiben másban üdvösség! és jól tudván, mit 
mondott ő: hogy csak akkor, ha ti megmaradtok 
— úgymond — az én beszédemben, az örökkévaló 
evangyéliomban, csak akkor lesztek az én tanít- 
ványaim; és csakis az én beszédemből, mely 
örökéletnek beszéde, ismeritek meg az igazságot, 

11* 

amely igazság aztán szabadokká és boldo- 
gokká tészen titeket! 

Legyen azért e szent igék bővebb kifejtése a tárgya 
jelen elmélkedésünknek ma, a reformáció emlékünnepén. 
Lássuk: mit köszönhetünk mi a reformációnak? 

L 

A reformációnak először is azt köszönhetjük, hogy 
az visszavitte a keresztyénséget az evangyé- 
liomi alapra. 

„Ha megmaradtok az én beszédemben** — 
mondotta Jézus azoknak a zsidóknak, akik hittek vala 
neki — „bizony én tanítványim lesztek**. Amiből 
önként következik: hogy ha pedig nem szabjátok maga- 
tokat az én tanításomhoz, hanem megmaradtok a Mózes 
tudományában: akkor továbbra is a Mózes tanítványai 
lesztek... „Maradjatok én bennem!" — mondotta 
Jézus a szőllövesszőről vett példázatában is tanítványai- 
nak — „és én is ti bennetek maradok*'. (Ján. 
15, 4.) Ami más szavakkal annyit tesz: maradjatok 
m e g állandóan a tőlem tanult tudományban s annak 
parancsolatait kövessétek híven ! mert csak úgy lesztek az 
én tanítványaim ; és akkor én is veletek, mellettetek leszek 
minden napon. 

Az a kérdés hát: vájjon azok, akik a Krisztus ne- 
véről nevezték magukat, meg is maradtak-e a Krisz- 
tusban, a Krisztus örökkévaló beszéde, evangyélioma 
mellett mind végiglen?... Mindenki tudja, hogy nem! 
— A Krisztus után következett egy-két században, míg 
az üldöztetés, a megpróbáltatás ideje tartott, a Krisztus 
követői nem is kívántak egyebet tudni, mint csupán a 
megfeszített Krisztust. Énekök, imádságuk, miket rejtek- 
helyeiken, vagy láncaik között a börtönök fenekén zen- 
gedeztek, csak olyanforma lehetett, mint a mienk, refor- 

mátus keresztyéneké ma: „Őrizz hamis tudománytól, 
Hogy mi ne tanuljunk mástól, És ne legyen több más 
senki, Hanem Krisztus, kiben kell bízni !*'... De azt is 
jól tudja mindenki, hogy mihelyt az üldözések viharai 
megszűntek: a teljes biztosság, a növekedő jólét és ké- 
nyelem, söt világi hatalom birtokában, a Krisztusról ne- 
vezett keresztyének csakhamar elfeledkeztek arról, hogy 
a Krisztus országa nem e világból való, — 
s hogy csak úgy lesznek az ö igaz tanítványai, 
ha megmaradnak ö benne, ha megmaradnak az 
ö üdvözítő tudománya mellett, és azzal be is érik, azt 
emberi bölcselkedéssel meg nem elegyítik! . . . 

Ott volt hát a hiba, hogy a milliókra szaporodott 
keresztyéneknek nem volt elég a Krisztus: nekik 
más tanítómesterekre és doktorokra is szükségök 
volt, — s hogy lassanként odáig jutott a dolog, hogy a 
Krisztus gyarló szolgáinak, a papoknak, no meg u. n. 
földi helytartójának, a római pápának a szava, be- 
széde, tudománya, parancsolata sokkalta becsesebbnek, 
igazabbnak, követésre méltóbbnak tűnt fel a keresztyének 
előtt, mint magának a nagy Mesternek, az anyaszent- 
egyház láthatatlan fejének, a Krisztusnak szentséges evan- 
gyélioma, — aki pedig megmondotta: „Hiába tisz- 
telnek engem azzal, ha oly tudományokat 
tanítanak, melyek embereknek parancsola- 
tai". (Máté 15, 9.) 

Utoljára pedig azt se tudták már, hogy mik is hát 
voltaképen a Krisztusnak parancsolatai, mik az 
Istennek ígéretei! Hisz az ezeket tartalmazó szent- 
könyvet egyáltalában nem olvasták, nem tanulmányoz- 
ták, a bibliát jóformán el is felejtették ; mert oly mélyen 
eltemették, hogy pld. Luthernek az erfurti zárdában csak 
hosszas keresgélés után sikerült felfedezni a nagy könyv- 
garmadában egy bibliát ... S hogy guztán elkezdte Luther, 

elkezdték a többi reformátorok a szentírást napról-napra 
olvasgatni és mind jobban elmélyedtek benne : hát egyre 
nagyobb csodálkozással látták, hogy hiszen a biblia val- 
lása és a római egyház vallása között ég s föld a kü- 
lömbség!... Vissza tehát a szentíráshoz! — 
szólt Luther, szólt Zwingli, szólt mindenik reformátor. 
Vissza ahhoz az egyedüli alaphoz, melyen kívül 
mást senki nem vethet! Vissza a Krisztushoz s az 
ö örökkévaló evangyéliomához ! Ne akarjunk mi bölcseb- 
bek lenni a Krisztusnál; ne akarjunk többet tudni az 
Isten által kinyilatkoztatott vallásnál! Legyen ezentúl a 
teljes szentírás és ne a gyarló emberi hagyomány, 
a mi hitünk és cselekedetünk egyedüli zsinórmértéke ! . . . 
Mert csak, ha megmaradunk a Krisztus evan- 
gyéliomában, az Isten örök igéje mellett: csak ak- 
kor leszünk igaz tanítványai a Krisztusnak^ 
akkor leszünk valódi keresztyének! 

. . . Azt kérdem most már : helyesen gondolkoztak és 
cselekedtek-e áldott emlékű reformátoraink? Elpártoltak-e 
ök a Krisztustól, vagy inkább visszatértek hozzá, mini* 
üdvösségök egyedüli kútfejéhez? Jól cselekedtek-e, hogy 
a legszentebb könyvet, előkeresve a lomtárból, a népek 
közkincsévé tették, mindenféle nyelvre lefordították, 
mindenfelé elterjesztették s ekként az Isten igéjének 
fénylő világát a véka alól kivonva, a gyertyatartóra he- 
lyezték, hogy fényljék mindeneknek, kik az anyaszent- 
egyházban világosság után epednek? . . , 

Óh ti dicső nagy férfiak! legyetek áldottak világra- 
szóló apostoli munkátokért: hogy visszavittétek a 
Krisztustól eltávozott keresztyénséget az 
igazi fundamentomra, az örök evangyéUom alap- 
jára! hogy megmentettétek és drága örökül hagytátok 
számunkra Istennek igéjét, a szent bibliát!... 

Atyámfiai! becsüljétek meg e drága könyvet és ol- 

vassátok buzgón. Míg e könyvbe letett igazságokat, a 
Krisztus tiszta tudományát híven valljátok és 
teljes szívetek szerint meg is tartjátok: addig bizonyára 
igaz tanítványai lesztek a Krisztusnak s méltók 
mind a keresztyéni, mind a református nevezetre! 

n. 

A reformációnak köszönhetjük másodszor azt is, 
iogy az megismertette a hívő lelkekkel az 
igazságot. 

„Ha megmaradtok az én beszédemben'^ 

— monda Krisztus a benne hinni kezdő zsidóknak, — 
^akkor megismeritek az igazságot". A Mózes 
é3 a próféták írásaiból azt teljesen meg nem ismerheti- 
tek ; hanem csak abból a mennyből aláhozott tudomány- 
bd, az én beszédemből, melyből, igenis, megtanul- 
havjátok, hogy: a megigazulás nem a törvény 
cselekedeteiből, hanem egyedül hitbőlés hit 
áltil vagyon. 

„Mit cselekedjem, hogy idvezüljek?" Erre 
a kérdésre kereste oly mohón a feleletet Luther is 
az eifurti zárdában talált bibliában; s egész a lelkéig 
hatottik azok a szavak, mikre a biblia buzgó olvasása 
közbei a római levélben (1, 17.) akadt, hogy „az igaz 
embe:* hitből él". S mikor aztán üdvössége felől 
megint kétségeskedni kezdett s túlságos lelkiismeretesség- 
gel végij csinálta mindazokat a lelkigyakorlatokat, ame- 
lyeknek árán a római egyház lelkének üdvösséget ígért, 

— mikoi megcselekedte többek között még azt is, hogy 
Rómába zarándokolva, az ú. n. Pilátus-lépcső fokain 
térden csúszva mászott fel, — de igazság után szomjúhozó 
lelkét mincezek a külsőleges, gépies cselekedetek ki nem 
elégítették, &5t, mint fel van jegyezve róla, maga is elrémült, 
hogy ilyen lelketlen és babonás dolgokra adhatta fejét : 



— akkor úgy tetszett neki — mondja ö, — mintha menny- 
dörgésszerű hangon újra az evangyéliom amaz igéit hallaná 
lelke legmélyén: az igaz ember hitből él! 

Mert korántsem kell elhinni azt, amit a reformáció 
ellenségei felhoznak: hogy a reformáció csak egy-kéi 
nyughatatlan vérű, hírnévre vágyó, vagy a családi élei 
örömei után esengő szerzetesnek a munkája volna. Nem ! 
A reformáció az üdvösségökért aggódó lelkeknek a 
müve; a reformáció az igazságot éhező és szomjú- 
hozó lelkek elutasíthatatlan szüksége volt !. . . Mert csaknem 
minden mélyebben gondolkodó és vallásos lelkű ember 
felháborodva kérdezte már önmagától: vájjon hát igaz- 
ság volna-e az, hogy a bűnök bocsánata, a megigazulás 
csupán külső cselekedetek árán, vagy épen jó pénzért ií 
megvásárolható! Igazság volna-e az, hogy földi embe^ 
még ha szinte papi vagy pápai köntösben jéx is, birhatia 
olyan hatalommal, hogy a bűnbocsátó kegyelmet újy 
osztogathassa, mint teszem azokat a bűnbocsátó céduá- 
kat! Igazság-e az, hogy Krisztus egyházában nem nuga 
a Krisztus, hanem az ő földi helytartója uralkodik ? i^az- 
ság-e az, hogy ne Krisztus legyen a közbenjáró Istm és 
ember között, hanem a római egyház ú. n. szertjei? 
hogy Isten templomában ne az Isten igéje legyen a fő, 
hanem a papság gépies, lélek és igazság nélkül való 
szertartása, — nem a buzgó éneklés és imádság, ianem 
a szemkápráztató pompa?! 

Nem, ez nem igazság! — kiáltottak fel miiden jó 
és kegyes lelkek, elsősorban pedig a reformátcrok, — 
akik aztán annál lázasabban kezdtek kutatni, vizsgálódni 
az örök igazságok kincsesbányájában, a bibliáten, hogy 
megismerjék végre a teljes igazságot, s azt miiden hoz- 
zátapadt salaktól megtisztítsák. 

Mi tehát a tiszta igazság? . . . Az, hogy 
„megigazulunk ingyen. Isten kegyeiméből, a 

Jézus Krisztusban lett váltság által*" (Róm. 3, 
24.); hogy üdvösségünk nem cselekedetből, hanem hit- 
ből, nem érdemből, vagy emberek kegyelméből, hanem 
egyedül Isten kegyelméből vagyon ... Ez a hit által 
való megigazulás tana; mit az evangyéliom kin- 
cses házából a reformáció hozott napvilágra s mely az- 
óta egyik sarkalatos hitelve lett az evangyéliom szerint 
megtisztított protestáns s közelebbről evangyéliomi refor- 
mátus egyházunknak. 

Ezt a fő igazságot szorítsátok hát kebletekre, atyám- 
fiai! és aztán legyetek erősen meggyőződve arról, hogy 
nem az igazul meg Isten előtt, aki a jeruzsálemihez 
hasonló nagyszerű templomban, fénytől csillogó oltár előtt 
térdepelve imígy imádkozik: „Isten! hálákat adok 
neked, hogy nem vagyok olyan, mint egyéb 
emberek"; (Luk. 18, 11.) „böjtölök kétszer egy 
héten*", imádkozom minden órában, meggyónok, bú- 
csúkra járok, alamizsnát nyújtok minden Istenadta alka- 
lommal, szóval buzgón teljesítem az egyház minden 
rendelését., ml fogyatkozás volna hát bennem!?. . 
hanem az érezheti szívében az ő Istene idvezítésének 
kívánt örömét : aki bármilyen egyszerű templomban vagy 
imaházban imádja Istenét, vagy akár szegényes otthoná- 
ban, titkon, ajtaját behajtva és magánosan sóhajtva, vagy 
szent bibliáját olvasva buzgólkodik is, de h i 1 1 e 1 1 e 1 j e s é s 
töredelmes szívvel buzgólkodik, énekel vagy imádko- 
zik, ekképen : „Szívem megalázván, te hozzád megyek. Elődbe 
Istenem! haladást viszek. És szent fiad által néked könyörgök: 
Isten, légy irgalmas nekem, szegény bűnösnek!" 

m. 

A reformációnak egyik nagy áldása még: hogy a 
szabadság drága kincsével ajándékozta meg 
az emberiséget. 

„A megismert igazság szabadosokká té- 
szen titeket" — mondotta Jézus az ö tudományát 
bevett zsidóknak. Igen; megszabadította őket a 
bűn szolgaságától. Mert míg a törvény alatt voltak, 
olyanok valának csak, mint a rabszolgák : félelemmel és ret- 
tegéssel tekintettek fel a haragvó és bosszúálló Jehovára. 
De most, hogy Krisztus által megismerték az igaz- 
ságot, hogy t. i. „semmi kárhoztatásuk nincs 
azoknak, kik a Jézus Krisztusban vannak" 
(Róm. 8, 1.), most „az élet lelkének törvénye a 
Jézus Krisztusban megszabadította őket a 
bűnnek és halálnak törvényétől" és vették a 
fiúságnak lelkét, hogy többé nem félelemmel, hanem 
gyermeki hívő bizalommal kiálthattak fel: Abba! azaz 
szerelmes Atyánk! 

Dyesféle rabszolgaság bilincseiből szabadította ki a 
reformáció is az igazságra és szabadságra törekvő lel- 
keket. Mert a római egyház, helyesebben mondva: a 
római pápa, érezve úgyszólván az egész világ feletti ural- 
mát, örökösen csak parancsolni, zsarnokoskodni tudott; 
míg a keresztyének millióinak engedelmeskedni kellett szó 
nélkül, feltétlenül. A római egyház, azaz a pápa azt mon- 
dotta nagy kevélyen: az igazság, az üdvösség egyedül 
én nálam s egyedül én általam van: aki ezt nem hiszi, 
az nem idvezülhet ! Aki pedig az egyház tanításában kétel- 
kedni, vagy az igazság után önmaga kutatni, vizsgálódni 
mer s amit igaznak, jónak gondol, azt nyíltan ki is 
mondja : az olyan egyenesen vakmerő, lázadó rabszolga : 
átok és pallos a fejére ! . . . 

Ám a reformátorok nem ijedtek meg a pápai átok- 
tól, sem semmiféle fenyegetéstől. Az emberiség nem 
maradhat örökké sem gyámság, sem zsarnoki hatalom 
alatt, — mondották a reformátorok. A keresztyén ember- 
nek, kit a Krisztus felszabadított a szolgálat igája alól. 

joga van ahhoz, hogy saját személyével szabadon rendel- 
kezhessék ; hogy saját szemével lásson, saját eszével ítél- 
jen s ne higyjen el mindent, de mindent vakon ; hanem 
vizsgálódjék szabadon a könyvek-könyvében úgy, mint a 
a vallásra és egyházra tartozó dolgok körül ! . . . Mikor 
Luther a wormsi birodalmi gyűlésen azt mondotta: 
^Nem tanácsos az embernek lelkiismerete s meggyőződése 
ellen cselekednie. Itt állok, nem tehetek másként, Isten 
engem úgy segítsen I*^ — ezzel a bátor kijelentésével 
valósággal milliók és milliók lelkéről törte le azokat a 
rabbilincseket, melyekbe a tekintély-hit vallása, a római 
egyház verte és tartotta fogva századokon keresztül a 
keresztyének gondolkozását, hitét és lelkiismeretét. 

Egyszóval, atyámfiai! a reformáció ajándékozta meg 
a keresztyénséget azzal a drága kincscsel, aminek a neve : 
szabad vizsgálódás, lelkiismereti szabadság. S hogy 
ezzel s általában a reformáció elterjedésével micsoda áldás 
áradt ki az egész világra : elég csupán egy tekintetet vetni 
az emberiségnek a reformáció óta, vagyis négyszáz év 
alatt tett óriási haladására!... íme, a reformáció nem 
csupán az egyes ember vallásos hitét és erkölcsiségét 
szülte újjá, hanem reformálta, átalakította egyszersmind 
a népek és nemzetek egész szellemi, erkölcsi 
és társadalmi életét is. Igen, mert a valláserkölcsi 
megújhodáson és a lelkiismeretbeli szabadságon kívül — a 
polgári szabadság is, valamint az általános felvilágosodás és 
közművelődés, a tudomány, irodalom és művészet felvirág- 
zása, nem különben az ipar, kereskedelem és közgazdaság 
terén való folytonos előhaladás, szóval az anyagi és erkölcsi 
jólét is — mind-mind a reformáció gyümölcse. 

Es ami ránk, protestánsokra nézve felette örven- 
detes: maguk a más hiten levők is kénytelenek beismerni, 
hogy azok az országok, melyekben a reformáció mély 
gyökeret vert, úgyszólván minden tekintetben felette 

állanak azoknak az országoknak, melyek többé-kevésbbé 
idegenkednek még a reformációtól, az evangyéliomi pro- 
testáns vallástól. Söt mi több: ugyanazon ország, vagy 
ugyanazon tartomány vagy város protestáns és nem pro- 
testáns hitű lakossága között is egészen feltűnő és szem- 
mellátható ez a különbség ; — amennyiben tagadhatatlan : 
hogy a protestáns vallásúak, általánosságban véve, 
rendszerint jóravalóbbak, értelmesebbek; babonától, elő- 
ítélettől, elfogultságtól mentesebbek ; íüggetlenebb gondol- 
kozásúak; nyiltszívüebbek ; egyenesebb, határozottabb és 
bátrabb jellemüek ; a haladás, mívelődés iránt fogékonyab- 
bak; hazájukért, vallásukért, a szabadságért, a nevelés 
és tanítás ügyéért, általában minden szép és nemes esz- 
méért lelkesültebbek és áldozatkészebbek, mint a nem 
protestáns vallásúak. 

És végül az sem szorul bizonyítgatásra, hogy ami 
minket magyarokat illet : hogy. Istennek hála ! még él 
a magyar nemzet a hazán s hogy alkotmányos, szabad 
és független országban élhetünk : azt jórészben ugyancsak 
a reformáció vallásának köszönhetjük. 



íme hát, atyámfiai! ily sokat köszönhetünk mi, a 
megtisztított egyház hívei, areformációnak. — Legyünk 
azért háládatosok is! és emlékezzünk ma, a 
reformáció ünnepén, de egyébkor is mindig, meleg kegye- 
lettel nagynevű reformátorainkra ; valamint azokra a dicső 
férfiakra is, kik a reformáció terjesztésében, a reformáció 
által kivívott lelkiismereti és polgári szabadság szent ügyé- 
nek védelmében annyit küzdöttek, annyi vért ontottak ! . . . 
Es legyünk háládatosak abban a tekintetben is: hogy 
ragaszkodjunk törhetetlen hűséggel, áldozat- 
kész forró szeretettel evangyéliomi egyházunkhoz, boldog 
emlékű apáink mártir-hitéhez ! Álljunk meg abban továbbra 

is, mint a Sión hegye, rendületlenül! Maradjunkmeg 
a Krisztusnak üdvösségre vezérlő beszédében, a 
szent evangyéliomban ! . . . És igyekezzünk abból mind- 
inkább megismerni és szívünkbe gyökeresen beplán- 
tálni azokat az igazságokat, amelyek tartoznak a 
hitre, keresztyén erkölcsi szabadságunkra, testi-lelki bé- 
keségünkre, földi és mennyei boldogságunkra ! Hogy így 
legyünk a reformáció által visszaszerzett drága kincseknek 
méltó örökösei s a Krisztusnak igaz tanítványai mind- 
végiglen. Ámen. 



FÜGGELÉK. 



SZERTAETASI BESZÉDEK ÉS IMÁK. 



I. 



Kereszteléskor. 



^Engedjétek, hogy jöjjenek én hozzám 
a kis gyermekek, és meg ne tiltsátok őket; 
mert ilyeneké az Istennek országa*. (Márk 
10, 14.) A mi Urunk Jézus Krisztus e szeretetteljes fel- 
hívásának engedve, hoztátok fel ti is, keresztyén testvéreim ! 
az Űr oltára elé ez ártatlan kisdedet : hogy mielőtt az élet 
rögös pályáján tovább haladna, a szeretet fejedelmének 
áldó és védő karjaira bízzátok, shogy ekképen már élte 
hajnalán eljegyeztessék a Krisztus anyaszentegyházának 
s az Isten országának. . . Kihez is vinnétek máshoz, 
mint a gyermekek melegkeblü barátjához, Jézushoz, ki- 
nek ölelő karjai mindenkor tárva vannak a föld halandó gyer- 
mekei számára! s miért tiltanátok el attól a szent szer- 
tartástól, melyet maga az Űr Jézus Krisztus szerzett, 
midőn meghagyta volt tanítványainak: „Elmenvén, 
tanítsatok minden népeket, megkeresztelvén 
őket Atyának, Fiúnak és Szentléleknek ne- 
vében"". 

Légy azért szeretettel üdvözölve tőlem, te Istennek 
küldötte, szülei szívek szeretetének záloga, te újszülött 
kisded! légy üdvözölve itt, e szent helyen, mely az 
Úrnak háza és a mennyországnak kapuja. Én, mint az 
Úrnak szolgája, örömmel részesítlek téged a keresztség 
sákramentomában s kész szívvel fogadlak keresztyén anya- 

Léyay L. : Egyházi beszédek. IV. 12 

szentegyházunk tagjai közé addig is, míg jó szüleid 
szerető gondoskodása s Isten segedelme mellett fölneve- 
kedvén, mindazokat az igazságokat megtanulhatod, 
amelyeket minden keresztyénnek tudni, hinni és csele- 
kedni kell, avégre, hogy Krisztusnak valódi követője s 
mindvégig boldog lehessen. 

Mindenekelőtt pedig jertek, szeretteim! ajánljuk e 
kisdedet a meimyei Atya jóvoltába s kérjük Isten áldó 
kegyelmét ez újszülött egész életére: jertek és imád- 
kozzunk ekképen: 

Isten, jó Atyánk I buzgó szívvel imádunk 
Tégedet, kinek hatalmad hoz elő e vüágon 
minden változást; ki végéremehetetlen böl- 
cseséged szerint ez új teremtést is léteire 
szóntád s általa a legédesebb örömmel és 
boldogsággal ajándékoztad meg a szülői szí- 
veket. Legyen áldott ezért, Uram! a te fel- 
séges neved és atyai jóvoltod!... Viszont alá- 
zattal könyörgünk szent Felséged előtt: vedd 
továbbra is gondviselésed védő szárnyai alá 
e kisdedet! tartsd meg az ő életét, melyet 
kegyelmedből adtál; növeld tagjaiban az erőt 
s gyújtsd fel majd szívében az evangyéliomi 
hit fénylő világát! hogy az élet göröngyös 
ösvényein tántorodás nélkül járhasson, s le- 
hessen mindvégig örömére szüleinek, buzgó 
tagja anyaszentegyházadnak és részese a 
földi, egykor pedig a mennjei boldogságnak, 
szent Fiadért, a Jézusért. Ámen. 



n. 

Egyházkeléskor. 

Édes atyámfia az Űrban! 

Midőn itt az Úrnak oltára előtt megállva, a hála- 
adásnak szent áldozatjával kívánsz járulni a te szaba- 
dító Istened elébe: bizonyára a megkönnyebbülés, vagy 
épen a szívbeli megindulás érzetével emlékezel vissza 
azokra a nehéz, küzdelemteljes órákra és napokra, ame- 
lyek oly végtelen nagy próbára tevék minden testi és 
lelld erődet s amelyek oly sokszor ajkaidra adhatták a 
veszélyben forgott apostolnak ama szavait: „Uram, 
tarts meg, mert elveszünk!"... Valóban, a vesze- 
delmek, a fájdalmak egész serege környékezett téged, 
édes atyámfia! s ha valamikor, úgy bizonyára a gyer- 
mekszülés kínos és remegéssel teljes pillanataiban, mél- 
tán szólhattál volna a szorongatott Dáviddal te is ekké- 
pen: „Csak egy lépés a köze az én életemnek 
és a halálnak". .. De ime, a jó Istennek meghálálr 
hatatlan kegyelme megsegített, megtartott téged a te kín- 
szenvedéseid, a téged körülvett nagy veszedelmek köze- 
pette ! nemcsak, hanem a te hosszas megpróbáltatásodat, 
siralmaidat hirtelen örömre fordította, midőn megengedé, 
hogy a te méhednek gyümölcsét, hitvesi szerelmetek (ez 
újabb) zálogát, végre édesanyai kebledre szoríthattad . . . 
íme. Isten jóvoltából te élsz s gyermeked is él! Mily 
öröm ez neked, mily nagy jóság és kegyelem Istentől!. . . 

12' 

Valóban, ha mindezt komolyan gondolóra veszed, édes 
atyámfia! lehetetlen, hogy szíved érzései meg ne indul- 
janak; sőt inkább a megkönnyebbülés, a hála és igaz 
keresztyén buzgóság hangján kiáltasz fel a zsoltáríróval: 
„Mivel fizessek az Úrnak minden én hozzám 
való jótéteményiért? A szabadulásért való 
hálaadásnak poharát vészem és az Úrnak 
nevét hívom segítségül" életemnek minden rendi- 
ben ! — Jer azért, édes atyámfia ! áldozzál az Úrnak, szent 
hálára gyúladt szíved forró áldozatjával s imádkozzál 
velem együtt ekképen: 

Magasztallak és áldlak Tégedet, óh én 
Istenem, szerető édes Atyám! hogy meghall- 
gattad az én könyörgésemnek szavát, midőn 
körülvettek vala engemet csaknem a 
halálnak kötelei. Óh, légy áldott, hogy az én 
szorongattatásomnak idején a te mindenhatd 
erőddel mellettem állottál! a kínok terhes ke 
resztje alatt leroskadni nem engedtél ; sőt a nagy 
veszedelemből engemet kegyelmesen megsza- 
badítván, egy ép és egészséges gyermekkel 
örvendezteted meg édesanyai szívemet ! . . . 
Nagy a te erőd, véghetetlen a te jóságod, kifogy- 
hatatlan a te szereteted, óh én Istenem! 
Miként háláljam meg neked az életet, melyet 
megtartottál; az erőt, egészséget, melylyel 
újból megajándékoztál? Miként háláljam meg 
a te édesatyai gondviselésedet, melylyel beteg- 
ágyamban takargattál, ápoltál és sok nekem 
ártható bajok eUen úgy megoltalmaztál, hogy 
immár megerősödött testtel és lélekkel léphet- 

tem át szent Mzad küszöbét?!... „Kisebb 

vagyok én, Uram! minden te jótétemé- 

nyidnél, melyeket cselekedtél a te 

erőtelen szolgáló leányoddal!" Legyen 

neked örökkévaló hála, dicséret és magasz- 
talás! 

Mennyei édes Atyám! légy továbbra is, 
kérlek, az én őrízó' pásztorom és kegyes gond- 
viselőm! Tartsd meg az én töredékeny élete- 
met s adj nekem erőt, soha el nem fogyó 
türelmet, hogy újszülött kisdedemet föl is 
nevelhessem a te dicsőségedre, anyaszentegy- 
házad javára, szülei szívem örömére ! — Tartsd 
meg az én szeretett hitvesemet is, akit támo- 
gatásomra és boldogításomra adtál : hogy vele 
szoros egyességben, csüggedetlen kitartás- 
sal tehessem mindvégig hitvesi és anyai 
tisztemet! Reád bízom magamat, óh édes 
Atyám! mindenestől fogva. Te vezesd az én 
lépteimet, hogy a jó útról soha le ne tánto- 
rodjanak a bűn kárhozatos ösvényére; hogy 
a netalán rám jöhető csapások és szenvedé- 
sek keresztje alatt soha ne ingadozzanak lá- 
baim ; sőt te benned vetett erős hittel, tánto- 
ríthatatlan bizodalommal haladhassak a földi 
élet kísértetekkel és nyomorúságokkal teljes 
mezején; mignem a nemes harcot meghar- 
colva, futásomat elvégezve, eljuthatok a te di- 
csőségedbe, a te szent fiad által megígért és el- 
készített mennyei hajlékokba, a Jézusért. Ámen. 

A minden áldásoknak Istene áldja meg, édes atyám- 
fia! a te bejöveteledet és kimeneteledet; s adjon neked 
erőt és kegyelmet, hogy a te méhednek gyümölcsét, 
újszülött magzatodat (többi gyermekeiddel együtt) az 
Istennek félelmében, anyaszentegyházunk javára, szülei 
szíved örömére szerencsésen fölnevelhessed! hitvesi és 
anyai tisztedet s mindennemű kötelességedet igaz keresz- 
tyén buzgósággal teljesíthessed! hogy végezetre elnyer- 
hesse lelked a hív munkásoknak ígért mennyei jutal- 
mat, ott fent az egekben. Ámen. 



Konfirmáláskor. 



A mi segedelmünk e mi mostani foglal- 
kozásunkra jöjjön az Úrtól, aki teremtett, 
megtart és igazgat mindeneket; kitől száll 
alá minden jó adomány és tökéletes ajándék 
onnan felül az egekből! — Uram! áldások 
kútfeje, mennyei édes Atyánk ! hozzád könyör- 
günk ez ünnepélyes óráiban az erő és kegye- 
lem lelkéért s esedezve kérünk : töltsd ki azt 
ránk kettős mértékben! Töltsd ki különösen 
keresztyén anyaszentegyházad ezen zsenge 
növendékeire, kik gyengeségök érzetében szent 
félelemmel állottak meg színed előtt: hogy 
számot adjanak és ünnepélyes vallást tegye- 
nek evangyéliomi keresztyén hitökről, és a te 
szent fiad tudományának buzgó követésére 
magokat szent esküvéssel lekötelezzék . . . 
Óh, ihlesd meg remegő ajkaikat s szenteld 
meg szívok minden érzését, leikök minden 
gondolatját : hogy nagyságos dolgaidat és evan- 
gyéliomod igéit bátorsággal szólják, és lelke- 
sült kebellel ismerjék el, hogy egyedül csak 

benned és szent üad tudományában van élet, 
boldogság és örök üdvösség ! . . . Hogy ekképen 
az ő szent fogadástételök nyerjen kedvességet 
te előtted; nekünk pedig, szülőknek, gyámok- 
nak és tanítóknak, kik őket ez ideig nevelő 
karjainkon hordoztuk és a te útaidra tanítot- 
tuk, — hadd szerezzen nekünk ez ünnepélyes 
óra, fáradozásunk jutalmául, kibeszéUietetlen 
lelki örömöket ; hogy e boldogító érzések közt 
adhassuk őket át neked, atyai gondviselésed 
szárnyai alá, s nyugodt szívvel mondhassuk: 
ímhol vannak, UramI a gyermekek, kiket 
reánk bíztál. Szeretettel és hűséggel gondoz- 
tuk, neveltük őket, s egy is azok közül gon- 
datlanságunk miatt el nem veszett! Mostan 
azért reád bízzuk, neked ajánljuk őket, óh 
mennyei Atyánk! vedd őket kegyelmedbe, 
gondviselésedbe, s légy nekik segedelmök és 
őriző pásztoruk, életökben és halálukban, szent 
fiadért, a Jézusért. Ámen. 



Istenfélő keresztyén hívek, különösen ti, ker. növen- 
dékek, kedves gyermekeim! Isten jóvoltából elérkezett 
immár az ünnepélyes óra, melyben gyülekezetünk fel- 
serdült növendékei, akik a keresztség sákramentoma áJtal 
a Krisztus anyaszentegyházának mind ez ideig csupán el- 
jegyezve valának, — ezennel véglegesen és valósággal 
felvétetnek a Krisztusban hívők társaságába. Elérke- 
zett az ünnepélyes óra, melyben a szülök és kereszt- 

szülök helyett, most már maguk a gyermekkorból kilépő 
növendék ifjak és leányok tesznek fogadást, mégpedig 
esküvel erősített fogadást arra, hogy abban a közönséges 
keresztyén anyaszentegyházban, melynek kebelén születtek 
és neveltettek, nevezetesen pedig az evangyéliom szerint 
reformált egyház kötelékében, ezentúl is mind halálukig 
megmaradnak . . . S teszik ez ünnepélyes fogadást és 
Ígéretet kifejlett érteleimnél és szívok indításából öntuda- 
tosan; mivelhogy immár megtanulták és maguk is hívő 
lélekkel vallják : hogy a Jézus Krisztus evangyéli- 
om a, a keresztyén vallás. Istennek legtökéletesebb ki- 
jelentése s minden vallások közt a legboldogítóbb, mert 
Istennek hatalma az, minden hívőnek üdvös- 
ségére. S hogy épen a mi evangyéliom szerint refor- 
mált egyházunknak esküsznek ezen alkalommal tántorít- 
hatlan hűséget: teszik ezt azért, mivel maguk is úgy 
vannak immár leikökben meggyőződve, hogy ez evan- 
gyéliomi egyház a legvilágosabban mutatja az üdvösség 
útját s a legkönnyebben elvezet Istennek lélekben és 
igazságban való imádására. 

Boldogok vagytok ti, kedves gyermekeim! hogy 
Isten kegyelméből megérhettétek éltetek e nevezetes nap- 
ját és nem hulltatok le korán az élet fájáról, mint egy- 
korú társaitok közül sokan immár elhullanak . . . Boldo- 
gok vagytok ti, kedves szülék! kiknek megengedé a 
jó Isten, hogy kedves gyermeketeket — bár sok gond- 
dal és búval — az ő segedelme mellett csak ily nagyra 
is felnövelhettétek. Örömkönyü ragyog ma szemetekben 
és mély hálaérzet kél szívetekben Isten iránt : hogy immár 
a keresztyén hit és reménység karjain, szárnyra kelni 
látjátok szíveteknek oly forró szeretettel melengetett és 
ápolt kedves magzatát! ... De boldogok vagyunk mi is 
mindnyájan, hogy tanúi lehetünk annak a megindító 
jelenetnek: midőn e kicsiny sereg egy szívvel-lélekkel 

tesz vallást evangyéliomi hitéről s szent lelkesedéssel 
esküszik fel a Krisztus zászlója alá. 

Legyetek örömmel, testvéri szeretettel üdvözölve 
általunk, keresztyén növendékek, kedves gyermekeink! 
éltetek e nagyfontosságú és reátok nézve örökké felejt- 
hetetlen órájában! A kegyelem Istene segítsen bennete- 
ket, hogy kész szívvel és szájjal szóljatok keresztyén 
hitünk főbb igazságairól! S cselekedje ő szent Felsége, 
hogy amely hitigazságokról ma szájjal vallást tesztek: 
azokban Isten szent lelke által valósággal, szívetekben 
is megerősíttessetek, azaz konfirmáltassatok, 

— és ekképen az Istennek s evangyéliomi egyházunk- 
nak szerelmétől sem élet, sem halál el ne szakaszthas- 
son benneteket! 

. . . Lássuk azért mindenekelőtt a ti hiteteket; 
vagyis előbb adjatok számot itt, a keresztyén gyü- 
lekezet előtt is arról, hogy korotokhoz képest mennyire 
tudjátok s értitek szent vallásunk főbb igazságait. Felel- 
jetek a hozzátok intézendő kérdésekre elfogódás nél- 
kül és értelmesen! 

(Kikérdezés.) 

. . . íme, istenfélő keresztyén hívek! röviden elő- 
adva, ezek azok a főbb valláserkölcsi igazságok, melyek- 
bcMi gyülekezetünk ezen növendékei oktatást nyertek, s 
amelyekben való jártasságukról, a nekik adatott erő és 
kegyelem mértéke szerint, az imént kielégítő bizonyságot 
is adtak. — S ezzel elérkezett a pillanat, hogy ezen 
növendék ifjaink és leányaink (számszerínt . . .)> itt e gyü- 
lekezet és Isten szent színe elölt, az ö hitökröl ün- 
nepélyes vallást tegyenek s a mi hitünk feje- 
delme, az Cr Jézus Krisztus zászlója alá felesküdjenek. 

— Jertek ;i2ért, kedves növendékek! sorakozzatok e 
zászló alá: sonikozziüok itt Urunk e szent asztalánál. 

(A növendékek kilépnek és az úr asztala köré sorakoznak.) 

. . . Azt kérdem azért tőletek, kedves gyermekeim! 

1. Hiszitek-e, vallj át ok-e, hogy mindezek, ame- 
lyeket most elmondottatok, a Jézus igaz tudományát, a 
legszentebb és üdvösségünkre legszükségesebb igazságo- 
kat foglalják magukban? Hiszitek-e, valljátok-e? 

Felelet: Hisszük és valljuk. 

2. Igéritek-e, fogadjátok-e, hogy a keresztyén 
vallás igazságaiban továbbra is, naponként gyarapodni 
igyekeztek; evégből a szentírást olvasni, a közönséges 
istenitiszteletben minél gyakrabban résztvenni s Isten 
igéjét hallgatni: szent kötelességeteknek ismeritek? Igé- 
ritek-e, fogadjátok-e? 

Felelet: ígérjük és fogadjuk. 

3. Igéritek-e, fogadjátok-e, hogy egész élete- 
tekben az Isten törvénye és a Jézus példája szerint élni 
igyekeztek; hogy Istent félitek, embertársaitokat szereti- 
tek, s magatokat minden bűntől tisztán tartani és min- 
den jóban gyakorolni fogjátok? Igéritek-e, fogadjátok-e? 

Felelet: ígérjük és fogadjuk. 

4. Igéritek-e, fogadjátok-e, hogy az evan- 
gyéliom szerint reformált egyházban és annak hitében, 
egész életetekben állhatatosan megmaradtok; attól sze- 
rencse, vagy szerencsétlenség el nem tántorítand benne- 
teket, hanem abban kívántok mind élni, mind halni? 
Igéritek-e, fogadjátok-e ? 

Felelet: ígérjük és fogadjuk. 

— Hívjátok immár, kedves gyermekeim ! buzgó é n e k- 
léstekben, segítségül a Szentlélek Istent, — elénekel- 
vén a 37-ik dicséret 3-ik versét: „Óh mi édes vígasz- 
talónk! Légy kegyes megoltalmazónk!" 



. • • 

(Az éneklés után:) 

... A nagykegyelmü szent Úristen hallgassa meg 
és teljesítse buzgó kérésteket! Erősítse szíveteket, erő- 
sítse lelketeket: hogy ígéreteitekhez és fogadásaitokhoz 
mind halálotokig hívek maradjatok! . . , A világosságok 
amaz Atyja, akitől száll alá minden jó adomány és 
tökéletes ajándék onnan felül az egekből — ^legyen min- 
denkor vezéretek! növelje a ti hiteteket, öregbítse re- 
ménységteket, és áldjon meg lelki-testi áldásainak bősé- 
gével egyen-egyen mindnyájatokat! 

(Következik páronkénti megáldása a gyermekeknek, a kéznek 
főretételével s egy-egy szentirásbeli hely elmondásával; halk 

orgonakiséret mellett.) 

. . . Ezek után én, mint az én uramnak, a Jézus 
Krisztusnak hivatalos szolgája, egész gyülekezetünk ne- 
vében elegendőnek nyilvánítom vallásos ismereteiteknek 
bizonyságát, — elfogadom ünnepélyes vallástételteket s 
esküvel pecsételt szent fogadástokat, — és ezennel evan- 
gyéliomi reformált hitfelekezetünk véglegesen bevett tag- 
jainak nyilvánítalak titeket, — s egyszersmind szabad- 
ságot adok néktek arra, hogy immár a keresztyén val- 
lásnak másik sákramentomában, az Ürvacsorájában is 
részesülhessetek. 

. . . Nem bocsáthatlak el azonban, kedves gyerme- 
keim! benneteket anélkül, hogy néhány szóból álló 
figyelmeztetést ne intézzek hozzátok, e mindnyájunkra, 
de különösen rátok nézve oly megható és örökre emlé- 
kezetes pillanatban . . . íme, kedves gyermekeim! a mai 
nappal egy új pálya nyílik meg előttetek; amennyiben 
kibontakozva mintegy a család és az iskola meleg szár- 
nyai alól: ezentúl önállóbban, szabadabban járhattok s 
kell is járnotok az élet göröngyös útain s a nagyvilág 
sikamlós mezején . . . Ám ne felejtsétek, hogy ez önálló- 



189 

ságtok és szabadságotok bizonyos veszélyekkel, kísértetek- 
kel jár, amelyek ottan-ottan erős próbára teszik majd val- 
lásos hiteteket. „Vigyázzatok azért és imádkozza- 
tok, hogy kísértetbe ne essetek!" Édes Idvezí- 
tönk eme szavait véssétek e nevezetes órában kitörülhe- 
tetlenül a ti szívetekbe, kedves gyermekeim! ... S ha 
aztán az élet útjain egyszer-másszor találkozni fogtok 
olyan emberekkel, akik balgatagul így szőlanak majd 
hozzátok: Ugyan miért ragaszkodtok annyira ahhoz a 
valláshoz, templomhoz, kegyes élethez? ... és el akar- 
ják veletek hitetni, hogy okosabban cselekednétek, hogy 
szerencsésebbek és boldogabbak lennétek akkor, ha ti is 
velők egy ;úton, vagyis hát a sivár hitetlenség, az 
Istennel, vallással semmit nem gondolok s csak a világ 
hiábavalóságait bálványozok útján haladnátok : — vigyáz- 
zatok, ifjú ker. társaim! hogy esztelen hitegetéseiknek, 
kísértéseiknek martalékul ne essetek, hanem mint a nagy 
apostol, Pál mondja: „Erősek és rendületlenek 
legyetek és buzgók az Űr dolgaiban minden- 
kor; tudván, hogy a ti fáradozástok nem 
hiábavaló az Úrban"; tudván, hogy a kegyesség- 
nek, az istenes életnek mindenkor megvan a maga 
jutalma; ellenben „nincsen semmi békeségök 
az istenteleneknek", — azoknak „vígasságuk 
rövid dolog és örömük csak egy szempillan- 
tásig való!" 

És ismét, ha majd találkozni fogtok, — s pedig bizo- 
nyosan fogtok találkozni — olyan emberekkel, akik nem 
ugyan a hitetlenségre, hanem vakbuzgóságukban egy más 
felekezet hitére szeretnének titeket csábítani; akik 
hamisan úgy okoskodnak: hogy a mi evangyéliom sze- 
rint reformált vallásunk nem az igazi keresztyén vallás, 
hanem csak a 16. századbeli reformátorok találmánya: — 
vigyázzatok s az ilyen kísértő, csábító beszédeknek erő- 

sen ellene álljatok! és tegyetek bátran vallást 
e térítgetö atyafiak előtt is — niint most Isten és e gyü- 
lekezet színe előtt vallást tettetek — a ti igaz, evan- 
gyéliomi hitetekről!... Mondjátok nekik: hogy a 
mi evangyéliomi református vallásunk magán a 
tiszta evangyéliomon, magának a Jézus Krisztus- 
nak és apostolainak tanításán alapul, — s korántsem új 
hit ez, hanem csak a Krisztus igaz tudományának a fel- 
újítása ; annálfogva ép oly egyszerű és tiszta, ép oly bol- 
dogító és idvezítő a mi hitünk, mint az első keresztyén 
gyülekezeteké vala! Mondjátok nekik : hogy a mi evan- 
gyéhomi egyházunk, valamint más országokban, úgy 
édes magyar hazánkban is, csakúgy, mint az első keresz- 
tyének anyaszentegyháza, ezer meg ezer hívő keresztyén- 
nek vérehullásával szentelődött fel . . . s mióta csak létre- 
jött, — tehát maholnap négyszáz esztendeje, — azóta 
mindig a tiszta és igaz vallásosságnak, mindig a lelki- 
ismereti szabadságnak, a józan felvilágosodásnak és hala- 
dásnak volt zászlóvivője!... Mi ettől az evangyéliomi 
egyháztól, melyet lánglelkü apáink oly hőn szerettek: 
hogy érette a hosszas üldöztetés viharai között vagyont, 
vért, sőt életet is örömest áldozának: mi ettől a már- 
tyr-egyháztól hütelenül elszakadni, elpártolni 
nem tudunk, nem akarunk és nem fogunk soha!.., 
ahhoz mi magunk is, mint ők, mindhalálig tántoríthatat- 
lanul hívek leszünk ! . . . 

Ámde, kedves gyermekeim! ha a világ hitetlensége, 
ha a türelmetlen emberek vakbuzgósága nem tenné is 
próbára a ti hiteteket : a kísértés azért el nem marad- 
hat tőletek, mert hiszen önmagatokban, saját testi 
indulataitok és kívánságaitokban ott lappang folytonosan 
az a veszedelmes kisértő, hogy benneteket valamiképen 
a bün ösvényére csábítson .. . Vigyázzatok azért — 
ismét mondom — és imádkozzatok, hogy kisér- 

tétbe ne essetek! Vigyázzatok: hogy könnyel- 
műen, vagy épen szándékosan a tiszta erkölcs útjá- 
ról le ne térjetek s a legtöbbször csak végromlással, bol- 
dogtalansággal fizető bűnnek a hálójába ne kerüljetek ! 
Söt imádkozzatok: hogy minden örizésnek 
felette megőrizzétek a ti szíveteket, és a nagy 
apostol példája szerint, abban gyakoroljátok ma- 
gatokat, hogy botránkozás nélkül való lelki- 
ismerettel legyetek mind Isten, mind ember 
előtt! 

Hogy pedig a szent és kegyes életben, valamint szent 
vallásunk üdvözítő igazságaiban annál inkább gyarapod- 
hassatok: legyen az Isten igéje, a szent biblia a ti 
legmeghittebb barátotok, s legyen e szent hely, az Úrnak 
háza legkedvesebb menedékhelyetek éltetek minden nap- 
jaiban, akármely sorsban és helyzetben legyetek is ! . . . 
Az élet bizony hova-tovább súlyosabb terheket rak maj- 
dan vállaltokra; a gyermekkor gondnélkülisége oda van 
örökre ! s lassan-lassan tapasztalni fogjátok, hogy igazán 
boldogok csak addig voltatok, míg jó szüléitek őrködő 
szeme és gondja kísért benneteket. Kérjétek Istent, hogy 
azok az őrködő szemek vigyázhassanak még rátok igen 
sokáig ! . . . Ám, hogyha Isten rendelése szerint el kell egy- 
koron maradnotok jó szüléitektől; ha egyszer teljesen 
egyedül, saját erőtökre támaszkodva kell haladnotok az 
élet útain s ti gyenge erőtöket ottan-ottan roskadozni 
érzitek : — folyamodjatok akkor, mint erős árbochoz, 
evangyéliomi szent vallásunkhoz! mely erősségül, 
bátorításul, vigasztalásul lészen a ti lelketeknek s a rendü- 
letlen hit ama szavait adja ajkaitokra : „Az Isten a mi 
oltalmunk és erősségünk! ez okáért nem 
félünk, ha a föld megindulna is és ha szin- 
tén a hegyek a tenger közepébe bémerülné- 
nek is!" 

Ezeket akartam még szívetekre kötni, kedves növen- 
dékek! S most már nincsen egyéb hátra, mint hogy az 
Umak nevében még egyszer megáldjalak és elbocsássalak 
benneteket. — De minthogy minden áldás onnan felül száll 
alá az egekből : jertek, keresztyén gyülekezet! ajánljuk 
e kicsiny sereget a mennyei Atya kegyelmébe, oltahnába 
s könyörögjünk érettök ilyeténképen. 

(Ima, Miatyánk.) 

. . . Elbocsátlak immár benneteket, keresztyén növen- 
dékek! a jó Istennek minden testi és lelki áldását kérve 
reátok. Legyen a nagykegyelmü szent Úristen ti veletek, 
éltetek minden napjaiban! Vezéreljen atyailag az élet 
viszontagságos útain! s tegyen boldogokká még a nyo- 
morúságok között is, melyeket rátok bocsátani jónak 
látand ! . . . Tartson meg titeket mindvégig a hitben, a 
reménységben és a szeretetben! Hogy ama nemes 
harcot megharcolván, a hitet megtartván, 
végezetre elvehessetek az igazság koroná- 
ját, melyet megad néktek, hüségtek jutal- 
mául, az Űr, amaz igaz bíró! — Te is, óh Isten- 
n e k n é p e, keresztyén gyülekezet ! menj és járj az életnek 
útain békeséggel és a hitnek világával ! . . . „Áldjon 
meg tégedet az Úr és őrizzen meg tégedet! 
Világosítsa meg az Ür az ő orcáját te rajtad 
és könyörüljön te rajtad! Fordítsa az Űr az 
ő orcáját te reád és adjon neked békeséget!'* 
a síron túl pedig örök idvességet, kegyel- 
méből, a Jézusért. Ámen. 



IV. 

Áttérőhöz intézett hiterősítő beszéd. 



Keresztyén gyülekezet ! Testvéreim az Úrban ! 

Néhány percig kérem még figyelmeteket, — felhíva 
mindnyájatokat, hogy legyetek tanúi azon már ritkasá- 
gánál fogva is ünnepélyes cselekménynek, melyet ezennel 
végrehajtandók vagyunk: — midőn ezen előttünk álló 
ifjú atyánkfia, ki eddig az ideig a testvér római katho- 
likus egyház kötelékében volt, — most itt, az Úrnak szent 
házában, Isten és e gyülekezet színe előtt kinyilatkoz- 
tatni kívánja: hogy vonzatva a mi evangyéliom szerint re- 
formált vallásunk ősi, apostoli egyszerűségétől s meg lévén 
győződve annak hamisítatlan, igaz és üdvözítő volta felől : 
komoly és elhatározott szándéka ez evangyéliomi refor- 
mált anyaszentegyház kebelébe s közelebbről e mi gyü- 
lekezetünk tagjai közé felvétetni ; — Ígéretet téve egyszer- 
smind arra is, hogy ennekutána e mi ref. egyházunknak 
szíve teljességéből egyik hü és buzgó tagja lenni igyeke- 
zik. — Mely hitvallás és ígéret kinyilatkoztatása után vi- 
szont én is, mint e gyülekezetnek pásztora, kész szívvel 
fogadom és veszem fel ez ifjú atyánkfiát gyülekezetünk 
kebelébe és mindannyian buzgó lélekkel ajánljuk ez új 
hitrokonunkat jó Istenünk jóvoltába. 

Légy azért szíves örömmel köszöntve általam, sze- 
retett testvérem az Úrban ! életednek e nevezetes forduló 
pontján ; midőn érett megfontolás után, senkitől e lépésre 

Lévay L. : Egyházi beszédek. IV. 13 

nem kényszerítve, egyedül szíved hajlamát, lelked meg- 
győződését követve, kívánsz belépni a tiszta evangyéliomi 
alapon álló református anyaszentegyház kebelébe. . . Mind- 
nyájan örömöt érezünk azon, ha találkoznak egyesek, 
akik egyszerű bár, de a Krisztus és az g.postolok taní- 
tásain alapuló egyházunknak hitelveit a magukévá téve, — 
velünk közösségre lépni, velünk egy hiten, egy akolban 
lenni, egy templomba járni, velünk együtt buzgólkodni 
s egy szeretetben és reményben élni kívánkoznak. De 
azért senkit az ő hitétől, egyházától erőnek erejével el- 
téríteni vagy világi előnyök Ígérgetésével hozzánk csábí- 
tani: nem elvünk, sem szokásunk; s nem is volt és 
nem is leszen soha. — Mert a mi anyaszentegyházunk 
zászlóján ama történeti nevezetességű, magasztos protes- 
táns jelszó ragyog: lelkiismereti szabadság! Azaz: 
kövesse kiki szabadon a vallás dolgában is s legfőképen 
ebben, az ö meggyőződését; mert nem tanácsos az em- 
bernek lelkiismerete ellen cselekedni ! . . . Csak annyit 
kötünk ki, hogy arról a fundam entomról, mely 
egyszer vettetett, le ne térjen. Mert nincsen 
senkiben másban üdvösség, mint az Űr Jézus 
Kisztusban! s csakis az ő benne s az ő hamisítatlan 
tudományában való őszinte hit az, mely boldogít a 
síron innen és üdvözít a síron túl. — Hogy pedig melyik 

legyen az az igazi, hamisítatlan és idvezítő tudomány, 
amelyet egyedül követnünk kell: honnan tudnók ezt 

máshonnan, mint a református keresztyénnek legdrágább 
könyvéből, a bibliából, mely egyetlen tiszta forrása a 
hitnek s földi és mennyei boldogságunknak. 

Mindezekről azonban nem szükség most előtted, 
édes atyámfia ! bővebben szólani e helyen, — alkalmam 
lévén már előzetesen közelebbről megismertetni téged 
mindazon hitelveinkkel és nézeteinkkel, melyek bennün- 
ket, reformátusokat, a valláserkölcsi és egyházi élet terén 

vezérelnek és lelkesítnek. — Csak arra kérlek és figyelmez- 
tetlek azért, hogy igyekezzél ennek utána is szent vallá- 
sunk főbb igazságait mindinkább megismerni; e végből 
Isten igéjét szorgalmasan hallgatni és tanulni, Isten házát 
minden alkalommal buzgón látogatni; szent vallásunk- 
nak egyszerűségében is felséges sákramentomával, az 
úrvacsorájával mennél gyakrabban élni, s Istent, a mi jó 
Atyánkat, nem külsőségekben, hanem lélekben és igaz- 
ságban imádni, félni és tisztelni; egész életedben pedig 
igyekezzél református keresztyénhez illő, munkás, józan 
és evangyéliomi buzgóságtól áthatott életet élni! — Az 
Ür adjon neked minderre erőt és kegyelmet! 

Most tehát mindenekélőtt felhívlak : nyilatkoztasd 
ki itt a gyülekezet színe előtt is, hogy elhatározott szán- 
dékod ennek kebelébe fölvétetni. Vagyis azt kérdem 
tőled : 

1. Kész vagy-e a mi evangyéliom szerint reformált 
egyházunk hitvallását elfogadni és azt meggyőződésed 
szerint követni? Felelet: Igen. 

2. ígéred- e, hogy a mi reformált egyházunknak 
teljes erőd szerint hü és buzgó tagja lenni igyekezel és 
ebben mindvégig állhatatosan megmaradni kívánsz? Fe- 
lelet: Igen. 

... A nagykegyelmü szent Ür Isten erősítsen meg 
téged hitedben és Ígéretedben ! Az Ur kegyelme és áldása 
legyen te veled, hogy amit fogadtál, azt meg is tarthasd és 
-ekképen evangyéliomi reformált egyházunknak mindvégig 
hü és buzgó tagja lehess ! — Én is már téged a reformált 
-egyház s közelebb e mi gyülekezetünk tagjai közé a 
^ülekezet nevében ezennel felveszlek, s mint ilyen- 
nek szabadságot adok néked az úri szent vacsorában 
való részesülésre és a téged megillető jogok gyakorlására. — 
Te pedig légy hív mind halálig, hogy megadassék neked 
az élet koronája! Ámen. 

13' 

És most nyújtsd jobbodat nekem, ünnepélyes 
Ígéreted és fogadásod megpecsétlésére . . . S e kézfogás- 
sal egyszersmind fogadd az egész gyülekezetnek, 
mint mától fogva új hitrokonidnak, szíves köszönté- 
sét: Isten hozott téged közibénk! s tegyen boldoggá 
mindvégig közöttünk ! . . . És fogadd egyszersmind e rád 
nézve nevezetes nap emlékéül ezt a kis bibliát, az 
újszövetség könyvét, mely azt az örökkévaló evangyé- 
liomot foglalja magában, melyet mi eredeti tisztaságában 
vallunk s mely Istennek ereje minden hívőnek üdvössé- 
gére. Olvasgasd ezt buzgón s kövesd tanításait híven^ 
hogy boldog lehess mind itt a földön, mind majd az 
örökkévalóságban ! 

Most pedig jertek, kik itt jelen vagytok, ajánljuk ez 
új hitrokonunkat a jó Istennek jóvoltába, ekképen kö« 
nyörögvén : 

Ima. Mi Atyánk! 



És most, szeretett testvérem és mától fogva hívem 
és kedves hitrokonunk! és te is, óh Istennek népe, ke- 
resztyén gyülekezet! áldjon meg téged, áldjon meg 
titeket az Ür és őrizzen meg! világosítsa meg 
az Űr az ő orcáját stb. (Ároni áldás.) 



V. 

Esketési beszédek 

1. 

Keresztyén házasulok ! Szeretteim az Úrban ! 

Itt állótok tehát az Úrnak oltára s e gyülekezet 
színe előtt: hogy ünnepélyesen vallást tegyetek egymás 
iránti érzelmeitekről és esküvéssel is fogadjátok, hogy ti 
ezentúl jó- és balsorsban hűséges társai, segítői, vigasz- 
talói lesztek egymásnak. — Igen, mert ti is mélyen ér- 
zitek az írás ama szavainak igazságát: „Nem jó az 
embernek egyedül lenni!" s hogy: Jobban 
van dolga a kettőnek, hogynem az egynek!"... 
íme, a jó Isten megadta nektek immár azt a boldogsá- 
got, hogy kölcsönösen feltalálván egymásban, kit szíve- 
tek kedvel és szeret: nem kell ezentúl egyedül és célta- 
lanul bolyongnotok az élet útain, — hanem kézt kézbe 
téve, egymással örömöt, bánatot megosztva, — most 
már könnyebben haladhattok közös életpályátok hol vi- 
rágos, hol meg tövises és göröngyös ösvényein! 

Ne feledjétek azonban, ker. házasulok! hogy Isten 
áldása csak úgy lesz a ti házassági szövetségteken, ha 
ti magatok is mind a sírig hívek maradtok ahhoz a szent 
fogadáshoz, melyet e rátok nézve oly ünnepélyes alka- 
lommal, itt az Úrnak oltára előtt, egymásnak tenni fogtok, 
íme, ti azt fogadjátok, sőt arra esküsztök most: hogy 
egymást szeretitek ... Óh szeressétek is egymást 

híven, teljes szívetekből, teljes lelketekből, minden erőtök^ 
bői! Mert csak a kölcsönös, odaadó, meleg szeretetben 
van igazi boldogság. Ilyen szeretet dobogtassa azért egy- 
más iránt a ti szíveteket! ... És aztán őrizzétek is fél- 
tékenyen s ápoljátok folytonosan a legnagyobb gonddal 
szívetek e szent érzelmét, az igaz szeretetet, kebletek- 
ben! ... Ha ti, az írás szavai szerint, nemcsak szóval^ 
de cselekedettel is szeretitek egymást; ha mindig csak 
azon igyekeztek, hogy egymásnak mennél több — kisebb- 
nagyobb — örömöt szerezzetek; ha az előforduló bajok 
és kedvetlenségek miatt nem gerjed mindjárt haragra 
szívetek ; sőt egymás gyengeségeit, gyarlóságból elkövetett 
hibáit is szeretetteljesen elfedezni iparkodtok: — akkor, 
csakis akkor lesztek ti hívek a most leteendő házassági 
eskütökhöz s csak akkor várhatjátok családi éltetekre a 
jó Istennek minden áldását! 

Jól megértsétek továbbá, hogy ezen alkalommal arra 
is fogadást tesztek : hogy ti soha, semmiféle körülmények 
között, sem egészségben, sem betegségben, sem boldog, 
sem boldogtalan állapotban, hütelenül el nem hagy- 
játok egymást. — Hiszen, ha valamikor, bizonyára 
a nyomorúságok idején van legnagyobb szüksége az 
embernek egy szerető hitvesre, egy hü élettársra, ki min- 
dig mellette legyen s letörölje szeméről a fájdalom-saj- 
tolta könnyeket. „Nem boldogtalan az, ki mondhatja 
másnak: milyen nagyon szenved!" — mondja a költő. 
Óh, de hova kell nagyobb boldogtalanság annál, mikor 
még az is, ki esküvel fogadott hűséget, — még az is 
elhagyja az embert s elhagyja épen akkor, mikor támo- 
gatására, vigasztaló szavaira a legnagyobb szükség lett 
volna?! . . . A^ért hát, szeretteim! akik hiszen épen 
azért léptek egymással házassági szövetségre, hogy az 
élet sokféle terheit, egymással megosztva, annál köny- 
nyebben elhordozhassátok: — ti legyetek egymáshoz 

mind a sírig hívek és kitartók ! s csak az egy halál — az is 
csak minél későbbre — válasszon el titeket egymástól! 

Ne feledjétek harmadszor: hogy eskütökben ezek a 
szavak is bennfoglaltatnak: „Teljes életemben hűséges 
gondviselője, — hűséges segítőtársa leszek". — Ezzel 
hát arra is kötelezitek magatokat, hogy ti egymásért, 
családi tűzhelyetek jóléte és boldogságáért dolgozni, 
szorgalmatoskodni, futni-fáradni, küzdeni soha, de soha 
meg nem szűntök ... Ne féljetek! mert ha egyrészt 
talán fárasztó és nehéz, de másrészt édes és gyönyörűsé- 
ges lesz rátok nézve e hitvesi kötelesség teljesítése; — hisz' 
ki ne hullatná örömmel orcájának verejtékét szíve feléért, 
élete hű párjáért, akit szeret és akitől viszont- szerettetik? ! 

Csakhogy végezetre: ne feledkezzetek meg Arról 
sem, akitől száll alá minden testi és lelki áldás s akinek 
szent nevében fogadtok most egymásnak, egy egész életre 
szeretetet és hűséget. — Isten, a mi szerető édes Atyánk 
kezében van sorsunk, életünk, mindenünk. Ö őrködött 
felettetek eddig is, — gyermek- és ifjúkorotok verőfényes 
napjaiban. Ö intézte úgy lépéseiteket, hogy az élet útján 
egymással találkozzatok és egymásban szívetek felét, 
szép reményeitek valósulását feltalálhassátok ... Bízza- 
tok azért továbbra is ő benne! Ö lesz nektek ezentúl 
is leghívebb gondviselőtök: becsületes munkáitokban se- 
gítőtök, bajaitokban támaszotok, szenvedéseitekben vígasz- 
talótok! . . . Ámde jól megjegyezzétek: hogy Isten csak 
úgy lesz néktek szerető mennyei Atyátok, ha viszont ti 
is hű és engedelmes gyermekei lesztek néki; ha min- 
denkor és mindenben ő tőle függőtök és az ő akarata s 
a Krisztus törvénye szerint jártok éltetek minden nap- 
jaiban, — szüntelen szemeitek előtt tartván az írásnak 
ama szavait: „Az Istent féljed és az ő paran- 
csolatait megtartsad, mert ez az embernek 
fődolga!" 

2. 

Szeretett ifjú pár! 

Az Isten házában, az Űr oltára előtt állótok: hogy 
szíveteknek igaz szerelem-szötte frigyét szent esküvel 
pecsételjétek, s e szövetségetekre velünk együtt áldást 
kérjetek Attól, akitől száll alá minden jó adomány és 
tökéletes ajándék. S aztán az Ö áldásával fejeteken s a 
jó szülők, kedves testvérek búcsú-csókjaival ajkaitokon s 
mindnyájunk üdvkívánataitól kísérve, elindultok életpályá- 
tok amaz új ösvényén, mely illatos rózsákkal behintve, 
a házasélet gyönyörű paradicsomkertjébe vezet . . . Bol- 
dogok ti, kik feltalálva egymásban szívetek felét, a 
viszonzott szerelem mindennél édesebb boldogságát, s 
dúsan megrakodva a viruló ifjúság s az életszerencse 
minden adományával, — a legszebb remények közt 
köszönthetitek e napot, amelyen egymásnak egy egész 
életre hűséget esküsztök, és a legszerencsésebb kilátások 
között léphettek ki abba az új világba, amelytől egy 
egész élet üdve és boldogsága függ ! 

Boldogok vagytok, igen! s ezért nem adhattok elég 
hálát a jó Istennek, ki annyira szeretett titeket, hogy 
ifjú korotok legszebb álmát ily hamar és ily teljes mér- 
tékben valósulni engedte. 

De mi sors vár rátok vájjon a jövendőben? Vájjon 
boldogok lesztek-e ezentúl is mindig, házaséltetek min- 
den napjaiban? ... Ez az a kérdés, amelyre ti határta- 
lan örömötök mámorában nem is gondoltok talán, — 
de amely kérdésre azok a jó lelkek, kiknek óvó, védő 
szárnyai alól a mai nappal kirepültök, annál aggódóbb, 
de egyszersmind reménykedő szívvel keresik, találgatják 
a feleletet. 

Ám jövendőnk titkát jótékony Isten-kéz takarta el 
vágyó szemünk elől. Mi azt a sűrű fátyolt egy pillanatra 

is fel nem lebbenthetjük. Mi csak kérhetünk, mi csak 
imádkozhatunk: add Uram Isten! hogy e szép és bol- 
dog ifjú pár a jövendőben is mindig ily boldog legyen !. . . 
Ez a buzgó imádság lebeg, különösen ma és ez órában 
azoknak a jó szülőknek ajkán, kik téged, kedves vőle- 
gény! gyermekkorod óta oly odaadó szeretettel, oly 
féltő gonddal, óva még a fúvó széltől is, mind a mai 
napig szülei gondviselésök szárnyai alatt takargattak, s 
most, hogy meg kell válniok tőled, szemök fényétől, 
összekulcsolt kezekkel és könnyes szemekkel tekintenek 
fel az égre: jó Isten, add, hogy kedves jó fiunk mind- 
végig boldog legyen! . . . S mit tehetnének egy^ebet s 
többet te éretted is, kedves menyasszony! azok a 
drága jó szülék, kik téged, mint viruló családfájok többi 
kedves virágait, gyöngéd szívok egész melegével, őrködő 
gondjuk egész odaadásával ápoltak és dajkálgattak s 
mindent megtettek éretted s jövendő boldogságod érde- 
kében . . . S most, hogy elbocsátanak ölelő karjaik közül 
s abból a nyájas családi fészekből, hol többi galamb- 
jaikkal összeölelkezve eddig oly boldog valál: most 
immár ők sem tehetnek mást, mint hogy mindennapi 
imádságukba foglalva téged, esdekelve könyörögnek: Jó 
Istenünk! tedd boldoggá, tedd szerencséssé forrón sze- 
retett (e második) gyermekünket (is), annak a kedves 
ifjúnak karján, kire a te bölcs rendelésed szerint jó 
reménységgel bízzuk őt, szülei szívünknek ez egyik 
drága kincsét! 

— Kísérjen azért titeket, szeretett ifjú pár ! az előt- 
tetek megnyílt ismeretlen ösvényen, jó szüléitek öröm- 
könyje s buzgó imádsága mellett, a kifogyhatatlan 
kegyelmű Istennek áldása, aki eddig is szerető kéz- 
zel igazgatta életútatokat, s egymáshoz vezérelte, a sze- 
retet rózsaláncával fűzte össze szíveteket, s rátok éltetek 
e legszebb napját felderítette I . . . De ne feledjétek, hogy 

aki annyira szeretett és szeret titeket: Istent, a ti leg- 
jobb Atyátokat, nektek is viszont szeretnetek 
kell! Szeretnetek és félnetek, mert ö a szerzője bol- 
dogságotoknak s ö minden jónak kútfeje: — az erö, 
egészség, békesség, megelégedés áldása, mind-mind az ö 
kezében van! 

Ám azért jövendő boldogságtok hajlékát, az ő se- 
gítségével, mégis csak nektek kell felépítenetek ! Vigyáz- 
zatok azért, hogy milyen fundamentomra s milyen 
anyagból építetek! ... Ha azt hiszitek, hogy az ifjúság 
szépsége, szerencsés társadalmi állás, kedvező anyagi 
helyzet, talán kincs, gazdagság, hírnév és dicsőség: — 
hogy ezek a földi élet s épen a páros-élet boldogságá- 
nak legbiztosabb fundamentomai : nos hát akkor — bi- 
zony mondom — csalódni fogtok ! — Ilyen bizonytalan, 
ingatag alapra hát ne építsetek ! . . . Hanem építsetek olyan 
fundamentomra, mely erős, mint a halál, kemény, mint 
a koporsó, melyet eső és árvíz meg nem mozdít . . . 
építsetek a szeretet fundamentomára! . . . 
Szeressétek egymást azzal a szeretettel, mely min- 
den kincsnél drágább és tartósabb, mert az apostol sza- 
vai szerint: soha el nem fogy. Szeressétek egymást 
azzal a szeretettel, melynek egy paránya édesebb a föld 
minden javainál és dicsőségénél; azzal a szeretettel, 
melyről régen megmondták és nagy igazán: hogy az 
mindent pótol, ám azt ki nem pótolhatja semmi. 

De ha csak önmagátokat szeretitek : kívánhattok-e 
akkor másoktól szeretetet, igaz becsülést, avagy csak 
hideg tiszteletet is? Pedig ne feledjétek: nektek — tár- 
sadalmi állástoknál fogva — erre is súlyt kell helyez- 
netek. Szeressétek hát azokat is, akikkel életútatokon 
talán naponként, vagy ottan-ottan találkozni fogtok. 
Mentül boldogabbak lesztek, annál melegebben kell hogy 
dobogjon nemesen érző szívetek azok iránt, akik hol- 

dogtalanok; vagy akik tőletek várják bajaikban a segí- 
tést, a tanácsot, a vigaszt sorssújtotta helyzetökben. 

És ha talán magatoknak is szükségetek lenne 
majd egy segítő kézre, egy vigasztaló igére, — mert 
hiszen kicsoda volna ment a sors különféle próbáitól? 
— ne feledjétek akkor, hogy a mi legjobb, legszeretőbb 
barátunk és lelki orvosunk, a Krisztus, mindig mellet- 
tünk áll! s ha mi letörülni igyekeztünk a mások köny- 
jeit, letörli ő is a mieinket! S ha minden nemes törek- 
vésünk mellett is fájó sebet ütne szívünkön az élet és 
a világ: Ö nála mindenkor kész a gyógyító balzsam és 
a bátorító szó: Bízzatok, ne féljetek! a ti szomorúság- 
tok nemsokára örömre fordul! 

. . . Csak ezeket akartam szívetekre kötni, kedves 
ifjú pár, szeretteim az Úrban! ... S most szívem tel- 
jességéből kívánom nektek, jó szülőitekkel, kedves test- 
véreitekkel s minden jóakaróitokkal együtt : — hogy amilyen 
szép éltetek ez örömnapja: oly zavartalanul, a legtelje- 
sebb megelégedésben és boldogságban folyjanak mind- 
végig pároséltetek további napjai és esztendei! 



Rövid halotti beszédek. 

1. 

Családapa felett. 

Szomorú halotti gyülekezet! 

E gyászos koporsó körül megállva, fájdalom nyilallik 
át szívünkön, hogy az élet és halál szabados Urának 
parancsszavára: „térjetek a földbe, embereknek 
fiai!" — ismét kidőlt soraink közül egyik keresztyén 
vándortársunk: egy, földi pályáját hűségesen futott, de 
annak terhei alatt végre összeroskadt s a sír ábnára ha- 
nyatlott családfő, egy jó édes apa! . . . Fájlaljuk, hogy 
ismét kevesebben lettünk egygyel; hogy szomorú példá- 
ban kell látnunk újra : hogy sem a jóság, sem a kegyes- 
ség, sem buzgó imádságunk, sem semmiféle emberi erő 
és tudomány meg nem tarthat, vissza nem adhat ez 
életnek s kedveseinknek minket, mihelyt egyszer meg- 
zendül felettünk is az enyészetre hívó szó: „Legyetek 
porrá, kik porból lettetek!" 

Igen, szomorú halotti gyülekezet ! közös sorsunkat, a 
mulandóságot hirdeti s juttatja fájdalmasan eszünkbe minde- 
nik koporsó, — s így ez is, mely most előttünk áll, s melyet 
az özvegységre maradt élettárs, a szerető gyermekek, 
testvérek, rokonok hulló könnyei öntöznek . . . Óh, de 
mennyivel nagyobb, mennyivel szívettépőbb a ti fajdal- 

mátok, gyászra hivatott felek ! . . . Mi e koporsó lakójában 
egy embert, egy hív munkásságú, keresztyéni tisztét 
nemesen betöltött embert s egyik keresztyén vándortár- 
sunkat vesztettük el ; aki ugyanazon sorsnak volt részese, 
mint mi, aki épúgy futott, küzdött, verejtékezett, mint 
mi; de aki végre épúgy martalékául esett a mulandóság 
törvényének, mint minden földi anyától született ember 
s mint ahogy majd mi is, mindannyian . . . Ellenben ti 
a boldogultban kiváltképen a szerető hitvest, a gondos 
édesatyát, a hü testvért s rokont siratjátok, — azt, aki a 
verség, rokonság kedves kötelékeivel volt szívetekhez 
fűzve ; aki csak érettetek élt, érettetek huUatá a minden- 
napi kenyérkeresésben orcájának verejtékét, s aki a róla- 
tok való gondoskodás nehéz munkájában emésztette fel 
66 évre terjedt életét . . . Méltán nagy azért a ti fájdal- 
matok s méltán hullanak könnyeitek: hogy az, ki éret- 
tetek annyit tett, annyit áldozott s akit ti is szívetek tel- 
jességével szerettetek — immár nincs többé, immár 
örökre elköltözik közületek! 

De halljátok meg, s halljuk meg mi is mindannyian, 
amit vígasztalásunkra a vallás angyala ekképen szól: 
„Ne bánkódjatok, mint azok, kiknek remény- 
ségök nincsen" — t. i. egy jövő élet felől! Hisz 
„ahalottak boldogok: megnyugosznak fáradd 
ságaiktól s az ő cselekedeteiknek jutalma 
követi őket" ... Ez a fáradt vándor is csak pihenni 
tért, mert felette igen megfáradott ; de nem marad örökké 
a sírban, nem aluszik el örökre: egy szebb, egy boldo- 
gabb hazában újra feltaláljuk őt! 

— Ne sírj azért, ne sírj, te bánatos özvegy! Jó 
férjed csak pihen, csak aluszik ... de nem halt meg, 
nem aluszik el örökké! S ha ő elpihent is: virrasztani 
fog feletted leghűségesebb őriző pásztorod: az özvegyek 
mennyben lakozó édes Atyja! 

... Ne sírjatok, ne keseregjetek ti sem, apátlan 
gyermekek! jó atyátok csendes álmát ne zavarjátok. 
Azok, az érettetek oly sokat dolgozott s titeket oly szeretet- 
tel ölelt atyai karok, lehanyatlottak ugyan s pihennek 
immár csendesen; de ne féljetek: az Úrnak hatalmas 
karja nem lankad meg soha, — veletek marad ezentúl 
is és oltalmába vesz benneteket! Hagyjátok azért 
az Úrra a ti útaitokat és bízzatok ö benne 
mindenkoron ! 

...Testvérek, rokonok! ne bánkódjatok!... 
hisz csak rövid időre távozott a boldogult körötökből; 
nemsokára ismét találkoztok vele egy jobb hazában, 
hol Jézus, a mi fejünk, az ő megváltottaival együtt örök 
dicsőségben él! 

E keresztyén hit és reménység oszlassa azért mind- 
nyájunk fájdalmát, szomorú halotti gyülekezet! kik még 
ez élet sivatag pusztaságában utazunk s fájó szívvel látjuk 
sorainkból kidőlni e boldogult társunkat. Mondjunk meg- 
indult kebellel áldást e keresztyén testvérünk porba vissza- 
térő hamvaira ! S aztán töröljük le könnyeinket s felvéve 
ismét vándor-botunkat : zarándokoljunk megint tovább ! . . . 
mindig csak a jók és igazak útján s amaz isteni kalauznak, a 
Krisztusnak nyomdokaiban! Hogy egykoron mi is eljut- 
hassunk Ö hozzá, a mennyei Kánaánba, — hol Istenünk- 
kel, Krisztusunkkal s előttünk elköltözött kedveseinkkel 
elválhatatlanul együtt-lakozhatunk mindörökkön-örökké ! 

Most pedig jertek és imádkozzunk! 

2. 

Családapa vagy anya felett. 

— Télben. — 

„Ez idö téli fertálya Halálunkat prédikálja . . . Ügy 
tetszik, halva fekszik a természet, Mivel tündöklő fénye 
elenyészett". Ügy tetszik, mintha köz-édesanyánk, a föld 
is ravatalon feküdnék . . . mint ahogy — fájdalom ! — 
halva, élettelenül fekszik immár itt e koporsóban, a 
gyászos szemfedő alatt, e nagy bánatba borúit család 
egyik támasza: a gyermekeit oly szerető gonddal ápolt 
és nevelt édesapa (anya), a hosszas pályafutásában 
immár összeroskadt hü élettárs. 

És mi eljöttünk, hogy nyugvóra tért társunk iránt 
lerójuk a kegyelet és keresztyén testvéri szeretet adóját, 
— s hogy az ő koporsójánál magunkba szállva, az élet 
és halál nehéz kérdései felett gondolkodjunk. 

... Miért fosztja meg — kérdjük, a kihalt termé- 
szetre tekintve, — miért fosztja meg az a jóságos 
Teremtő, szépségétől, gazdagságától, termő-erejétől az 
anyaföldet? fagy- és jégpáncél és hótakaró alá 
temetve ismét annak áldásos kebelét . . . Es miért her- 
vasztja le — kérdezzük szomorodott szívvel, e sötét 
ravatalt szemlélve, — miért hervasztja le az a végzé- 
seiben megfoghatatlan Isten a maga képére teremtett 
ember arcáról a viruló rózsákat? miért veszi ki a 
tagokból az életerőt? miért fagyasztja meg az erekben a 
vért, — „azt a Ids patakot, mely a szívet hajtja s mely 
ha már kiapadt, ki nem pótolhatja óceánja vérnek? !" . . . 

Miért?... Kérdések kérdése ! melyre évezredek 
óta hiába keresi a por gyermeke a teljesen kielégítő 
feleletet ! . . . Csak annyit tudok, mert azt — mint egyik 

dicséretünk oly szépen mondja : „Mert azt nyilván tapasz- 
talom, Hogy egy végetlen hatalom, Mindezeket jól intézte 
el: Ámbár legbölcsebb céljait. És csudálatos útjait, Sze- 
meim előtt rejtette el". (92, 2.) 

íme, szomorú halotti gyülekezet! mindössze ennyi 
az csak, mit feltett kérdésünkre vallásunk könyvéből 
feleletül kaphatunk . . . Ám, hogyha e szerint nem tud- 
hatjuk is, hogy miért? . . . avagy nem elég megnyugvá- 
sunkra szolgálhat-e az nekünk, rövid látású halandók- 
nak: ha legalább annyit bizonnyal tudunk, hogy kinek 
a szavára s kinek bölcs akaratából történik minden, de 
minden változás itt a földön, a természet nagy világá- 
ban úgy, mint a mi halandó életünkben ? ! . . . Igen ! az 
az útaiban végéremehetetlen Gondviselés zárta be 
immár a föld tápláló kebelét s terített szemfedőt most a 
természetre. És ugyancsak ez az isteni kéz zárta le örök 
álomra e boldogult társunk szemeit is s borított gyászos 
szemfedőt kihűlt tetemei fölé . . . Igen ! egy magasabb, 
„egy végetlen hatalom" intézkedéséből, bölcs akaratából 
történt az, hogy e koporsóban nyugvó keresztyén test- 
vérünk — miután Isten jóvoltából itt a földön sok esz- 
tendőt látott s e hosszú idő alatt annyi sok örömöt, de 
talán még sokkal több keserűséget kóstolt s miután át- 
élte itt az emberi élet kies tavaszát, munkás nyarát és 
hervatag őszét : — Isten rendeléséből történt, — mondom — 
hogy mindezek után elérkezett ime e halandó társunk, 
az enyészet, a halál komor teléhez is: hogy most már 
a kiállott sok-sok fáradalmak s testet-lelket emésztő szen- 
vedései után, megnyugodjék végre csendesen a koporsó 
nyugtot adó kebelén, s örök enyhületet találjon odalent 
a sírban, hol nem fáj neki többé senuni, épenséggel 
semmi! 

Mit mondhatnánk hát egyebet e gyászkoporsó felett, 
— bár a kicsorduló könnyeket egészen visszatartani 

nem bírjuk is, — mit szólhatnánk egyebet, mint amit 
ugyancsak egyik dicséretünk mond: „Jól van! mivel ez 
is annak tetszése. Kinek javunkra céloz végezése" . . . 
Igen, Ö tőle, az élet és halál felett szabadosan uralkodó, 
de egyszersmind bölcsen és szeretettel igazgató Isten- 
től jött rátok e csapás, megszomorodott kedvesek! . . . 
nyugodjatok meg az ö szent és kifürkészhetetlen akara- 
tán! ... És mint vallásos keblű keresztyének, találjatok 
vigasztalást abban a hitben, hogy miként a természetben 
minden télre új tavasz jő: úgy mi is, mint Krisztus 
megváltottai, hitünk szerint nem leszünk végkép sem- 
mivé a halál telében, de sőt teljes bizodalommal várha- 
tunk olyan tavaszt, mely minket, por gyermekeit is, új 
életre virraszt ... és új életre virrasztja előttünk elköl- 
tözött szeretteinket is, hogy velük együtt örökké tartó 
boldogságban örvendezhessünk egy szebb és boldogabb 
hazában. 

E hittel és reménynyel vegyünk hát búcsút ezen 
megfáradott keresztyén vándortársunktól . . . Most pedig 
jertek és imádkozzunk. 



3. 

Hosszasan szenvedett középidejű édes anya felett. 

Fájdalomtól elszorult szívvel, könnyező szemekkel 
állottuk körül e koporsót, mely egy családnak boldogító 
angyalát, annyi kesergő, neveletlen árvának édes anyját 
zárja rideg kebelébe ! . . . Hiába, hiába volt hát a remény- 
ség: hogy a szenvedések ágyán oly régóta gyötrődő 
szegény jó asszony végre mégis csak fölépül ! . . . hogy 
a tavasz éltető szellője majd csak elhozza a várva-várt 
gyógyulást! Hiába volt a szeretetteljes ápolás s a buzgó 
imádság! hiába a boldogult sóhaja: „Ne vigy el en- 

Lévay L. : Egyházi beszédek. IV. 14 

gémet Uram! az én életemnek felén!... Mindez 
hasztalan volt ! . . . számára már nem volt gyógyító bal- 
zsam Gileádban, s a kikelet enyhe szellője reá nézve az 
enyészet, a halál hideg szelévé változott. 

Óh pedig mint szerette volna megtoldani még, ha- 
csak néhány évvel is, életének esztendeit! Hiszen az id- 
vezült nö még csak 43 évet töltött itt Isten kegyelméből, 
tehát életének csak delén vala még! Az élet pedig szép, 
kívánatos, ha szinte sok nyomorúsággal teljes is... Mint 
kívánt volna még élni ! nem is annyira magáért az élet- 
ért, mint szeretteiért: az ő jó hitveséért, de különö- 
sen azokért az általa annyira szeretett s oh fájdalom! 
még gondozásra, nevelésre váró gyermekekért, 
akiket szíve vérével táplált s akik bizonyosan meg fogják 
majd sinyleni az édes jó anyát, ha nem dajkálhatja, 
szeretete melegével nem takargathatja többé őket! 

Hiába, hiába! az élet és halál szabados Ura szólt, 
s neki mennie kellett e hívó szóra : — itt kellett hagynia 
jó férjét, kedves gyermekeit gyászra, keserűségre, gyá- 
moltalanságra ; itt kellett hagyma testvért, rokont, 
embert s vikigot. •. hogy immár megpihenjen végre 
kimondhatatlan sok szenvedéseitől, oda lent a síri han- 
tok alatt, hol nem fogja többé érezni a fájdalom tövi- 
seit ! • • • 

Hiszen igaz: neki nem —nem fáj többé semmi! Az 
írás is azt mondja, hogy a halottak boldogok, 
mert megnyugosznak az élet fáradalmaitól! 
Erről a hosszas szenvedésre hívott keresztyén társunkról 
is lehullottak immár a kínok láncai : nem sír. nem szen- 
ved többé s jajgatásával nem hasogatja tovább övéinek 
szivéti,,. ö boldog örökre! 

Ám annál boldogtalanabbak vagytok ti, hátramaradt 
kedvesei, árvaságra jutott siránkozó gyermekei! Ki 
fog titeket gondozni, ki fog titeket oly híven szeretni. 

mint ö gondozott, mint ö szeretett ? . . . E kérdésetekre 
nehéz, majdnem lehetetlen kielégítő feleletet adnunk. Óh 
mert mi, vagy ki pótolhatná a szerető jó házastársat! 
mi és ki pótolhatná különösen a gyermekeit önfeláldo- 
zással gondozó édes anyát ! . . . Semmi és senki ! . . . 

És mégis . . . vallásunk szentkönyve, amelynek 
minden sebre van gyógyító balzsama, — Istennek ez 
igéje mégis azzal a vigasztalással biztat: „Hagyd el 
a te árváidat: én eltartom és a te özvegyeid 
én bennem vessék reménységöket!" (Jer. 49, 11.) 
mondja ar Úr, az özvegyek és árvák őrizője. -- És az 
Istennek igéje sok más helyen is arra tanít: hogyha 
szinte itt e földön minden, de minden elhagyna is min- 
ket; ha mindent, de mindent elvesztenénk is, a mi jó, 
kedves és drága ránk nézve e siralcmivölgyében : — van 
mégis valaki, aki a benne bízókat soha, de soha el 
nem hagyja ; s van mégis valami, ami elfogyhatatlan és 
mindörökké megmarad nekünk: — velünk van és ve- 
lünk marad az Isten és az ő kegyelme! megmarad 
az Istenbe vetett hit és bizodalom! és megmarad a jövő 
élet reménye, a hívek számára a Krisztus által elkészí- 
tett mennyei paradicsom! — Ezért fohászkodik a zsol- 
táríró, még fájdalma és zokogása közepette is, ekképen: 
„Elfogyatkozott az én testem és szívem" — 
de azért „az én szívemnek kősziklája és az 
én örökségem te vagy, óh Isten, mind örökké!" 
(73. zsolt. 26.) 

Legyen azért, gyászban kesergő felek! a ti bá- 
natba borult szíveteknek is vígasztalója, reménysége és 
támasza — legyen a szeretetnek, a jóságnak, a kegye- 
lemnek Istene ! . . , Ö bizonyára a keserűből is édest tud 
kihozni 1 Ö, ha egyik kezével megvérzi is szívünk: a 
másik kezével már kötözgeti is sebünket. Bármit mérjen 
is ránk: ö mindeneket bölcs célokból s lelkünk javára 

14* 

cselekeszik!... Ti is most sírtok és jajgattok... 
s hogy is ne keseregnétek, midőn e földön a legjobbat, 
legdrágábbat veszítitek el ! . . . de azért bízzatok és 
reméljetek is és kétségbe most se essetek ! „Mert örökké 
el nem hagy az Űr; mert ha bánattal illet: 
ismét kegyelmes lészen!"... mondja Jeremiás 
próféta. Most sírtok és jajgattok — mondom én 
is a Krisztus szavaival — de egyszersmind bízzatok 
is: a ti keserüségtek majd örömre fordul! 

... Igen, igen, nagy veszteségre hívott férj! meg 
ne rendülj hitedben most se, midőn Isten sújtoló keze 
oly súlyosan nehezedett rád ! Töröld le inkább könnyei- 
det : hogy a hosszas sírás meg ne lankaszsza szívednek, 
lelkednek minden erejét ... És aztán végy újabb erőt és 
bizodalmat, jól tudván, hogy ezentúl kétszeres teher és 
kétszeres gond nyomja majd vállaidat és szívedet. De 
azért ne félj és ne csüggedezz: Isten nem kísért 
feljebb, mint elszenvedhetjük!... Mondjad azért 
megbátorodva: „Én lelkem, mire csüggedsz el. Mit ke- 
sergesz ennyire ? Bízzál Istenben : nem hagy el ! " . . . 
oh ne is hagyjon el tégedet soha ! . . . 

Kedves árvái a boldogultnak ! Fáj szívünk, ha 
rátok nézünk, ha rátok, elhagyatottságtokra gondolunk . . . 
Hát még a ti szívetek hogyne fájna, mikor — kit any- 
nyira szerettetek s ki titeket oly forrón szeretett: — j6 
édes anyátok nincs többé ! . , . De azért ne féljetek s 
felettébb ne keseregjetek ! Hiszen ő, a jó lélek, onnan 
felülről is őrködő szemmel fog kísérni benneteket . . . 
csak ti se felejtsétek soha, nem egyszer hangoztatott 
anyai intéseit ! . . . . És gondja lesz rátok annak a 
leghívebb Gondviselőnek is, kinek szemei nem szun* 
nyadnak soha, kinek gondja közül a legkisebb sincs 
kifelejtve s legkevésbbé a gyámol nélkül maradt árva 
gyermekek. 

Testvérek... rokonok... ismerősök, részve- 
vők ! Az Űr kegyelme maradjon rajtatok ! 

— Most pedig jertek és az élet keservei között ke- 
ressünk enyhülést a buzgó imádságban. 



4. 
Hajlottkorú családanya felett. 

Ez a koporsó, amely felett bánatos érzésekkel és 
részvevő szívvel megállottunk, egy szerető hitestárs- 
nak és jó családanyának immár kihűlt tetemeit fe- 
dezi el örökre szemeink elől. Egy olyan keresztyén asz- 
szony atyánkfiának porrészeit, ki jóllehet nem érhette 
is el az emberi életidőnek Istentől kimért végső határát, 
— nem, még a 90-ik Zsoltárban jelzett 70, avagy 80 
esztendőt sem, — mivelhogy az életnek reá nehezedett 
terhe s a fájdalmak éles nyilai korábban leverek az ő 
meggyöngült életerőit, semmint gondolta volna: — de 
aki mindazonáltal már most is elmondhatta az öreg 
Simeonnal: Uram! bocsásd el szolgádat béké- 
vel!... és aki már most is nyugodtan vehette ajkaira a 
nagy apostolnak, Pálnak emez ismeretes szép szavait- 
„Ama nemes harcot én megharcoltam, futá- 
somat elvégeztem, a hitet megtartottam. 
Végezetre eltétetett nékem az igazság koro- 
nája, melyet megad nékem az Ür ama napon 
— ^ az ítélet napján — amaz igaz bíró! (2.Tim. 4, 7 — 8.) 

Igen, szomorú halotti gyülekezet! e koporsóban 
nyugvó keresztyén társunk elmondhatta: hogy immár 
megharcolta az élet nemes harcát!... Mert bár 
a nő élete rendszerint a csend és béke hajlékában, a 
családi tűzhely szűk körében folyik is le : de azért koránt- 
sincs az munka és gond, fáradság és küzdelem, szóval 

bizonyos harc nélkül . . . Mert hogy ha kétségkívül terhes 
a férfira kimondott amaz Isten-ítélet, hogy: orcád 
verejtékével egyed a te kenyeredet!... bizo- 
nyára nem kevésbbé terhes, söt talán még súlyosabb fel- 
adatot ró a különben is gyengébbnek alkotott n ö-n e m r e 
az a másik isteni parancs: „Fájdalommal szüljed 
magzatodat!" ... 

Óh mert hova kell rettenetesebb harc, mint amit az 
a gyenge, erötelen teremtés, a nö van hivatva meg- 
harcolni a rája kimondott ez isteni törvény betöltésével ? 
És aztán hova kell szívósabb életerő, angyalibb türelem, 
mint az anyai tiszt hűséges teljesítéséhez ! . . . És avagy 
nem érdemlik-e meg bámulatunkat és mélységes tiszteletün- 
ket — mint meg-megannyi hősök — azok a nemes 
lelkek, azok a szülő édesanyák, kik nem elég, hogy 
valóságos élethalál-harcot vívnak szívok magzatáért, mikor 
az megszületik, — de azontúl is úgyszólván szívok vérével 
táplálják kisdedöket, hogy megtartsák azt az életnek ! . . . 
S aztán, oh ki tudná megmondani: mennyi, de mennyi 
gond és aggodalom, mily sok könnyhullatás és só- 
hajtás közt dajkálgatják napról-napra, óráról-órára és 
évről-évre az Isten által az ő anyai gondjaikra bízott 
gyermekeiket!. . . 

Aki, miként e boldogult nő is, ezt a nehéz, felelős- 
ségteljes anyai tisztet hűségesen betöltötte ; aki a gyerme- 
keiről való gondoskodás magasztos, de fárasztó munká- 
jában oly végtelenül türelmes s oly fáradhatatlan volt 
mindig ; aki gyermekeit még azon időn túl is, hogy őket 
szárnyaikra bocsáthatta, folyvást aggódó figyelemmel és 
szeretettel kísérte ; sőt akinek aztán — bizonyára e nagy 
szeretet jutalmául — megadta Isten azt az örömöt is, 
hogy kedves unokák és dédunokák vidám mosolyában és 
kedveskedésében gyönyörködhetett : — az ily családanya, 
nemde, egész önérzettel és nagy lelki nyugodtsággal 

vehette ajkaira ezen szavakat: ^Ama nemes harcot 
én megharcoltam!" 

Igen, idvezült halott! te megharcoltad immár 
híven, a földi életnek nagy és nemes harcát! .. . de 
épen ezért nyugodtan is mehettél szembe ama kérlel- 
hetetlen ellenséggel, a halállal is, hogy azzal is meg- 
vívd — most már a legeslegutolsó — harcot, e mulandó 
világ harcmezején ! . . . S most már, mindezek után, el- 
mondhatjuk rólad azt is, hogy : földi pályafutásodat 
im teljesen elvégezted! 

Igen, elvégezted azt a pályafutást, mely ha- 
bár korábban végződik is, mint te s a tieid gondolták 
— mégis Isten kegyelméből 66 évre terjedett ! Elvégezted 
azt a pályafutást, melynek javarészét, csaknem egy fél- 
századon keresztül, együtt futottad meg ifjúkorod hü tár- 
sával, most már bús özvegységre maradt szerető párod- 
dal! Elvégezted azt a pályafutást, mely ha nem vezetett, 
aminthogy nem is vezethetett örökké csak virágos mező- 
kön, hanem most sivatag pusztaságban, majd meg görön- 
gyös ösvényeken, — de azért e pályafutás fáradalmai és 
küzdelmei között kicsinyhitüleg le nem roskadtál, soha 
el nem csüggedtél : ellenkezőleg, keresztyén hitedet. 
Istenben való bizodalmadat minden körülmények közt 
megtartottad; jó sorsban úgy, mint balszerencsédben 
Istent áldottad, — valamint gyermekeidet, unokáidat is 
és egész házad népét mindig Isten félelmére tanítottad 
és intetted, s a Krisztus életpéldájának követésére nem- 
csak szóval, de saját példaadásoddal is folyvást serkent- 
getted ! 

Aki ily nemesen, keresztyénileg futotta meg földi 
pályáját: az ilyennek bizonyára ajkaira illenek végül az 
apostolnak eme szavai is: „Végezetre eltétetett 
nékem az igazság koronája, melyet megad 
nékem az Ür, ama napon". 

Igen, idvezült halott! nemesen futott pályád jutal- 
mát — a hervadatlan koronát — megadja neked az Ü r, 
amaz igaz bíró az ítélet napján és az örökéletben! Meg- 
adjuk mi is, különösen itthagyott szeretteid, a téged 
méltán megillető jutalmat, a hálás eUsmerés és szeretet 
meleg könnyeiben és a hív emlékezetben! 

Vedd azért utolsó Istenhozzádunkat! Isten 

nyugtassa poraidat ! Fogadd a most már magára 

maradt hü társnak, szeretett hitvesednek utolsó kéz- 
szorítását : Édes jó párom ! Isten veled ! . . . nem örökre, 
csak a viszontlátásig . . . talán nemsokára ! . . . Fogadd hálás 
gyermekeid, menyeid, vöd, unokáid, dédunokáid hulló 
könnyeit, áldó sóhajait : Kedves anyánk, kedves jó nagy- 
szüle ! fáj szívünk, hogy elmégy közülünk ; de jó szívedet, 
nemes lelkedet nem feledjük el soha ! . . . És itt vannak — 
eljöttek a távolból — szerető testvéreid is. Elhozták 
ide búcsú-könnyeiket s együtt zokognak minden jó roko- 
niddal koporsód felett: Jó testvér! szerető rokon! kísér- 
jen Isten áldása sírodba!... hü kedvesünk! nyugodjál 
békével ! 

. . . Igen, neki nem kell már egyéb, csak béke és nyu- 
galom s ezt — hisszük — feltalálta immár Istennél ! . . . 
T i pedig, szomorodott felek ! keressetek s találjatok meg- 
nyugvást szent vallásunkban, — jertek és keressünk 
vigasztalást mindannyian a buzgó imádságban. 



vn. 



Szász Károly püspök emlékezete. 

1, Kor, lő, 10. ,, Többet munkálkodtam, mint azok mindnyájan'^ , 



Mintha még most is magam előtt látnám tiszteletet 
parancsoló, méltósággal teljes alakját ! . . . Mintha még 
most is felém irányulna komoly tekintete: az az égszín- 
kék szempár, amely most szelíden, mosolyogva néz, mint 
a nyári felhölelen égbolt, majd meg hirtelen elborul és 
villámokat lövel, mint vihar idején ugyancsak az ég 
mennyezete ! . . . S mintha még most is hallanám érc- 
csengésü, messzire elható erőteljes hangját, amint tárgyá- 
tól föllelkesülve, úgy folyt ajkairól a szó, mint egy hatal- 
mas, ellenállhatatlan áradat, — majd ismét a megilletődés 
és felmagasztosultság pillanatában, oly lágyan, ihletteljesen 
és elbüvölőn, mint valamely bájos hangszer varázslatos 
zenéje ! . . . 

Ilyen vala — külső mivoltát tekintve — dunamel- 
léki egyházkerületünk volt püspöke, református anyaszent- 
egyházunk s édes magyar hazánk egyik elsőrendű, hal- 
hatatlan emlékű oszlop-embere: Szász Károly. 

De hiszen, közületek is sokak előtt ismeretes volt ő 
és bizonyára mindörökre felejthetetlen marad ez a nagy 
nevű férfiú, aki ezelőtt több mint 15 esztendővel e mi 
gyülekezetünk körében mint főpásztor személyesen meg- 
jelenvén, itt e falak között is hallata ékesen szóló após- 

toli beszédét, — s mi szinröl-szinre láthattuk öt s buzgó 
áhítattal, lélekzet-visszafojtva hallgattuk ajkairól az építő, ta- 
nító, feddő és vigasztaló igéket . . . Bizonyára emlékeztek 
még arra a nem épen magas, de erőtől duzzadó, tekintélyes 
termetre, — de kivált arra a mindeneket lebilincselő, 
hatalmas szónoklatra, mely behatott a velők megoszlá- 
sáig ! . . . Mintha csak az első apostolok valamelyike tért 
volna be e falak közé ! — úgy tetszett akkor nekünk . . . 

Ám, apostol volt ö is : mint a Krisztus apostola jött 
hozzánk, aki — mint hajdan a nagy apostol, Pál — 
csaknem emberi erőt felülhaladó utazásokat tett avégből, 
hogy a gondjaira bízott gyülekezetek mindegyikét sze- 
mélyesen meglátogassa és megvizsgálja, hogy, amint kell : 
ékesen és jó rendben vannak-e azokban mindenek. 

Óh milyen lángoló hitbuzgóság, mily kimeríthetetlen 
testi és lelkő erő kellett ahhoz, hogy ezen rendkívül nehéz 
főpásztori tisztét e nagy egyházkerület mindenik gyüle- 
kezetében kivétel nélkül elvégezhesse ! . . . Oly apostoU 
munka volt ez, minőt rajta kívül az egész magyar refor- 
mátus Sionban soha és senki fel nem mutathatott ! . . . 

Azért, már csak ebből a szempontból is, méltán el- 
mondhatta volna a nagy apostollal : „Többet munkál- 
kodtam, hogy nem mint mindnyájan azok", 
kik hasonló szolgálat betöltésére valának hivatva Isten 
anyaszentegyházában ! . . . Pedig ez a munka, bár igen 
fontos, de mégis csak egyik részét tette az ő fáradhatat- 
lan, pihenést nem ismerő tevékenységének. Ki tudná 
mind elmondani, hogy mit tett, hogy mily szívós kitar- 
tással, éjet-napot egygyétéve kellett dolgoznia: hogy el- 
végezhesse mindazt a munkát, mely reá nézett — úgy 
is mint a legelső magyar református egyház lelkipásztorára, 
úgy is mint a 430 ezer lelket számláló dunamelléki egy- 
házkerület főpásztorára és úgy is, mint az egyházi és világi 
irodalom egyik elsőrangú munkására ! . . . 

Nem csoda hát, hogy ily óriási munka terhe alatt 
elvégre is összeroskadott ! hogy karjai, melyek ez egyház- 
kerület kormányrúdját két évtizeden keresztül oly erősen 
tartották, utoljára is lehanyatlottak; hogy kihullt kezéből 
a munka szerszáma, az írótoU s hogy ö neki, ki kora 
ifjúságától kezdve élete alkonyáig pihenést úgyszólván 
nem ismert, — most már, vagyis ezelőtt épen két évvel, 
akarva, nem akarva a jól megérdemelt nyugalomba kellett 
vonulnia ! . . . Ekként lelépve a munkásság szinteréről, — 
letéve papi és püspöki hivatalát, — az utóbbi néhány év 
ránézve nem volt már egyéb, mint lassú haldoklás. Az 
egykor testben-lélekben oly erős férfiú, fájdalom! lassan- 
lassan valóságos rommá lőn, amelynek csak egy gyenge 
őszi fuvallat kellett, hogy mindenestől összeomoljon ! . . . 
íme, eljött az ősz s ennek szelétől érintve a roskatag 
porsátor immár teljesen romba dőlt s az élet harcát oly 
nemesen megharcolt lélek örök nyugalomra talált Istennél ! 

Jertek, keresztyén hívek! szenteljük ez órát az el- 
hunyt főpásztor emlékezetének . . . Istennek egyik kiválasz- 
tott nagy embere volt ő : méltó, hogy érette Istennek, ki 
öt nekünk, anyaszentegyházunknak adta, szívből hálát 
mondjunk s méltó, hogy páratlan tevékenységével szer- 
zett érdemeit e gyász ünneplésünkkel megtiszteljük s egy- 
szersmind, hogy e munkás és magasztos életpályából 
magunknak némi tanulságot is merítsünk. 



Ama kiváló jelességü férfiú, — Szász Károly, — 
akinek emlékezetét ez órában felújítani kívánjuk, — Isten 
kegyelme által arra hivattatott, hogy a Krisztus anya- 
szentegyházának egyik vezére, kormányzója, vagyis 
püspöke legyen. — Magasztos elhivatás ! de sok talen- 
tomú szolga legyen az, ki e hivatás nagyfontosságú 
kötelességeinek teljes mértékben meg is tudjon felelni! . . . 

A közönséges példabeszéd szerint : aki püspökséget kivan, 
jő dolgot kivan. Ámde Pál apostol, akinek Timótheushoz 
irt egyik leveléből hibásan szokták idézni ezt a mondást, — 
voltaképen szőről-szőra ezeket mondja: „Ha valaki 
püspökséget kíván, jő munkát kíván". (1. Tim. 
3. 1.) Tehát jő munkát, vagyis igen szép, de egyszers- 
mind igen nagy munkát, roppant felelősséggel járő mun- 
kát vészen magára az, aki püspöki szolgálatra vállalkozik ! 

Annyi ezer és százezer léleknek bölcs vezére lenni 
a hit és üdvösség dolgában! felügyelni annyi nyájra, 
nem egyre, nem tízre, hanem több százra, hogy azok 
rendben, békességben legyenek, hogy semmiféle veszede- 
lem azokat ne érje; felügyelni magukra a pásztorokra 
is, hogy híven legeltetik-e a gondjaikra bízott nyájat! 
Vigyázni egyházunk veteményes kertjeire, alső-felsö 
iskoláira, hogy a gyermekek és ifjak százezrei szívébe a 
vallásosság és erkölcs magvai elhintessenek és gondosan 
ápoltassanak; bölcs útmutatást adni az egyházi élettel 
kapcsolatos ezerféle ügyes-bajos dologban; helyt állani 
mint vezérnek a tanácskozás termében és azonkívül; 
elsőnek lenni a vele egyenlő pásztorok között a hitbuzgó- 
ságban, bölcsességben, tudományban és a kegyes élet- 
ben; s végül — hogy többet ne említsek — megfelelni 
Krisztus Urunk azon rendelésének, hogy „aki közüle- 
tek első akar lenni, legyen mindeneknek 
szolgája": — ime, ily roppant sok és felelősséggel 
teljes munkát kell teljesítenie annak, akit evangyéhomi 
egyházunkban a hívek közbizalma és szeretete a püspöki 
székbe emel! . . . 

És idvezült főpásztorunk, a neki adatott fényes talen- 
tomok birtokában és Isten segítő kegyelme mellett, kész 
és képes volt mindezen kötelességek pontos és lelkiis- 
meretes betöltésére, — hűségesen hordozván csaknem 
húsz éven keresztül a püspöki szolgálatnak, e nagy m u n- 

kának terhét, mint a Jézus Krisztus jó vitéze. 
Söt készsége és képessége oly magas fokú vala, hogy 

— mint már emh'tém — még olyanra is vállalkozott, 
amire ö előtte hazai református egyházunknak egyetlen 
püspöke sem mert: kész és képes volt a Pál apostol 
példája nyomán, tömérdek viszontagság között, sorra föl- 
keresni és egyenként meglátogatni a föpásztori 
gondja alatt álló összes gyülekezeteket. 

Mert hát a püspök — így szól egyházi törvényünk 
egyik szakasza — „a püspök minden évben — ^ ha a 
körülmények és viszonyok engedik — köteles legalább 
^gy egyházmegyében létező gyülekezeteket s azoknak 
iskoláit meglátogatni". ... Ha a körülmények és viszo- 
nyok engedik: igen! De hát ma már, a patriarkális 
idők elmultával, a püspöki hivatal teendői is oly mér- 
hetetlenül felszaporodtak, hogy azok miatt majdnem 
a lehetetlenséggel határos : évenként hetekig tartó püspöki 
látogatásokat végezni az egyes gyülekezetekben. És ami 
ennél is nehezítőbb körülmény : a mi püspökeink rend- 
szerint előhaladott életkorban lépvén e magas polczra, 

— jó lélekkel kivánni sem lehet tőlük akkora testi és 
jelki törődéssel járó munkát, ami a legerőteljesebb szer- 
vezetet is próbára teszi. 

És ime látjátok, a mi boldog emlékezetű főpászto- 
runk még erre a lehetetlennek látszó feladatra is vállal- 
kozott! Nem riadt vissza az útjába gördülő számtalan 
nehézségektől ; nem gondolt sem egészsége, sem az idő- 
járás hirtelen változásaival : — neki élete sem volt drága, 
csakhogy ő is — mint példányképe, a nagy apostol — 
elvégezhesse örömmel azt a szolgálatot s 
annak a szolgálatnak még legnehezebb teendőjét is, — 
melyet vett az ő főpásztorától, az Ür Jézus Krisz- 
tustól! 

És amire vállalkozott, Isten segedelme mellett azt 

el is végezte teljesen. Mert kilenc év alatt (1885 — 1893.) 
tényleg meglátogatta és megvizsgálta a kormányzása alatt 
levő mind a nyolcz egyházmegyét, jobban mondva : azok 
összes gyülekezeteit, — tehát azt a 300-nál is több 
anya- és leányegyházat, melyek az ö föpásztori gond- 
viselésére valának bízva. — És mind eme gyülekezetek- 
ben kiterjesztette figyelmét az egyházi és valláserkölcsi 
élet minden mozzanatára. Mindenikben felemelte fö- 
pásztori szavát: hirdetve a Krisztus boldogító evangyéli- 
omát; buzdítva hithűségre, lelkesítve egyház- és haza- 
szeretetre, s ott, ahol szükség volt rá, feddőzve és dor- 
gálva is, — mert egy percig sem habozott kímélet nélkül 
feltárni és a Krisztuséhoz hasonló szigorral, de egyszers- 
mind szeretettel is feddeni és ostorozni a gyülekezetek- 
ben talált erkölcsi vagy vallásbeli fogyatkozásokat, valamint 
azokat a közönségesen ismert titkos és nyilvános bűnö- 
ket, amelyek egyházunk s hazánk életfáját egy idő óta 
oly megdöbbentően pusztítják. 

Milyen magasztos, milyen mélyreható, de egyúttal 
minő szellemi felsőbbséget feltételező s mily törhetetlen 
testi és lelki erőt igénylő apostoli munka volt ez! . . . 
Valóban teljes elismerésünkre méltó, mert igazán párat- 
lan a maga nemében a magyarhoni reformált anyaszent- 
egyház történetében! — S ezért, nemde, méltán ajkaira 
illenek e bámulatos tetterejü főpásztornak ezek a vezér- 
igénkül vett apostoli szavak: „Többet munkálkod- 
tam — a Krisztus anyaszentegyházában — mint 
azok mindnyájan!* — vagyis, mint a Krisztus szol- 
gái közül nagyon sokan! 



Szász Károly azonban nemcsak mint püspök szer- 
zett magának maradandó érdemeket, hanem úgyis mint 
£LZ egyházi és világi irodalom fáradhatatlan munkása : 

mint ritka termékenységü író, költő és tudós is. — 
Hajdan, nem is oly rég, protestáns egyházunkban „Tisz- 
teletes-tudós" volt a címe általában minden lelkipász- 
tornak. Tudósnak, sok különféle tudományban jártasnak 
kell lennie manapság is az evangyéliom hirdetőjének, 
hogy, mint az apostol mondja (1. Tim. 3, 2.) „a taní- 
tásra alkalmatos" lehessen. Tudósnak, jártasnak kell 
lennie mindenekelőtt a vallás tudományában, melynek 
igazságait neki kell legjobban ismerni és gyíilekezetében 
tanítani. De a vallástudományon, vagy mondjuk : a biblia 
ismeretén kívül ma már a tudomány egyéb ágaiban is 
tájékozottnak kell lenni valamennyire minden lelkipász- 
tornak; már csak azért is, hogy mint hajdan Pál apos- 
tol, ha a szükség úgy hozza magával, sikerrel veteked- 
hessek és megállhassa helyét a Krisztus evangyéliomát 
tudományos fegyverekkel támadó ellenségekkel szemben is^ 

Szász Károlyról, ha valakiről, méltán elmondhatjuk, 
hogy a „tiszteletes-tudós" czímet fokozott mértékben 
kiérdemelte. Az ő bámulatos éles elméje, valamint sok 
másféle tudományt, úgy különösen a vallás tudományát 
is kellő alapossággal ismerte, búvárolta, sőt mívelte. Val- 
lásunk szentkönyvében, a bibliában oly otthonos volt, 
mint akár egy jó iskolás gyermek a zsoltáros könyv- 
ben. „Kis bibliá"-ja egykor minden elemi iskolában is- 
meretes volt; „Arany biblia" -ja a míveltek körében ter- 
jeszti az Isten-félelmet. Míg a teljes szentírásnak a mai 
fejlettebb nyelv szerint való új fordítása, részben ugyan- 
csak az ő érdeme lesz, mint akinek e nagy munkában 
oly kiváló része volt. 

Ebből, az általa oly sokat tanulmányozott könyvből, 
az örökélet e forrásából merítette ő azokat a mély és 
felséges igazságokat, amelyeket közkézen forgó imádságos 
és prédikációs könyveiben részletesen kifejtve és költői 
szépséggel előadva találunk s buzgósággal és tanulsággal 

olvashatunk. Áhítatosságra szánt könyveiben százezerek 
kerestek és találtak már leiköknek épülést, vigasztalást; 
mig templomi s halotti beszédei és imái oly magvasak 
és oly szépek, hogy példányképül és gyönyörűségére 
szolgálnak minden lelkésznek, minden gyülekezetnek. 

Szász Károly tehát — csak ezekből is kitűnik — 
igazi tudós és ihletteljes keblű író volt a szorosan vett 
egyházi és valláserkölcsi élet körében is. Pedig ez még 
az ö írói munkásságának úgyszólván elenyésző részét 
képezi. Amennyiben, mint a világi tudományok és isme- 
retek mívelője és terjesztője, mint páratlan termékeny- 
ségű világi író és költő, még sokkal több és kitünőbbnél- 
kitünőbb művel gazdagította hazai irodalmunkat s hatott 
áldásosán nemzetünk legszélesebb köreire. Magas szár- 
nyalású költeményei országszerte ismeretesek. Birva, sőt 
beszélve a mívelt nemzetek nyelvét: az angolt, franciát, 
németet és olaszt, — e míveltségben előhaladt nemzetek 
remek szépségű költői termékeit roppant fáradsággal köz- 
kincsévé tette a mi magyar nemzetünknek is, kiváló 
szakértelemmel sorra lefordítván azokat édes hazai nyel- 
vünkre. 

„Dolgozott — mondja egyik életírója (Vasárnapi 
Újság) — mindig és mindenütt . . . Életrajza alig egyéb, 
mint a munka, a folytonos munka eredményének felso- 
rolása . . . Ahol dolgozni kellett, ott volt mindenütt s 
aüg van az irodalomnak olyan ága, melyben hatással ne 
dolgozott volna'^ — „Szinte rejtély — mondja tovább 
az életíró, — hogy terhes hivataU elfoglaltsága mellett 
is hogy birt irodalmilag annyit dolgozni, amennyi 3 — 4 tett- 
erős embernek is elegendő foglalatosságot adott volna". — 
Ezek szerint hát elmondhatjuk róla mi is, az apostoü 
igének némi változtatásával, hogy „Tiszteletes-tudós" 
Szász Károlyunk az egyházi és világi tudomá- 
nyos irodalom, nemkülönben a költészet terén 

is többet munkálkodott, mint számos más tudós-, 
író- és költö-társa. 

* * 

Mindezekből megérthettétek atyámfiai, hogy az a 
férfiú, kinek elhunyta felett egyház és haza oly általános 
gyászt öltött, valóban a legjobbak, a legjelesebbek és leg- 
nagyobbak közül való vala. — Azonban hiányos volna a 
kép, melyet különben is elég vázlatosan és gyarló kézzel 
rajzoltam meg idáig, ha boldogult föpásztorunk életéből 
még néhány részletes vonást fel nem tüntetnék. 

A bérces kis haza, Erdély adta őt nekünk, mint 
már annyi jeles hazánkfiát. A történelmi nevezetességű 
Nagy-Enyed volt születési helye, hol 1829-ben (június 
15-én) látta meg először a napot; és így Isten jóvoltából 
76 évnél tovább gyönyörködhetett Isten szép világában. 
Előkelő állású szülei jó nevelésben részesítették s a tudo- 
mányos pályára szánták. Értelme csakhamar kifejlett; 
j élessége korán mutatkozott. A magyar szabadságharc őt 
is elszólította az iskola falai közül . . . s elmondhatta 
később, hogy nemcsak tollal, hanem karddal is szolgálta 
hazáját. A forradalom lezajlása után, 1851-ben, a papi 
tudományokból megvizsgáltatván. Apostol Pál tiszáninneni 
superintendens segédlelkészszé s:íentelte őt fel. A papi 
pálya helyett azonban — engedve a nagykőrösi kollégium 
meghívásának — a tanári pályára lépett s e tanári minő- 
ségében, utóbb Kecskeméten is — mindössze három évet 
töltött. 1854-ben, — tehát mintegy félszázaddal ezelőtt — 
lett először rendes pappá egyik erdély részi gyülekezetben, 
Kézdivásárhelyen. 

Majd hírneve folyvást növekedvén, 1857-ben Kun- 
szentmiklósra, mostani püspökünk székhelyére kapott 
meghívást, hol nemsokára esperessé is megválasztatott. 
1863-ban e helyről is távozván, a szabadszállási gyüle- 
kezetnek lett lelkipásztora. Mint ilyent választották őt meg 

Lévay L. : Egyházi beszédek. IV. 15 

pár évvel később országgyűlési képviselőnek ; minek követ- 
keztében pályája egészen új irányt vett s további műkö- 
dése az egyháziról hovatovább a világi térre terelődött. 
1867-ben miniszteri osztálytanácsossá neveztetvén ki, lel- 
készi hivataláról lemondott, anélkül azonban, hogy papi 
jellegét feladta, vagy a lelkészi szolgálatok teljesítésétől 
végkép visszavonult volna. Megint pár évre rá mint királyi 
tanfelügyelő, az ország közoktatásügyének tett szolgálatot. 
Majd mind magasabb állásba jutott s szélesebb lett a 
hatásköre, különösen azóta, hogy 1876-ban a vallásügyi 
minisztériumban miniszteri tanácsossá léptették elő. 

Ezen állásban érte az a kitüntetés, hogy a nagynevű 
Török Pál elhunytával megüresedett püspöki székbe, 
1884-ben, őt emelte az egyházkerület gyülekezeteinek 
bizalma. Ez időtől kezdve fényes tehetségeit, csodálkozást 
keltő munkaképességét kiváltképen egyházkerületünknek s 
anyaszentegyházunknak szentelé. Résztvett az egyetemes 
konvent, az országos zsinat minden tanácskozásában és 
munkáiban. Ott volt minden egyházias irányú, tudomá- 
nyos, irodalmi, vagy jótékonysági egyesületben s csak- 
nem mindegyikben vezérül tekintették őt, vagy legalább 
is szavának, ítéletének mindegyikben nagy fontosságot 
tulajdonítottak. Hogy közelebbről egyházkerületünk ügyei- 
nek intézésében mily döntő szerepe volt; hogy nagy 
erélyével, bölcsességével, fáradságot nem ismerő munkás- 
ságával dunamelléki egyházkerületünkre mily áldásos volt 
az ő csaknem húsz évig tartott püspöki hivataloskodása : 
— erről hosszasan lehetne szólani. 

De már is túlságos soká vettem igénybe figyelmete- 
ket; holott pedig lehetetlen, hogy egy-két szóval ne jel- 
lemezzem őt úgy is, mint embert, mint családfőt, 
úgy is, mint keresztyén lelkipásztort. 

Mint ember: Szász Károly sem volt ment minden 
emberi gyarlóságtól. Természetesen, hisz ember vala ö is 
s még egY Krisztus sem mondotta magát jónak, holott 
pedig tökéletes volt minden tekintetben. Heves természete 
hamar indulatba hozta nem egyszer s ilyenkor a tulságig 
szigorú volt; de csakis egy pillanatra: azután haragja 
menten lecsillapúlt s ö ismét az a jóságos, szerető lelkű 
ember volt, mint rendesen lenni szokott. Ember lévén, 
nem lehetett el szenvedések, még pedig sokszor nagy 
szenvedések nélkül sem, mint amelyek a költő szavai 
szerint, a földi lét boldogságának szükséges alkatrészei. 
De a fájdalomtól megtisztult szíve csak annál fogékonyabb 
volt az élet minden nemes örömei és szépségei iránt; 
könnyen hevülő, költői természet volt s magas röptű 
lelke az eszményi világot kereste folyvást, — anélkül 
azonban, hogy elveszítette volna érzékét a komoly való- 
ság iránt; sőt inkább amihez kezdett, azt végre is tudta 
hajtani rendesen. Mert szorgalma olyan volt, mint a méhe, 
akarata, mint a vas, kitartása, munkaképessége bámula- 
tos, — s jellemének főalapvonása épen a lankadást nem 
ismerő, folytonos munkásság, — annyira, hogy valamint 
az a híres római császár, Titus, elvesztettnek mondotta 
a napot, melyen valami jót nem cselekedhetett: azonké- 
pen Szász Károly talán sohasem vesztett el egyetlenegy 
napot is azáltal, hogy azon valamit ne tett, ne munkál- 
kodott volna. 

Szerető szívének melegét különösen családja tagjai 
s hozzá közelebb álló barátai érezték legközvetlenebbüL 
Szíve ugyan szeretettel volt telve minden ember iránt ; 
de azokat, kik a verség, rokonság kötelékeivel voltak 
szívéhez fűzve, valósággal tuláradóan szerette. Édes 
anyját: a két püspök anyját — mert rajta kívül Domo- 
kos testvére (Erdélyben) szintén püspök volt — e szép 
lelkű matrónát még öreg korában is rajongó szeretettel 

15* 

vette körül. Ép úgy hozzá méltó müveit lelkű hitvesét 
is, kivel számos éven át igen boldogan élt. s kinek 
szerető gondoskodásával két fiat és négy leányt nevelt 
föl, kiket hasonlóképen az önfeláldozásig szeretett s kik 
ma már mindannyian a társadalom legkiválóbb tagjai 
közé tartoznak. Családi élete példás, bensöségteljes és 
derült volt; és épen ennek a békés és boldog családi 
otthonának köszönhette életének nemcsak legnagyobb 
boldogságát, de páratlan munkásságának úgyszólván min- 
den sikerét. 

És mit szóljak róla, mint keresztyénről és lelki- 
pásztorról?... Ily emelkedett lélekben csakis valódi, 
komoly vallásosság, igazi krisztusi érzület lakozhatott. Mint 
lelkipásztor akkor is első lett volna a hozzá hasonlók 
között, ha azok és a gyülekezetek bizalma esetleg nem tette 
volna is őt fővé közöttük. Már maga az, hogy az ország 
fővárosa hívta őt meg lelkészéül, az ő kiválósága mel- 
lett bizonyít. És ékesenszólását ugyan ki ne ismerné ! 
Aki egyszer őt a templomban, vagy a koporsók fölött 
szónokolni hallotta: azt a benyomást, azt a hatást, me- 
lyet az ő büverejü beszéde lelkére gyakorolt — tudom, 
nem is felejtette el soha ! 



De nem folytatom tovább jelemzését; sem élete 
pályájának bővebb rajzolását. Csak befejezésül legyen 
szabad még egyszerűen rámutatnom a tanulságra, 
melyet ez a változatos, munkásságban és sikerekben oly 
gazdag életpálya önkénytelenül nyújt nekünk... Legyen 
ő példakép előttünk : hogy folytonos, hív munkássággal, 
ércz-akarattal és Isten segítsége mellett, nüre lehet képes 
az ember! hogy Isten mennyire megdicsőíti sokszor a 
maga erejét a gyarló ember erőtlenségében!... Szász 
Károly önérzettel mondhatta el: Többet munkál 

k o cl t a m, mint sokan mások ! — ■ de egyszersmind alá- 
zattal ismerte be ugyancsak az apostollal : „De Isten 
kegyelme által vagyok, ami vagyok!" 

. . .Szász Károly püspök jő és hív szolgája volt az 
Urnák: munkálkodott, míg nappal vala — 
Krisztus Urunk parancsolatja szerint. Most már eljött 
ránézve az éjszaka, melyen megpihenhet a fárasztó 
munkától örökre ! . . . Pár nap múlva egy hónapja lesz 
már, hogy (1905 október hó 15-én) szemeire ráborult 
a halál éjjelének sötétsége s a hív sáfár elment, jutal- 
mát — - ama fonnyadhatatlan koronát — elvenni a pász- 
torok fejedelme kezéből. . . Ámde neve, emlékezete ál- 
dott lesz közöttünk mindvégig! nagy és nemes lelke 
pedig tündökölni fog tovább az örökkévalóság hazájá- 
ban!... Mert akik — miként ö is — „sokakafaz 
igazságra visznek, miként a csillagok örök- 
kön-örökké fénylenek!" Ámen. 

